TRAGOE=  
DIAE SACRAE  
AVTHORE  
P. NICOLAO CAVSSINO  
TRECENSI, SOCIETATIS  
IESV PRESBYTERO.  
COLONIAE AGRIPPINAE,  
Apud IOANNEM KINCHIVM  
sub Monocerote.  
ANNO M.DC.XXI.

/front/

FELICITAS TRAGOEDIA.  
ARGVMENTVM.  
MVLIEREM fortem damus in hac Tragoedia. Haec est Felicitas, quae à S. Chrysologo appellatur  
Mater luminum, fons dierum, quae septenario corusco germinis sui toto orbe splendet. Felix quae meruit portare tot virtuum pignora, quot illa arca praeceptorum & vt illa volumina sacrata gestauit:  
verbo, ita haec doceret exemplo.  
Passi sunt Martyres sub M. Aurelio Antonino, & Praeside Publio, matre singulos nauiter hortante. Discurrebat enim, vt ait os illud aureum, laetior inter confossa cadauera, quàm inter cunabula chara filiorum, quia internis oculis tot cernebat brauia, quot vulnera: quot tormenta, tot praemia: quot victimas, tot coronas. Ipsa deinde cùm sua membra praemisisset coelo, interiectis aliquot mensibus, agonem martyrij consummauit.  
  
Oeconomia Tragoediae.

ACTVS PRIMVS.  
ANiceto summo Pontifici procellam crudelitatis, quae in Christianos toto iam orbe detonuerat, cum Euagrio grauissimè deplorunti, afferuntur per Crispum nobilem Palatinum à S. Felicitate iam cum filijs captiuâ literae, quibus ille suauissimo caritatis sensu delibutus, Martyres se inuisurum pollicetur. Interim Pontifex idolorum, & Apollo Procus acerbissimâ iracundiâ in Felicitatem commoti, tum quòd ritus Ethnicorum Pontificum damnaret, tùm quòd Virginibus castimoniam suaderet, apud M. Aurelium Imperatorem Martyrum caedem versuto consilio machinantur.

ACTVS SECVNDVS.  
Aurelius Imperator, vt erat leni ingenio, rem mollioribus consilijs adortus, sibi Felicitate sisti iubet,  
cui constantiâ frustrà per blanditias tentatâ, tres natu minores filios aduocat, quos à matre anteà corroboratos, cùm varijs verborum lenocinijs à Christianis sacris auocare conatus esset, mox reluctantes cum delicato nobilium grege in aulam interiorem mittit. Quatuor deinde reliquos natu maiores inter pompae & ludorum, qui tùm exhibebantur, celebritatem deliciis & muneribus peruertere nititur: recusantibus, fratres ait iam sacrificasse: quod illi confictum scelus dum execrantur, repentè Germani in eorum complexum aduolant, omnesque vnà in carcerem remittuntur.

ACTVS TERTIVS.  
IMperatori de Martyrum supplicto deliberanti Pontifex & Apollonius crudelissimi consilij faces ingerunt. Ille Publio vrbis Praefecto rem disceptandam tradit; qui & suo ingenio saeuus & aliorum consilijs stimulatus, Felicitatem in forum Martis produci, ibique thus adolere praecipit: Sed dum illa oraret, tactâ de coelo Martis statuâ funesti daemones exiliunt. Publius commotior factus, illustrem matronam ad palum alligari, & à militibus vexari iubet. Mox eius septem filios parentu hortatu in fide constantes acerbissimè torqueri, & cruentari sub ipsius matris oculis imperat, vulneribus deinde deformatos retrudit in carcerem.

ACTVS QVARTVS.  
Ontifice idolorum, & Apollonio, lingua flabello inuidia flammam ventilantibus, capitalis ab Imperatore fertur in Martyres sententia, resque Publio, & caeteris iudicibus transigenda committitur. Anicetus summus Pontifex noctu Martyres inuisit in carcere, quos iam gloriosis, vulneribus illustres, & proximae morti destinatos suauissimè deosculatus ad constantiam hortatur. Carcer interim magno splendore collustratur, & coelesti voce Martyres ad supremam necessitatem animantur. Crispus dum inter amplexus Martyrum diuturnas moras trahit, à Publio deprehenditur, & in vincula conijcitur.

TVS QVINTVS.  
Eptem fratres vno animo, diuersis verò supplicijs gloriosissimum agonem claudunt. Et primùm quidem Publius Ianuarium septem fratrum natu maximum ad seaccersitum cruciari iterum iubet, donec inter plumbatas paulatim exhauriat spiritum. Mox illato iuuenis corpore adhuc spirante. Felicem, & Philippum frustrà mortis impedentis metu terrere conatur; ambo enim ex demortui fratris complexibus alacritres ad supplicium deuolant, & fustuario mactantur. Matri deinde tria filiorum cadauera obijciuntur, quae summâ suauitate complexa, quartum nomine Syluanum praecipitio interficiendum dimittit ad necem. His funeribus interueniens M. Aurelius matrem suauissimis verbis mulcet, vt tres natu minores adhuc superstites è mortis faucibus eripiat: Verùm hortante matre iuuenes securibus percussi illustrissimum certamen sub ipsius conspectu conficiunt, & mox ex caelesti nube conspicuae demortuorum animae parentem suauissimè consolantur. Illa Imperatoris iussu catenis iniectis martyrio, quod aliquo post tempore consummauit, destinatur.

/main/

PERSONAE.  
ANGELVS.  
ANICETVS summus Pontifex.  
EVAGRIVS Sacerdos.  
FELICITAS.  
IANVARIVS.  
FELIX.  
PHILIPPVS.  
SILVANVS, filij S. Felicitatis.  
ALEXANDER.  
VITALIS.  
MARTIALIS.  
M. AVRELIVS Antoninus Imper.  
PONTIFEX idolorum.  
PVBLIVS Praefectus.  
APOLLONIVS Consiliarius Imp.  
APOLLO Procus hostis Christian.  
CRISPVS Nobilis occultus Christianus.  
CHORVS.  
  
ARGVMENTVM HEROICO VERSV REDDITVM.  
MAgnanimos canimus iuuenes, & prodiga vitae  
Pectora, quae pietas ardens euexit Olympo.  
Dum commota acies Erebi de sedibus imis  
Infundunt sese terris, & turbine mundum  
Fumantem piceo perflant, immane sub auras  
Extulit Alecto caput, ac foecunda cerastis  
Tempora, & horrificos incussit nubibus ignes.  
Tum fremere in sanctos toto Mars impius orbe,  
Tum caedem & ceadis crudeles voluere poenas,  
Omniaque ingenti secum agglomerare ruinâ  
Vnus in exilium miseris non sufficit orbis,  
Noricia in gladios, gladijque in vulnera desunt.  
Hos inter motus, media inter fulmina surgunt  
Septeni fratres, vnius pignora lecti,  
Nec genus indecores, nec magna lucis egeni.  
Hos non Attalico moles operosa metallo,  
Non aulae blanditus honos, traductaque longis  
Nobilitas atauis, non mellea pocula Circes,  
Non vita tardauit amor: dura omnia circum  
Exhausêre animas, cùm nondum prima iuuenta  
Pingeret aspersas dulci lanugine malas.  
Astitit in letho mater, sua viscera vidit  
Discerpi exultans, natorum corpora septem  
Obtulit in mortes, & tunc peperisse putauit.  
Qualis Olympiacae quem dulcis Gloria palmae  
Sollicitat, stimulosque agitat sub pectore virtus,  
Per plagas pretiosa animae dispendia tendit:  
In decus, hinc trunco persistit corpore firmus,  
Et vitam & laudem non vno in vulnere linquit.  
Talis vbi exhausit caelestis semina flammae  
Heroina, graues animo stat voluere casus,  
Et vitam aetherea pro Relligione pacisci.  
Scinditur in partes per septem funera viuax,  
Heu septem in natis nunquam totiesque sepulta  
Fortunata parens, si quid mea carmina possunt,  
Audiat hoc aether, responset vocibus aether.  
Dum musa atroci toties incincta cothurno  
Tantorum annales feruet sudare laborum.  
Da faciles inuicta vias, & carmina defer,  
Qua fulgent natorum ignes, coeloque recepti,  
Auspice te mites ducunt per sydera pompas.

FELICITAS TRAGOEDIA  
ACTVS PRIMVS.  
ANICETVS PONTIFEX. EVAGRIVS COMES PONtificis, Crispus nobilis Christianus.  
*Pontifex luget Ecclesiae cruciatus, opem à Deo flagitat, nuncios accipit de S. Felicitatis carcere.*  
SVpreme regum, lucis aeterna pater  
Qui templa coeli, & syderum ardentes globos,  
Radijsque cinctam iugibus Phoebi rotam  
Potente dextra voluis, haec lentus vides?  
Lentusque pateris? foederis sancti immemor  
Nurum beatam despicis sponsam poli,  
Quam sibi marita filius iunxit face?  
Aspicis vt antro Ditis emissus furit  
Turbo malorum, & fatum ineluctabile  
Nodos sequaces in nouas poenas trahit?  
In nostra ludit funera ingenium ferox.  
Nerui, flagella, taurea, sartagines,  
Cippi, columbar, culei, flammae cruces,  
Catasta, eculeus, vngula, pontus, fera  
Sunt leuia, ni iam parturit segetem nouam  
Tartarea diris pestibus foelix plaga.  
Nostro cruentus sanguine exundat Tybris,  
Lacerata foedè membra praetexunt solum.  
Et digna coelo corpora heu! canibus iacent  
Obiecta praeda, sed feri indulgent canes,  
Et praedam adorant, quam truces laniant viri.  
Sator verende cerne sacrilegam manum:  
Nostra impiatam caede fer miseris opem.  
Tandem furores impios, tandem Excetrae  
Rabiem retunde. & regna fortuna aetheris:  
Nam picta solus fraena moderaris poli,  
Te pulchri ocelli syderum irradiant, tibi  
Pennata coelo militat diuùm cohors:  
Te sempiternum gloriae cingit decus,  
Ditatque cultu floreo ridens honos.  
Te te scelesti, & fulmen excussum polo  
Tandem pauebunt, cùm rubris cinctus rogis  
Metes phalangas aereflorentes truci.  
Olim sequaces Barbari Nili rotae  
Alta sepulta vortice vltoris sili  
Sensêre tergo regna vertentem manum.  
Et nunc malorum discute instantes globos,  
Et redde lucis aureae vultum tuis.  
EVAG. Parens verende, proximum coelo caput,  
Solare curas, pectoris vulnus doma.  
Optatus albis veniet euectus rotis  
Dies, dolorum meta, & auspicium boni  
Dulce insequentis: fata si vatum manent  
Immota, veniet inclytum terris caput,  
Princeps pudici mite praesidium chori,  
Qui Christianis ritè perfusus sacris,  
Graeci furoris franget indomitas faces,  
Totamque gremio colliget Christi domum.  
Sic post feroces Africi ingentis minas,  
Post nigra coeli praelia, & nimbes graues,  
Diffusa longis brachia extendit plagis,  
Pictos honores illigans Iris polo.  
Sic quandò missus feruet ex venis cruor,  
Bullitque toto largius riuo fluens,  
Si forte Iaspin sedula admouit manus,  
Repentè sistit sanguis & sidit dolor.  
Sed ecce Crispus nubilo moestus stupet.  
ANICETVS. Effare iuuenis, quod nouum portas scelus?  
CRISPVS. Occidimus omnes, saeua tempestas minas  
Intentat. ANI. Eheu quis nouus serpit furor?  
CRISPVS. Lassata nondum cladibus nostris hydra  
Sitit cruorem, faucibus siccis hians.  
AMICET. Effare tandem, quod nouum fulmen tonat?  
CRISPVS. Carcere tenetur impio Felicitas.  
ANIC. Felicitas? ô feminae pectus! bene est:  
Haec mox verendos martyres coelo dabit.  
CRISPVS. Animosa proles matris egregia latus  
Stipat. ANIC. beatus martyrum coetus pio  
Ibis per astra praepes euectus iugo  
CRISPVS. Nunc exaratas ocyus per me tibi  
Mittunt tabellas, & tuam implorant opem.  
ANICET. O Christe nondum nostra mergetur ratis!  
Generosa mater masculum superas decus.  
O lecta iuuenum pectora! ô germen sacrum.  
Dulces tabellae, vos pijs lachrymis rigo.  
Ibo, ibo, visam carceris nigras domos.  
CRIS. Sed ecce prodit famulus impurios louis,  
Et machinatur monstra furiosus noua,  
Excede praesul, solus hic quicquid paras  
Inter furores, aure suspensa legam.  
  
PONTIFEX IDOLORVM; APOLLO PROCVS Erinnae Christianae Virginis,  
*Machinantur S. Felicitatis interitum.*GAlilaea soboles, vomica recutiti gregis.  
Inuisa diuis saeculi labes tui,  
Etiamne bella caelitum misces choris?  
Lerna Chelydre, flamma numerosi mali,  
Multiplicatis pullulas ceruicibus;  
Enecta crescis, orescis in clades tuas.  
Si fulminantis dextra sic cessat louis,  
Mouebo dira monstra tartarea plaga,  
Totumque sede Taenarum euellam sua,  
Vt te ruinis opprimat: num debui  
Mactare ad aras gentis infandae greges,  
Miscere natis impios artus patrum,  
Largo cruore, spargere incestas dapes.  
Si feriantur in malis tantis Dei,  
En culter, ecce sica de sacris calens;  
Qua cupida fodiat gentis Hebraeae latus.  
Artus cruore perlitos scindam suo,  
Rimabor exta, visceribus inhians sacris,  
Flammisque tradam cupita scelerosae luis,  
Et vstulata membra diripiam foco.  
Vt hac Latini gaudeant praeda canes.  
CRISPYS. Animum aestuantem fluctibus varijs rege.  
Consilia rarò dubia promouit furor.  
APOL.PROc. Bene est, tenetur praeda nexilibus plagis,  
Mactanda diuis hostia in casses ruit.  
Ego vt supinae mentis extinctas faces  
Marcere patiari sorbeam crudum scelus.  
Despectus, exspes vilis, irrisus, vagus,  
Hiante semper gutture includam famem?  
Nempe illa casta, quam mihi spondet Venus  
Petita quondam forma nobilibus procis,  
Felicitatis hausit afflatam luem;  
Et sub magistra desipit maius nefas.  
Repudia thalamis nunciat?namque aetheris  
Flagrare primis ignibus coepit rudis,  
Exosa terras quaerit in coelo procos.  
Nempe illi amores credo sollicitant deos.  
Ego probrosis lectus insidijs? ego.  
Per fraudulentos qualis & quantus petor  
Ventosum amoris nomen, & spectrum fugax  
Quas & quàm atroces fabula in scenas agor!  
Adeone credit mentis extritum decus  
Erinna, credit vindices flammas agi  
Per fletum inanem spirat aeternùm dolor,  
Vindictam, & iras non capit cordis salum.  
I, verte caecis, verte fumantem ignibus  
Lectum iugalem, perque sacrificas preces  
Immitte sicam, victima haec Veneri cadat  
Opulenta furtis, talis hymenaeus iuuat  
Rabidum dolorem! nigra lucebit face.  
Megaera thalamis, sanguinis rore ebrios,  
Postes Erynnis perluet. Quò te rapis?  
Quid illa meruit? facinus alienum fuit.  
Erinna viuat, viuat & victrix mei.  
Vt illa viuat scilicet? casta, integra.  
Et spolia nostri appensa riuali thoro  
Ostentet? amens, ebrius & vacuus tui,  
Adeone ferri lenta torpescit sitis?  
Morietur. O dij? nesciat dextra hoc nefas,  
Felicitatis scilicet totam hanc tibi  
Telam doloris artifex neuit manus.  
Actum est, petatur, quà iubet dulcis furor.  
Per latera septem liberûm in matrem impiam  
Ferrum exigatur: non leuem ludum apparo.  
PONT. O dulce gentis lumen, & columen tuae!  
O qui deorum numen aeternum colis!  
Da fidum amoris pignus hanc dextram tui,  
Hac Christianos dextera perge, opprime.  
APOLLO. Sed mansuetas Caesar hic aures habet.  
PONT. Est incitandus.  
APOLLO. Non leues iras capit,  
Statimque pectus frangitur clementia.  
PONT. At est verendi numinis cultor pius,  
Regnique vindex. & suae plebis pater,  
Nostras querelas audiet; certè audiet,  
Si cura regni tangit & superum decus.  
APOLL. Adeamus, ecce prome verborum faces.  
Quascunque poteris, te louis numen regit:  
Ego arte quicquid potero perficiam mea.

MARCVS AVRELIVS IMP. APOLLO, PONTIFEX,  
*Suadent Imperatori Christianorum caedem.*M.AVR. HOnesta regnum seruitus, blandum malum.  
„Quem fors ad arces gemmeo vexit iugo.  
„Terrisque pro se Iuppiter numen dedit,  
„Aurea feroci sceptra moderatur manu;  
„Lucet smaragdis, purpurae irradiat face,  
„Et iura dicit, imperat, seruit tamen.  
Aetnaa sic nos pondera imperij premunt.  
Si me Gelonis fata fecissent ducem,  
Aut fors habenas gentis Arsacidum daret,  
Hoc esse regem crederent ciues mei,  
Si mihi tiaras barbara pictus manu  
Ebrias amomo lamberet in orbem comas;  
Si mihi superbum cingeret miles latus,  
Saeuisque ferri texeret radijs diem.  
„Non est Quirini luxus Imperij nota.  
„Decore certet pauo gemmanti nitens,  
Pictosque honores diuitis cauda explicet:  
Virtute par est Martium niti genus;  
Testor verendi numen aeternum Iouis,  
Qui cuncta regno regna grauiori premit,  
Haec prima spirat cura visceribus meis.  
APOLLON. Magnanime Casar, gentis & votum tuae,  
Si quando terras Iupiter spectat, poli  
Sedens in arce, te videt numen pium,  
Tantoque gaudet principe, & lentus bibit  
Diuûm liquorem, Iupiter coelo imperat,  
Marcusque terras sub Iouis nutu regit.  
PONT. Commune mundi lumen, & caeli decus,  
Sat multa nomen posteris tradent tuum,  
Quod rumor alba gemmeus penna vehet:  
Sed sola pietas inserit coelo viros.  
AVREL. Me prima tangit cura coelicolae Iouis,  
PONT. Tangit (fatemur) sacra Pontificum cohors.  
Tuo se in ostro pascit, & per te viget  
Cultus deorum, & sacra maiestas louis:  
Sed Christiani gentis inuisae probra  
Grassantur in te, & iura Romulidum patris.  
AVREL. Sunt comprimendi fortiter.  
PONT. Rectè imperas.  
Tenentur, ecce poena iam sceleri patet.  
AVREL.Cùm puniuntur, morte pubescent sua  
APOLLON. At flamma pubem comprimet, ne se efferat.  
AVREL. Si flamma & ensis, quis locus clementiae?  
APOLLON. Hostes Deorum non manet clementia.  
Sunt Christiani. AVREL. Sunt tamen, credo, viri.  
PONT. Sed foediores tigribus, & vrsis viri.  
AVREL. Saeuire in vrsos & tigres non est meum.  
PONT. Diuos tueri munus est, munus: tuum.  
„ AVREL. Dij mente gaudent integra, non sanguine.  
APOL Cruor impiorum maximum est epulum Iouis.  
AVREL. Seruare puras Pontifex debet manus.  
APOLL. Sacrare diti Pontifex debet reos.  
AVREL. Cum poena prodest multò supplicijs reos.  
PON.T. Haec poena prodest. AVREL. Christianorum gregi,  
Qui morte crescunt, excetra sontis caput.  
APOLL. Nemo reuixit mortuus. AVREL. sed mortuus  
Cinis, vt videtis, segete pubescit noua.  
APOLLO. Ferro domari, & facibus hic tandem potest.  
„AVREL. Violenta nunquam profuerunt iussa, sed  
„Moderata durant. PONT. Quis modus geti impiae,  
Quae iura diuûm crimine incestat fero?  
„AVR. Mitis potestas fortior ferro & face.  
APOLLO. Sed mite semper nutrit imperium scelus.  
AVREL. Sanat diaeta, quod nequit Chirurgia.  
PONT. Ferro secetur tabidi membri lues.  
AVREL. Possum mederi PONT. facibus & ferro potes.  
AV REL. Sed qui tenentur? foeminae & pueri rudes.  
APOLL. Si negliguntur, latiùs serpit malum.  
AVREL. Hoc sexus, aetas, hoc ratio mitis vetat:  
APOL. Quod sexus, atque aetas vetat, leges iubent.  
AVREL. Foeminea tandem poena quid laudis parit?  
APOL. Laus magna sonti victima fieri deo.  
ANR. In tenera saeuire ingenia, non est pium.  
PONT. Spernere deorum numen, est plane impium.  
AVREL. Ad sana referent consilia mentem suam.  
APOL. Quid sanitatis in mera vesania?  
"AVR. Mens foeminarum lubricos motus habet.  
PONT. Nil peruicaci foemina obstinatius.  
AVR. Nequeo parentem, liberos seruem pius.  
APOL. Sed corui (vt aiunt pessimi ouum pessimum.  
AVR. At lenientur. PONT. saga ni technis suis  
Iam liberorum finxit ingenium ferox:  
AVR. Extrema summo poena seruetur loco.  
Stat mansuetis aggredi mentem artibus,  
Flecti recusant? frangere licebit probè.  
CRP. Heu dira sitis, dira innocui  
Sanguinis ardet corde cupido.  
O flecte truces animos, rerum.  
Genitor, sancti miserere Gregis.

CHORVS CELEBRAT  
*Ecclesiae Romanae triumphos sub SS. Petri & Pauli auspicijs.*IMmerge Titan oceano caput,  
Et conde flammas aetherea facis,  
Foecunda lucis lux nitescit,  
Et gemino sobolescit astro.  
En mite Petri lumen, & aureus  
Fraterna Paulus lumina duplicans:  
Per templa coeli fornicata  
Aurifluo spatiatur igne.  
Viui pyropi sydereae domus,  
Afflate vestro pectora lumine,  
Quando canora fila netes  
Musa mouet meliore plectro.  
Queis te coronis sancte senex beem?  
Nam Ponti arenas, & vaga sydera,  
Hyblaeque flores delicata  
Innumeris superas trophaeis.  
Tu quicquid ambit Nereus, & iugi  
Quicquid rotatu sol videt igneus,  
Tu pauperis Cymba magister  
Imperio moderaris vno.  
Aequalis astris Roma Deûm domus  
Per te Tonantis molle subit iugum,  
Et foeta sertis laureatis  
Terga tuis pedibus supinat:  
Tecum curules flammigeras agit,  
Auctus beatis Paulus adoreis,  
Tecum catenati labores  
Astra viro pariter dedêre.  
Non pullulabunt tot noua guttura,  
Lernae Chelydro, quot scelerum truces  
Fregit cateruas, impotenti  
Dum rapidus tonat ille nimbo.  
En toto mundi machina sedibus  
Conuulsa, Christo bella mouet Nero,  
Ad arma, cessantes ad arma  
Caesar agit furiatus oestris.  
Inuise diuis Gorgoneum caput,  
Quid machinaris tela Cyclopea,  
Frustraque ludis, & caducos  
Ingeminas per inane bombos?  
Non plena coecis pestibus atria  
Iniurioso turbine proruent  
Stantem columnam, quam frequenti  
Praesidio Dominus coronat.  
Vestri cruoris flumine perlita,  
Nunc purpuratis fulget honoribus,  
Et vincit astrorum nitorem,  
Ingenuis radiata flammis.  
O ter beatus sanguinis hic liquor  
Submurmuranti qui rigat alueo  
Diuinum agellum, & prata coeli  
Centuplici beat vsque flore.  
Saluete coeli gemmea sydera.  
Huc & volucri ferte gradum rota,  
Dum terra vestris in triumphis.  
Tota fremit, resonatque coelum.  
Candida dum puro decurrent sydera lapsu,  
Atque senescentes reparabunt cornua lunae,  
Roma sub auspicijs Christi se tollet in astra,  
Pacatumque reget sanctis virtutibus orbem.  
Frigida dum solitis niuibus se vestiet aura,  
Dum verni fundent florum decora inclyta soles,  
Florebit pietas coeli victricibus armis,  
Perque profanatas mittet sua iura phalanges.  
  
ACTVS SECVNDI  
PERIOCHE.  
Landitijs tentare fidem, & peruertere mentes  
Nititur egregias Caesar, ceu lubricus errat  
Florigeras per opes, saeuitque venenifer anguis.  
Scilicet, ò Iuuenes, stat dura per omnia vitam,  
Proijcere, & tristes informi occumbere letho.  
Quis furor abreptos per coeca pericula, voluit?  
Heu vbi vernantes primae lanuginis anni,  
Et magnae decora alta domus! dum feruida currit  
Aetas, & pleno pandit se copia cornu,  
Carpite delicias, fugit irreparabile tempus,  
Et serus manes vrget dolor, omnia nempe  
Sunt aliena, tui sed quicquid carpseris aeui  
Per ludos, epulas, & amatae dulcia vitae,  
Dixeris esse tuum. Contrà stant robore firmo  
Magnanimi iuuenes, matris generosa propago.  
Contemptorem animum vitae pectusque fidele  
Obtendunt clypeum, fortes, tela omnia contra.  
Vrget amor coeli inuictus, sanctaeque recursat  
Matris honos, signatque suum iam Gloria callem.  
Caesar vbi infractos ingenti pectore cernit,  
Tum vinclis omnes onerat, coecoque sub antri  
Horrore includit densa caligine mersos.  
Nil agis, ò Caesar, lucis nunquam indiga latè  
Regnat, & in vinclis dominatur libera virtus  
Ipsa sui similis, magno vicina Tonanti.  
  
ACTVS SECVNDVS.  
MARCVS AVRELIVS, FELICITAS  
*Caussam dicit apud Imperatorem.*„AVRE. TEntanda primùm cuncta, dum molli gradu  
„Serpit venenum, membra qui scindit sua,  
„Et non medetur vulneri, stultè facit.  
O foeminarum sydus,ô Felicitas,  
Explebis omen nominis, tantùm tibi  
Dent quae mereris coelites plena manu.  
Quid non meretur mentis excelsae decus,  
Et expolita frontis assurgens honos,  
Rosisque mixta labra, & hyblaeis fauis?  
Cur te cruentis conficit stimulis dolor?  
Marcere pateris purpura extinctam facem,  
Exosa thalamum; & iura consortis thori,  
Expers honoris, nominis, vitae, tui  
Fruere deorum munere, fruere, dum potes,  
Vitaeque honores carpe, quos offert Deus.  
„FEL. Est, Imperator, munus infidum decor,  
„Et commodatum, non datum mortalibus.  
„Non sic feracis hortuli pictum decus  
„Saeuus diei fulgor extinguit, citâ  
„Medio sub axe cùm furit Phoebus rotâ,  
„Vt illa rapitur temporis spolium breue,  
„Diesque veniens corpori demit diem.  
„Sed forma mentis est decus verum, & decor.  
„AVR. Quae forma? FEL. Virtus est Dei viuus color.  
AVR. Sed Christiani numen euertunt Dei.  
FEL. Non fragile colimus daemonum excordes genus,  
Quos stulta pingit, & fabricat hominum manus.  
AVR. Quid ergo colitis impium cruciarium?  
FEL. Rerum parentem, cuncta qui nutu regit,  
Patrisque summi filium supplex colo,  
„Hunc, qui refringens nube corporea Deum,  
„Paruosque in artus lapsus è patris sinu  
„Attemperauit inditum terris polum:  
Dein misertus numini insertum genus,  
Suo expiauit sanguine humanam luem;  
Piacularis victima, & victor, Deus  
Impensus homini. AVREL. nempe compones Ioui  
Illum parentis filium pauperculae?  
FEL. Qui sceptra donat regibus regum potens.  
AVR. Qui sceptra donet? nil habet praetor crucos.  
FEL. Cruces amamus optimas scalas poli.  
AVR. Haec stulta verpi somnia; & nugas canunt,  
Qui mente multos credula pingunt polos.  
Et sefuturos autumant coelo loues,  
Cùm iam miselli desinunt esse in viris.  
FEL Sunt sana verba, somnijs nulla est fides.  
AVR Vis alta sapere; desipis Felicitas.  
FRL. Haec Imperator sapio, quae sapere addecet.  
AVREL.Tu sola prudens corculum sancti Iouis.  
FAL. Deo volente sapio, quod tu non sapis.  
AVR.EI. Hoc sapere dicunt foeminam stirpe inclytam,  
Et iura diuùm spernere, & regum forum,  
Et clara auorum lumina, & titulos domus,  
Infanticidas percitos diris sequi.  
FEL. Infanticidas non sequor, cultum tibi  
Caesar rependi, sed supra reges colo  
Summum parentem coelitum, cuius pauor  
Coeli columnas numine immisso quatit.  
AVR. Animosa loqueris, sed rota, & forrum, & faces  
Istas retundent mentis elata minas.  
FEL Propone ferrum, laminas, tela & faces.  
Non me mouebis, nam Dei fulcit manus.  
AVR. O misera vita taedia! ô mentem efferam!  
Est criminosus, quisquis hanc lucem fugit.  
„FEL. Qui morte crimen effugit, satis est pius.  
AVR. Moriere vecors si cupis, sed non semel.  
„FEL. Lex vniuersi me semel iussit mori.  
AVR. Ego te necare mortibus septem queo,  
Quas vniuersas cùm feres, viues tamen.  
FEL. Meos necabis liberos peperi Deo.  
AVR. Tuos necabo liberos, sed qua nece?  
FEI Tormenta Caesar perferent, si sint Dei.  
Et si Dei iam non erunt, non sunt mei.  
AVR. Mandate tenebris carceris tantum scelus.  
Insana, mox te compedes reddent tibi.

FELICITAS, ALEXAND. VITALIS, MARTIALIS.  
*Mater tres iuniores filios animat.*CAsta parentis lumen, ac thalami vnicum  
Vidui leuamen, pectori affusos date  
Nostro lacertos, cingitè amplexu pio  
Et hinc, & illinc: sufficiet vna omnibus  
Materna ceruix, Sic iuuat coelum peti,  
Hoc onere leuius teritur ad Superos via.  
Vt vos lubens amplector, & vestro in sinu  
Liquescit animus gaudio venit dies  
Sancto petitus ambitu, & longa prece  
Expressus astris: venit innubis dies,  
Qui vos beatos martyres sistat polo.  
Quae vestra mens? an verear, an sperem? haud scio.  
Si me Deumque proditis, quid vos moror?  
Quò vota tendo credula, atque annos graues,  
Vitae aestuantis mulceo blanda fide?  
Descendam ad vmbras pura, castifica, integra,  
Nec sol pudoris fiet hic testis mei.  
At si per altum pulueris nimbum, & notas  
Audacis animae tenditis coelo viam,  
Vestrasque lauros sanguine intinctas sacro  
Prarfertis: ite, iungite vnanimem gradum,  
Sequar & praeibo: viuere hoc solo iuuat  
Et esse matrem, martyrum vt fiam parens.  
O Martialis pectoris quondam mei  
Dulcis voluptas, mixtus & curis amor.  
Effare; mortis socius ad matrem venis!  
MAR. O luce, mater, aetheris iucundior,  
Ibo lubenter, quò sator diuûm vocat,  
Et nulla tellus, nulla degenerem dies  
Tuum videbit filium FEL. Macte ô puer  
Sic augurabar mente, sed me aetas tua  
Mouet fatebor, nate quid possit, vides,  
Poena pararis nescium poenae caput,  
Nondum per annos obtigit quidquam pati:  
At magna Christi debiles fulcit manus.  
MAR. Si Marte nostro, mater, hoc nobis foret  
Bellum gerendum; nonnihil certè mihi,  
Et tibi timerem, sed nihil Christo auspice  
Video timendum. FEI. Tu sapis mi floscule.  
Et tu sequeris? ALEX. Animus ebullit suo  
Ardore totus, sed tamen maior tuis?  
Incensa flammis, martyrij gliscit sitis.  
Per tela & enses, per rogos, perque vngulas  
Mortem subibo, nec tuum mater genus  
Vnquam negabo FEL. Fortis ad fortes venis.  
Vitalis, ibis fratribus consors tuis.  
VITAL. Ibo, ibo mater: nullus Acherontis! rigor  
Hac me parente faciet indignum, scio.  
Non si tyrannus misceat terram inferis.  
Et quidquid atrox, pestilens, tetrum, efferum,  
In corpus armet, sede diuulsam sua  
Hanc dissipabit, quam Deus mentem dedit.  
FEL. O digna Christo pectora! ô Iuuenes probi!  
„Vnum cauete, pessimum est fraudis genus,  
„Cùm mansuetos induit vultus sibi.  
Si blandiatur, melleis si verbulis  
Mentes inescans Caesar oppugnet fidem,  
Tunc est timendus, perfidas fraudes viri  
Respuite fortes, anguis in prato latet.  
Infracta vide pectora, & surda ad minas,  
Quae molliori guttulâ sensim oblitâ  
Vires resoluunt, mentis & celsae decus.  
Sed vos nec aurum, nec voluptatis doli,  
Nec bracteatus purpurae insignis decor,  
De sede moueat. V. T. Fascium fumos leues,  
Ostrumque fallax sub tuis signis, parens,  
Temnere sueti, pergimus coeli viam  
FEL Et vestra magnus arma fortunet: Deus.  
Certate filij fortiter. grande est decus,  
„Quod est parandum Sanguinis pretio facit  
„Venale coelum Christus, hoc primus fores  
„Reclusit aethrae, signat hac nobis iter.  
Valete mentis dulce delicium meae.  
O sancta pubes, decora genialis thori.  
Dissuauiari me iuuat sacras manus,  
Quas laureatas coelitum praestet fauor  
Ite, ite fortes. Christe tu rerum potens  
Cuncta intueris, accipe in gremio tuo,  
Quos tibi repono liberos, peperi tibi.  
  
M.AVREL. ALEX. VITAL. MARTIALIS.  
*Tres filij iuniores blanditijs tentantur ab Imperatore.*AVREL. VT vos in vlnis laetus amplector meis  
Generosa pubes, Martiae gentis decus.  
O Martialis debitum Marti caput.  
Germen pudica Cypriae eductum manu.  
Ah! fugis vt agnus lacte depulsus recens,  
Massyla saeuis quem minis terret iuba.  
Quem me putatis? non ego tortor ferus  
Tristi flagello cinctus, & ferro & face.  
MART. Ego te (Imperator) quod Deus iussit, colo,  
Longos per annos sceptra fortunet tibi,  
Lucemque mentis coelitum tribuat pater.  
AVREL.Et vos fideli pectore amplector lubens,  
Dignosque honores sanguine; & meritis dabo.  
ALEX. Tuos honores aulici captent canes,  
Quos versat atrox lubricae sortis rota.  
Turpes, egenos, desides, vacuos sui:  
Nos sorte vili viuimus, celsa tamen  
AVR. Non sorte vestra viuitis, ves addecet  
Pubem ferocem, Romulae gentis decus,  
Spirare Martem, & laureas dignas patrum.  
VITAL. Magni Imperator pectoris iuuenes sumus,  
Et digna coelo sapimus, & superum choro,  
Hoc quicquid ambit Phoebus aeterna face,  
Illustre flammis Nereo promens caput,  
Non implet altos mentis excelsae sinus.  
AVR. Vnde ergo cordis marcuit grandis vigor:  
Non vos in armis Bistones portant equi,  
Non emicantes stellulis fraeni iuuant,  
Nec laena dulci murice ardens, nec decor  
Tot gemmularum, quas ferax Ganges vomit.  
„ALEX. Haec sparsa fuco congerit regum manus,  
„Sortisque raptant volucris, incertae vices.  
„Nos coelo honores quaerimus dignos Deo.  
AVR. Vos desidetis inter impuros canes,  
Qui sorditati, sordidia tetri, impij  
Quaerunt latebras, nec iubar solis ferunt.  
„VITAL. Non otiosa fertur in coelum via.  
„Animosa virtus, si iubes ferrum exeri,  
Age verte in hostes numinis. Quale vuida  
Nube irretortum fulgur in terras ruit,  
Per tela, & ignes obuium pectus feram  
Capacis animae. AVR. Pergite vt fortes decet.  
MART. Nos militamus maximo regi.  
AVREL. O pudor!  
Vos militatis impio cruciario.  
VITAL. Hic sceptra coeli temperat cruciarius.  
AVREL. Hoc te erudiuit mater insana ad scelus.  
ALEX. Scelus hoc videtur tibi, mihi sapientia.  
AVR. Atqui videtur omnibus stultum, impium.  
VITAL. Sed queis videtur impijs, stultis, feris?  
AVREL. O stulta capita, quas ego vobis cruces?  
MART. Stulti videmur, sed tamen sapimus Deo.  
AVREL. Audite iuuenes, mittite hoc stolidum nefas,  
Per sceptra iuro per decus summum imperij,  
Et vos amabo vt filios partem mei,  
Fasces, curules, laureas impertiar;  
Exuite tantum saxeam mentem precor:  
Qui pollicetur, Caesar est, Caesar dabit.  
„ALEX. Simulachra sunt hac leuia gloriolae leuis,  
„Pretiosa mundi retia, aurata cruces.  
„Aeterna sed nos praemia in coelo manent:  
„Qui pollicetur, Christus est, Christus dabit.  
AVREL. Vt fascinauit perditos verpi furor?  
MART. Non fascinauit, sed bonam mentem dedit.  
AVR. Quàm stulta stultos opprimet sapientia?  
VIT. Propone mortes, vnicum votum est mori.  
AVR. Sed lenta mortis taedia, atque artus graues,  
Et membra membris dissita, extendent necem.  
Tollite scelesta capita, in aulam abducite.

M. AVREL. IANVA. FELIX, PHILIPPVS, SYLVANVS,  
*Quatuor natu maiores frustrà ab Imperatore muneribus pelliciuntur.*AVREL. ADeste, lecta Martiae gentis manus  
Albis nitentem Phosphorum bigis colit;  
Gemma beatus candida currit dies,  
Quo me iugales gemmeo tollent iugo,  
Mecumque paribus ibitis vecti rotis  
Dum carpit altum fama per lauros iter.  
IANV Si sacra Caesar praeparas festo die,  
Vides opinor victimas, quas ocyus  
Aris nefandis mucro mactabit Popae.  
AVR. Bona verba quaeso, quid fodis pectus meum?  
FEL. Testor pudicas solis aeterni faces,  
Qui celsa puris templa perstringit rotis,  
Tuas ad aras fortiter caesus cadam.  
Ne me profanem thure Romulei Iouis.  
Eant stigosi quòo volent Lemures eant,  
Perpluta strigibus capita nocturnis dij,  
Ego parenti coelitum obstrinxi fidem  
AVR. Cùm laeta floret aula vernanti die,  
Vos cogitatis funera, & laeuas striges.  
PHIL. Tu laeta censes gaudia & dulces iocos  
Tot victimarum, queis coronatus decor  
„Proludit orco, & funeris pompa sui  
„De Veneris igne mortis incendit rogos.  
„Heu laeta laeta quàm cito volitant gradu!  
„Haec laeta mors est, mortis expertem mori.  
AVR. Malè ominaris.  
SIL. Omen hoc maneat meos.  
Saeuire ferro Casar, haud verbis decet.  
En nudo pectus vulneris magni capax,  
Exprome ferrum, parte qua posci; feri.  
„Sic est agendum, verba diripiunt noti:  
„Melius cruoris riuulo pingam fidem.  
AVR. Quod vos miselli taedium lucis tenet?  
Dum currit aetas feruido velox pede,  
Viretque pubes flore purpureo decens,  
Carpite deorum munera, & genio sacros  
Mactate honores, mentis incussa metus.  
Obliuioso mergite obtusos mero.  
IANV. Haec, Imperator, filio suade tuo,  
Sed Christianis non licent.  
AVR. Cur non licent?  
FELIX. Hoc belluarum viuere est more, & modo.  
AVREL. Hanc belluarum nescius vitam vocas.  
PRIL Seruire ventri, bellua numen voco.  
AVR. Vos saltem amoris sumite hoc pignus mei.  
En militaris baltheus diuûm labor,  
Quem nuper auro docta discreuit manus,  
Et per retortos flexa maeandros acus  
Excelsa pinxit facta Romani louis.  
En & monile coelitum flammis rubens  
Stellata promit decora, & auriseris diem  
Facibus lacessit, talis Harmeniam decor  
Ambiuit, altos virgo cùm pressit thoros  
Cadmi potentis: talis Atridae domus,  
Tali reluxit annulus Gygis face.  
FEL. Tu nos inescus, hamas est donum impium.  
Vis experiri Christianus quid potest?  
Distringe ferrum, ludicris nil est opus.  
AVR. Emolliêre, fronte non casta furis.  
Sed iam dederunt conscij fratres manus,  
Luduntque in aula, proximi epulantur Ioui.  
Et vos feroci spernitis collo iugum.  
IANV. O si dederunt, vindicem norint Deum  
Matrisque diras optimae, & furias truces.  
O Martialis! lumen afflictae domus,  
Hoc te impiasti scelere: vbi mentis vigor?  
Vbi prisca virtus: indoles vbinam aurea?  
FELIX. Infausta capita proditis sanctum decus,  
Christi cruorem proditis, Christi fidem,  
Felicitatis filij & fratres mei!  
I, verte iura, verte natura omnia,  
Exuito fratres, exuunt fratres Deum.  
MART. Fugi vt procella taenaro afflatam luem,  
Ego execrandi facinoris culpa vaco.  
Testor nitentis aureos vultus poli,  
O Ianuari, iunge complexus pios.  
IANV. O dulce pondus: matris ô misera salus,  
Lumenque fratrum Martialis, sanus es.  
MART. At tu tyranne, quando per summum nefas:  
Intaminatum rapere moliris decus,  
Et me sacrato dirimere è fratrum choro,  
Poenas supremo iudici meritas dabis.  
AVR. Scelerata capita, monstra tartareae domus.  
Vobis scelestas comprimam linguae minas.  
Onerate ferro, in carcerem compingite.

CHORVS.  
*Questus Ecclesię militantis, quam coelestis chorus blandissimè consolatur.*Eu fero nondum satiata ludo,  
Semper & casti sitiens cruoris,  
In meum saeuit caput impiata  
Bellua Lerna.  
Et meum temnit decus, & minaci  
Semper insultat petulans flagello:  
Exul in terris agor, & beatas  
Postulo sedes.  
Quis mihi pennas dabit, & volatù  
Praepeti scindam grauidata nimbis  
Templa, mortales fugiamque visus  
Ocyor Euris?  
Non peto Rhesi celeres quadrigas,  
Tu iube tantùm Sator alme mundi.  
Deseram terras, liquidoque pinguam  
Aera tractu.  
Heu dolor totis furit in medullis,  
Imbre manantes oculi liquescunt,  
Cùm patrem rerum, superosque rides  
Ferrea proles.  
Dum profanato crepat ore probra,  
Impius tendo vigiles ocellos  
Ad polum, spero, nec auara mentem  
Somnia ludunt  
Et mihi lenes vaga per medullas  
Flamma desaeuit, fluit igne pectus,  
Talis egestos glomerat vapores  
Lemnia fornax.  
*Chorus coelestis.*O stelliferi sydus amoris,  
O digna cohors axe beato,  
Viuite terris, viuite laeti,  
Oraque fletu madidata pio  
Lucis purior aura serenet.  
Optata dies veniet breuibus  
Emissa rotis, viuite laeti.  
Vestros cernunt astra labores,  
Vestris reddent praemia curis.  
Viuite terris, viuite laeti.  
Vos templa manent aeterna polo.  
Vbi pura rotis crystalla secat  
Sel flammiferis pulcher habenis.  
Coelique nitet lucidus ordo.  
*Ecclesia militans.*Ecce coelestis mihi vox per auras  
Aduolat lenti pretium doloris,  
Gaudio pectus micat, & serenant  
Lumina frontem.  
O Dei proles, amor, & voluptas,  
Tu potes nostrum satiare pectus,  
Corculum coeli, mea diua vultus  
Pande serenos.  
Lucidum coeli decus, ô beata,  
Quam decor vestit radiatus auro,  
Huc ades longis toties petita  
Gloria votis.  
Diua quid vultus tegis, & micantes  
Syderum flammas inimica condis?  
Te Deus nobis genuit sororem  
Ne tege vultus.  
Ah! fugit denso volucris rotatu,  
Et volat torta similis sagitta,  
Quam celer Maurus comitem ruenti  
Addidit aura.  
Non licet diuae radijs potiri,  
Sparsa dum nubes oculos oberrat:  
Mentis obtutu video, nec vmbrâ  
Fallor inani.  
I, dolor, ventis equita proteruis,  
Non ego coeli genus hîc manobo:  
Altior terris ego sum, polosque.  
Pectore claudo.

ACTVS TERTII SYNOPSIS.  
CArnificum horrendas acies, & tristia caedis  
Vulnera, & informes riuis stillantibus artus  
Mens incussa pauet. Proh Romae dedecus ingens!  
Proh! scelerum labes, nostrique imfamia saecli!  
Sistitur ad palum infamem clarissima mater,  
Sistitur infelix, manibus post terga reuinctis,  
Verberaque inter carnificum, & ludibria turbae!  
Mox casti subeunt luuenes ante ora parentis,  
Nudantur costae virgis, it grandine saeua  
Plagarum nimbûs, lauit ater corpora sanguis.  
Mens tamen inconcussa manet, perque ardua surgit  
Ad superos grandi virtus interrita cliuo.  
Quales cum vastis nudi Cyclopes in antris  
Exercent crudum chalybem fornacis anhelae:  
Illi inter sese magnis conatibus vrgent  
Enixi: tundunt, versantque per omnia massam  
Ardentem absistit scintillis acribus ignis.  
Immugit specus, & responsant omnia syluae.  
Sic illi exagitant sanctorum corpora crebris  
Verberibus, diri resonant clangoribus ictus,  
Vix laceros artus tabo tegit horrida pellis.  
Quaeritur heu miseris tam pulchro in corpore corpus.  
Sed virtus atrox per mortua viscera regnat,  
Et toto exiliunt coelestes corpore flammae,  
Queis Deus, vt viuant, de coelo alimenta ministrat.  
  
ACTVS TERTIVS.  
MARCVS AVRELIVS, APOLLONIVS, PONTIFEX Idolorum, Publius Praefectus,  
*Consilium ineunt de tormentis martyrum.*M. AVREL. O Dura gentis pectora! ô summum nefas!  
Mallem aestuosas prosequi syrtes prece,  
Cùm saeuit ater fluctus, & nigra Aeoli  
Rupêre claustra colla iactantes Noti:  
Mallem sonora Thracijs fidibus lyra  
Mulcere sensus acris indociles ferae,  
Quàm Christianos. PONT. Nempe sic rabie fera  
Instincta molles Tigris in citharas furit.  
„Ad facinus itur per gradus, sed qui Deos  
„Libauit ausu, iam tenet summum gradum.  
„Fidem, pudorem, numen, & mentem bonam  
„Demersit, ac vix naufragae superest rati.  
APOL. At praesecanda est, antequam lernae nigris  
Emissa ab antris latius serpat lues.  
„Dum flamma tenui gliscit accrescens pede,  
„Mersare quisquis negligit lymphis malum,  
„Quàm frustrà adultas luget in tectum faces,  
Tentare morbum remedijs olim pijs  
Erat necesse, nil diaeta profuit,  
Exprome cultros oppido & cauteria.  
PONT. Si colere cunctis expedit cruciarium,  
Sunt diruenda fana supremi Iouis,  
Demolienda funditus Vestae sacra,  
Ponemus alta templa Verporum gregi,  
Thura offeremus, & Quirinorum chori  
Recutita discent sabbata & nugas leues.  
AVR. Malè ominaris, omen auertat Deus,  
Ego furentis sopiam flammas mali.  
APOL. Ni praedometur, in dies crescet scelus,  
Quis non libenter huic Deo se mancipet,  
Qui foeda nebulonum capita sistat polo?  
Si spes dolosi fulserit nummi, obuium  
Per ferrum, & ignes impotens penetrat sitis.  
Promissa quid non templa suadebunt poli?  
„Diuinitatis auida gens mortalium,  
Proinde adultis pestibus ferrum incute.  
AVR. Felicitatem destino immiti foro.  
Sed timeo, ne mox plebis ignescat furor,  
Si fors videbit foeminam genere inclytam  
Palo alligari, victimam infausta necis.  
APOL. Tu si ferocem comprimi populum cupis,  
Procera ferro capita prudenii mete  
AVREL. Satis est monere: Publius partes agat.

PVBLIVS TRIBVNVS, FELICITAS.  
*Felicitas deiectis coelitùs idolis, ad palum alligata torquetur.*PEr sceptra iuro Caesaris, per dexteram  
Istam timendam barbaris, & per caput,  
Geniumque Diui: sanguinis fluctu ebrius  
Voluetur hodie languida Phoebus rota,  
Ipsae pauebunt noctis auersae faces.  
Nimis tonamus, stringimus scopulos nimis,  
In capita scelerum fulmen excussum ruat.  
Actum est, peribunt, triste lucifugûm scelus.  
Ferro amputabo, laeua si serpit lues  
Latius in astra per suas viuax neces  
Ardente lapsu syderum oppressam tegam.  
Proferte palum forcipes, gladios, rotas,  
Ahena, flammas, scarpiones, taureas,  
Experiar an sint ferrei, an silice editi:  
Proiecta ditis victima, nefastum caput,  
Quas tibi Megaera ventilat cordi faces  
Perque odia casta lucis auersam trahit?  
Adeo obseratum credis infernum louem,  
Vt vi reuellas prona te ad Orcum via,  
Ne metue, rapiet, fortè cùm noles mori.  
Tu respuisti Caesaris dona & minas:  
Iam non minari, non placet donis agi,  
In te parantur monstra supplicij noua.  
FELIC Etiam minaris.  
Non tamen frustra minor.  
PVB. Iam latera fodiam, thura ni dederis Ioui,  
Et expiaris criminis labem tui.  
FAL. At me impiarem, thura si ferrem Ioui.  
PVB. Et peruicaces foeminas vici, ocyus.  
Da thura, vel te. FEL. iamdiu excessit timor.  
FEL. Exequere, quid me territas iterum minis?  
Te fulminantis magna de coelo manus,  
Tuumque diuum fictilem merget rogo.  
Vides vt ille cecidit illisus solo.  
PVB. O nigra Cocyti vada, & noctes pigrae,  
Et cùm Cerastis atra furiarum cohors,  
Rupistis alto clausa tenebrarum situ  
Antra impotenti carmine, & technis strigis.  
O saga saga daemoni addictum caput,  
Grassaris, vt soles, nefandis artibus.  
FELIC. Sum famula Christi principis, non sum maga.  
PVB. Nudate colla sericis, & tundite.  
FELIC. Nudate; at olim vestiet radijs Deus.  
PVE. Vincite palo contumacem foeminam.  
Emollietur, fortiter contundite.  
FEL. Et verba spreui, & fortiter plagas feram  
PVBL. Te mansuetam verbera efficient fera.  
FEL. O Christe, Christe.  
PVE. --- Liberet te furcifer.  
FEL. O qui nitenti gemmeam lucem rota  
Signas, & auctus exeris radijs comas,[[1]](#footnote-1)  
Ocelle mundi respice in clades meas.  
Supreme regum Christe spes Coeii, & soli,  
Quò decoloris tessit aetatis rigor  
Et saecla meliùs aureo currunt pede.  
Miserere nostri frange conatus truces.  
Testor beatos coelites, testor viros  
Non probra vitae, non decora gentis meae  
Per me inquinata Praesidi sistunt ream.  
Romana mater, stirpe, famâ nobilis,  
Palo alligata, pereo, quòd Christum colo  
PVB. Insana capita, gentis Ausoniae probrum,  
Calcatis etiam Caesarem, & numen Iouis?  
Tergo luetis, vos ego, nulla est mora.

PVBLIVS, FELICITAS, cum quatuor ex filijs maioribus  
*In conspectu matris palo alligatae sollicitantur minis ad impietatem.*IANVAR. CRudele facinus! Haeccine est clementia?  
Hac mansueti principis leges iubent?  
O dira facta! saeculi crimen nouum.  
Cur impiasti filios matris cruce?  
Cur verberasti ferreo aspectu impie?  
O sancta genitrix, liberos complectere,  
Frustrà catenae liuidos artus premunt  
Nescit teneri, regnat in vinclis amor.  
Complectere animo, brachijs quos non potes.  
Socios coronae martyres ne respue.  
FEL Adeste filij, dure genitricis labor.  
„Quos in catenis parturio, tanti est Deo  
„Sacrare natos, vincula haec clamant fidem.  
„Estote fortes, regium est Christo pati.  
PVE. Exolue matrem compede, infelix puer,  
Da thura diuis, ni facis, frustra es pius.  
IANV. Vt me nefandis taminem sacris iubes.  
Et igne ditis polluam incestas manus?  
Age, scinde potius pectus exitijs graue.  
PVB. Morieris vna morte, sed lentè tamen.  
Felix beati nominis serua decus,  
Da thura paruo thure felices litant.  
FELIX Mitis tyranne mel veneno diluis.  
Iubesne matrem temnere, & castam fidem,  
Scelerare dextram victimis feralibus?  
Haec dextra soli militat fidens Deo,  
Si foeda digitis thura libarit Iouis,  
Ardente tostam protinus mergam rogo:  
Interque prunas funere attonitas nouo,  
Suis fruetur laeta supplicijs manus.  
PHIL. Impure cultor daemonis, dirum caput  
Etiamne palmam frangere in manibus paras?  
Etiamne serpis? qualis in prato rubens  
Crudele frontis gloria, gyros agit  
Anguis retortos, perque florentes toros  
Herbarum atroci virus eructat dolo.  
Ego parentis socius, & fratrum, tuos  
Detestor vsque fictiles diuos.  
PVB Furor  
Rapit vnus omnes, obuij letho, ruunt  
In flammam & enses, peruicax Orci genus!  
SYL. I, sparge thure, sparge sceleratos lares,  
Liba cruorem liberum casto loui.  
Adure prunis corporum impuras dapes,  
Et taminata nare nidorem ebibe.  
Me mensa Christi, templa me Christi manent.  
FAL. O sancta Iuuenum pectora, ò fortes viri.  
Vos esse matris filios constans fides  
Probat.  
PVB. Scelesta, incendis etiam liberos?  
Excipite plagis strenuè ingratum caput,  
Exerite gladios, latera fodite, occidite.  
Diuulsa membris membra canibus spargitt.  
FEL. Vtinam ferires, praestò sum.  
PVB. Crudi impij  
Nil vos parentis miseret, estis liberi?  
Non iste tigres acer exercet furor.  
Norunt Leones dulce spelaeum patris,  
Et cùm supremum cardinem vitae premit  
Decliuis aetas, apparant victum seni.  
Quemcumque syluis dexter asportat labor.  
Vos impiat: vulnera haud matris mouent?  
FEL. Frustra es misericors bone vir, esto quod decet  
Adeste nati. lachrymis nil est opus.  
Desideratum matris hoc corpusculum  
Pijs lacertis cingite, ô pugiles Dei,  
Cur ora lauit fletus? obtestor polos,  
Non vos relictos patiar: at si quid cinis  
Clausus sepulchro spirat & manes amant.  
Quos vita fouit: assa vitali die  
Fouebo natos semper effusos sinu.  
Adero praeibo, coelitum monstrans iter  
Qualis loquacem peruolat hirundo domum,  
Paruoque dulces diuidit praedas lari:  
Mox & volatu gestiens agmen nouo  
Educit astris timida, & in cunctis volat.  
Sic vos reuisam, nutriam, cernam, alloquar.  
Solabor aegrae mentis insomnes metus,  
Viuoque vultu noctis implebo vices,  
Donec beatos inferam mecum polo.  
PVB. Insana mortem cogitas? sed longè abest.  
Vocata fugiet, quam fugis vitam, dabo.  
Si grata fuerit vita, tum cogam mori.  
An sis leaena, an mater, experiar. Citò  
Nudate corpus liberûm, virgas date,  
Laniate plagis fodite, caedite, vellite,  
Carnisque frusta & virulentum sanguinem  
Porrigite matri, si cupit; nam ista dape  
Explere statui, quae dapes spernit Iouis.  
FEL Euisceratae matris ô pia viscera,  
Nati, pudici gloria & lumen sinus,  
Estote fortes, per meus taedas rogo,  
Per & catenas, per patris manes rogo,  
„Estote fortes: arduum virtus iter  
„Per dura tendit, vincere & tundi solet.  
Quicquid minarum nunc tonat, totum est leue.  
„Parat coronas, dum parat vobis cruces,  
„In astra fusus ducit heroes cruor.  
SIL. Confide mater, liberos fortes habes.  
Sulcare virgis latera carnifices parant:  
En latera. pectus fodere discerptum volunt?  
En pectus & si colla poscunt: offero.  
FEL. Syluane macte, crede te, fili, Deo.  
PVB. Si liberarit surcifer pueros cruce.  
PHIL. An te te amoris conscium nostri caput  
Frater relinquam? qui manent casus meos,  
Et me manebunt, quidquid est atrox ego  
Subibo, sancti dum comes fiam gregis.  
FEL. Generose Iuuenis loqueris vt nostros decet.  
PVB. Insana mulier loquitur vt stultos decet.  
FELIX Ahena flammis si paras vndantia,  
Si scorpiones, si rapaces vngulus,  
Si quidquid atrox, asperum, tristi, efferum,  
Molire, Felix corpore excipiet suo  
FEL. O macte Felix, macte mi Felix precor.  
PVB. O macte poenis furcifer, macte, impero.  
IANV. Animosa fratrum turba primùm me addecet  
Subire quidquid dira portendit manus.  
O si ferirent fulmina hoc vnum caput,  
Meisque plagis vestra constaret salus!  
Sed cur coronas fortibus dulces negem?  
Taceo, ruamus, quà Dei numen vocat.

ALEXANDER, VITALIS, MARTIALIS,  
*Iuniores matrem alligatam, fratresque verberibus contusos intuentur, & simile certamen ineunt.*O Cruda facta, dire carnificum furor  
Quis innocentis sanguinem totum ebibit?  
O chara genitrix, scilicet mortis fore  
Tu Martialem dixeras socium tua.  
Et ecce spretus viuit, immunis tuos  
Cernit dolores, cernit, & fruitur polo.  
Mitis tyranne sic truces cessant rotat  
FEL. Agnosco filij pectus, & mites fauos.  
O nate, arenam Martyrum tangis pede.  
Quorsum parentis optima incusas fidem?  
Non te reliqui, testor ô fidum caput  
Meas catenas, nobilem mundum Dei,  
Haec vna matrem cura sollicitat piam.  
Quod te tuosque parturit fratres polo.  
Nunc agite nati; gloria nempe inclyta  
Satis ampla seges est, & tyrannum cernitis  
Fratrum madentem sanguine.  
ALEX. O dirum caput,  
O generis humani luem, monstrum horridum.  
Te saeua Thetys expuit, te Caucasus  
Inter Leaenas pauit eiectum salo,  
Vt tu natares dirus! in fratrum nece.  
Taboque sparsos manderes artus virum.  
VIT. O sancta fratrum corporal! ô luuenes pij!  
Sic me relicto, teritis in coelum viam?  
Desertus ego sum, langueoque inglorius,  
Dum vos beata carpitis palmam manus.  
O turba foelix martyrum, plagas date  
Exosculari, & imbre lachrymarum graui  
Abluere, frater sum, hoc mihi quisquam neget?  
Ignaue, plagas lambere informes cupus?  
Morare, nam mox, si lubet, lambes tuas.  
MART Non est minandum carnifex, gladium exere,  
Quidquid minaris, Martyrum accendit sitim.  
Abrumpe molem, qua tuum pectus tumet,  
En nudo corpus, qua voles ferrum incute.  
PVB. Tu mansuesces vilis vlmorum seges.  
„AN Tolerate luuenes, insident spinis rosae.  
„O quàm decorum & dulce pro Christo pati!  
„Quot exaratum plagis hoc corpus rubet,  
„Tot ora laudant robur inuictum Dei.  
ALEX. Non si per artus Hydra foecundum meos  
Texat volumen, decoloremque ebibat  
Venis cruorem, franget indomitas faces  
Mentis seuerae: perge si potes incute  
Mundi ruentis pondus in pueri caput,  
Ridebo moles irritas Christo duce.  
VIT. Exprome dirus quidquid instigat furor,  
Eripere mentem non potes, vitam potes.  
O sancta genitrix, oro sacrifico faue,  
Ecce auspicatam currimus lethi viam.  
Sub te magistra dulce supplicium mori.  
PVE. I, latera tunde, lictor, & virgis doma.  
  
FELICITAS canit palo alligata.  
FEL. CVrrite fortes, currite laeti,  
Pueri Matris nobile germen.  
Currite Christo luuenes sancti,  
Hic certamina vestra beabit.  
Hic aureolis inclyta lauris,  
Cinget tempora diues honore.  
Currite fortes, currite laeti,  
Pueri, castae pignora taeda  
Vos è nubibus arduus aureis  
Spectat volucri sydere raptus,  
Grex martyrij laude superbus,  
Texitque pias gloria lauros.  
Currite fortes, currite laeti,  
Nam praecipiti sors cuncta pede  
Agitat volucri commissa rotae:  
Sed perpetua fronde virebunt,  
Quas sancta parat gloria lauri.  
PVB. Quae tibi leaena admouit vbera? Quae Tigris  
Hoc lacte saeuo finxit ingenium ferox:  
In liberorum caede rides impia.  
FEL. Nescis tyranne, vera quid pietas iubet.  
MART Bellua cruoris impia flagrans siti,  
En tibi tepentes sanguinis riui fluunt.  
Satiare tandem, si vlla te satias capit,  
Vel frusta carnis mande qua rabie soles.  
FEL. O Martialis Martyrum est haec purpura,  
Quam comparasti: macte virtute ò puer.  
PVB. Auferte. rapite, in carceris nigri specum  
Scelerata capita, dum trucem ludum apparo.  
CHORVS.  
*Ecclesia militans Martyrum constantiam celebrat.*Sancti Iuuenes inclyta pectora,  
Haec me bella iuuant, currite fortiter,  
Nec vos sacrilegus sollicitet furor  
Recto tramite deuios.  
Libastis radios luminis aurei,  
Et nunc aetherea corda flagrant siti:  
Foelices nimiùm, quos amor Entheus  
In molli gremio fauet.  
Quid prosunt Erebi monstra voracia?  
Quid dirae facies & scelerum faces?  
Rident occiduis arma furoribus,  
Quos ambit clypeo fides.  
Axis stelliferi Pleias amabilis,  
Sancto conspicui lumine Martyres,  
Per me flammigeris curribus ibitis  
Coeli templa per aurea.  
Nascentes placido lumine videram  
Intactos Iuuenes, imbreque lacteo  
Foui primitias sidereae domus  
Dulci germine flosculos.  
Et nunc sancta cohors, propositi tenax  
Irridet fragili flamina turbine.  
Atque immota manet, dum furit in nefas  
Et pestes vomit impius.  
Splendet purpureis sparsa cruoribus,  
Et corpus vacuo corpore dissitum  
Christi iungit amor, viuida mortuis  
Sic mens flagrat in artubus.  
Haec est ad superos strata rosis viae,  
Hanc Christus secuit sanguinis orbitam,  
Qua surgunt animae, & curribus arduas  
Tentant igniferis domos.  
Hâc taedam roseo lumine praefero,  
Cunas egregijs mentibus aetheris  
Celsi templa noto, quae iubar aureum  
Puris vestit honoribus.  
O coelo luuenes debita pectora,  
Quos augusta tegit purpura Martyrum,  
Vobis purpureas laeta parat rosas  
Cornu gloria diuite.  
  
ACTVS QVARTI  
PRAELVSIO.  
STant addicti aris Iuuenes feralibus, inque  
Pectora iam cultros mergit popa, nec tamen horror  
Incussit mortis, nec pallor in ora cucurrit.  
At pater aeterni pia cui custodia templi  
Credita, & immensi diuinae clauis honores  
Ingentes voluens aegro sub pectore curas  
Pergit iter, tacitae per amica silentià noctis,  
Inuisitque pios, illi ceu sydus Olympo  
Allapsum excipiunt, stat circum maxima mater  
Osculaque in patris Iuuenum globus emicat ardens.  
Quos postquam vnanimes ardere, in praelia vidit,  
Incipit, & dulci sanctos affatur amore:  
Pergite magnanimi Iuuenes, quà gloria surgens  
Monstrat iter liquidum pennis, & pectora vobis  
Fingite digna Deo. Per tot discrimina rerum  
Tendimus ad superos, vbi dulcis meta laborum  
Atque immota quies, magni stet prodiga virtus  
Sanguinis, & coeli secet imperterrita callem.  
Sors melior de clade venit, de vulnere spirat  
Gloria, sanguineo ferturque ad sydera curru.  
Talia dicentem dudum stupet inclyta pubes,  
Et flammam ingentem laudis sub pectore versat.  
Stat casus renouare omnes, stat caeca pericla  
Tentare, atque animas tanta pro laude pacisci.

ACTVS QVARTVS.  
AVRELIVS PVBLIVS, APOLLONIVS, PONTIFEX,  
*De extremis ferunt sententiam.*Efringe fulmen impetus, quo te rapis?  
Pretium furoris non leue infoelix tulit,  
Suoque damno sapere didicerunt rei.  
Quos praesidere voluit imperijs Deus,  
Non hos in vsus militum incinxit globis,  
Sacra vt potestas praepes in poenas foret.  
Oculata nobis sceptra coelestes iubent  
Affabricari. Perspicax nunquam satis  
Scrutatur oculus lubricas rerum vices,  
Quando exerendus hominis in iugulum mucro.[[2]](#footnote-2)

PVB. Tentata per me cuncta, sed frustra tamen.  
Tormenta rident, gestiunt laceri ictibus.  
Scelerata mater filios animat, suo  
Pubentque damno semper ad pestes nouas.  
AVREL. Humana Publi corpora oderunt pati,  
Caduntque plagis, fallor, aut sunt ferrei,  
Aut maior agit, & armat inuictos Deus.  
Vnde ista dira vulnerum crescit sitis?  
APOL. Diuinitatem qui sibi fingunt polo,  
Per ferrum, & ignes perditi in mortem ruunt.  
Sed esto, foelix gladius inueniet viam.  
Nimis per vrbes serpit Hebraeus furor,  
Confudit astra, fecit & coelum nocens.  
Nam paruulorum clamat ad superos cruor,  
Quos luce cassos, dulcis exortes poli,  
Primoque raptos vbere, assatos focis,  
In frusta scindunt, & sibi apponunt dapem  
Regesta prolis viscera in ventrem patres.  
Dein libido sortis incertum sequens  
Per coeca noctis errat, haud coeco gradu.  
Ambage ludit Veneris incesta ferox,  
Totumque versat sanguinis fas & nefas.  
AVR. O digna poenis capita! praestabat tamen  
Non experiri, pectora irritat dolor:  
Qui mansuetè saeuit, hic melius facit.  
APOL. Differre poenam noxijs iam non licet,  
Periclitatur fama Romani fori.  
Si spolia laudis referat imbelle hoc genus.  
PONT. Et laesa queritur fancta maiestas  
Deûm,  
Me monstra terrent, monstra supplicij noua.  
Vidi rotantem flammeos orbes louem,  
Vidi frementem cuspide Odrysium patrem,  
Toruosque vultus horrui Phoebus iubet  
Placare diuos victimae sontis nece  
APOL. Per laeta molli fertur impietas iugo  
Spectante Roma, Gentium Dominam premit.  
Et conticesces in scelere? cunctabere,  
Hebraea donec turba te gladio petat,  
Aut hoc reuellat axe Cyclopum faces,  
Tentetque summi templa viduata aetheris  
AVREL. Per astra iuro & templa syderei poli,  
Nemo feretur impius me Iudice,  
Ite, expiate noxiam labem soli.  
Si casa rursus pullulet ditis seges,  
Et ter resurgat, ter seuerum vindicem  
Me sentier, ego colla numerosi mali  
Scindam, & recisa victimas superis dabo.  
PVB. Iubesne matrem, & liberos interfici  
AVREL. Occide primùm liberos, & sanguine  
Tot filiorum pasce maternum scelus.  
Quod si cruenta mater istorum nece  
Satiata nondum saeuiat, tu spiritus  
Truces retunde, & morte ferali doma.  
PVB. Tuum est iubere: gloria obsequij mea est.

PONTIFEX, APOLLO, CRISPVS.  
*Ethnicorum iactantia in poenis Martyrum.*PONT HAEc thura summo grata succedent loui,  
Spirabit aër lenius tantis sacris,  
Phoebusque crine gemmeo texet diem,  
Et Parca vitae fila nectens aurea,  
Meliora secla diuidet mortalibus.  
Habet, peractum est, vicimus, votum attigi.  
Tam pulchra ceruix concidet iussu meo.  
Haec illa mulier liberûm numero tumens,  
Quae vicit alba multiplex Strophae genus,  
Viduata cernet tecta natorum grege.  
Foecunda Niobe qualis in poenas fuit,  
Quando per aceruos liberum infremuit minax,  
Stridore vasto sparsa telorum seges,  
Bissena vidit corpora efferri domo,  
Bissena sensit viscera abrumpi sibi,  
Stetitque viuax in suos fletus lapis.  
Sic illa fiat, fallor, hoc lentum nimis,  
Non sic abibunt odia, per apertum ruat  
Vindicta callem, nobili palma ferox.  
Illa illa tandem lerna furialis mali  
Reddat cruorem, debitum munus stygi,  
Affusa septem mortuis animam expuat.  
Benè est, reuixi, placuit hoc poenae genus,  
Bis viuit ille, qui malis vitam eripit.  
APOL. Non posco fieri Iupiter, sordet polus,  
Quando dolori victima haec nostro litat.  
I, sequere mucro, sequere foelicem impetum,  
Et per cateruas funerum praeceps vola,  
Nempe (hoc fatendum) languida Phoebus manu  
Sparsit sagittas mortibus senis graues  
In sena puberûm capita: matri dedit  
Veniam haud petenti, latiùs noster furor  
Ex asse ludit.  
CRISP. Heu innocentes vrna sacrilegum mouet.  
Victrice laeta fertur impietas rota  
Per prona sanctorum capita: Magne arbiter,  
Qui spatia liquidi pura decurris poli,  
Intende vindex lumen in tantum scelus.  
  
ANICETVS, EVAGRIVS, CRISPVS,  
*Martyres in carcere inuisunt.  
Anicetus.*COnsurge foelix anime, & aërias domos,  
Et fornicata perpetis regna aetheris  
Velox vt ales praepeti cursu seca.  
„O ter beatum, Christe, qui seruit tibi,  
„Qui pura mentis incolens sacraria  
„Humana cuncta despicit coelo altior,  
„Et semper auctus luce propioris poli,  
„Mentem saginat fruge vitali beans.  
Huic sordet aurum, & purpura fallax nitor  
Huic vilis anima nam lucro apponit mori,  
„Huic est egestus, quicquid est praeter Deum.  
O si suprema solueret vitam dies  
Compage rupta corporis: foelix forem;  
Foelix solutus onere membrorum graui,  
Ad clara coeli templa remearem celer.  
Sed prorogari si velit vitam arbiter,  
Qui fila vitae ducit, atque aeui gradus,  
Feram lubenter. quod dabit viuam meis.  
Et dura quamuis patiar; euincam tamen.  
EVAG Inter procellas aureum sydus nites  
Venerande praesul, saeuiant venti licet,  
Dum fluctuantem dirigis Christi ratem,  
Non haurietur gurgite insani maris.  
Nunc affluentes gaudijs cumulas tuos,  
Dum visis atri carceris clausos specu.  
En en beatus Martyrum carcer, quibus  
Supplicia diris carnifex vrget modis.  
Sed saeuus hospes ferreo poste excubat,  
Seruatque vinctos, limine excludet ferus,  
Aut te profunda nocte demersum obruet.  
Per te verendum capitis augusti decus,  
Per dulce si quid praesul ex nobis fuit,  
Quo te tuorum tam malè oblitus rapis?  
Si te (quod omen magnus auertat Deus)  
Atroce cruda fata praecerpunt manu,  
Quis dissipatam colliget Christi domum!  
Quis efferatum precibus auertet scelus?  
Quis tot dolorum franget instantes globos?  
CRISPVS. Morare praesul. quò gradum tendis? rogo,  
Morare, feruet militum excussus furor,  
Laxisque habenis volitat in summum nefas.  
Si pergis vltrà pergis in certam necem.  
ANICET. Quid me dolori redditis? Sinite ocyùs  
Ibo, ibo, nostrae Christus est auspex viae.  
SATEL. Quò vester ausus proripit coecos furor?  
Manete Verpi, sistite, aut vincla inferam.  
CRISP. Compesce motus efferos animum doma,  
Non fraude, non vi non nefandis artibus  
Hac claustra duri carceris solui volo.  
SATEL. O Christiani, inuisa gens coelo, & solo:  
Decipitis; ite protinus, facessite.  
CRISP. Videre per te liceat extremum reos.  
SATEL. Tentatis etiam soluere immunes reos?  
CRISP Non tanta rebus perditis audacia.  
Tu si videndi copiam dederis, sat est,  
Permitte miseros satiet extremus dolor,  
Parata merces, lachrymas numinis emam.

ANICETVS, FELICITAS EIVSQVE FILII.  
*Summus Pontifex eos in carcere consolatur.*FELIC. PRaesul verende, proximum Christo caput,  
Quis te per arma, per relucentes globos,  
Per vim, per ignes, detulit sydus nouum,  
Columenque vinctis, vt dolorum particeps  
Fieres meorum? testor augustum caput,  
Tuique vultus lumen, & sanctum decus,  
Tu me beasti cerne dilectum gregem,  
Iuuenesque sanctos. spiritu afflati tuo  
Animosa firmant pectora, & mentis faces  
Gliscente reparant igne melioris poli.  
Iam sacra vouit turba primitias Deo,  
Quod restat, ecce currimus Christo auspice,  
Sed tu labores precibus egregios iuua.   
ANIC. O Christe regum domitor, & coeli arbiter,  
Miserere nostri, cerne dilectam domum,  
Quam tu cruore perlitàm firmas tuo.  
Afflicta nondum teritur haec arbos solo,  
Quae tanta florum decora tam laetè parit.  
O Grex beate, lucidum coeli decus,  
Vt te libenter teneo in amplexu meo.  
IANV. Venerande praesul, aequa maiestas polo,  
Quodcumque lucis affluit, donum est tuum,  
Tu nos labantes precibus auxisti pater,  
Nam vota flammae vortices vincunt tua,  
Dulcesque medijs ventilant Zephyros focis,  
Minas tyranni fregimus sub te auspice,  
Et nunc supremi turbinis frange impetum.  
ANIC. Vbi ergo fratrum lecta reliquorum manus?  
FEL. Adsunt.  
ANIC. Beati queis tenella aetatula  
Nectit corollas. Martyrum insignes notis.  
Ocelle fratrum, matris augustae decus,  
Cui praeter annos, praeter humanam fidem,  
Generosus ardet igneae mentis calor,  
Tu viuere simul incipis Christo, & mori.  
O macte fili, dulce delicium poli,  
Palmamque prehende fortiter, quam offert Deus.  
MART. O quàm decorum stare pro causa Dei!  
„Si mihi liceret centies nasci & mori,  
„Christo liberet centies nasci & mori.  
„Est liberalis conditor mundi Deus,  
„Cui reddere animam, quam dedit, dulce est lucrum.  
Curramus ergo fortiter, primam Deus  
Fortunat aciem Martyrum, restat mori.

[[3]](#footnote-3)Pergite magnanimi Iuuenes vos inclyta coelo  
Palma manet, sedes hic vobis satam quietas  
Ostendunt, texuntque piam per dura salutem  
Funera, sic crescit pulchro de vulnere virtus.  
ANIC. Facunde coeli pusio quò te rapis?  
Quid ora primis clara perspersus rosis  
Maiorque Eoo nubibus condis caput!  
Morare tellus parturit coelo nouos  
Hodie colonos, quos tui currus vehant.  
Ostate Iuuenes patrijs virtutibus,  
Ne laeua mentem pestis incestet piam.  
Humana cuncta parua sunt, sed spernere  
Non parua res est. quos fugax ludit bonum  
Et bracteatis illitus rebus decor,  
Hi decora fama ludicra, & fluxus opes  
Sudore pariunt irrito, & parto incubant.  
Qualis genistis instruens bombix opus,  
Diducta filo viscera excernit leui,  
Et tot fluentes colligens ouo sinus,  
Se ipse cludit opibus implicitum suis,  
Sibi sepulchrum corpore exeso parat:  
Sic gazam auaro corde sudatam impia  
In damna condunt. Luce nos pura editos  
Afflauit aethra, quaerimus regna aetheris,  
Non indecoro puluere & sudoribus,  
Quos rapida secum temporis tollit rota,  
Sed coeli honores fecit aeternos Deus.  
O qui feroces contudit Nili minas,  
Regisque mersit copias rubro mari,  
Vestros labores ritè fortunet Deus.  
Det militare coelitus det vincere,  
Et vos trophaeis augent plena manu.

CRISPVS, SYLVANVS, PRAE FECTVS.  
*Crispus capitur.*CRISP. Heu beati carceris linquo fores,  
Lentusque torpor conscios tardat pedes.  
Reuocabo gressum.  
SILVA. Crispe mi quid vis tibi?  
CRISP. Heu me relinquis perditum, dum laureas  
Ambis beatas, immemor prorsus mei.  
Tecum viresco pube vernanti puer  
Fui laborum conscius quondam tibi,  
Dulcisque lusus, studia praetextae simul  
Agitata nobis flore primaeuo diu  
Fixêre pectus, mutuae flammae capax.  
Et me relinquis, nec tibi videor tuis  
Dignus triumphis.  
SYLV. Crispe quid ais? Crispule  
Tener, meorum prima lux sodalium,  
Te mente tota, pectore amplector pari,  
Tecum paratus viuere, & tecum mori.  
PVB. Quis parricida carcere eduxit reos?  
Per sancta turo numina vltricis Deae,  
Huic irrogabo debitas sceleri neces.  
Syluane fare, quid rei tecum gerit.  
Es Christianus? CRISP. Sum.  
PVB.. … Fateris furcifer,  
Net tibi ruborem commouet tantum scelus?  
CRISP. Cur me puderet sanguinis, cur me mei?  
PVB. Sed te pigebit carceri addictum caput.  
Inijcite vincla protinus nefario,  
Tenete, rapite, facinoris poenas dabit.  
CRISP. O sancta vincla, suauiter vos osculor  
Dulces catenae, rem mihi gratissimam, Publi, dedisti.  
PVB. Mergite hanc tenebris luem,  
Et comparate supplicia, quae molior.

CHORVS  
*Deplorat sanctorum cruciatus, & coelestibus auxilijs animatur.*Caput puris radiate flammis,  
Phoebe qui curru veheris per astra,  
  
Conde flammatum iubar, & volantes  
Merge quadrigas.  
Lugeat tellus tenebris amicta,  
Et pijs coelum lachrymis liquescat,  
Lugeant montes, querulo ferantur  
Flumina lapsu.  
Lugeat marmor Sypili beatum,  
Et comae dulces nemorum, susurros  
Triste deducant, Notus & madentes  
Ventilet alas.  
Proh scelus tantum Deus an videbit?  
Caedibus gaudens rabies triumphat,  
Et volat palma petilans cruenta  
Sanguine nostro.  
*Chorus coelestis.  
Gloria.*Soluite luctus luuenes casti,  
Soluite longis satiata malis  
Pectora, veni demissa polo  
Currus volucri turbine raptac  
Textas rutilo flore corona,  
Palmaeque decus nobile fructu,  
Fero Martyribus dona beatis.  
ANG I. Laniare potest corpora ferrum,  
Sed mens remanet conscia recti.  
Immota suis sedibus ardet;  
Temnit rabiem. Marte caduco  
Dum caeca furit, iactatque minas.  
ANG II Venient mecum Iuuenes sancti,  
Mecum celeri nubila curru,  
Mecum sydereae templa plagae  
Scindent superis comites gregibus.

Chorus.  
Dulce delicium poli.  
Et solatiolum meae  
Mentis, Gloria quò fugis!  
Mane, quò properas soror:  
Cur te te mihi surripis,  
Mane, quò properas soror  
Currus turbine concita?  
Tu licèt rapida potens  
Coeli templa seces rota,  
Et condas nebulis caput,  
Te tamen video soror,  
Et vrges magis ac magis.  
Mane, quò properas soror?  
Vt pingue coeli defluis  
Exundat vber imbribus  
Multoque Christus nectare  
Perfundit ora depluus.  
O dulce germen aetheris  
Animula dulcis, eia quid  
Moraris? alas explica,  
Sinusque pande peruios.  
Deuota numen accipo.  
Mane, quo properas sorore  
O si te liceat frui!  
Non me Maenalij sues,  
Non terror Nemeae, & grauis  
Lernae bellua centuplex  
Mentis deijcies gradu.  
Non me fusa globis flamma voracibus,  
Non me stricta seges Martia terreat.  
In me cuncta crepent tela Cyclopea,  
Conuulsisque ruas machina sedibus,  
Spectabo impauidus sydera labier.

ACTVS QVINTI PERIOCHE.  
ATtigimus metam, perfecto latus honore  
It sacer ad superos coetus, cognataque lustrat  
Sydera, & aeternis collucet in ignibus ignis.  
At tu (magna parens) quid vilia marmora quaeris?  
Queis sanctos tumulare artus, & funera septem  
Claudere festinas, surgat licet ardua moles  
Pyramidum, & circum gemmarum lucidus ordo;  
Non capit hoc tantum marmor decus: Inclyta coelo  
Corpora fulgebunt, stellarum vincet honore,  
Gratia membrorum reparatae ad lumina vitae.  
Nos tantùm exiguos functis libamus honores,  
Atque humili sanctorum aras veneramur acerra.  
O fortunatidum curret maximus aether.  
Et foetam implebit genitali semine terram:  
Aequora dum verrent caudis immania Ceti,  
Et luci, & tenebris medium sol diuidet orbem,  
Vester honos terris, terris decoru alta manebunt,  
Quae non labentes anni rubigine soluant.  
  
ACTVS QVINTVS.  
PVBLIVS, IANVARIVS, CHORVS.  
*Ianuarij certamen.*  
PVB. QVid segnis anime restitas? Quid fluctuas?  
Exprome tetra supplicia, dira, horrida,  
Macta scelestos, tot necis plagis feri,  
Quot membra spirant corporis, videat parens  
Sparsum cruorem, dissitos artus, suis  
Auulsa truncis capita, laniatas manus,  
Et functa septem mortibus, viuat suo  
Letho superstes: quid moror frustrà pius:  
Horrescit animus, corda mitescunt fera,  
Dum video luuenem, moueor, immotus tamen.  
Tune ille superas indolis quandam ardua  
Ad magna natus decora Romulei Iouis?  
At nunc pudendus, vilis & dispar tui.  
Vt tetra facies, diraque illuuies sacros  
Turpant honores, quod loquor, lucro datur.  
Aduerte mentem, dum potes, serus dolor.  
„Manes sepultos vrget: At lentas ferus  
Occludis aures, fateor, heu! miseret tui,  
Miserentur omnes, durus es solus tibi.  
O flecte mentem, dum potes, flecte ô puer;  
Prompta est volenti semper ad superos via.  
Epulare diuis, esto, tu facies metu,  
Veniam meretur facinus expressum metu.  
IANV. Crudele sapit hac lenitas Publi, mone  
Quod Christianos deceat. & castam fidem.  
Parere possum, debeo, nutus sequor,  
Ad iussa flecti cereus. Recta impera.  
Casum flagellis cernis Ausonium genus,  
Quod mos Quirini, & Porciae leges vetant,  
Non quod verendos Caesares laesit, Deum  
Teque ipse Caesar testor hoc numquam meam  
Fidem inquinauit, supplicia dira exigis,  
Quòd Christianus numen aeternum colam.  
Sed esto, mentem nulla mutabit dies,  
Non si trecentas compares vni cruces,  
Et quicquid atrox stygia molitur manus:  
Manebo semper vnus, & similis mei,  
Nec decora fratrum, dulce nec matris caput  
Scelere impiabo Quam dedit vitam Deus,  
Deo refundam: Victimis istis lito.  
PVR. Vt te te aniles fabula ludunt, miser  
Prodigere vitam scelere pro tanto potes.  
IANV. Obtundis aures ludicris, ferrum exere.  
PVR. Crudele pectus, te nihil miseret tui.  
IAN. Crudelis esto, si miseret, & eris pius.  
PVB. Occludis aures, quod iubet Caesar, feram.  
Tu vim intulisti, capite te damnat reum,  
Iubetque virgis plumbeis caedi ad necem.  
IANV. Haec mansuetus Caesar, haec princeps pius.  
Esto rependam, quòd iubet, Publi expedi,  
Parere possum, fortiter pessum pati,  
Facere scelestè nescio, morior lubens,  
Lubens honorum cardinem extremum premo.  
Nec me iuuentus flore primaeuo decens,  
Nec alta reuocant decora magnifica domus.  
Maturus ęui est, qui potest Christo mori.  
Quicunque coelo nascitur, vixit satis.  
Da Christe famulo robur in poenas nouum.  
Da mentem ineluctabilem, da te mihi.  
Eamus ergo, praestò sum, miles veni.  
Chorus.  
I pede fausto Iuuenis sancte,  
I pede fausto, quò tua virtus  
Generosa vocat; carnis vt igni  
Flammata sacro pectora feruent.  
Cernis vt altae fax egregia  
Mentis nebulas discutit omnes.  
I pede fausto Iuuenis sancte,  
I pede fausto, quò tua virtus  
Generosa vocat, te laeta cohors  
Fratrum meritò tota sequetur.  
IAN. Obsecro, parenti redde supremum mei  
Monumentum amoris: annuli gemmam vides,  
Vbi liliato virgo consurgens thoro  
Miti corona syderum irradiat caput.  
Hos (nempè) amores, mater has curas dedit.  
Cùm prima risit gratia amorum, mihi  
Sensim per vdum traxit aetatis, Dei  
Sanctos honores, indidit sensus pios:  
Gessitque matris, & magistrorum vices.  
Nunc sancta reddo munera, & matris memor  
Ad destinatum pergo supplicijs locum.  
Chorus.  
I pede fausto venerande puer,  
I pede fausto, tu prima feres  
Praemia mortis, praemia laudis,  
I pede fausto venerande puer.  
IANV. Verte & reuerte carnifex, tunde, ebibe  
[[4]](#footnote-4)Nostrum cruorem, totus in plagas feror.  
O Christe! ô Christe! ô Christe!  
PVB. FELIX, PHILIPPVS,  
*Fratri moribundo per martyrium aggregantur.*PVB EXanimis efflat spiritum Iuuenis ferar.  
Cessate, fratres caeteros producite,  
Cernite cadauer fratris, hic poenas luens  
Pretium furoris dedecus mortis tulit.  
Nunc sapere oportet, curritis metam vltimam,  
Non est tonandum fulmen excussum ruit.  
Sed vestra virtus ignea, & formae decor  
Meliora spondent, sapite dum praestò est salus.  
FEL Vis vt te adorem bellua exitijs madens:  
Quae taminasti templa sydereae plagae?  
Germane frater sanguine, & meritis parens,  
Da, veste tergam vulnera, & sacro lauem  
Perfusa tabo. Magna pars nostri stetit  
Sinu sub isto, magna pars nostri praeit  
Iam tecum in astra. Perge, moribundam erige  
Ceruicem, & oculis vltimas castis faces  
Infunde nostro pectori: quò te rapis:  
Viuacis animae si quis expirat calor,  
Premam labellis non leuem partem mei.  
PHIL. O prima nostri fax chori frater: tuum  
Aspice Philippum, lumine extremo aspice.  
Philippe viuis pondus ingratum solo?  
Et fratris oculos vrget aeternus sopor.  
Generose miles, fata vicisti aspera.  
O Dextra foelix millies te exosculor  
O laureatum coelitùs Christo caput.  
O Ianuari, loquere supremùm mihi.  
[[5]](#footnote-5)IAN. Vici tyrannum, vt cernitis, Christo duce.  
In me videte, quàm potens Christi manus.  
Certate iuuenes optimi, matre auspice.  
Complexum in astris nulla praescindet dies.  
PVB. Hic, vt videtis, spiritum execrabilem  
Exhausit; at vos Caesar incolumes cupit,  
Seruate vitam Caesari, vobis, Deis.  
PHIL. Blandiris etiam, membra dum laniat, Nero,  
Tu bella misces bella coelituum choro.  
Vis experiri, quid animus noster potest?  
Penetrale cordis vulnere ingenti fode,  
Scrutare latebras viscerum, velle, eripe,  
Diuulsa truncis membra per partes seca.  
Effoeminatum forsitan censes gregem,  
Qui vitae emamus dedecus vitâ breui?  
Heu perge, perge. vernat hic sanguis tibi  
Sorbendus auidis faucibus, perge, obsecro.  
PVE. Ite, & scelestos fustibus lentè obrutos  
Tundite, supremum spiritum dum exhauriant.  
FELIX Philippe frater, restat actus fabulae  
Extremus, hîc est elaborandus mihi  
Et tibi, ruamus fortiter, quò nos vocat  
Generosa mater, fratris & manes pij.  
PHIL. O dulce amorum conscium pectus mihi,  
Moriamur vnà fortiter, dulce est mori.  
Calcare fratris optimi vestigia  
Ardeo: ruamus ad necem Christo duce.  
*Suprema verba martyrum.*FELIX. CHriste patris summi, mundi coelestis origo,  
Quo duce sydereis incensa palatia flammis,  
Quo freta voluuntur, terraque hac mole quiescunt  
Quo primùm veniente excessit decolor aetas,  
Impiaque incestam soluerunt saecula noctem.  
En tibi deferimus purae libamina mentis,  
Nunquam degeneres, & magnae lucis egeni.  
Luctantes animos genitor tu corpore solue,  
Coeli pande vias, & nos rape in omnia tecum.  
PHILIP. Audite astrorum ignes, & vaga murmura Ponti,  
Et moles operosa soli: tuque inclyta Roma.  
Inclyta bellorum spolijs, magis inclyta Roma.  
Si coeli sequerere vias. Labentibus annis  
Optatum veniet tempus, quo ferrea proles  
Desinet, & sanctis mitescet legibus orbis.  
Hoc precor, hanc animam tam fausta in saecula fundo.  
Non tristes diras, & Auerna sonantia flammis  
Imprecor in patriam, sed simplex hostia libo  
Sanguinis hoc quodcunque est: testor te mea Roma,  
Saeua parens, dilecta tamen, fluit haec tibi vena,  
Et me cura tui àd manes comitabitur imos.  
PVBLIVS, FELICITAS.  
*Obtruduntur illi tria filiorum corpora, & in eius conspectu quartus mittitur ad necem.*PUB. AGe nunc triumpha filij regnant tui.  
Agnoscis istos? exitum inueniunt minae.  
FEL. Agnosco nostra viscera, & teneo sinu.  
Foelix corona martyrum! vos lugeam?  
Lugere iniquum est, queis mori votum fuit:  
Non flere durum est, saxa luxerunt prius.  
Humanitatis lachrymas dare quis vetat?  
Me prima matrem fecit haec fratrum trias,  
Me fracta primis verba praetentans modis,  
Matrem vocauit, & per aetatis gradus  
Haec se iuuentus aurea explicuit mihi,  
Vt veris ortu solis ad teneras faces  
Sinus hiulcos mollis expandit rosa.  
Nunc orbitatis vulnus est primum meae,  
Sed expetitum. Quae ora? cui primùm eluam  
Aspersa tabo? frontis offundit notas,  
Miscetque vultus vulnerum impactus cruor.  
Errare nescit caritas: septem mihi  
Vnus fuêre, fecerat & vnos amor.  
Durate solùm funere in tanto manus,  
Nondum litatum est: heu quibus plagis fluunt  
Concisa membra, numerem ego, numerem ocyus,  
Non sunt pudendae. Martyrum illę sunt opes,  
Illi lapilli, vulnus est quicquid premo,  
Quod fuerat olim corpus, in vulnus coit:  
Tantum refossis artubus factum est iter  
Ingentis animę Misera quid primùm querar?  
Vobis superstes viuo, primùm istud queror.  
Heu nec supremo licuit affatu frui,  
Nec osculari proximae addictos neci:  
Non licuit oculos claudere exitijs graues.  
Ah! si supremos halitus oris sacri  
Legere fuisset licitum, & animam exugere,  
In vos vicissim spiritum efflassem meum  
Succumbe natura, quid agis? vincat Deus.  
Iam prima pompae fercula emisi polo.  
O dulce pondus! ò capita: frontes, coma,  
O digna ceruix syderibus, ò syderum  
Radiata flammis lumina ergo vos sopor  
Vrget beatus, molliter decumbite,  
Vos Christus olim lumine afflabit nouo.  
PVB. Tu prima luges funera. ô Felicitas,  
Nondum laboris cernis annales tui¬  
FEL. Semper minaris, & tonas, & fulminas.  
Non habeo pectus istud aerumnis rude.  
Exprome, quidquid spirat indomitus furor:  
Hodie sacrabo Martyres septem polo.  
SYLVANVS.  
Heu cerno fratrum corpora, & crudam necem,  
Video cruore perlitos artus suo  
Vultusque dulces pallida morte obsitos,  
Et viuo terris, gentis opprobrium meae.  
Miser quid egi? quod nouum admisi scelus?  
Vt me relicto templa penetrarent poli?  
Heu vitae inertis dedecus, quo te rapis?  
Syluane frater Martyrum, calcas solum.  
Iuuenes beati si quid egi, ignoscite,  
Vestros videtis squalidum fratrem ad pedes,  
Qui longa vitae taedia, & nexus graues  
Animae perosus, mortis explorat vias  
FEL Syluane fili dignus es fratrum choro.  
Quid te relictum quereris? en ordo tuus.  
Progredere fili, sequere Germanos, tibi  
Suo cruore semitam astrorum notant.  
Hac itur; ista scanditur coelum via.  
Perge, euocaris, hic habet vocem cruor.  
PVB. Ite, & scelestum ex arce praecipitem date  
Luctatus aegris spiritus conatibus  
Impura linquat corpora. FEL. O nate. SYL. O parens.  
Iam sum beatus, fratribus dignus comes,  
In astra rapior. FAL. Nate da matri osculum,  
Ori insidentem spiritum tecum rape.  
Animula dulcis, patris efigies tui,  
I, vince mortem, vince tartareos canes.  
Suprema Oratio Martyris.  
SYL VOs aeterna acies, & ineluctabile numen  
Testor, sacrilegae non me periuria mentis  
His onerant vinclis, & acerbo funere mergunt.  
Mens sancta, & magni sub patris lumen itura.  
(Spero equidem) vitam largo cum sanguine fundo.  
Hauriat hos latices Caesar, scrutetur euntis  
Relliquias animae. magni sat sanguinis istud  
Pectus habet, Christi aeterno quod reddat amori.

M. AVREL. FELIC. ALEXAND. VITAL.  
*Imperator hortatur Felicitatem, vt tres ex filijs reliquos seruet; sed frustrà: nam generosa constantia martyrium obeunt.*  
AVR. VBI mater? vbi tandem illa natorum grege  
Animosa mulier? haeccine est foecunditas?  
Auferte Iuuenum corpora, & producite  
Ternos minores. FEL. Efferam, sinite, efferam.  
Satis superque virium, dulce est onus  
Sua ferre tumulo viscera.  
MART. - Obsecro indica  
Genitrix, vbi fratres mei? F. Tuto in loco,  
Fili. ALEX. Beati nempè iam coelum tenent.  
Et nos relicti gemimus inuisum diem.  
AVREL. O misera, testor aureum lumen poli.  
Me vulnerasti, non ferus sum & ferreus.  
Vt me dolores non cruentarint tui.  
Felicitas dulce est sapere, quod perditum est,  
Omitte, custodi hasce relliquias domus.  
Ego iusta reddam mortuis summum decus.  
Vtinam refracto ditis adamante ocyus  
In templa lucis surgerent, illos sinu  
Nostro fouerem, gloriaque auctos noua  
In astra cunctos paribus eueherem rotis.  
At qui supersunt regia excipiam domo.  
Nutrix fouebit aula generosos duces,  
Nostroque crescent murice ad summus opes.  
Largire mea lux, istud extremum, rogo  
Satis superque funerum, mentem doma,  
Medicina miseris velle sanari fuit.  
FRLIC. Tu mansuescis Caesar, at crudeliter.  
Quid orbitatem feminae afflictus gemis?  
Quam tu intulisti? nec tamen possum queri.  
Enixa Christo liberos, Christo dedi.  
„Haec est beata, dulcis haec foecunditas,  
„Coelo creare liberos & reddere.  
Ad templa coeli quatuor natos parens  
Praemisi & illi me beatorum ex choro  
Nunc intuentur, & poli sternunt iter.  
Lenit dolorem hoc dulce solamen meum,  
Quod non scelesti, criminosi, maximo  
Non infideles principi, mortem oppetunt,  
Scis Imperator, nec meam incusas fidem.  
AVREL.O quae libido mortis! ô dementia.  
Non hic leaenas vrget in sobolem furor.  
At vos parentis sinite cerebrosum caput.  
Parete monitis dulcis est vita, & breuis  
Ne gestientes gloriae prima face  
Subite nigri Tartari tristes domos.  
ALEX. Etiam patere verbulis pectus putas?  
Miser quid egi genere non dignum meo,  
Vt Caesar animos molliat blanda prece,  
Speretque pectus posse blanditijs capi?  
Ad verba surdus, surdior sum ad verbera.  
Exequere Caesar, quid nouas nectis moras?  
Exequere Caesar, conde me in fratrum sinum.  
O ter beati martyres digni polo,  
Suscipite fratrem, conscium vobis caput,  
Qui genere vester est, erit vester fide  
Animi innocentes syderum puras domos  
Incolitis, albis martyrum mixti choris.  
Spectate vestrae obsecro relliquias domus,  
Spectate vestrum sanguinem, vestrum decus,  
Felicitatis viscera, & castas opes.  
Germani adeste, numen intrepidus sequor,  
Quacunque ducit, vestrum in amplexum euolo.  
AVREL. Qua dira lucis odia, quae vesania?  
VITAL. Non fractus in me si ruat mundus, (parens)  
Non si cauernis Taenarus nutet fremens.  
Non si caterua pestium obsideat latus,  
Mutabo mentem, quam mihi Christus dedit.  
AVR. Ite, & securi peruicaces caedite  
ALEX. O laeta mortis nuntia! ô niueum diem!  
VITAL. Haec vox ad aures mellea emana meas  
FEL. Ite parentis solatiolum,  
Ite beati iuuenes, sacri  
Pignora lecti, calcate gradu  
Tartara sorti, vos laeta cohors  
Fratrum aureolis cincta coronis  
Ad templa poli radiata vocat.  
VITAL O Christe pueros numine afflatus pio,  
Largire mentis robur inuicta tuis.  
Tibi innocentes victimae morimur, tibi  
Vitam sacramus, genitor hanc mentem excipe,  
Quam tu dedisti, iunge nos fratrum globo  
FEL Valere dulces liberi, nunc sum parens,  
Vos matre digni liberi, & digni Deo.  
Lugete matres pignora instabilis thori.  
Quaecunque coecus messuit turbo necis  
Vitae fugacis vberi applicito: Mihi  
Date date gestem textiles manibus rosas,  
Queis hos coronem filios: non est mori.  
Quod facitis hodie. spondeo, non est mori.  
O nostri amores, ni mori est nasci polo.  
Valete iuuenes optimi, quid fratribus  
Referetis? adero. restat hoc nobis onus.  
Adero, praeite, mox sequar. prima impigrè  
Certare coepi, praemium referam vltima.  
MART. Egone terra filius, cur me parens  
Terris relinquunt? rapiam & ad superos iter.  
  
AVREL. MARTIAL. FELICIT.  
*Martialis vltimi ex filijs martyrium.*AVR. HIc restat vnus liberorum de grege,  
Haec vna superest tabula naufragij tui.  
Hanc tu misella dum potes, complectere.  
Animula dulcis, mite delicium poli,  
Hominum voluptas, atque amor coelestium,  
Manare cernis omnium fletu genas,  
Filiole, morti mundus illachrymat tuae;  
Mouere tantis lachrymis, da te tibi,  
Ah vis micantem flore primo aetatulam  
Decutere coeci turbinis vasto impetu.  
Miserere fili, dum potes, da te mihi.  
Afferte vestes imbre sarreno graues.  
Afferte, puerum vestiam nostra manu  
Quid peruicaces tendis in fatum manus?  
CHORVS  
Palatinae Iuuentutis.  
Flecte puer. pectora flecte.  
Rigidamque doma numine mentem.  
O carpe puer dulcia vitae  
Praemia, cur te proripis orco,  
Heu funestae victima mortis?  
Labitur astris rapidum tempus,  
Et mors miseris properata venit:  
Miserere mei, miserere tui.  
Foelix nimiùm, foelix quisquis  
Aliena videt damna incolumis.  
O parce puer. parce tenello  
Vitae flori, crudele sapis  
FEL. O Martialis lumen afflicta domus  
Miserere matris nate, miserere, obsecro,  
Emancipatum Caesari subdes caput:  
Non es tuus, non es meus, sacer es Deo.  
Fili tuere candidum coeli globum,  
Tuere puras solis ardentis faces,  
Tuere terram, & spatia praetexti maris,  
Qui cuncta iussu torquet, & flexus agens  
Aeuum in retortos ducit aeternum gradus:  
Hîc te creauit, corporis molle hoc lutum  
Compage vinxit ossium, hic vitam dedit.  
Te dulce pondus mensibus denis tuli  
Clausum sub aluo: visceribus auctum meis.  
Eductum in auras lacte nutriui affatim,  
Gessique matris semper, & gerula vices,  
Et nunc repende gratiam matri puer:  
Per sancta iura nominis fili mei  
Miserere, fratres sequere generosus tuos:  
En tibi beati martyres tendunt manus.  
MAR. Quid me querelis mater exanimas tuis?  
Ne Christo amicum nec mihi castas opes  
Prodere tyranno, regnet ęternum fides:  
Aetate vixi fratribus cunctis minor  
Sed mente pura similis, & similis fide.  
Nec te, nec illos mentiar, non si meos  
Totus per artus spiret Aetnaeus vapor  
Sed tu meorum carnifex fratrum, rogo,  
Vis experiri quid valeo? flammas iube  
Costis aheni subijci, ferrum exere.  
Adure, torre, scinde, lania, diuide,  
Seruire nequeo turpiter, possum mori.  
AVREL. O impudentem pectoris dementiam.  
Collum securi subijcite, videat parent,  
Natique si velit cruorem exsorbeat.  
MART. O me beatum, mater, ô laetum diem!  
Accede lictor, praestò sum ferrum explica:  
Rex summe regum Christe, me sisto tibi.  
Meos labores aspice, & praesens ades,  
Largire mentis arduae celsum decus,  
Et me refertum luce coelesti foue.  
Da terere fratrum fortiter celsos gradus.  
Da me solutum corporis nexu graui  
Secare nubes aureas, da praepetem  
Ferri per astra, qua mei fratres micant.  
FELIC. Age fortiter, age Martialis fortiter.  
AVREL. Rapite, tenete peruicacem foeminam,  
Quo se furore proripit: compescite.  
Insana, tumulum filijs septem expedi;  
Agnoscis istos liberos. Felicitas?[[6]](#footnote-6)  
FEL Agnosco, specto, laetor, ac exosculor  
Vitalis ille est, hic Alexander meus.  
Hoc Martialis spirat excisum caput.  
Et se parenti nobile in palma refert:  
Has parte lacera membra Syluani iacent.  
Quae pars sit haec filij, haud scio, pars est tamen.  
Sed quota parenti portio in lustus redit?  
Tulêre scopuli maximam partem mei.  
Meo cruora perlita rupes fluunt  
Date membra reddam filio, & me mihi.  
O effluentis prodigus vena cruor!  
O sacrum amoris pignus! ò roseum decus!  
Iuuenes beati vincimus Christo auspice:  
O Martialis floscule intacti gregis,  
Animula dulcis, debitum coelo caput,  
Rabies tyranni funditus per te occidit.  
Actum est, cadendo surgimus supra polos.  
Coeli per artus liberûm explicui viam.  
Supreme regum Christe, tibi grates ago,  
Foecunda per te germinat nostra orbitas,  
Quae lata septem liberos coelo dedit.  
Hos parturiui casta per castas faces,  
Et educaui pedibus affusos tuis.  
Penè inter aras, inter aethereos choros  
Nunc laureatis Martyrum sertis nitent,  
Et tuta feci iura regnantis Dei.  
Quid restat: vt me filijs socies meis,  
Vides vt aegra langueo, & totis amor  
Spirat medullis, nec iam anima compos sui  
Summis labellis haereat, tentas iter,  
Si fortè captet regna syderei poli.  
Manes tenelli, Pleias aetherea domus,  
Qua conglobata gemmulis septem micas,  
Fratrum corona martyrum: ò tantùm precor  
Tuere coelo matris illuuiem tuae,  
Et tandem ad astra me pijs precibus voca.

Ianuarij anima ex nube.  
IANV. O Praestans animi genitrix, absiste precando,  
Magnum vicit iter pietas tua, funera septem  
Natorum explicuit coelo palmasque locauit.  
Viuimus (ô mater) templo meliore recepti,  
Non parui manes per te supera alta tenemus  
Sydereis volucres flammis, ostroque decori.  
Fortunata parens viuunt tua nomina terris,  
Fortunata parens surgunt tua germina coelo.  
Tu curas solare graues, & taedia vitae:  
Nam te octaua manet septenis insita palma,  
Cùm tu emensa situs & nigri carceris vmbras,  
Mens sancta, & magnis non precox addita diuis  
Sanguine purpureum signabis ad aethera callem.  
FEL. O sol beate, quantus, & qualis micas:  
Vt impotenti gaudio pectus fluit.  
In astra nati, in astra vos foelix sequor  
AVREL. Quid pollicetur astra sibi vecors caput?  
Quid sibi futuram proximam mortem putat?  
Sed mille mortes perferet, viuet tamen.  
Onerate ferro luridos artus graui,  
Poedore longo carceris consumite.

/back/

FINIS.

1. *In margine* Haec ad palum. [↑](#footnote-ref-1)
2. *In margine* Nestor Grammat. corripit. [↑](#footnote-ref-2)
3. *In margine* Angel. ex nube. [↑](#footnote-ref-3)
4. *In margine* Haec ex postscenio. [↑](#footnote-ref-4)
5. *In margine* Hęc moribundus. [↑](#footnote-ref-5)
6. *In marginei* Obtruduntur illi capita. [↑](#footnote-ref-6)