/front/

GEDEON  
TRAGICO¬  
COMOEDIA  
sacra in qua tamquam in speculo ni¬  
tidißimo nostrorum temporum fa¬  
ciem manifestißime relucentem in¬  
tueri licet.  
  
PER FRATREM LIBERTVM  
HOVTHEM LEODIVM: HIE¬  
RONYMIANAE APVD  
SVOS PROFES¬  
SIONIS.  
LEODII,  
Ex Officina Gualteri Morberij.  
M. D. LXXV.  
Nutu & consensu Reuerend.

VT GENERE VITAE-  
QUE ORNAMENTIS, ITA  
etiam literis clarissimo D. Reuerendoque in Christo Patri,  
D. Gulielmo du Paix, Amplissimi Floreffiensium Colle¬  
gij Abbati dignissimo, Moecenati suo perpetua fide co¬  
lendo. S.  
ACCOMMODARAM numeris poëti¬  
cis iam inde à quinquennio (Rde. in Chri¬  
sto Pater) inter scholasticas functiones,  
vix tamen vel scalpendis (vt aiunt) au¬  
ribus ocium relinquentes, ex instrumento  
veteri petitam Gedeonis historiam, id  
quod vt facerem res ipsa me monere hortarique suo quo¬  
dam iure poterat. In ea siquidem tanquam in speculo  
nitidissimo Belgij nostri miserandam ac inaudita tem¬  
porum iniquitate exhulceratam faciem, imo rerum om¬  
nium inuersam scenam, quam vtinam Deus opt. max.  
bonorum exoratus precibus in pristinum ordinem ni¬  
toremque restituere dignetur, manifestissimè relucen¬  
tem intueri licet. Hanc vbi vidissent eruditionis fama  
quidam virtutisque gloria celeberrimi viri, magno om¬  
nium plausu nostrae ciuitatis oculis exhibitam, reprae¬  
sentatamque fuisse: mihi authores esse coeperunt, neque  
quotidianis desierunt conuiciis sollicitare, dum de ea  
excudenda consilium susciperem. Multis iam annis re¬  
luctatus sum, vt qui scirem doctissimo hoc saeculo nihil  
in publicum emittendum, quod non ingenio perfectum  
esset & elaboratum industria. Latere satius iudicabam,  
quam in morem soricis ingenij sui tenuitatem prodere,  
quorundam doctus periculo, qui dum sibi ex male na¬  
tis poematis laudem petitum ibant: pro laude summam  
reportarunt ignominiam. Sciebam gloriam eiusdem  
  
A ij

eum Crocodilo esse ingenij, qui fugientem insectatur,  
persequentem vero quanta potest celeritate fugit, ac  
proinde maiori putabam cum gloria coniunctum bene  
latere, neque inanem aurae popularis fauorem captare,  
quam stultè interdum affectata frustrari gloria. Verum  
animum in ea obfirmatum sententia: validissimis ex¬  
pugnarunt arietibus, dum crederem aliis multis non di¬  
splicitura, quae ipsorum exactissimo probarentur iudicio.  
Boni viri non esse contendebant gloriam quae cum lau¬  
data fama indiuiduam quandam affinitatem habet, con¬  
temnere. Faciendum aliquid cum Plinio asserebant,  
quo nos apud posteritatem vixisse testaremur. Putabant,  
quandoquidem praeceptorum studia facillime in puero¬  
rum animos defluunt, hac ratione non mediocre ad li¬  
terarum studia incitamentum nostrae fidei mancipatis  
adolescentibus additum iri, quos cum eo consilio vsos  
intelligerem, vt id non auderem reprehendere, non quin  
ab eo ipse dissentirem, sed quod eos tanta esse sapientia  
iudicarem, vt ipsorum iudicio meum anteponere nefas  
videretur: victus sum, coepique mecum disquirere cu¬  
ius nomini praesertim nuncupata prodiret in publicum.  
Non est enim scriptoribus nouum, postquam libris suis  
imo liberis, quos ingenio suo (veluti comminiscuntur  
Poëtae Mineruam è cerebro Iouis natam) pepererunt,  
vltimam imposuerunt manum: primarium aliquem vi¬  
rum queritare, cuius patrocinio veluti Vulcanio clypeo  
muniti, nullos Zoilorum reformident assultus. In hoc  
cum essem: tu vir generosissime, tu Rde. in Christo pa  
ter, ac vnice hac summa rerum omnium difficultate stu¬  
diorum Moecenas, qui Musas bellicis tumultibus toto  
propemodum orbe profligatas reuocare modis omni¬  
bus niteris, imo in tuo illo sacrario vbi praesentissimus  
es ipsis Phoebus, foues, occurrebas. Tu cuius dotes ac  
virtutes non vanis argumentis iam mihi cognitas san¬  
ctè veneror, semperque venerabor, hoc munere di¬  
gnissimus succurrebas. Tu inquam qui Gedeonem quen¬  
dam nobis representans, omni animi studio contendis,  
vt Floreffiensi cymbae[[1]](#footnote-1) nihil ab vllis procellis, quamdiu  
lucis huius vsura frui tibi dabitur a superis, sit pertime¬

scendum, proprium tibi rationibus non paucis sane noc  
qualecunque ποίημα fecisti. Humanitatem illam tuam  
in omnes bonos, comitatem, mansuetudinem, quam  
vel primo ipso congressu, homo alioqui ignotus, & an¬  
tea dignitati tuae numquam visus, expertus sum: quis Ci¬  
cero, non dicam exornare, sed vel enarrare queat? Di¬  
gnitatem summam summa cum modestia (quam hu¬  
militatem appellant) coniunctam: in te re vera non  
obscure animaduerti. Quod meum de tua dignitate iu¬  
dicium licet mihi ipsi testi oculato satis crederem: cor¬  
datissimorum tamen nobilissimorumque virorum: quos  
Namurcensis habet Comitatus, qui te penitus perspexe¬  
runt, testimonio: non parum confirmatum est. Fui ego  
in frequenti illorum coetu cum (ita vt fit) amplitudinis  
tuae incidisset mentio, vere humilem (ipsorum vtor vo¬  
cabulo) Abbatem te vno ore omnes praedicarent, qua  
laude nescio an maior huius ordinis viro tribui possit.  
Quid de liberalitate tua dicturus sum, quae tanta est, quę¬  
que me sibi tam obnoxium fecit vt non modo mea om¬  
nia peculij iure vsurpare, verum etiam me ipsum in per¬  
petuam seruitutem tibi vendicare non iniuria possis?  
neque vero alterius quam tuus esse possum aut volo.  
Sed quorsum me rapit tui nominis obseruantia, & di¬  
cata tibi voluntas? Quorsum quaeso me abripit verita¬  
tis prodendae desiderium? Noui pudorem tuum. Noui  
virtutes tuas, quarum magnitudinem quia vereor vt  
minima ex parte dicendo possim assequi: de illis nunc  
altum mihi indico silentium. Caeterum cum te talem  
ac tantum noster hic Gedeon agnoscit, cum tibi vel a¬  
dolescenti poëtica studia non displicuisse intelligit, in  
quibus eum apicem conscendisti vt si tua poemata pu¬  
blicare velis, merito omnes te nostrae memoriae poëta¬  
rum coryphaeum quendam clament: qui antea publicam  
lucem, & coetus hominum fugitabat, te patrono prodi¬  
re gestit, & in spem nonnullam etiam publici fauoris  
erigitur, speratque fore vt liquido intelligant zoili non¬  
dum esse deploratam vel mediocrium ingeniorum cau¬  
sam, vbi illis te patronum viderint. Suscipe igitur que¬  
so per innatam illam tibi erga literarum studiosos ani¬  
A iij

mi propensionem, quae ita in te elucet: vt te ad hanc  
virtutem natura genuisse videatur, voluntas exercuisse,  
fortuna seruasse, hoc chartaceum munusculum, quod  
sub tui praeclari nominis commendatione in manus ho¬  
minum & posteritatis famam peruenire maxime vel¬  
lem, non quidem quod ex illo hominum sim genere,  
qui scire suum nihil esse putant, nisi id eos scire sciat  
alter, qui digito monstrari desiderant, optantque Cir¬  
ratorum dictata fieri, (dabitur venia si cum Satyrico  
loquar) sed vt Apellis suam venerem pro pergula cen¬  
surae publicae exponentis exemplo, si quid merito re¬  
praehensum vnquam intellexero, possim aliquando in¬  
cudi restituere, & vrsino more foetum lambendo ex¬  
polire, efficereque vt si non ab omnibus erroribus vin¬  
dicatum videri possit: saltem quam paucissimis infectum  
deprauatumque relinquatur. Vale Musarum columen  
praesidiumque meum Kalendis ipsis Septembris Anno  
post reparatam salutem. 1575.  
Tuae amplitudini addictißimus clientulus,  
Frater Libertus Houthem.

PROSOPOPOEIA GE¬  
DEONIS MADIANITICA TY¬  
rannide vexati qui tanquam in exilium relegatus:  
ab hoc suo Moecenate suscipi desiderat.  
REbus in afflictis iam septima ducitur aestas,  
Exercet tristi nos fera turba iugo.  
Viuentis populum conculcat numinis, omnis  
Expers qui pectus relligionis habet.  
Ruris opes vastat lapidosae grandinis instar,  
Et premit immiti nostraque nosque pede  
Nulla quies longos est exceptura labores,  
Durior ex veteri cura labore fluit.  
Omnia deuastat rabidi violentia Martis,  
Pacis & est nostro numen ab orbe procul.  
Arma sonat totus litui clangoribus aether,  
Tympana bellisono murmure tacta fremunt.  
Rellictis igitur patriae iam finibus erro,  
Instat in exilium barbarus bostis agens:  
Dij faciant nostro contingat meta labori,  
Gratus & externis gentibus esse queam.  
Voluo meos oculos partes conuersus in omnes.  
Laetam si videam forte quietis opem.  
In te nostra quies, vir pacis, tota recumbit,  
Es misero requies, portus, & ara mihi.  
Luctor vt euadam miserae discrimina sortis,  
Me refoue pacis munere quaeso tuae,  
O venerande Pater, quem publica scripta loquuntur,  
De nostra solitum conditione queri.  
Vnus es in miseros cuius clementia nota est,  
Pulsat vbi pectus iusta querela tuum.  
Aspice me, partemque tui sub nominis vmbra  
Indulge, non sic sors mea tristis erit.  
Suscipe me, candore tuae me protege pacis,  
Suscipe me, victus quilibet hostis erit.

HANNARDVS GA.  
merius Mosaeus Poëta Laureatus  
Fratri Liberto suo plus¬  
quam fratri.  
De Gedeone tuo vis vt quod sentio dicam?  
Non alio Gedeon debuit ore cani.

/main/

Ludionum nomenclaturę  
Gedeon.  
Angelus.  
Deus.  
Crafgasticus.  
Philostasiotes.  
Thoribodes.  
Ioas Gedeonis Pater.  
Phara Gedeonis puer.  
Reges Madianitarum : Oreb.

Zebee.

Zeb.

Salmana.  
Milites Madianitarum.  
Milites Gedeonis.  
Praeco.  
Chorus.  
\* IGnoscet vt confido aequus Lector quod data opera in propriis ali¬  
quot vocabulis quantitatem variauerim, & alienos interdum ver¬  
sus, qui negotio ita congruebant, vt se ingeßisse potius, quam vocati vi¬  
deri poßint: huc transtulerim, doctißmorum quorumque exemplo.

PROLOGVS  
IN GEDEONEM.  
EXpertus author istius Tragoediae  
Quae nunc paratis exhibetur pulpitis,  
Quam sit molestum post cruces scholasticas,  
Domesticosque post labores, qui quidem  
5 Vel nocte media vix sinunt quiescere,  
Nouo labori rursus insenescere:  
Indixerat Musis silentium suis.  
Voluebat animo multa quae silentium,  
Suadere cuiuis iure possent optimo,  
10 Benignitatis attamen vestrae memor,  
Qua nunc frequenter eius hanc opellulam  
Iuuistis, orta dum doceret quid mari  
Venus nephandis aduehat cultoribus  
Suis, periclo Therei Thracum Ducis.  
15 Cum Bethsaba nati doceret maximam  
In iudicandis litibus prudentiam,  
Exempla statuens iudicis longè optimi.  
Cum rursus huius ciuitatis gloriam,  
Ex hoste partam Geutico proponeret,  
20 Nos esse curae maximo probans Deo,  
Qui sacra colimus ipsius mente integra:  
B

Ea signa vidit tum fauoris omnium  
Vt nunc eandem sit palestram liberè  
Ingressus, atque Gedeonem scripserit.  
25 Ea est quidem sacris petita fontibus  
At AEschyli sumpsit tragoedi pallium.  
Tractabitur ne nesciatis hoc modo:  
Lamenta fundit Gedeon, quod hostium  
Pressus gemat populus Dei tyrannide.  
30 Pias obaudit maximus preces Deus,  
Eumque populi consecrat ducem sui,  
Id quod duobus comprobat miraculis.  
Ergo coacta militum parua manu,  
Numerosa fundit hostis impij agmina.  
35 Fauete linguis, quaque adestis gratia  
Spectate quid noster sibi chorus velit:  
Ad actionem sunt parati ludij.

ACTVS PRIMI.  
SCENA PRIMA.  
Gedeon solus.  
Heu quam duris vitam sub legibus isthic  
Degimus, ô teretis clementia numina coeli,  
40 O qui perpetuo solus regis omnia nutu,  
Tune tuum populum tanta sub mole gementem  
Istis vexari permittes cladibus vsque?  
Nam curae curas vndam velut vnda resorbent.  
Hunc inquam populum, tanti quem feceris olim  
45 Vt refluo Phariam submerseris aequore gentem,  
Posset vt accepta tibi libertate vacare?  
Septima iam fluxit calidis sub solibus aestas,  
Cum tua crudeli depressa tyrannide luget  
Gens, quam legisti populis ex omnibus vnam.  
50 Nos premit hinc Madiam, premit hinc Amalechicus hostis,  
Hinc fera gens studiis asperrima Martis, oborta  
Hic vbi sol ortu terras aspergit Eoo.  
Non etiam si tot mihi sint in Stentoris ore  
Linguae, quot foliis aestiuo tempore vernant  
55 Syluae, non (inquam) scelerum percurrere formas  
Exiguo possem (gemitus nam verba retardant)  
Tempore, quid querar? incumbunt in singula verba  
B ij

\*

Surgentes imo gemitus de pectore moesti.  
Anxietas animi vehemens facit esse disertum,  
60 Denique sunt questus misero solaminis instar,  
Sed lamenta nihil turbatae nautica cymbae  
Prosunt, nec vanis mitescunt planctibus vndae.  
Ach quoties vanas spes nunc concepimus, aestas  
Dum nostrum culmis recreat cerealibus orbem:  
65 Protinus hi segetes facto simul agmine perdunt,  
Vt sternunt agros lapidosae grandinis ictus.  
In gregibus frustra seruandis perdimus horas.  
Quem finem dabis aerumnis Deus optime? nunquam  
Respicies nostros vultu placatus amico  
70 Quos tristi patimur sub conditione labores?  
Nostra quidem, fateor, poenas peccata merentur,  
Sepè parum memores quantis nos dotibus olim  
Ornaris, crebro legem violauimus ausu.  
Tu tamen ingenita nostros pietate labores.  
75 Excute, ne qui nos odiis infestat amaris  
Dicat, quis Dominus quem predicat Isral? eius  
Quae vires? qui non gentem defendere lectam  
Poßit. blasphemae tolerabis scommata gentis?  
Hoc Deus auertas, hominum quia te mala tangunt,  
80 Nec vis impuro te ledi turpiter ore.  
Hic ego nam rursus bellum ferus hostis adornat,  
Grana suis paleis euentilo, cum fuga restet,  
Quae tanto poterit finem dare sola labori.

Actus primi. Scena secunda.  
  
 Angelus coelo demissus.  
MAgni Tonantis aliger  
85 Isthuc minister aduolo,  
Coeli relictis atriis,  
Ad Isaci missus lares,  
Ad arua dico, posteris  
Promissa quae sunt Abrahae.  
90 Vt subiugatis gentibus,  
Vitam beatam ducerent,  
Si pacta sacri foederis  
Initi simul cum maximo  
Qui regnat in coelis Deo:  
95 Ausu procaci ac perfido  
Violata non vnquam forent.  
Verum cruentos hostium  
Quod seruitutis sub iugo  
Timuere nunc exercitus:  
100 Imo tulêre quae solet  
Audere victor efferus:  
Domanda erant his cladibus  
Gentis rebellis pectora.  
Caballus vt proteruior  
105 Euadit, ac ferocior,  
Lupata si laxata sint:  
Humana sic mens, quae modum  
B iij

Rebus secundis nullum habet,  
Fastu proteruo peruicax,  
110 Rebellis est Deo suo,  
Abunde cum res affluunt.  
Quo plura hominibus contulit  
Bonitas Dei, hoc innascitur  
His altior securitas.  
115 Sed hic popellus maxime,  
Si conquieuit paululum  
Dei flagellum vindicis,  
Deos sibi statuit nouos,  
Acritibus se mancipat  
120 Demens prophanis, hinc parent  
Rerum benignus, vt suum  
Perire plasma non sinat:  
Castigat hanc licentiam,  
Nunc bellicis tumultibus,  
125 Nunc pallida famis cruce,  
Nunc pestilentis aeris  
Exuscitans contagia.  
At ne in malis despondeat  
Animum, nihil fiduciae  
130 Sibi relinquens, dum iugum  
Fert debitum sceleri suo:  
His vel prophetas excitat,  
Vel bellicos mittit duces,  
Qui liberatos asperae

135 Ex seruitutis vinculis,  
In pristinum reddant locum.  
Vt nunc dabit Gedeona,  
Hostis cruenti qui minas  
Retundat, ac ferociam,  
140 Cui salutem nuncio,  
A praepotenti & maximo  
Qui cuncta condidit Deo.

Actus primi. Scena tertia.  
.  
 Angelus. Gedeon.  
Angelus.TEcum supremus arbiter rerum Deus  
Gedeon, virùm fortißime.  
145 Gedeon. Te per fidem tuam obsecro, si adest Deus  
Nobis, quid his premimur malis?  
Vbi sunt Dei quae praedicant magnalia?  
Magna eius vbi potentia?  
Cur nos relinquis penitus, ô rerum parens  
150 Hostique dedis impio?  
Lupis vorandum cur gregem pastor tuum  
Ira obstinata deseris?  
Memento coetus seruitute ab aspera  
Quem vindicasti, quem tibi  
155 Peculiari sorte, patrimonium  
Ceu proprium receperas.

Quousque tandem nomini sines tuo,  
Hostem proteruum illudere?  
Te vidit orbis vindicantem ab omnibus  
160 Semper tuos periculis,  
Seceßit vnda te iubente, & vitreo  
Muro liquor coercuit  
Cursum, feroces viribus suis duces  
Ponti recursus obruit.  
165 Domine intuere probra, contumelias,  
Et hostium ludibria  
Qui te lacessunt impiis conuiciis,  
Molestiis nos opprimunt.  
Nam nec tenebrae nos tegunt, nec pellimus  
170 Obscuritate inturias  
Ope destituti, & omnibus fracti malis.  
Populi pudori consule,  
Vt te merentem prosequantur laudibus:  
Miseri leuati luctibus.  
175 Angelus. Vestri misertus est Deus, querimonias  
Nec esse siuit irritas,  
Proinde populi te sui ducem eligit,  
Vt hunc ab hostibus asseras.  
Facile Deus oratione vincitur  
180 Piis piorum planctibus.  
Videre dubio premere quiddam pectore,  
Exclude quicquid te mouet.

Te vult Deus populi sui esse vindicem,  
Te vindicem Deus eligit.  
185 Gedeon. Quae sunt meae vires Domine? potentia  
Quanta est? Manaßis in tribu  
Mei parentis infima est cognatio,  
Extrema cuius occupo.  
Quid? an leonem prouocabit hinnulus?  
190 Aquilamue cornix? Madian  
Cum lacte matris imbibit ferociam,  
Ad bella natus aspera.  
Numerosus hostis est, & idem barbarus  
Nos exigua populi manus  
195 Placidae quieti nata, nata numini   
Patrum colendo perpetim.  
Angelus. Res non gerentur viribus mortalium,  
Sed vindicis Dei manu.  
Pro te Deus pugnabit, vnicum vt virum  
200 Sic dißipabis Madian.  
Gedeon. Fiat igitur summo quod est visum Deo,  
Praefractus hanc nec abnuo  
Quam praecipit prouinciam capessere,  
Promissa nam soluet Deus.  
205 Sed si fauoris certa me spes detinet:  
Resiste paulisper precor.  
Adorno sacram mente casta victimam,  
Tuis dicandam honoribus.  
C

Et parce quaeso, certiori si quiaci. ??BBJB  
210 Signo velim cognoscere.  
Angelus. Haud difficulter hic tibi subseruiam,  
Quod erat in animo perfice.  
Digresso ??BBJB  
Sensere Domini vindicis potentiam  
Gentis rebellis pectora,  
215 Sensere numen, quum feroces viribus  
Coiere Reges, copiis  
Castrisque iunctis, seruitutem ciuibus  
Eius minati & vincula.  
Offensus iram prorogat suam Deus.  
220 Ast vindicat tandem, graui  
Premens flagello, nec resistit, dum malis  
Ponant modum rationibus. Proinde mortales citius aut serius  
Manenda cum sit vindicis  
225 Dei manus, ni tempori resipiscitis  
Delebit omnes funditus.  
Incidere quam sit horridum perpendite  
Viuentis in manus Dei.  
Quid est acerbis quod gemit sub cladibus  
230 Vtraque quicquid respicit  
Titan domo? sibi malum hoc ipsi suis  
Equis ferunt, non uult Deus  
Hos perditos, vltro tamen ter & quater  
Miseri, abeunt se perditum

235 Dum tempus est igitur, simul resipiscite.  
Cupit misericors hoc Deus.  
Gedeon. Adsum Domine, seruum tuum ne despice,  
Sacrificium tibi adfero. [[2]](#footnote-2)  
Fac vt sciam qui sis Domine, signum volo.  
240 Hoc igitur in lapide loca  
Quod attulisti, mox rigabis in scuto.   
Fiet Domine. Vae vae mihi.  
Iam nulla vitae spes mihi restat super,  
O quantus animum nunc metus  
245 Versat meum, quod Angelum vidi Dei.  
Deus meus me respice.

Actus primi. Scena quarta.  
Deus. Gedeon.  
  
Deus. POne metum Gedeon, terror procul omnis abesto,  
Nullum periclum Gedeon tibi imminet.  
Pax tecum manet alta, quies foelicibus armis  
250 Mox comparata, te beabit & tuos.  
Gedeon. Ergo tibi statuam sacris solennibus aras,  
Quas saepe taurus sanguine imbuet suo.  
Hic placidam precibus nostris accomodat aurem,  
Qui regnat altum maximus super aethera.  
255 Hic placidam nobis pacem denunciat, ergo  
Locus hic Dei pax nuncupabitur, polum  
C ij

Dum vagus alterna lustrabit lampade Titan,  
Tellus marinis dum alluetur fluctibus.

Chorus primus.  
Tota quidem Domini terra est, & quicquid vbique  
260 Vel parca celat vel benigna sufficit,  
Quique colunt montesque feros, camposque feraces,  
Vrbesque sanctis temperatas legibus.  
Ille super pelagus solidum connexuit orbem,  
Stabilis vt vndas inter instabiles foret,  
265 Et toties rapidis pulsatus fluctibus, omnes  
Compage firma sustineret impetus.  
Cuncta igitur merito Domini sunt: sed tamen vnam  
Sedem sibi ille dedicauit propriam.  
Ecquis eo scandet? cuiue haec permissa potestas,  
270 Loco vt beatum sistat in sancto gradum?  
Cui manus & mens est insons, nec vana volutat  
Animo, nec vlli damna periurus dedit.  
Huic Dominus donabit opes: hunc numine dextro  
A vi, procacique eruet calumnia.  
275 Haec vera est pietas, hac itur ad aethera, veri  
Sic intueri numinis vultum licet.

Actus secundus. Scena prima.  
Crafgasticus. Philostasiotes. Thoribodes.  
Crafgast. CErbere qui Ditis latratu regna trifauci  
Peruigili seruas studio, quem noxia turba

Horret, & angustis cupit euitare cauernis.  
280 Quis tandem fuit, infando qui praeditus ausu  
Euertit statuam Baalim, lucumque parentum  
Relligione sacrum est ausus tondere bipenni?  
Philostasiotes. Te refugi fallant latices, atque ore natanti  
Arescat decepta sitis, dapibusque relictis  
285 In tua mansurus migret praecordia vultur,  
Qui Baalim tollis scelerum fabricator honores.  
Thoribod. Trans Styga, trans erebum, te raptent Ditis alumni.   
Infra Titanum tenebras, infraque recessus  
Tartareos: coecumque chaos quo flebilis orci  
290 Fundamenta latent, praeceps vbi mersus anheles,  
Dum rotat astra polus, feriunt dum littora venti.  
Crafgas. Nunquam hodie scelus hoc certe remanebit inultum,   
Persequar inuisum caput hoc, per saxa, per ignes,  
Cum tetro fundat sceleratam sanguine vitam.  
295 Dic age quis scelus hoc insana mente patrauit?  
Thoribod. Nescio quid timido rumor submurmurat ore,  
Nominat hunc Gedeona, loas ex sangune cretum.  
Philost. Quis precor huic tantos animos ad crimina fecit,  
Omnia qui manibus violauit sacra prophanis?  
300 Sol prius occiduo quam condat in aequore currum  
Ingentes nobis poenas dabit improbus, aegro  
Sentiet hoc fixum moriens in pectore ferum.  
Crafgast. Omnia sic etiam coelestia numina iuro,  
Et quaecunque latent ferali monstra baratro,  
305 Huic animam eripiam sontem per vulnera mille.  
  
C iij

Non ita Cadmeae lacerarunt Penthea matres,  
Dardanidas Graij non tanta clade cohortes  
Affecere, tibi quam diram perfide mortem  
Apparo, qui violas manibus diuina prophanis.

Actus secundi. Scena secunda.  
   
Ioas. Phara. Crafgasticus. Philosta¬  
siotes. Thoribodes.  
310 Ioas. VEtusta ad aures fama nostras attulit,  
Serisque patres posteris  
Stupenda facta tradidere à te Deus  
Priscis patrata saeculis.  
Eliminatis quum prophanis gentibus,  
315 Et incolis prioribus,  
Horum labore fructibusque perfrui  
Nostris dedisti patribus.  
Certe nec armis lucidis, nec viribus  
Debemus has victorias,  
320 Sed nos fauoris aura mollis, & tua  
Protexit indulgentia.  
Ergo salutis author vnice ô Deus,  
Ades piis salutifer.  
Te dante vires, hostium ferociam  
325 Tam facile profligabimus   
Taurus minaci quam iacit cornu pilas,  
Stipulaeue fasces aridae.

Superba Regum colla crasso in puluere  
Prostrata conculcabimus.  
330 Non arcus istam letifer fiduciam,  
Non macro saeuus ingerit.  
Tu nos ab hoste subtrahes, sternes solo  
Insensa nobis agmina.  
Non ergo semper iure te laudabimus  
335 Nostrae salutis vindicem?  
Ac donec orbis astra voluet ignea,  
Te prosequemur laudibus?  
Mihi quotidie causa maior est, tuam  
Vt praedicem clementiam,  
340 Humillimos qui respicis, quos splendida  
Reponis inter sydera.  
Nam quis ego sum cuius tuo de germine  
Populo ducem determines?  
Ergo obsequentes legibus erimus tuis,  
345 Deos perosi gentium,  
Donec vicißim roscidae nocti dies  
Succedet, & nox lumini.  
Phara. Quid armifer sibi vult populus hic, qui viam   
Affectat ad nos, nescio  
350 Quam praeferens vultu minace ferociam?  
In tempore tibi prospice.  
Presagit animus nam mihi mali quippiam,  
In foribus est periculum.

Ioas. Fili, Deo curae sumus, nil impij  
355 Queant nocere, si Deus  
Velit tueri nos potenti dextera.  
Illis dolet videlicet,  
Nemus quod excisum impiis finem dedit  
Abominationibus.  
360 Pessum Baal quod Gedeon aras dedit  
Liuore tantum non crepant.  
Verbis sed hic ponam modum. sunt proximi.  
Crafgast. In tempore bone vir venis.  
Saturandus est qui nostra torquet viscera  
365 Dolor, vbi nunc ter peßimus  
Hostis deorum latitat? isthuc prodeat,  
Mortem scelestus vt oppetat,  
Ioas. Quid igitur animum exhulcerat vestrum precor?  
Quem hostem deorum dicitis?  
370 Thoribod. Quasi nescias scelestus ille Gedeon  
Quid nocte caeca fecerit.  
Ioas. Praestare si quid fecerit, non est meum,  
Nec est meis in aedibus,  
AEtatem habet, nec imperio meo amplius  
375 Subest, viri togam induit.  
Philost. Tutudit bipenni consecratum numini  
Pietate maiorum nemus.  
Subuertit aram maximo facram Deo  
Baal, nephandus furcifer.

380 Ioas. Quo vos furoris impetus queso rapit?  
Quoue abstrahit vesania?  
Vltoribus numnam Deus vobis eget  
Iniuriam si passus est?  
Si vester est Baal Deus: perdat suos  
385 Hostes trisulco fulmine  
Lucis priusquam crastinae facem adferat  
Tenebras fugans Titan polo.  
Impune nunquam laeserit quisquam Deum  
Opera data qui fit nocens.  
390 Premit scelestum poena culpam subsequens,  
Modo serius, modo citius.  
Thoribod. Verum quidem tu praedicas, malim tamen  
Transuerberandum millies  
Sceleratam vt expuat animam scelus dari.  
395 O si furores sentiat,  
Quibus mihi distringitur pectus modo,  
Vitam repente poneret.  
Crasgast. Non Gedeon posthac mihi dicetur, at  
Hierobaal, ter & quater  
400 Hostis Deorum peßimus, poenas luet  
Quocunque tandem tempore.  
D

Actus secundi. Scena tertia.  
  
Reges Madianitarum. Zebee. Salmana.  
Milites sex.  
  
Zebee. IGnea vestit agros culmis cerealibus aestas,  
Belloque vires suggerit.  
Cessatum satis est igitur, caecisque latebris  
405 Decet pedes educere,   
Hic nullam peperit laudem victoribus annus.  
Torpemus imbelli otio.  
Carpite tela manu, crudelesque induite iras,  
Ite Israelem perditum.  
410 Salmana. Hic adeo populus laeta cum pace triamphat:  
Augescit immensum in modum,  
Vt nisi iam grauiter belloque fameque dometur:  
Contemnat hostium manus.  
Zebee. Hinc igitur motis par est discedere castris,  
415 Nos tempus & coelum vocant.  
Martis inauditos voluo sub pectore motus  
Quos gens rebellis sentiet.  
Nunquid erat satius quam tantas soluere poenas,   
Colere Deos gentilium?  
420 Nostra nec insana contemnere numina mente:  
Deos deorum maximos?  
Quis precor est Dominus quem praedicat Israel, eius  
Vbi patefit potentia?

Egregiam vero laudem gens ista reportat,  
425 Quae sic Deo fidit suo.  
Primus militum. Adsumus instructi telis & milite forti,  
Animi pares fiducia.  
Aspice quae fortem defendat lancea dextram,  
Quis mucro latere pendeat.  
430 Haec recutitorum profundent tela cruorem,  
Ditique mittent hospites.  
Secundus militum Vos isthac bello defensos dextera reddet,  
O inclyti populi duces.  
Flauentes veluti grando deuastat aristas.  
435 Sic obruemus Israel.  
Tertius. Nec certe vanos respiro pectoris aestus,  
Vires potenter exeram.  
Sunt mihi praestantes iuuenili in corpore vires,  
Galeaeque consuetum caput  
440 Hostibus occurret, quanquam illos Iuppiter ipse  
Armet trisulco fulmine.  
Quartus. Praeteritos repeto memori cum pectore casus,  
Armisque partam gloriam.  
Non ego praeteritae virtutis praemia perdam,  
445 Ignauiae me mancipans,  
Sed victo referam praeclarum ex hoste trophaeum,  
Diis dicandum maximis.  
Quintus. Non frustra praeßi cristata caßide crines,   
Lorica nec pectus tegit.  
D ij

450 Nec frustra laeuum defendit parma lacertum,  
Maculis refulgens aureis,  
Tela sed hostilis maculabo sanguinis haustu,  
Martis secundo numine.  
Sextus. Martia nos etiam primis sectamur ab annis  
455 Castra, vt nihil vestrum queat  
De nostris quisquam decerpere laudibus, eia  
Quin hostium irruimus solum?  
 Primus ego aggrediar pugnantem cominus hostem,  
Virtute rara dimicans.  
460 zebee. Fortibus haud semper res bellica viribus vti  
Desiderat, sed plus valet,  
Consilium interdum prudenti pectore natum:  
Quàm robur ingens corporis.  
Prudens exuperat firmas industria vires,  
465 Vt assequare quod velis.  
Nos in quos igitur regni spes tota recumbit:  
Consulere rebus conuenit.  
Salmana. Nec prius hostiles cuneos tentabimus armis,  
Quam colligamus copias.  
470 Consultum fuerit lordanis per vada totum  
Exercitum traducere,  
Huc vbi saxoso pulsatur flumine vallis  
Munita montium ambitu,  
Quam lesraelem vulgari nomine dicunt.   
475 Aciem tribunus instruat.

Haec eadem repetat litui cum murmure praeco  
Idem vt phalanges audiant  
Praeco. Concipiam ingentes flatus Rex inclyte, summis  
Pulmonis ex penetralibus.  
480 Salmana. Aere cieto viros igitur, quo castra moueri  
Exercitus totus sciat.  
Praeco. Arrectis astet qui militat auribus, isthinc[[3]](#footnote-3)  
Reges iubent discedere.  
Scilicet est propero lordanis trans vada gressu  
485 Ad vallem eundum lesrael.  
Tribunus. Ordinis hoc igitur dextra laeuaque tenete,  
Errare neque alio licet.  
Secundus. Mil. Nos animis promptis tua iussa capeßimus omnes,  
Nam pruriunt nobis manus,  
490 Et cupimus certe immiti certare duello,  
Dum claßicum pugnam indicet.[[4]](#footnote-4)  
Zebee. Hic locus est quo vos translatis degere castris  
Voluimus ô fortes viri.  
Commoda cum sese dederint vt tempora pugnae,  
495 Populum obruamus Israël.[[5]](#footnote-5)  
3. Militum. Montibus haec statio circundata, nos iubet esse  
Vacuo timoris pectore.  
Nunc fessas vires epulis recreare necesse est,  
Fuso per herbam exercitu.[[6]](#footnote-6)  
  
 Chorus.  
  
500 COelitum Rector bone, mitis aurem  
Admoue in rebus trepidis vocanti,  
D iij

\* -

Neu meos vulta tetrico severus  
Despice questus.  
Aspice attentus mihi quo tumultu  
505 Aestuet pectus, gemitu dolores  
Quo fremant, dum vis mihi frausque saeui  
Imminet hostis.  
Imminet saeuus capiti tyrannus,  
Et meae mortis meditatur atrox  
510 Crimen, & secum furit impotenti  
Turbidus ira.  
Cor micat, neruis trepidant solutis  
Oßium nexus, animus labascit  
Semper et pallens oculis oberrat  
515 Mortis Imago.  
Sed Deus vultu aspiciens amico,  
Nos quibus curis premimur, resoluet  
 Gaudio luctum, dabit et serenae  
Tempora vitae.  
  
Actus tertij. Scena prima.  
Deus. Gedeon. Phara. Praeco.  
  
520 TEmpus adest promissa velim quo soluere, gentem  
Et vindicare ab hostibus  
Quam firmata mihi propriam per foedera feci.  
Huc admoue aures Gedeon,

-   
Gedeon. Me me adsum, moneas seruum Domine, ecce paratus   
525 In omnibus tibi obsequi est.  
Deus. Dißimulo tacitus curas quandoque meorum,  
Ipsorum vt explorem fidem,  
Sed tandem postquam res deplorata videtur,  
Forti assero dextra meos.  
530 Hostiles poteram nutu disperdere turmas,  
Terraeque hiatu absumere:  
Verum ex mille modis superûm quibus vltio constat,  
Mihi hic probatur maxime.  
Vt socias se armare tribus, patriamque tueri  
535 Clangente iubeas buccina.  
Doque dedique fidem vestris quod partibus astans  
Curabo, vt hostes occidant.  
Vos ego crudeli incolumes ex hoste reducam,  
Ceu trans rubrum ductos fretum.  
540 Gedeon. O bonitas immensa Dei, qui talia seruis   
Praestat suis beneficia.  
Phara. O Domine haud quisquam meritas persoluere grates  
Tibi queat mortalium.  
Praeco. Quis tantas iusto decantet carmine laudes,  
545 Quantas mereris ò Deus?  
Gedeon Haec igitur Domini nostris edissere dicta.[[7]](#footnote-7)  
Vt iam iam ad arma constuant.  
Praeco. Noxia quandoquidem fuerit mora, sedulus istam Obiuero prouinciam.

550 Gedeon Te Deus alme colam, te toto pectore amabo,[[8]](#footnote-8)  
Mea ô Deus potentia.  
Tu clypeus, tu tela mihi, tu certa salutis  
Spes, obtinendae ex his malis.  
Iam nos laetiferis mors circumuoluerat atra  
555 Ni tu iuuares caßibus.  
Te duce sternemus rutilantes aere phalanges,  
Quas ductor hostis dirigit.  
Laus, honor, imperium Domino, qui robore summo  
Ex morte nos media eripit.

Actus tertij. Scena secunda.  
  
 Praeco. Gedeon.  
560 GEns pugnare manu prompta, & studiosa laborum,[[9]](#footnote-9)  
Confestim vt clangor litui peruenit ad aures,  
Te gauisa duce: assumptis huc irruit arnis.  
Nec dubium quin sic animos permouerit ille,  
Qui regit astrigeri splendentia climata coeli:  
565 Auscultate precor validae virtutis alumni[[10]](#footnote-10)  
Et delecta Deo quondam sanctißima proles,  
Quas struat insidias, ipsis exosa Deorum  
Consiliis, gens crudelis, male perfida, fallax.  
Nunc calcata iacet peregrina falce repressa  
570 Tempore quae fuerat nobis spes vna futuro.  
Cernitis agricolas miseros qui sedibus almis  
Pulsi, spem vitae vestris posuere sub armis.

Hostis at interea nostris nunc fulminat aruis  
Et metit arboreos fructus, nunc pabula equorum  
575 Sunt segetes, nostrae quondam spes maxima vitae.  
Quis ferat hos animos tandem? quis perfida coepta  
Sustineat? gentis quis poßit facta proterua  
Ferre? vel insano quem fert sub pectore fastum?  
Haecne ferenda viris, Domini quos sancta voluntas  
580 Hos habitare locos iußit? quae terra parentum  
Est data promißis, proprio quam sanguine partam  
Incoluere patres, hanc nobis barbarus hostis  
Vastat, & immeritos vexat crudelibus armis.  
O gens Isacidûm fortis, num robore sancto  
585 Quinque simul potuit se opponere regibus Abram,  
Et pauidos hostes foelici fundere dextra?  
Num losue potuit totum pugnacibus armis  
Hoc vastare solum, quamuis saeui arma gygantes  
Ferrent? hic igitur toties te perfidus hostis  
590 Luserit & nostrum vastauerit aduena regnum?  
Ac impune feret? quis nunc virtutis auitae  
Est memor? aut quem nunc praestantia facta parentum  
Tangunt? ab tantam vestris depellite pestem  
Sedibus, en patria in nostra nunc barbara tela,  
595 Barbarus en miles foelicibus errat in agris.  
Vos quaeso vestrae moueant quas foedere lecti  
lunxistis nuptae, misere quas Barbarus hostis  
Abripiet captas, moueat vos paruula proles,  
Vnica quae nobis nunc spes est gentis auitae:  
E

600 Addite quod Dominus promißi haud immemor vnquam  
Foelici incolumes ex bello nostra reducet  
Agmina, nunc igitur patriae defendite fines,  
Vt conseruentur fidei rata foedera sanctae.  
Primus Militum. Explorabo meas vires, si forte leuamen,  
605 Suppeditare queant populo sub mole ruenti.  
2. Militum. Nil intentatum linquam, quo barbarus hostis  
Det poenas, vitae spiracla nouißima fundens  
3. Mil. Cuncta licet ferro longe lateque reuellant:  
Non tamen iccirco me terror inutilis angit.  
610 4. Mil. Quin spero rigidos superare potentibus hostes  
Armis, si faueat, qui vasti est arbiter orbis.  
5. Mil. Portabo aduersum fidens ego pectus in hostem,  
Cordaqe vulnificis transfigam inimica fagittis.  
6. Mil. Afferet auxilium ex adyto sublimis olympi  
615 Qui iustis totum moderatur legibus orbem.  
7. Mil. Haud aegre patriae positurus nomine vitam  
Coniunctis densos inuadam viribus hostes.  
8. Mil. Pectori adaptabo vires, pectusque furori,  
Infesti donec violentia corruat hostis.  
620 Gedeon. Sic sic magnanimo praestantes pectore, sic sic  
Pergite, lucescet tandem post nubila Phoebus.  
Collisis quaßi crepitarunt nubibus ignes,  
Vt quando aetherea Dominus nos conuenit arce,  
Ibo igitur, coeli paucis vt numen adorem.  
625 Primus. Nos in procinctu interea expectabimus hostem.

Actus tertij. Scena tertia.  
 Gedeon. Deus.  
  
Gedeon. O Conditor rerum Deus,  
Seruum tuum ne despice,  
Nec grauiter obsecro feras,  
Si forsitan fundat preces  
630 Tuis molestas auribus.  
Deus. Licet loquare, Gedeon  
Gedeon. Non ambigo quin certius  
Certißimo, nobis feres  
Opem tuam, qua ex hostium  
635 Nos explicemus caßibus,  
Sed parce queso, si tuam  
Nimis vrgeo patientiam.  
Domine Deus, si per manum  
Meam erues ex hostibus  
640 Populum Israêl, fac vellus hoc  
Humo quod instratum iacet,  
Madescat imbre roscido,  
Et tota terra sicca sit.[[11]](#footnote-11)  
Miranda certe maximi  
645 Bonitas Dei, acclementia,  
Optemperare qui suis  
Dignatur etiam seruulis.  
Sed exprimendus ros venit.  
Insigne testimonium  
E ij

650 Bonitatis vt sit, maximi  
Ac optimi semper Dei.  
In me furoris ne tui  
Queso impetus desaeuiat,  
Tuus secundo seruulus,  
655 Si colloqui tecum audeat.  
Fac rorulenta terra sit,  
Siccumque vellus, dum suos  
Sol obruit radios mari.  
Praecipitat humida nox polo,[[12]](#footnote-12)  
660 O inclytum Isacidum genus.  
Res igitur hoc expostulat,  
Sub pellibus quisque vt suis  
Hanc transigat noctem, recens  
Vt recreatis viribus:  
665 Occurrat hosti exercitus,  
Aurora crastina cum polum  
Tinget corusco lumine.  
Prim. Mil. Prudenter istud consulis.[[13]](#footnote-13)

Actus tertij. Scena quarta.  
O Amor ô nulla superabilis arte Cupido  
670 Magnificas tacito qui pede tollis opes,  
Nemo tuas superum potis est vitare sagittas,  
Sint homines tuti per tua tela minus.

Illa tulit Phoebus, Mars & Saturnia luno:  
Aequoris illa Deus: Aetheris illa Deus.  
675 Nos etiam sanctis colimus tua numina votis,  
Blandus ades dum nox induit astra polo.  
 Chorus.  
DVm ferox armis inimicus instat,  
Ad montes vaga lumina  
Proximos circunfero, si quid illinc  
680 Forte appareat auxili.  
At mihi coeli Dominus solique  
Certam solus opem feret.  
Ille, quid vano trepidans tumultu  
Cor pulsas mihi pectora?  
685 Ille sanctorum (mihi crede) custos  
Noctes excubat & dies,  
Victa nec blandi illecebris soporis:  
Vnquam lumina dimouet.  
Sospitem è cunctis Dominus periclis  
690 Semper te bonus eruet.  
  
 Actus quarti. Scena prima.  
 Gedeon. Milites. Deus.  
Gedeon. AVrea nunc motis Palantias emicat astris,  
Germanoque locum cedit Latonia Phoebe.  
Visam num precibus nostris concesserit aurem:[[14]](#footnote-14)  
Qui circunfuso suspendit in aëre terras.  
E iij

695 Tota quidem gelido tellus nunc rore madescit.  
Tam siccum est vellus quam cum post tempora veris [[15]](#footnote-15)  
Syrius exurit sitientes feruidus agros.  
Quid multis? qui tot dubitat post edita signa:  
Est dignus, tellus quem vasto absumat hiatu.  
700 Carmine te celebri dominumque Deumque fatebor  
Dum reget hos calidi vel guttula sanguinis artus.  
  
 Actus quarti. Scena secunda.  
 Oreb. Zeb. Zebee. Salmana Reges  
 vna cum suis militibus.  
Oreb. COllegit hostis si dijs  
Placet, feroces copias.  
Nondum icta toties pectoris  
705 Sani obtinens vel vnicam  
Micam, popelii sordidi  
Exosa turba gentibus.  
Zeb. Impune non louis armiger  
Animalculi vilißimi  
710 Contempserat potentiam.  
Quare fere tutißimum est  
Vel tuta pertimescere.  
Zebee. Aliquoties plebecula haec  
Opprimitur iratis dijs,  
715 Foeliciore protasis,  
Sed clauditur Cathastrophe.  
Salmana. Quasi sit genus mortalium  
Qui curet, & non casibus  
Regantur incertis vices,  
720 Quibus ista mundi machina,  
Similis manens sui, omnium  
Vitam tuetur, ac fouet.  
Oreb. Cùm crastinum diluxerit ˂ crastinm  
Solis iubar: videbimus  
725 Quid poßit hostis viribus.  
Zeb. Neque dicta nunc velim mea  
Sic accipi, quod rennuam  
Cum gente ferro congredi,  
Quam nominari vix fero.  
730 Zebee. Iam septies nobis dedit  
Poenas suae vesaniae  
Vilißima haec plebecula,  
Clementioribus hactenus  
Nobis sed vsi. nunc ferent  
735 Quod victor audebit ferox,  
Oestro furoris percitus.  
Salmana. Vigilatne miles excubans?  
Primus militum. Vigilat, nec est qui non suam  
Rectißime prouinciam  
740 Nunc administret temporis,  
Rex Salmana inuictißime.  
Salmana. Isthuc volebam, nam solet  
Vigilantia periculum  
Quod imminet retundier.  
745 Primus militum. Est vestra nobis maxime  
Curae salus, facillime  
Feramus hoc vt tedij,  
Generare quod solet labor.  
Oreb. Seruos fideles quod decet  
750 Fecisse vos semper scio.  
Proinde cum bello editae  
Pacis fruemur commodo:  
Feretis ampla praemia.  
Zebee. Facite vt sciamus tempori,  
755 Vel musca si praeteruolet.  
Primus militum. Curabitur recte admodum:[[16]](#footnote-16)

Actus quarti. Scena tertia  
 Gedeon. Phara. Milites  
Gedeon. INtempesta quidem nox est, & fessa labore  
Corpora nunc essent grato recreanda sopore:  
Hostica sed Dominus vult nos inuadere castra,  
760 Auspice quo foelix iam nunc cadet alea belli.  
Primus militum. Num graue sit vitam posituro soluere somnum?  
2. Militum. Est quocunque vocat Dominus sine murmure eundum.  
3. Militum. Nectam alas humeris, pedibus talaria nectam,  
Consequar vt celeri Regem Gedeona cursu.  
765 4. Militum. Degener haud vnquam remorabitur optima terror  
Pectora, quae virtus incendit laudis amore.

5. Mil. Intrepidus quocunqe voles, & duxeris, ibo.  
6. Mil. Fidus ego fuero Gedeon tibi semper Achates.  
7. Mil. Quolibet abducas vel mortis claustra subibo.  
770 8. Mil. Ardet pugnandi miro mihi pectus amore.  
Gedeon. O animis validi Abramidae, nunc fortibus armis  
Has aptate manus, queis duros ante labores  
Pro patria a Domino promissa saepe tulistis.  
Non procul hostis abest, vicino hostilia castra  
775 Sunt defixa loco, pellendus milite forti  
Nunc erit, aut seruum praebendum in vincula corpus.  
Nunc memores patriae, nuptas & pignora chara  
Voluite, victrici patrios inuisere dextra  
Sit nunc cura lares, pulchrum est audere paternos  
780 Defensare locos; pulchrum est pugnando tenere  
Promissas nostris olim maioribus vrbes.  
Non vos luctificae mortis, non tristis imago  
Bellorum moueat, forti quin pectoris aestu  
Pergite, nunc hosti vestras ostendite vires.  
785 Nunc animis opus est, nunc vos defendite telis.  
Fingite nunc nuptas, & auos, charosque parentes  
In vestris gladiis solam retinere salutem.  
Pergite nunc porro, qua monti vallis adhaeret,  
Fons vbi bullit Arad tenui pellucidus vnda  
790 9. Mil. Ductorem sequimur quo tandemcunqe vocemur.  
  
Chorus.[[17]](#footnote-17)  
REgnator orbis vnus, & verus Deus,  
Solumque numen propitium, pollens, potens,  
F

Idem seuerus vltor, & clemens pater.  
Tuis tremendus & seuerus bostibus,  
795 Tuis amicis lenis, & salutifer,  
Irae timendae, sed tamen placabilis,  
Amore feruens, idem, & irritabilis.  
Nos seruitutis iusta presserunt mala,  
Meritasque poenas dedimus impij, impiis,  
800 Benignitatis sed tuae tandem memor:  
Maerore pressos, obrutosque luctibus  
Leuas beato gaudiorum nuncio.

Actus quinti. Scena prima.  
 Deus. Gedeon.  
Deus. HVc aures patulas Gedeon, huc lumina flecte.  
Gedeon. Asto paratus obsequi, tu praecipe.  
805 Deus. Magna nimis tecum populi vis tendit in hostem,  
Quam non beabo gloria victoriae  
Ne quando auertens recto de tramite gressus,  
Et mente male grata Israêl, velut solet,  
Hunc mihi promeritae decerpat laudis honorem,  
810 Propriis redemptam iactitans se viribus.  
Nuncius haec igitur cunctis expromito dicta:  
Ambage nulla nuncium circumloquens,  
Si quis degenerem non prorsus mente timorem  
Exclusit, aedes vt paternas hinc petat.

815 Gedeon. Nulla mora est in me, tua iussa facessere regnum est,   
O qui latebras mentium abditas vides.  
Languida si pauidus cuiusquam pectora terror[[18]](#footnote-18)  
Occupat, abire hunc praecipit Deus ad suos,  
5. Israel. Frustra tentamus Iudaica regna tueri

820 Imbellis huius signa sectati ducis.  
Hostiles quoties turmas & castra recordor  
Terrore sanguis frigidus mihi diffluit.  
Gedeon. Quid tacitus voluis quod aperta fronte fatendum est?   
Quid gannientis vulpis instar murmuras?  
825 5. Israel. Hinc pugnare vetat mens quae labefacta timore   
Curas medullis intimis premit graues,  
Hinc pugnare iubet pudor, huc ita fluctibus illuc  
Luctantibus certi nihil tenens feror.  
Gedeon. Non intrat reprobum fidei spes credula pectus  
830 Isthinc facesse dedecus nostrae domus.  
Defecere duo & viginti millia castris,[[19]](#footnote-19)  
Superant decem tantum virorum millia.  
Deus. Magna nimis rursus populi vis tendit in hostem,  
Sed imperatis te meis accommoda.  
835 Non procul obliquo lustratur flumine vallis,  
Vbi indicabo quos velim hosti occurrere.  
Pergite qua nunc me praeeuntem cernitis, ipse[[20]](#footnote-20)  
Sic vult ab alto qui regit mundum aethere.  
Qui desumpta manu canis instar flumina lambent.  
840 Iubeas seorsim a caeteris consistere.  
F ij

i. 4.

Gedeon. O comites dum facta dei miranda recordor  
Obstupeo, verbis ora nec praehent iter.  
Nos igitur quoniam nescimus sensa Tonantis:[[21]](#footnote-21)  
Parere tacitos numinis iußis decet.  
845 Hunc Dominus fluuium degustet quisque bibendo  
lubet, patrabit suspicor quiddam noui.  
Tum Deus. Qui lympham hauserunt canis instar forte trecenti,  
Comitatus istis dißipabis Madian.  
Gedeon. Vt valeant igitur reliqui te authore iubebo,  
850 Cibisque sumptis cum hoste conseram manus.[[22]](#footnote-22)  
  
 Actus quinti. Scena secunda.  
 Cantent Madianitae.  
4  
BAcche pater viridi radiant cui cincta corymbo  
Tempora, largifluus semper adesto tuis.  
Optima tu grauibus praestas medicamina curis,  
Et recreas dulci tristia corda mero.  
855 Tu praestas modulos, tu praestas carmnis artem,  
Soluis in artifices nescia membra gradus.  
Mane voco te, te voco, quando mergit in alto  
Antipodas visens aequore Phoebus aequos.

Actus quinti: Scena tertia.  
 Gedeon. Milites. Dominus,  
  
Gedeon: NOctis adest medium, placido nunc munere somni   
860 Mortales gaudent, taciturna silentia noctis  
Nunc regnant, fulgent tacito vaga sydera coelo.  
Pergite foelicis subituri praelia pugnae.  
Primus militum. Nunquam commisit quin re promissa probaret  
Auspice quo belli casus tentare supremos  
865 Est animus, quare te Dux spes optima lactet.  
2. Militum. Non metuo quicquam, valet hinc procul improbus ille  
Et metus, & stultam quotquot ludibria mentem  
Conturbare solent, suspiro tempora pugnae.  
3. Mil. Te duce nequaquam numerosi militis hostem  
870 Extimeo, qui non vllo virtutis amore  
Efferus, & nulla qui relligione mouetur.  
4. Mil. Deseret vnda prius nudos in littore pisces,  
Et Phoebus tenebras facto sibi foedere iunget,  
Quam tua sectari dum res sinet arma recusem.  
875 5. MiI. Quanquam Israelem durus perterreat bostis,  
Qui tamen auspicio Domini iusta induit arma:  
Praeditus hac mente est vt nulla pericula curet.  
6. Mil. Nos non concursus pugnae, non vlla negamus  
Fortiter atroci tentare pericula marte,  
880 Cumque hoste audaci cupio concurrere pugna.  
Gedeon. O gens lecta Deo qui cocaua nubila coeli  
Qui mare, qui terrae totius maxima regna  
F iij

Imperio fraenat stabili, qui sedibus istis  
Expulit immanes hostes, qui patribus istam  
885 Exhibuit terram, nos nunc defendet, in illum

Si modo spem vitae ponamus fortiter omnem.  
Deus. Matura Gedeon latebrosae hoc tempore noctis,  
Huc pergas, vbi nunc hostis tentoria fixit,  
Quod si forte tibi pectus timor horridus angit.  
890 Si solus tentes quae sunt obeunda pericla:  
Phara puer tecum descendat, fortius istud  
Aggredieris opus, patulis quando auribus horum  
Audieris voces. Ged: faciam quod praecipis vltro.  
Mecum Phara. Prope est vigilum custodia, gressum  
895 Comprimo, sed patulas huc aures arrige, si quis  
Forte per obscuram denarret somnia noctem.

Actus quinti. Scena quarta.  
 Madianitae. Gedeon. Phara.  
3. Madianitarum. EHeu recenti corda palpitant metu,  
Mens horret, haeret vox in ipsis faucibus,  
Nec ora verbis peruium praebent iter,  
900 Nocturna sic me visa miserum territant.  
Quartus. Quibus obsecro vexatus es phantasmatis?  
Tertius. Hoc somnium pectus mihi hercle lancinat,  
Vulgariter siquidem solet prouerbio  
Dici, sub auroram esse vera somnia.  
905 Quartus. Nunc porro quale somnium fuerit sciam.

Tertius. Videbar alta sub quiete ex hordeo  
Cinericium panem videre, Madian  
Qui castra magno dißiparet impetu.  
Quartus Similia saepe animus mihi monstra ingerit.  
910 Porro fatebor quae mihi mens dictitat.  
Est hordeum inter grana vile caetera,  
In Israel sic Gedeon vilißimus.[[23]](#footnote-23)  
Subuertet hostis castra Madianitici.  
Quae polliceris esse vera res docet  
915 Deus ô Deorum maxime, ac fortißime.[[24]](#footnote-24)  
  
 Actus quinti: Scena quinta.  
 Gedeon. Milites vtriusque partis.  
Gedeon. NVnc hosti tempus validas ostendere vires.  
Sit mora tarda procul nunc est victoria certa.[[25]](#footnote-25)  
Quisque tuba crepitet, cum res & tempora poscent,  
Exclametque Dei gladius, Gedeonis atque.  
920 1. Mad. Vicerunt verpi, vitam fuga sola tuetur,  
Consulite Reges inclyti vobis fuga.  
1. IsraeI. Vicimus ô comites, fugientem caedite turbam,  
Quis hic locus? quae regio? quae mundi plaga?  
2. Mad. Vbi sum? sub ortu solis? an sub cardine  
925 Glacialis vrsae? an occidente sub polo?  
Quas trahimus auras? quod solum fesso subest?  
Vbi socij? forti ille vbi grege militum  
Animosus Amalech? quanta strages contigit?  
Socij cruenta caede confecti iacent

930 Vbi tela? vbi arcus? arma quis viuo mihi  
Detrahere potuit? o vices rerum asperas  
Libet meum videre victorem, libet,  
Exurge victor quem nouum coelo pater  
Genuit relicto? ad arma, ad arma, quis fragor?  
935 Quis terror iste? quis tot inuexit cruces?  
Vbi me recondam? quaue tellure obruam?  
Quis Tanais, aut quis Nilus, aut quis Persica  
Violentus vnda Tigris, aut Rhenus ferox  
Tagusue Ibera turbidus gaza fluens,  
940 Caput hoc malis praesentibus subduxerit,  
Spes nulla postquam monstrat afflicto viam?  
Zebee. Quisquamne regno gaudet? ô fallax bonum,  
Quantum malorum fronte quam blanda tegis.  
Vt alta ventos semper excipiunt iuga,  
945 Rupemque saxis vasta dirimentem freta  
Quamuis quieti verberant fluctus maris.  
Imperia sic excelsa Fortunae obiacent.  
Gedeon. Siccine fraterno tinxistis sanguine dextras?  
leter hos procul posita mora   
950 Interfice, inferias meis  
Vos mitto fratribus impij.  
Blasphema tandem turba sic poenas luit.  
Laus aeterna Deo, & perpetuum decus,  
Qui nos eripiens omnibus ex malis,  
955 Monstrauit populo quam faueat suo.

/back/

Τέλοs.

Suo Liberto Houthem, Ioannes  
Berghius, Leodius.  
QVam decuit tantas Gedeonem sumere laudes  
Hoc ex elogio docte Liberte tuo?  
Vt nihil hic tragica quod non grauitate feratur,  
Quod non sermoni congruat atque rei?  
Ad viuum votiua viri suspiria fingis,  
Cum populi motus clade precatur opem:  
Et velut è coelo monstras responsa, placentes  
Aras, diuina foedera pacta fide:  
Ac dein, Heroem qualis fiducia coepit  
Cum iussum properans aggrederetur opus.  
Denique conflictus ceu vero Marte furentes,  
Hosteque de victo parta trophaea refers.  
Scilicet euentus prudens sic instruis omnes,  
Ac rerum seriem, ceu modo visa geri.  
Hoc opus vt praestans, illi quoque ture dicasti:  
Plurima quem faciunt cum Gedeone parem.  
Et Dux & Pater est superis donantibus iste,  
Et sibi commißi gloria magna gregis.  
I nunc ergo liber, tam dignus & exprimat actor,  
Quam te Moecenas dignus, & author habent.  
G

Bartholomeus Honorius Leodius  
Canonicus Floreffiensis ad Lectorem.  
LIbera letetur Liberti Legia Lusu,  
Quo voluit matrem iam recreare senem.  
Colligat ergo nuces quas proiicit ille, iuuentus,  
Forsan & his vsos proderit esse senes.  
Visus erat foelix ob amicum Scilla Metellum,  
In quo nil veri, Lector, amoris erat:  
Gratulor ipse mihi quod me Libertus amantem  
Non ficta reclamet, Consul vt ille, fide.

O me foelicem tantae probitatis amico,  
Cui cumulat flores florida nostra domus.  
Quemque domus Dominus virtutis praedicat ergo,  
Et regni socium vellet habere sui.  
Hic est si nescis sacer ille Dupasius Abbas,  
Cuius honoratum Sambria spectat opus.  
Viuat vterque diu nostrorum gloria vatum,  
Nosque suis pasci lusibus ambo sinant.  
FINIS.

REVERENDO IN  
CHRISTO PATRI AC  
Domino D. Gulielmo du Payx Monasterij  
Floreffiani Abbati multò dignissi¬  
mo Gualtherus Morberius  
Typographus.  
D. P. S.  
SAlue cura Deûm, pacis fidißime custos,  
Laus & pierij gloria prima chori.  
Salue magne parens, per quem Floreffa triumphans,  
Optima laetitiae debita corda gerit.  
Salue pacificum Gulielme piißime nomen,  
A proauis tractum pacificator habens:  
Et lege mittentis pacato carmina vultu,  
Quae dat Morberica sedulus arte labor.  
An tibi turpe putes libris fauisse premendis,  
Atque Typographicis posse vacare notis?  
Non puto: nam docto cum vate Typographus vnam  
Propositam laudem, quam mereantur habent.  
Scilicet ille suam faciendis versibus artem,  
At factis operam versibus iste locat.  
FINIS.

Respondet hec Tragicocomedia Historiae quam  
recensent sacra biblia: Iudicum 6. & 7.  
quare non nisi vtiliter iuuentus  
eam addiscet atque exhibebit.  
Sic sentio Anthonius Ghenart.

1. *In margine*: Floreffiana domus plurimis iisque doctissimis Poëtis abundat, totus nimirum grex ad pastoris sui exemplum componitur. [↑](#footnote-ref-1)
2. In margine: Constituat sua Gedeon ex Angeli praescripto super lapidem. Tangat illa Angelus ignis ea denique consumatur ac evanescat Angelus tum rursus Gedeon [↑](#footnote-ref-2)
3. In margine: Tuba, clangorem alacriter excitet. [↑](#footnote-ref-3)
4. In margine: Traiiciant Iordanme [↑](#footnote-ref-4)
5. In margine: Ingrediantur sua tentoria Reges. [↑](#footnote-ref-5)
6. In margine: Desideat exercitus in valle, cibo se recreaturus. [↑](#footnote-ref-6)
7. In margine: praeconi. [↑](#footnote-ref-7)
8. In margine: praecone digresso [↑](#footnote-ref-8)
9. In margine: Praeco educens milites ad Gedeonem. [↑](#footnote-ref-9)
10. In margine: Oratio Gedeonis, ad milites. [↑](#footnote-ref-10)
11. *In margine*: Irroret Deus solum vellus, terra circum circa manente sicca. Tum Gedeon. [↑](#footnote-ref-11)
12. In margine: Reversus ad milites. [↑](#footnote-ref-12)
13. In margine: Recipiant se in scenas Tum ex Madianitis duo, in terram effusi ??BB [↑](#footnote-ref-13)
14. In margine: Circunspiciat Gedeon humum num madeat. [↑](#footnote-ref-14)
15. In margine: Eat nunc, ut videat, madeatne vellus. [↑](#footnote-ref-15)
16. In margine: Recipiant se Reges in sua tentoria. [↑](#footnote-ref-16)
17. In margine: Moventur castra. [↑](#footnote-ref-17)
18. In margine: Conversus ad suos. [↑](#footnote-ref-18)
19. In margine: Conversus ad Deum. [↑](#footnote-ref-19)
20. In margine: Gedeon reliquis militibus. Sequuntur milites quocum pervenerint, Deus Gedeonem hoc alloquio compellet. [↑](#footnote-ref-20)
21. In margine: Procumbant alii bibituri, alii manu ad os proiiciente lambant aquam. [↑](#footnote-ref-21)
22. In margine: Ingrediantur Milites. [↑](#footnote-ref-22)
23. In margine: Haec audiens Gedeon provoluat se ad Deum adorandum. ˂pronolvat. [↑](#footnote-ref-23)
24. In margine: Prodeant Reges Madianitarum. [↑](#footnote-ref-24)
25. In margine; Mixtum carminis genus. [↑](#footnote-ref-25)