/front/

EXODVS SIVE TRANSITVS MARIS RVBRI. COMOEDIA TRAGICA. Autore Cornelio Laurimano Vltraiectino.

LOVANII, Impensis antonii Bergagne, qui per Hieronymum van Effen ibidem distrahi curat. Cum Gratia & Priuilegio Regio.

CAutum est Regiae Maiest. Priuilegio, ne quis tri¬  
bus proximis annis, praeter Antonium Bergagne,  
imprimat Exodum, siue Transitum maris rubri,  
Autore Cornelio Laurimano Vltraiectino: Sub poena in pri  
uilegio contenta.  
Datum Bruxellae anno 1562. 4. Maij.  
Subsig. Boudewyns.

CORNELIVS LAVRI¬  
MANUS VLTRAIECTINVS  
viro modestißimo Balduino Hadriano  
à Creensteyn Iselstadio  
suo S. D.  
NVPER in postremo nostro  
colloquio modestè tu quidem,  
Balduine humaniss. mecum de  
emittenda Exodo nostra, quam  
fortè apud me latere iam tum au¬  
dieras, agebas, causamque quam¬  
obrem id facere recusarem pro  
 tua modestia efflagitabas: ego  
verò, quantum memoria repetere possum, eam im¬  
maturam esse, & nondum etiam satis recoctam  
verecundè respondebam, imò exactiorem limam  
desiderare, tutioremque fore in nostris scrinijs, quàm  
si in publicum exponatur. Quod tibi adeò non pla¬  
cuit, vt magis etiam instare visus fueris, ac multò  
mihi plura tribuere, quàm in me ex literatis grega¬  
rius quiuis comperire possit, etiamsi me vel ad assem  
totum expendat. An nescis, mi Balduine, & pueros  
rhinocerotis habere nares, vt metuam ronchos?  
Quanquam non video quid meum scriptum habeat,  
quo magnoperè alios delectare possit, vt istud aut  
legant, aut pro animi generositate vnquam repre¬  
hendere velint: Non tamen defuturos auguror, qui  
nostros conatus si viderint, sinistrè interpretabuntur,  
quod ab nostra professione alienum quid aggressi  
in eam descendisse arenam videamur, vnde profe¬  
ctò abstinuisse multò mihi praesertim satius sit. Pu¬  
A ij

EPISTOLA  
tabunt enim me vel insanire vel morbo quodam  
regio rursum teneri, qui aliena & ab instituto vitae  
genere abhorrentia sectari maluerim, vt de me spissae  
risum tollant impunè coronae, quemadmodum sci¬  
tissimè ait quidam, quàm quae meo modulo vtcumque  
metiri ac tutum securumque intra meos lares conti¬  
nere. Siquidem quid familiarius hoc seculo plus satis  
exulcerato, quid vberius ac facilius habemus, quàm  
aliorum dicta factave calumniari? Cùm ipsi aut inertia  
aut certè inscitia nihil in Reip. commodum, Chri¬  
stianaeque religionis salutem adferre vtiliter possu¬  
mus, alijs impedire & vt idem faciant, quod nos,  
nempe γνάθού τε δοῦλοι νηδύος θ’ ἡσσημένοι (Deum  
enim immortalem quanto suauius hoc?) manibus  
pedibusque obnixè hortari studemus. Quid hoc? si ne  
id quidem eo modo perficere possumus, Acheronta  
mouemus, illincque huc calumniae monstrum multa  
superstitione euocamus. Nunc iuuenilem illam ver¬  
borum luxuriem resecandam magno supercilio cen¬  
semus: In verbis etiam tenuis rebusque serendis dice¬  
tur, si quis parcè deducta vocabula ac rem ipsam  
breuiter prosequatur: Nunc inde obscuritatem, ali¬  
quando & perspicuitatem nimis dilucidam, quasi  
rem istam aliquanto obscuriùs dictam oportuerit,  
causamur. Hoc lene, illud asperum. Hi versus malè  
tornati incedunt, illi nimis praecipites fluunt, proinde  
pressiùs eant oportet. In his nulla oeconomia aut  
partium συμμετρία obseruata est: in illis autem nulla  
decori habita ratio. Hîc remissè omnia ac negligen¬  
ter praescripta sunt: illic curiosa diligentia contem¬  
ptum parit. Hoc vt durum, obsoletum, affectatum,  
seuerum & tragicum nimis: illud verò vt puerile,  
ineptum, absurdum, inusitatum, inuenustum ac fri¬  
NVNCVPATORIA. 2  
uolum languidumque culpatur. His tanquam incomptis  
atrum signum allinunt calamo transuerso: alia obe¬  
lis, asteriscis, cęterisque notulis tantum non onerant,  
iugulant ac miserrime conficiunt. Atqui toleranda  
haec aliquo modo sint, nisi & subinde ad tertium  
quodque verbum pallescerent, vultu graui & serio  
inclamarent identidem: τοῦτο τὸ ἀρετικὸν ἀκούει: Pu¬  
dendus hic error cum suis scriptis hominem confi¬  
ciet prorsus: indignus est, quem in manus sumant pij  
ac religiosi, adeoque hinc procul arcendi pueri cereum  
genus in vitia flecti. Denique nihil relinquitur, quod  
scriptori infamiam, aduersarijs risum concitare pos¬  
sit. Memini esse, qui nihil grauius ferant, putentque  
haud iniuria vix tribus Anticyris purgandum, quod  
iam quisque ferè professionis suae limites impudenter  
transiliat: cuius equidem temeritatis ne aliquando  
me traducant hi, quibus illud familiare est, summo¬  
perè vereor. Tametsi verò qui rem recta via secum  
deputauerit, facilè is comperiet Christianis homi¬  
nibus nihil magis indignum esse, quàm aliorum la¬  
bores seu iure, siue etiam iniuria suggillare: cùm ea  
vniuscuiusque professio sit, vt prosit plurimis, obsit  
autem nemini. Ad quam functionem Deus quemque  
vocârit, quóve munere donauerit, planè obscurum  
nobis est. Et fieri potest, vt ex ore infantium ac la¬  
ctentium sibi laudem subinde perfici velit. ad quod  
item non omnino absurdè adduxeris illud vulgo  
iactatum prouerbium: πολλάκι καὶ κήπωρος ἀνὴρ  
μάλα καίριον εἴπεν. Quemadmodum in ea domo,  
quae cùm instructissima sit, omnibus suis partibus  
non tantùm ad necessitatem, sed ad voluptatem etiam  
absoluta, infinitam penè diuersorum generum su¬  
pellectilem complectitur, vt ex his nihil sit quod vel  
A iij  
EPISTOLA  
cupiat vel possit aliud esse citra architecti aut pos¬  
sessoris voluntatem: Ita in ecclesia, in familia ac do¬  
mo Christi, cui perpetuò praeest spiritus Domini, di¬  
uersa diuersorum sunt munia, vt alij sint parietes,  
vestibula, limina, serae, atria, alij fenestrae, laquearia,  
coenacula, cellaria, culinae, cubicula: alij scalae, con¬  
tignationes, pauimenta, thermae: alij denique aliud:  
ipsum autem ostium Christus. quae omnia vnam ali¬  
quam optima harmonia basilicam extruunt, in qua  
& potentia Dei celebretur, & admirabile eius numen  
diuersarum vocum concentu extollatur. Huc illud  
adiungo, non vnius generis animalia in arcam Noe  
ingressa fuisse, verùm ex vniuerso genere speciatim  
quaelibet: neque inter ipsa abiectissimum quodque mi¬  
nori curae fuisse reparatori illi generis humani, quam  
quod nobilissimum ac generosissimum censebatur.  
Vult enim Deus illud semper intelligi, ecclesiam suam  
velut ex diuersis constare partibus, in qua tanquam opti¬  
mè constituta Repub. alij aliud munus exerceant,  
ita tamen, vt ad communem salutem sua conferant  
omnia. Quin si non aliunde id sciri potest, vel ex D.  
Paulo manifestissimè constabit, quemadmodum omnes  
quasi multarum partium ac membrorum in vnum corpus  
in Christo capite sumus coagmentati: nimirum eo mo¬  
do vt idem Deus sit, idemque spiritus efficiens omnia in  
omnibus. Vnicuique verò, inquit, datur manifestatio  
spiritus ad id quod expedit. Non igitur facilè pro  
pietate Christiana alij alijs dotes suas inuidebimus,  
dicta factáve aliorum inhumanissimè conuelle¬  
mus, aut omnino aliter de alijs existimabimus, ac  
de nobis aliquando fieri ipsi vicissim optemus. Di¬  
uisiones, inquit Paulus, donorum sunt, sed idem  
spiritus. Hoc est, variè quidem impartitur sua mu¬  
NVNCVPATORIA. 3  
nera Dominus, verum eodem ipsa conseruat spiri¬  
tu amoris, spiritu concordiae ac dulcedinis, ne huc  
aliquando contumeliae lutum, tumoris phlegma,  
calumniae coenum, iracundiae bilis, pus rancoris &  
inuidiae, sanies obtrectationis subrepant: sed omnia  
in vna vnius Domini voluntate, in tranquillissima  
pace conquiescant. Enimuerò hoc illud est, quod de  
sponsa sua sorore, amica sua, columba sua ardentis¬  
simo ille animo semel iterumque decantat: Fauus di¬  
stillans labia tua, mel & lac sub lingua tua & odor  
vestimentorum tuorum sicut odor thuris. Nullam  
duritiem, nullam virulentiam, nullam διαβολὴν, ni¬  
hil denique caninum huius sponsae labia habere o¬  
portet, sed lacte ac melle, hoc est, suauiloquentia tum  
pueros, tum grandiores in sana doctrina ac religio¬  
ne formare, educare & continere. Hoc sepimentum  
charitatis inter nos plerique iam corruptissimo hoc  
seculo sic ensibus perfodiunt, sic sceleratè perrum¬  
punt, vt credibibe sit eos nihil minus cogitare, quam  
illo vineam Domini circumseptam esse. Non habet  
profectò Christiana religio munimentum aut prae¬  
sidium quicquam aduersus hostium insultus chari¬  
tate ipsa fortius accommodatiusque. Hic murus fue¬  
rit ahenius, si in ea omnes amicabili illo vinculo vinci¬  
untur. Hac panoplia aduersarij adeò deterrentur, vt  
ne eminus quidem contendere nobiscum ausint. adeoque id  
solùm student, quibus artibus illud sepimentum sub¬  
uertant, rati viam se tum optimam fecisse ad reliqua fidei  
propugnacula demolienda, vt vniuersum Christi reg¬  
num aut prorsus excindant, aut ex maxima parte caedibus  
dissidijs ac foedissimis schismatibus corruptum in sum¬  
mum discrimen adducant. Atque haud scio, an ideo ad illam  
charitatem hominumque societatem, qui inter ipsos est, euertendam  
A iiij

EPISTOLA  
adiungant etiam literarum contemptum, optimarum artium ac  
disciplinarum quandam obliuionem, quum tamen  
apertissimè constet Deum ab orbe condito semper  
in sua ecclesia & literas & literatos omnes mirificè  
conseruasse & magnis honoribus insuper exornasse.  
Vbi mihi non modò in coniunctionem vitae grauis¬  
simè peccare videntur, sed & maximè in ipsum vni¬  
uersi autorem, eiusque sempiternam voluntatem.  
Nunquam enim Deus humano generi adeò infestus  
fuit, vt si non diuinam, saltem humanam sapientiam  
huic ostenderit. Cuius rei testes tot nobis scriptores  
hactenus extiterunt, vt pro insano ferè explodatur,  
qui secùs arbitretur. Quid enim est rerum coelestium,  
hoc est, earum quae in coelo nobis conspicuae sunt,  
quaeque in aere & gignuntur & ad nostrum siue aspe¬  
ctum siue auditum quodam impetu feruntur? Quid,  
inquam, est horum omnium, quae in nostro orbe  
infra lunae globum assiduò fiunt, cuius non aliqua  
ratio apud homines inueniatur? Sagacissimum certè  
illud animal homo abstrusa inuestigare, recondita  
perscrutari nunquam desinit. Intelligit nimirùm ideò  
se natum & in tantam rerum diuersitatem inductum  
esse, vt singula complectatur & his se interim oble¬  
ctet, ne cùm hinc reuocabitur, inanis & ociosus dis¬  
cedat. Sed hoc beneficium ille non aliunde se acce¬  
pisse videt, nisi ab isto rerum omnium opifice Deo,  
cuius ea est bonitas, vt velit mortales hac sapientia  
perpetuò donare. Vnde mihi tot artes & inuentae,  
& ad summum perductae videntur, vt propè nihil sit,  
quod mens humana partim non attigerit, partim  
etiam attingere non laborauerit. Quin non ad coelos  
modò, sed & per tot geniorum myriadas ad ipsum  
Deum subuolare ac penetrare ausa non destitit.  
NVNCVPATORIA. 4  
Proinde in his omnibus neminem maledictis pro¬  
uocabimus, neminem calumniabimur, nemini quo¬  
uis modo inuidebimus, nullius nomen apud alios  
impiè proscindemus, ne videamur impedimento  
fuisse, quo minus ille dotes sibi à patre luminum (vt  
Iacobi verbo vtar) benignè concessas exerceat, &  
communi bono nos ex ea re malignè obsistamus.  
Huius certè animus laudabilis est, qui alijs suo la¬  
bore conatur prodesse, vtcunque ceciderit euentus,  
nec quicquam efficere potuerit, quod animo respon¬  
deat. Ad me autem quod attinet, non video quomo¬  
do deprehendendus sim, quasi praeter professionem  
fecerim, quod in Comoedijs scribendis operam col¬  
locauerim: quum is labor & honestus sit & in sum¬  
mis Theologis, eruditissimisque hominibus haudquaquam  
improbatus. Sed quod hîc mihi dixerint (liberè apud  
te loquor mi Balduine) facilè video: hoc scripti ge¬  
nus aut vires ingenij nostri superare, aut ad nos mi¬  
nimè pertinere, qui erudiendis pueris occupamur,  
& optimum quemque quiduis malle suscipere, quàm  
deserere vllam officij partem. Equidem dum viri¬  
culas meas expendo, nihil magis ineptum re ipsa com  
perio: nisi quod vnum hoc me rursum soletur, quae¬  
cunque hac in parte aggredior, me bono & iuuandi  
quidem animo facere omnia. Iam verò quis mihi ne¬  
gauerit Comoediarum tractationem non potius ad  
ludimagistros quàm ad alios attinere, cum in illis  
vitae exempla quae pueri imitentur, proponuntur,  
cumque an instituendam pietatem & ad bene beateque  
viuendum praecepta luculenter illic praescribuntur?  
Atqui in omni bono ac prudenti magistro, duo po¬  
tissimum requiruntur: formatio linguae, ac fidelis  
morum institutio, quam posteriorem adeò non con¬  
A v  
EPISTOLA  
temnimus, vt ipsam iure priorem arbitremur. Neque  
enim disertos solùm homines, sed viros etiam bo¬  
nos è scholis prodire volumus. Danda opera est  
optimo cuique praeceptori, vt rudis illa & imperita  
aetas ad veram pietatem assuescatur, vt existimet Dei  
timorem vel cum primis literarum rudimentis con¬  
iungendum esse, alioqui omnem laborem, qui vel in  
vita vel in studijs suscipitur, inanem & inutilem fo¬  
re, imò infelicem & perniciosum. Praeclarè monet  
grauissimus autor Sophocles:  
ὡς τ’ ἄλλα πάντα δεύτερ’ ἡγεῖται πατὴρ  
Ζεὺς. ἡ γὰρ ἑυσέβεια συνθνῃσκει βροτοῖς,  
Κἄν ζῶσι, κἄν θάνωσιν, οὐκ ἀπόλλυται.  
Vt itaque pro ratione officij, quos semel in nostram  
disciplinam admiserim, rectè ac fideliter instituantur:  
duxi necessarium fore, vt cum literarum studio pie¬  
tatem etiam coniungerem, ne nostra iuuentus his pe¬  
riculosis temporibus à pura religione desciscat. Illud  
enim futurum esse facilè prospicio, inter hos pueros  
Reipub.semina conseruari, quorum consilijs atque ope il¬  
la olim administrabitur. Et omninò nisi stupidi ac caeci  
sumus, satis animaduertimus Reipub. salutem versari  
potissimum in tribus hominum ordinibus, videli¬  
cet in principibus & magistratibus qui illorum vi¬  
ces gerunt, in episcopis atque horum vicarijs sacerdo¬  
tibus, & in ijs denique, qui primam illam aetatem ru¬  
dem adhuc & ad omnia sequacem instituunt. Quare  
mihi praeter professionem haudquaquam fecisse videor, si  
non tam verbis (quanquam nec illud sanè negligitur) quam  
exemplis ex sacrarum literarum fontibus religiosissimè  
desumptis ad pietatem ac Dei timorem pueros nostrae  
fidei commissos admonuerim. Nulla autem res id potest  
efficaciùs perficere, quam Tragoediarum aut Comoediarum  
NVNCVPATORIA. 5  
actio, quod ea sic puerorum animis inhaereat, vt cum ipsis  
quoque coalescat, & cum prouectiores illi fuerint, eius  
aliquam speciem etiam tum de se praebeant. Hac ratione nos  
quidem, mi Balduine, hanc Exodum conscribendam sumpsi¬  
mus, vt vel hinc pueri mei exempla habeant, quae ipsi  
imitentur, & quibus admoniti vitam ac mores suos chri¬  
stianè ad puram religionem componant. Nam in illa (nisi me  
animus fallit) habebunt, vnde potentiam Dei eiusque for¬  
tissimum numen admirentur, suspiciant ac vereantur, vt  
discant in spe ac timore cum silentio ad aeternam illam fęli¬  
citatem aspirare. Videbunt quis vitae finis sit eorum qui Deo  
ac suis ministris obstinatè repugnant, qui praefracto animo  
Verbum Dei contemnunt. Videbunt quae & quanta interim  
hîc veris Abrahami filijs sufferenda sint, donec sub  
Pharone in Aegypto, hoc est, in hac vita sub mundi  
huius principe peregrinamur. Videbunt denique quomodo  
per fidem B. Moses renuit vocari filius Pharaonis filiae,  
potius eligens simul malis affici cum populo dei, quam tem¬  
porarijs peccati commodis frui, maiores arbitratur di¬  
uicias (vt Paulus ait) probrum Christi quam Aegyptiorum the¬  
sauros. Praeterea haud omninò parergôs, neque oculis con  
niuentibus illud in ea obseruabunt, quomodo in verissima  
ecclesia concordes ac tranquillè viuant, quomodo ipse Deus  
in medio suorum semper versetur ac benedicat cetui suo:  
quomodo angeli protectores & ministri sanctae congregationis  
magna frequentia summaque reuerentia pios tutentur:  
quomodo mirificè Dominus suam ecclesiam contra hostium assultus  
perpetuò conseruet. In summa hinc discet iuuentus, qua  
felicitatis spe fruuntur, qui non in haereticorum atrijs ni¬  
dulantur, at in speciosis catholicae ecclesiae tabernaculis  
toti conquescunt. Quanquam enim hi foris videntur alijs atque a¬  
lijs armis oppugnari, intus tamen contrà atque hostes &  
haeretici veram animi quietem possident, quòd dominus  
EPISTOLA  
virtutum sit, qui pugnet pro ijs. Alij interim cruci¬  
antur varijs plagis, alijs post alias: hoc est, in turpis¬  
simis suis tabernaculis à veris foedissimè conuulsis  
atque abruptis torquentur nunc his opinionibus op¬  
pidò quàm insulsis, interdum illis etiam flagitijs, er¬  
roribus ac schismaticis paradoxis, vt quocunque se  
vertant, nidum tranquillum non inueniant. Aedifi¬  
cant enim exemplo nostri Pharaonis inuito Do¬  
mino exercituum immemores istius cantici: Nisi do¬  
minus aedificauerit domum, in vanum laborauerunt  
qui aedificant eam. Certè quilibet hinc admirabitur,  
quàm amabilia sint tabernacula domini virtutum,  
quàm bonus Deus Israel sit his, qui recto sunt cor¬  
de, vt siue ethnicus, siue Iudaeus, siue etiam haereti¬  
cus sit, conspectis catholicae atque orthodoxae Ec¬  
clesiae tabernaculis cogatur nolit velit cum Balaamo  
propheta licet impio exclamare: Quàm pulchra ta¬  
bernacula tua Iacob, & tentoria tua Israel. Nam in  
his nullae dissentiones, nullae contentiones, nullae  
prodigiosae opinationes piorum animos inquietant,  
sed vt fratres in vnum habitant, nec se extra quae¬  
runt, aut supra humanum captum sapere volunt,  
quemadmodum in haereticorum conuenticulis fi¬  
eri videmus. Vbi aliquando vt & ipsi cautiores ac  
proinde foeliciores euadant Pharaonis & impiorum  
exemplo, itemque pertinacia Ioannis & Mambris opta¬  
mus, si horum infoelicem successum penitus in ani¬  
mos immiserint. Qui scrutator est (inquit Solomon)  
maiestatis, opprimetur à gloria. De quibus item ait  
Esaias: Qui dat secretorum scrutatores, quasi non sint.  
Caeterùm quod in eadem Exodo nostra pro neces¬  
sitate historiae frequenter legitur Deum Pharaonis  
animum indurasse, ne quis ipsum mali autorem arbi¬  
NVNCVPATORIA. 6  
tretur: non enim duxi operae precium esse rem per  
se spinosam & parum vtilem atque alioqui satis ab  
alijs excussam aggredi, ne brassicam recoctam repe¬  
tere videamur. Restat igitur, mi humanissime Bal¬  
duine, vt in hanc Exodum nostram, quae de filiorum  
Israelis egressu ex Aegypto non tam Comicè, hoc est,  
artificiosè, quam iuxta historiae fidem agit, sic animum  
veri amici induas, vt citra nominis nostri iacturam  
in lucem prodire possit. Id autem tum maximè fieri  
poterit, quum illam seuerissimè tuo iudicio exer¬  
cueris: tametsi sciam te pro innata illa tua modestia  
semper arbitrari id abs te quam alienissimum esse. Verum  
eam ego vim atque naturalem exacti iudicij notionem  
animo tuo inscitam animaduerti, vt te iudicem ha¬  
bere scriptorum meorum minimè refugiam. Hanc  
itaque Exodum tibi tuisque liberis optimis ac studio¬  
sissimis adolescentibus dicatam consecratamque per¬  
petuò habeas, ita tamen, vt pro tuo iudicio ad ex¬  
actam discussionem aut stet aut cadat. Vale.  
Ex VItraiecto. 15. Calend. Iunij,  
Anno 1562.

/main/

Actorum nomina.  
Moses Pharo Aegyptiorum rex.  
Aaron Hebraeorum duces. Symbulus à Consiliis Pharoni.  
Iudas Zoroastres  
Simeon Iamnes  
Henochus Principes Israelis. Mambres Magi 3. Maria soror Mosis. Demarchus  
Eliabus Israelita. Desmophylax Exactores populi Israelis.  
Pua Amalechus  
Siphira obstetrices hebraeor. Dromo  
Aminadabus Israelita. Thodopis  
Siphra altera ex Hebraeis. Spudaea pedissequa.  
Elohim Deus siue genius. Droma famula  
Populus Israelis. Hydrophila  
Chorus ex filiis Israelis Polyhydria ancillae  
Epilogus. Populus Aegyptius. Demus.  
PAGE. 7

Perioche seu Argumentum in  
Exodum.  
T errae Aegypti inquilinos gnatos Israhel  
R ex seruitute premit Pharo: timens ne nimis  
A ugescerent, in partu masculos iubet  
N ecari, atque inde in profluentem mittier.  
S ub tempus idem & Moses nascitur. hunc clàm diu  
I ocobela celatum mittit in aquam, extrahit  
T hermuthis, pro suo educat. Vbi euasit in  
V irum, fugit in Madian. Hîc quom pasceret oues  
S oceri, videt eminus ardenti ex rubo Elohim.  
M ittitur in Aegyptum Israelem vt liberet.  
A t Pharo negare, Moses signa ostendere,  
R ex durus insuper populum premere. inde pòst  
I dentidem recusans plagis caeditur.  
S ed his magis indurescit. Elohim docet  
R itum caedendi agni, & moritur primogenitus.  
V erubus assum hinc comestur Phase, ac cum suis  
B onis migrat ex Aegypto Israel per mare  
R ubrum: hos Pharo insequens mox vnda mergitur.  
I srael laetus canticum Domino canit.  
PROLOGVS.  
Iamb. Trimetri.  
MIrantur aliqui (vt audio) quae causa sit,  
Cur hactenus ex nostris nemo processerit  
In hoc proscenium, viri integerrimi  
Iidemque spectatores candidissimi.  
5 Nam iam ferè annus est, nisi fallor, aut eo  
Plus, quod nos ludiones nemo hinc viderit,  
COMOEDIA  
Nemo hinc spectârit aliquam à nobis fabulam.  
Id cur factum siet, si operam mihi dabitis  
Primùm eloquar, deinde nunc quid venerim  
10 Paucis dicam, quod in rem erit vestram omnium,  
Si vultis auribus aequis animaduortere.  
Cùm primùm noster autor Comicus animum  
Ad fabulas scribendas appulisset id  
Sibi putauit facilè impetrari ab omnibus  
15 Vt quod scriberet, interpretentur candidè  
Omnes, nec maleuoli in partem rapiant malam.  
Id nunc multò aliter euenire intelligit.  
Fuere enim quidam scioli atque aliquot leues  
ΚρIτικὸι, qui in Esthera, quam nuper egimus  
20 Calumniantur nescio quid, quasi prius  
Ab alio facta sit, quasi noster simia  
Cuiuspiam alterius fuerit didascalus.  
In hoc iam disputant, factumque vituperant.  
Verùm itáne sit, illi vt autumant, aduertite.  
25 Extat quidem in superiori Germania  
Hamanus ab Naogeorgo scripta Tragicè,  
Quam qui cum nostra Esthera conferat satis  
Comperiet, herclè has non mage conuenire, quàm  
Δίς δὶα πασῶν. adeò sunt disimili stilo  
30 Oratione item dissimili prorsus, &  
Quod praecipuum est, adeò argumento dißident  
Toto, vt fatebitur qui vtranque nouerit.  
Taceo illam Tragoediam & hanc nostram Comoediam  
Esse, vt discrimen hoc defendat nos satis.  
35 Iam & noster hic sanctè iurare poßiet  
Se nunquam Hamanum vidisse vspiam anteà.  
Imò sciße se aliquod scriptum extare huiusmodi,  
TRAGICA. 8  
Si est fortè qui dicat, constanter pernegat.  
Agè demus scisse. quid autem? suggillauerit  
40 Quando illo neminem nec isthunc alterum  
In aliquo voluerit reprehendere. neque enim  
Istuc vnquam in animum induxit suum. Putat  
Licere id sibi, quod fecere alij plurimi,  
Quorum multae de eadem re Comoediae  
45 Paßim extant, & lubentes nos admittimus.  
Sua cuique laus, meritaque existimatio  
Relinquitur: siquidem & olim palma posita est  
Omnibus in medio, qui artem tractant musicam.  
Nunc igitur hîc vos noster fecit iudices,  
50 Arbitrium vestrum, vestra existimatio  
Porrò valebit, si quod isti maleuoli  
Vitio vortant, apud bonos habeat locum.  
Habetis optimi viri, quur hactenus  
Vobis nihil exhibuimus. Nunc quid adferam  
55 Denuò, si graue non est, porrò cognoscite.  
Apportamus vobis è Biblijs sacris  
In hoc theatron Exodum, quam vt fabulam  
Non fabulam acturi nos sumus hodie ita enim  
Voluit choragus & imperator histricus,  
60 Qui orationem hanc scripsit. Nec verò ampliùs  
Quid alij de se dictitant, curauerit:  
Quando neque Terentius neque Plautus Zoilis  
Careant suis, ad quos nihil hîc se comparat.  
Nam certò iam multis ab hinc annis sibi  
65 Obseruauit rebus praeclaris defore  
Nunquam suas pestes, & optimis viris  
Suas satanas. Ecce igitur denuò nouam  
Hanc Exodum suam exhibendam tradidit  
B  
COMOEDIA  
Ciuis cliensque vester Laurimanus, vt  
70 Vostris vbique commodis inseruiat.  
Nouam inquio, qua si qui rem considerant  
Nulla est antiquior. eam nunc fecit nouam,  
Vt qui velint, habeant veterem simul & nouam.  
Nec hinc vicißim aliud petit, nisi vt animo  
75 Aequo adsitis, detis potestatem, vt modò  
Eam agere nobis liceat per silentium.  
Non putat operaeprecium esse vt hîc exponerem  
Vobis argumentum, quòd adeò sit Exodi  
Notum vocabulum, vt vel partem maximam  
80 Vestrum inde rem ipsam scire satis existumet.  
Quis enim nescit Deum olim per Mosen suos  
Ex Aegypto Israelitas duxisse per  
Mare Rubrum, ac liberasse de tyrannidè  
Pharaonis? quis non nôrit ceu digitos suos  
85 Signa isthaec ac prodigia, fecit quae Elohim  
Prius, Pharo Israelem quàm dimitteret?  
Haec omnia hic nunc vobis exhibebimus,  
Et hinc hodie agemus Tragicocomoediam hanc.  
Nam vt fieret Comoedia, per ista non licet  
90 Prodigia, nec aliter fieri voluit Pharo,  
Aut Elohim omnium horum iustus arbiter.  
Nihil verò autor hic me iußit proloqui,  
Cur dißita loca & interualla temporum  
Coegerit in vnam ferè scenam & in idem  
95 Proscenium, nisi quod bonorum exemplum habet,  
Quo exemplo sibi licere omninò existimat  
Quod illi fecere: in quo numero & Plautus est.  
Quapropter arbitratur aequiores vos sibi  
Fore, qui eam sic fecit vobis. Proinde si  
TRAGICA. 9  
100 Quid fors per imprudentiam erratum siet  
Ab ludijs, in re difficili ignoscite.  
Spectate, adeste quilibet, iuuate nos  
Vestro silentio, & actiones scenicas  
Nunc pergite pro virili amare seriò.  
105 Ita fiet, vt nos alacriores deintegro  
Simus daturi alias, quas facimus fabulas:  
Et vestra aequanimitas augebit plurimùm  
Dehinc aliorum etiam ad scribendum industriam.  
Sed ne quid praetereà addam, quaeso aduortite,  
110 Vt pernoscatis quam Deus mirabilis  
Sit & potens in omnibus operibus suis.  
FINIS PROLOGI.  
Actus primi Scena prima.  
Eliabus solus. Trimetri Iamb.  
VT dura res est, proh fidem Dei, modò  
Seruom dici pro libero: sic obrui  
115 Heu, seruitute peßima, ab re vt ocij  
Detur nihil. Necesse enim est (nisi mortui  
Prorsus velimus esse) in fundo Aegyptio aut  
Arare, aut fodere, aut ferre semper aliquid, aut  
Etiam in coquendis lateribus in luto nimis  
120 Miserè vitam exercere. Denique temporis  
Nihil remittitur, quod ab labore sit  
Vacuum, vt mori praestaret, quàm sic viuere.  
Nae ille haud norit quantas in vita poßidet  
Opes, cui contigit libertas aurea,  
B ij  
COMOEDIA  
125 Cui, vt lubet, quae volt facere, impunè licet.  
Ad hoc malum accedit etiam illud: incidi  
In herum, qui non humanitùs, & vt captus est  
Bonorum, nos habet, sed vti mulos: neque  
Quid aequum vel iniquum sit prorsus cogitat.  
130 Modò non desit, quod in pistrino perfici  
Dignum putat, nihil ille pensi quicquam habet.  
Heri in figlinam vt fortè venit, laterculos  
Videt subalbidos & adhuc cineraceos.  
Ibi coepit homo insanire adeò, vt crudos quasi  
135 Minusque percoctos plus quingentos mihi in  
Caput fregerit, ac totum tuber fecerit.  
Hem, itan’ (inquit) negligens tu, vt non aliter tibi  
Sit curae fornax? non tu istuc debebas mihi  
Praecauisse, vt ne quid damni persentiscerem?  
140 Ad ocia omnes estis plus quam strennui,  
Nati fruges consumere: ad negocia  
Manus habetis non nisi papyraceas.  
Mox hinc me extrudit ad meos conseruulos,  
Vt visam, si fortè officia faciant sua.  
145 Deus bone, quam ibi miseriam vidi? piget  
Meminisse. illinc postquam reuertor, ilicò  
Citra moram ceu per ferias fossas iubet  
Tergerier, fodi hortum, expinsi far, simulque [[1]](#footnote-1)  
Runcari spinas & virgas vincirier.  
150 Ad alias inde operas me mittit, inde item  
Ad alias, rursus in fodinas: hîc opu’st  
Argillam luteam bene elaboratam  
Conficere, vt optimae informentur ollulae,  
Quas denuo in me primus ipse experiar, ac  
155 Meo me conficiam gladio, si quippiam  
TRAGICA. 10  
Per imprudentiam fors erratum siet.  
Breuiter, non hora est vlla, quam non vrgeat  
Suus labor. quid posteà autem? quantulus  
Labor est, si non cutis liueret verbere?  
160 Vtcunque feceris omnia quàm scitißimè,  
Nihil egeris, si non contusae sint magis  
Scapulae, quàm piscis qui baculo tundi solet.  
Iam & vix datur nostrum demensum, vt viuere  
Foeliciùs dicas in regno Cerberi,  
165 Quàm nos sub hoc Parhone miseri viuimus.  
O si nunc noster ille Iosephus adsiet,  
Non sic pateretur nos premi, non vilia  
Vt mancipia haberent nos nostri Aegyptij.  
Sed frustrà ego has rationes mecum deputo.  
170 Ferendum est, quod aliter mutari non potest:  
Quandoquidem nil temerè Deus faciat, feras.  
Scitum est, vti in medijs malis animo bono, &  
Partem malorum adimere nobis maxumam.  
Sed quas matronas video huc ire mihi obuiam?  
175 Hebraae sunt, quid adferant, herclè audiam.

Scena 2a. Senarii.  
 Pua, Siphra obstetrices. Eliabus.  
Ain’tu? Siph. sic est. Pu incredibilia sunt mihi  
Quae narras. tantúmne facinus? ne audiueram  
Quidem. Sip. imò, quò tu credas magis, sanctißimè  
Dedimus fidem, atque ex nostris nemo est, quae secus  
180 Facere ausit. Pu. obsecro, nemo ausit? Sip. ab Pua,  
Vin’ tu cum Dijs pugnare? vide, ne feceris  
B iij  
COMOEDIA  
Tibi iratum Iouem. Pu. dicas potius Apin. [[2]](#footnote-2)  
Sed dic sodes cur non? Sip. interminatus est  
Nobis noster seu Iuppiter, siue hic Apis.  
185 Pu. Regem putas. Sip. ita est. Hic nos ad se vocat:  
Acceßimus: semoti alij: nos foeminae  
Solae: incipit: Vos huc iußi accersirier  
Ad me obstetrices Hebraeae: dicam tribus  
Verbis quid vos velim. Expectamus quid dicat. [[3]](#footnote-3)  
190 Nouistis arbitror in quo regno aut oppido  
Hic viuitis, inquit: ego sum Pharo, volo mihi  
Quod iussero ratum seruari, quando ita  
Lubet. Vocate ergo ad grauidas Hebraeas, vt [[4]](#footnote-4)  
His parturientibus adsitis, videbitis  
195 Vbi partum illae approperant, foetúsne masculus  
Sit: & si ita sit, in ipso partu non mora  
Vos hunc necabitis. parcetis nemini.  
Nolo mihi gentem hanc luxuriare amplius.  
Abundè enim populosa est, praeter caeteras.  
200 Proinde ita facite, nî poenas contemnitis  
Prorsus, quas alioqui certò sperabitis.  
Id visus dicere est, abite ac vos citò  
Suspendite. an cuiquam homini tanta ferocitas  
Innata sit? Pu. vel hoc quis regium dicat?[[5]](#footnote-5)  
205 Ah Siphra. tun’ putas aliquem esse qui ita semel  
Omnem exuit hominem, vt nihil humani, neque  
Iuris, neque aequi quicquam in hoc sit relliquum?  
Elia. Aufert omnia ventus, nec quid hae garriant  
Audire commodè satis queo: attamen  
210 Si quam coniecturam facere liceat mihi  
Ex gestibus, non omnino vanum est, quod inter [[6]](#footnote-6)  
Se versant adeò sollicitae. adibo, alloquar.  
TRAGICA. 11  
Saluebitis vos matronae quantum datur.  
Siph. Eadem opera tu vmbras & fumos hîc mihi  
215 Vendas. El. quid ita quaeso? Sip. precaris quo frui  
Nunquam licet. apage, tu nobis hîc somnias  
Salutem, quae datur nulli. El. quid? salueas  
Tamen quantum datur. Siph. id quidem nihil est bone  
Vir, & tu itidem salue, si modò perire vis.  
220 Elia. Id dixeris verè nobis Hebraeis. Pu. nos [[7]](#footnote-7)  
Vides Hebraeas, quod quidem nobis malè  
Vortitur. El. existumem sanè clementiùs  
Apud Proserpinam manes tractarier,  
Quàm hîc nos habent Aegyptij, si Dijs placet,  
225 Nostri domini. Pu. hoc tu verè dixti. voluimus  
Omnes idem saxum. El. miseria miseriam, &  
Labor laborem vt vnda vndam aßiduè trahit:  
Ita cathenatim succedunt sibi mutuò.  
Vt hae manus & hi pedes satis indicant,  
230 Quae plus quàm callum aprugnum iam callent mihi.  
Siph. Nisi in Deo nostro spes aliqua sit, nihil  
Video salutis. El. quae tandem salus potest  
Sperari sine libertatis spe aut gratia?  
Pu. Est seruitus onus graue & miserum. Deus  
235 Ipse voluit nos omnes nasci liberos.  
Elia. Quid nos igitur seruimus? Pu. fecit iniquitas  
Hominum, quae multa saepè consulit praua. [[8]](#footnote-8)  
Elia. Sed qui sermo vobis dudum fuit? videbam  
Enim adueniens nescio qua de re vos loqui.  
240 Siph. Rogas? quasi alius esse poßit, ac is, in  
Quem venimus modò. Vulgo fit, quod quis malum  
Perfert, vt id ore saepé verset: nam iuuat  
Animum interdum miserias cum aliquo identidem  
B iiij  
COMOEDIA  
Conferre. El. ita res est, vt dicis. solatij  
245 Genus est habere cuius in sinum tuam  
Subin aegritudinem euomas sed hinc domum  
Concessero, ne fustis me post ianuam  
Expectet, qui insigne mihi lumbifragium duit.  
Pu. Forti feras animo, quae dura perferes,  
250 Aderit Deus nobis vbi non putabimus.  
Elia. Ita faxit. Sip. indigna patimur. ò factum bene  
Quod nihil huic dixti de necandis foetibus.  
Pu. Dicto haud opus erat, ne miseris Siphra ad malum  
Hoc etiam. Sip. nos tacitae feramus. Pu. obsecro  
255 Mea tu feramus? Vin’ tu facere quod iubet  
Rex: Sip. tu non? Pu. nulláne misericordia, nulláne  
Te pietas commouet? Sip. quid autem, si mouet?  
Regi obluctari inscitia est. Pu. non id nego.  
Sed nil Deum tu cogitas? non feceris,  
260 Quod hic non viderit, & consultum est hunc magis  
Vereri, quam regem. Siph. siquidem ille adhuc viuit. [[9]](#footnote-9)  
PPu. Au Siphra, istud nunquam animum induxeris tuum.  
Viuit, breuique nos illum videbimus.  
Quod hactenus opem & se nobis substraxerit,  
265 Factum aliundè putato: nos nos culpabiles  
Sumus, nostra omnium id meruere crimina.  
Siph. Certè facis, vt nolim scelus committere.  
Nunc demum intelligo quid conetur rex, timet  
Sibi, ne aliquando nostri Pharios opprimant,  
270 Et ea nunc gratia sobolem omnem masculam  
Interficit. Pu. rectè putas. & ne sibi  
Desint mancipia, quibus pro iure proque iniuria  
Aegyptij vtantur, seruabit filias, [[10]](#footnote-10)  
Vt est audacia. Verùm noster nos Deus  
TRAGICA. 12  
275 Magis nunc stimulet, quàm impia iussa Principis.  
Si quid resiscat hîc, poterimus ilicò  
Quid comminisci, aut suggeret facilè Deus  
Quod respondebimus. Nil tam est difficile, quod  
Narrando non facile reddi queat. Siph. scio.  
280 Causabimur nostras ad partum quemlibet  
Procliuiores foeminis Aegyptijs.  
Ac in pariundo adeò esse faciles, vt prius  
Exierit foetus, quam illas nos accedimus.  
Pu. Placet commentum. tu istuc optumè Siphra  
285 Dixisti, quòd non omnibus sit foeminis  
Eadem natura: alijs aliter successerit.  
Haec vel citra dolorem laxat inguina,  
Sibique ipsa obstetricatur: illa vix potest  
Euadere, vt hactenus quidem expertae sumus.  
290 Sed hinc domum iam concedamus. Sip. Vt lubet.

Scena 3a. Septenarii cum quibusdam octon.  
Pharo, Zoroastres magus.  
HAEc natio mihi fit indies numerosior:  
Ne quicquam ego iußi de suffocandis masculis  
In partu. Adeon’ contemnor? obstetrices singulas  
Ad me vocaui, causam praetexunt hae nescio  
295 Quam. proinde tu dic si vlla id ratione fieri queat.  
Zor. Rex causam loquere vt audiam, & tibi respondero.  
Pha. Vt depraehendi filios viuos seruarier,  
Rem sciscitatus sum acrius, cur aut qua gratia  
Fecissent, dicut non Hebraeas esse vt caeterae  
300 Sunt foeminae, sed vegetas & ad partum quemlibet  
B ν COMOEDIA  
Faciles, vt pariant prius, ad eas quàm accedat obstetrix.  
At mihi verisimile non fit, tu quomodo haec ratio tibi  
Constet, dispice. putásne id ita posse fieri? Zor. puto  
Equidem posse: nec enim natura est omnibus  
305 Eadem. id quod in nostris cuiuis facilè est videre. non  
Lucina fert ex aequo opem quibuslibet, sed huic  
Citius, illi tardius: alij autem vel nuquam, prout  
Vocata abesse etiam volt. Ph. memini quidem.  
Zor. Vidésne quibus ostia naturae sunt restricta, vel nimis  
310 Arctata, his esse rarò partum sine periculo?  
Pha. Audiui. Zor. contra quibus sunt ampla, plana, patentia,  
Vt vel citra negocium pariant? Agè hoc tibi  
Lucidius atque tam clarum, quàm hic sol est fecero.  
Aßimulato vterum foeminae cuiuis vasculo.  
315 Pha. Probè. Zor. hoc si adductum, obliquum et angulosum tibi siet  
Distortum, anfractuosum & implicatum plurimis  
Inuolucris, vt quam massulam infuderis tibi. [[11]](#footnote-11)  
(Quae in hoc sensim coalescat in modum coaguli)  
Post id locorum tu non facilè extraxeris, neque citra  
320 Iacturam vasculi exierit. rem sic putato, si  
Sint in vtero anfractus, obices, aut quae infantem foras  
Nitentem impediunt, haec partum diu morarier.  
Pha. Dicis verisimilia. Zo. imò sic verisimilia, vt his verius  
Nihil sit. quid enim non faciant meatus si nimis fuant  
325 Astricti? Atque haud scio, nec ausim verè dicere  
An vel ideò illud inter ἀδύνατα vulgatum siet:  
Locusta si Lucam bouem pariet. tu quid velim  
Satis tenes. Ph. probißimé. Zor. iam nec adeò rudis  
Es, aut rerum imperitus, vt non facilè intelligas  
330 Quid sit, puellam parere, quantumuis adsit male viro.  
Ph. Intelligo, et adducis me vt tibi credam. Zor. certé non hac via  
TRAGICA. 13  
Quicquam promoueris, aliâ istud tentandum est tibi.  
Pha. Zorastre, non patiar hanc multitudinem magis  
Augerier, etiamsi omnes homines mihi. [[12]](#footnote-12)  
335 Inimicos capiundos sciam. Zor. Nae tu si semina  
Naturae obstipas, omninò verendum est, ne tibi  
Contingat quasi cum Coryco quodam luctarier.  
Phar. Habeo aliud, quod tu facilè probabis optimum.  
Zor. Quod istud est? Ph. Statui prorsus recutitos hos semel  
340 Delere, ne quod nominis Hebraei vestigium  
Relinquatur residuum. Pharo ego sum. solùm meos  
Fouebo Pharios, donec haec sceptra administrabo mea.  
Zor. Aequum dicis, nec hîc tecum pugnauero. Pha. proin  
Edictum promulgabo omni populo, omnem vt masculam  
345 Prolem à partu mittant in profluentem sine mora:  
Sed omnem foeminam sibi permittant viuere.  
Zor. Prouinciam duram iubebis. at aequum erit exequi.  
Phar. Siue aequum, siue iniquum, susque deque habeò, mihi  
Quando sic lubitum est. contra me si vixero, pedem  
350 Nullus mouebit. Sed tu istud curabis. Zor. optumen.  
  
Scena 4a Trimetri.  
Maria. Iocobela.  
BOno animo sis mater: Deus fraterculum  
Meum seruauit, lamentari desine.  
Iocob. Hei miserae mihi, itan, perijt, quod fuit charissimum?  
Ah mi filiole, deliciae meae vnicae:  
355 O gnate gnate mi, quem vtero tuli meo,  
Quem multis peperi miserijs, quem clam Parhone  
Occului menseis tres. ô si liceat adhuc  
COMOEDIA  
Te occultum habere. Nunc autem quid me, imò puer  
Miselle quid te fiet, quem iam viuere  
360 Non arbitror? Deus te mi dulcißime  
Fili seruaßit. Ma. mater mitte lacrumas.  
Ego tibi tuum gnatum seruatum nuncio.  
Sola es, quam diligit Deus. Ioc. quid tu mihi  
Misera loqueris? Ma.te & filium tuum saluum. [[13]](#footnote-13)  
365 Bono animo es. Ioc. scio, vti tu me soleris. Ma. bono  
Animo es inquam. Vidi eductum de flumine.  
Iocob. Obsecro num ludis me? Ma. mater tene ego?  
Ne viuam, si quid falsi dixerim tibi.  
Vt obseruabam quo secundo flumine  
370 Tuus iste laberetur infans, commodùm  
Huc mox descendit propter amnem filia  
Regis, videt cistellam, extrahi iubet.  
Ego statim ad te prosilui. atque eccam. viden  
Quid portet? abi tu intro, ego te illi mater nutricem  
375 Adduxero: ne vbi opus erit in mora sies.

Scena 5a. Eiusdem generis cum superiorib.  
Thermuthis, Palaestra, locobela, Maria.  
PEr pol scitus est puer Palaestra, commodè  
Nos lotum abiuimus. Pal. Hera inspiciebam procul  
E littore rectà ad nos cistellam appellere.  
Ther. Ah puer ah, ne lacruma. Palaestra vide obsecro  
380 Vt scitulè membra omnia sunt? vt formosula,  
Vt pinguiuscula? heu tenelli digituli,  
Labella heu rosea, infantule heu puposule,  
Quis in te adeò ferus fuit, vt sic mitteret  
TRAGICA. 14  
Te in profluentem aquam? Palaestra non mihi  
385 Fit dubium, quin sit ex Hebraeis masculis.  
Palae. Ita pol facilè credo. Ther. ab pater, quid misera dicam?  
Hoccine tibi est humanum factum? aut hoccine  
Est officium & inceptum regis? quid tibi  
Fecere hi paruuli, quos pro certo scio  
390 Esse extra omnem culpae aleam? quem miselluli  
Huius non commiserescat? hunc quis perduit?  
Pal. Hera inspice quaeso hanc arculam, miraberis  
Artificium. Ther. ex arundine est. Sed dic bona  
Fide, nihil hîc vidisti conclusum magis?  
395 Nullan’ crepundia, aut signa aliqua, quae solent  
Matres piae addere, vt si fors extracti ex aqua  
Viuant, expertes non sint liberi patris sui [[14]](#footnote-14)  
Bonorum? Pal quid me hera istuc rogitas, tute quom  
De flumine excepisti? aecastor nil ego  
400 Vidi nisi arculam hanc, quam nunc manibus tenes  
Bitumine & pice oblitam ita vti nunc habes,  
Et hunc miserum puellum ad ripam fluminis  
Sic in carecto expositum. Ther. pol minimè hic siet  
Misericors, quisquis hos miseros sic abijcit.  
405 Indigna matris nomine est, quae non suum  
Lactat foetum: quanquam istuc inuitae modò  
Faciant matres Hebraeae. non illa impia  
Prorsus fuit, quae sic compegit in arculam  
Infantem hunc, quae simulare mortem maluit  
410 Verbis & ipsa re aliquam vitae spem dare,  
Quam simul animum maternum negligere ac statim  
Aliquo modo interimere, quales olim apud  
Seclum prius fuere, quales nunc quoque  
Nostra videt aetas. Pal. quid hera mea hîc te maceras?.  
COMOEDIA  
415 Ther. Palaestra discrucior animo, qui regibus  
Ex omnibus vnicè vnus perhibetur probus,  
Eum nunc improbi viri officio vtier.  
Pal. Au, malè dicis patri. Ther. quòd hic iniurias  
His atque huiusmodi innocentibus facit  
420 Immeritò, Palaestra me vitae modò \* poenitet.[[15]](#footnote-15)  
Vtinam Dij faxint vt aliquando ad se miser  
Redeat. Pal. facient, quiesce tu. Th. Est in principe  
Difficile, qui plerumque quod alij suadent, [[16]](#footnote-16)  
Nimis facilè credunt, atque in sententias  
425 Horum subinde iurant, qui neque ius, neque  
Bonum aut aequum sciunt: qui siue melius seu [[17]](#footnote-17)  
Peius, prosit an obsit, nihil quicquam vident,  
Nisi quod lubet. Pal. maecastor sic est. attamen   
Quid faciemus puero? Ther. at etiam mea tu rogas?  
430 Tollam. Pal. quid ais? Th. tollam, inquam, & habebo pro meo.  
Pal. Tantillum puerum? Ther. Adeon’ me inhumanam putas,  
Adeò ignauam, vt quem sors animo obiecit meo,  
Quem sustuli semel, non porrò alam? Pal. licet  
Hera. Mar. salue domina mea, puerne hic est tuus?  
435 Ther. Quid autem? Mar. quia te habere video. Ther. pro meo  
Posthac habebitur, qualem qualem vides,  
Mar. Elegans est. sed vin’ huc adducam nutricem tibi [[18]](#footnote-18)  
Quae lactet ipsum? Ther. prorsus, ex nutricibus  
Hebraeis. atque etiam puellula tempus est,  
440 Abi, voca hinc ex proximo mihi quam optimam.  
Mar. Eo. Ther. non possum quin fleam, vbi intuor  
Hos molliculos lacertos, hoc corpusculum  
Tenellum sic abiectum. tace, tace obsecro  
Infantule, meus eris, tace ne lachruma.  
445 Ioco. vin verò eductum fratrem, quem sustulit   
TRAGICA. 15  
Thermuthis filia Pharaonis? Ma.eminus  
Quod vidi. atque illud mater sperabam fore.  
Ioco. Et quaerere nutricem? Mar. hac causa ad te missa sum.  
Iocob. Dij gnatae regis optata omnia offerant.  
450 Vbi ea est? Mar. eccam tibi. Iocob. salus tibi regia  
Filia, men’ vis? Ther. te bona mulier, quod vtrique Dij  
Vortant bene. Hunc vides infantem paruolum?  
Iocob. Video recentem à partu, ab quasi biduanus est.  
Ther. Hunc ego tuae mando fidei, vti non secus  
455 Lactes, habeasque, quàm si ex te natus siet.  
Iocob. Equidem dabo operam, ne in me officium sedulae  
Nutricis defuisse vnquam dicas, Ther. curato sic, [[19]](#footnote-19)  
Quasi tu mater sis, & quasi hîc sit filius  
Tuus: impensas ac mercedem auferes tibi  
460 A me. Iocob. benignè dicis, habeo gratiam.  
Ther. Habebis me parentem huius, nec tu secus  
Opinabere. Iocob. cuius cuius sit filius,  
Id prorsus nil refert mea, huic ego faciam  
Quod aequom est, ac reddam tibi eductum, vt quidem  
465 Teque & tuis dignum est. Ther. ita pol faxint Dij.  
Adultum autem vocabis apto nomine  
Mosen, quòd ipsum ex flumine sic extraxerim.  
Iocob. Et id curabo maximè. Ther. Dij dent vt in  
Virum euadat opera tua, quando puer  
470 Forma est sat liberali. Ioc. id aedepol fore  
Speramus: à me non erit periculi  
Quicquam puero. hac parte velim vti secura sis.  
Ther. Panniculos, linteola. tenues subuculas,  
Et fasciolas, quibus ipsum fasciabis: haec  
475 Omnia petes à me, ac dabuntur ilicò.  
Postideà tuniculas, interulam, caligulas,  
COMOEDIA  
Calceolos, bullas aureas, crepundia,  
Et quibus haec prima aetas sese oblectat, tibi  
Vltro suppeditabo, atque horum omnium nihil  
480 Desiderabis. Ioc. dicis optumè. Ther. proin  
Arrae loco hunc à me accipe aureum, vide  
Vt huius curam gnauiter habeas: bene  
Tecum fuisse actum dices. Ioc. non deseram  
In educando officium nutricis bonae.  
485 Ther. Vale ergo mea nutrix, vale dulcis pusio.  
Iocob. Vale Domina. Ther. atque audin’? Iocob. quid est? Ther. caue dixeris  
Cuiquam, ne ad patrem aliquâ permánet, ac mihi  
Irritatus siet. Ioc. nemo ex me nouerit.  
Ther. Palaestra puerum esse mihi ab Hebraeis; ne pater  
490 Resiscat, cautio est. Pal. rectè spero aedepol.  
Clàm quoi pietas adest, meretur propalàm.  
Ther. Haec ipsa abundè praemium sibi duit.  
Sed intrò nos, ne cui oriatur suspectio.

Scena 6a. Trimetri vt superiores.  
Demarchus, Eliabus.  
HEm cessator, triuenefice, viden’ in manu  
495 Fustem? hunc mox in caput tuum librauero.  
Hoccine ages, an non? Nequeon’ te ego verbis meis  
Semel audientem facere? quin mihi ocyus  
Laboras? El. Ego verò laboro mi here. Dem. Vide  
Vt os putidum sibi distorsit carnufex.  
500 Quid ita istuc facis? eho, vin’ hîc cerebro tuo  
Vias dispergier? propudium hominis, scelus  
TRAGICA. 16  
Vt stat, quasi filo consutas habeat manus.  
Eliab. Identidem hoc iam saepius feci, inspice  
Quaeso an gleba haec tibi sic satis subacta sit.  
505 Dem. Sceleste, sic tibi, sic tibi subacta sit.  
Men’ istuc tu roges? El. hoi, hei, vt durus es  
Mihi praeter aequum, qui caedis me ob verbulum.  
Dem. Quid murmurat scelestus, odiosè sin’  
Tu vt res tibi sese habeat? caue quicquam hîc mutias  
510 Hodie, ne si libuerit, continuo tibi  
Hic pugnus in mala haereat. Quid nunc? eho,  
Quò nunc abis trifurcifer? heus tu plumbee,  
Fugitiue, malè conciliate, an te poenitet  
Quantum hîc sit operis? hem, dico, edico tibi,  
515 Si quid cessare te hodie depraehendero,  
Continuò te tam mollem faxo fustibus,  
Quàm vllus cynaedus est. El. hei, nostri te Deus  
Aliquando misereat. Dem. scelus quid murmurat  
Adhuc? El. mori malim, quàm vt hoc pacto diu  
520 Apud te seruiam. Dem. morere, morere miser  
Et vapula. El. nam cur me iam verberas? Dem. tibi  
Ego rationem reddam stimulorum seges?  
Vt sis miser, teque enecem: opera tua  
Mihi est, non oratio conducta. denique  
525 Te seruom hominem esse cogita, me liberum:  
Te viuere alieni iuris & iniuriae,  
Me autem facere, quodcunque collubitum est semel.  
Proin tace ac labora, ne totum caput  
Tibi fißile faxo, neve hos lapides sanguine  
530 Tuo mox bellè purpurißitos feras.  
Vos alij sultis isthaec intrò auferte. dein  
Hos lateres in metas simul componite.  
C  
COMOEDIA  
Curate plostra, in vicis ac pomerijs  
Fimum legite, columbinum stercus mih  
535 In segetem adferte, aut si non poterit, bubulum.  
Postremò facite isthaec simul omnia, ne domum  
Quom ego reuertor post vberes virgidemias  
In pistrinum dedam vos discipulos cruci.  
Elia. Deum immortalem, quae haec est miseria? hoccine  
540 Est esse seruom, hoccine seruire liberis?  
Malim herclè in Aegypto canis quàm seruolus  
Dici, adeò nos indignis exercent modis,  
Qui coria nostra pro incude sibi ferrea  
Habent, quibus nusquam alibi sunt manus, nisi  
545 Ad verbera: quibus aedepol quantò aequius  
Foret, si meminerit miseris nobis dare  
Demensum, vt quot Calendis nos petimus quidem.  
Hîc fraudant, flagris indulgent nimis: famem  
Et fustes qui esse poßit, lautè hîc vixerit.  
550 Sed ô Deus, an iusta haec patimur? nunquam in te  
Nos miseri velut è machina videbimus?  
Nascere semel ô salus, surge in medijs malis,  
Tuosque liberali assere causa manu,  
Ne vsque in carnificinis his consenescamus. [[20]](#footnote-20)  
555 Sed haec mei tergi loquor fiducia,  
Quòd interim in labore proficio parum.

Chorus I. Ex pueris & puellis Israelitarum  
Iambici Dimetri omnes.  
Nil seruitute est durius,  
Plagasque heriles perpeti:  
Potißimùm qui libero  
560 Natus parente huc cogitur.  
TRAGICA. 17  
Primi parentes liberi  
Fuere, ducti non quidem  
In tantali, Hesperiosve, sed  
In hortulos Paradiseos.  
565 Hîc quod libebat pro suo  
Licebat arbitrio: Deus  
Hos liberos voluit datis  
Bonis fruisci perpetim.  
Mox negligentes iussuum  
570 Dei rebelles incidunt  
In seruitutem, quam suis  
Item dedere posteris  
Quicunque perfractarius  
Sequitur rebellionem Adae,  
575 Hic sentiet quod in suo  
Expertus ille est corpore.  
Fit culpa cuique seruitus,  
Seruire virtus non potest.  
Laxata cunctis vinculis  
580 Vagatur huc & huc frequens.  
Hic seruus est, qui crimini  
Obnoxius foedo iacet:  
Qui seruit vnicè Deo  
Hic praeter alios liber est.  
585 Non peior vlla est seruitus,  
Seruire quàm vel daemoni,  
Vel carnis illecebras suae  
Vltrò sequi per omnia.  
Iam quisque in Aegypto duci  
590 Seruit Pharhoni, cum suis  
Humeris miser non excutit  
Peccati onus miserabile.  
C ij

COMOEDIA  
Actus secundi Scena prima.  
Moses solus. Trimetri.  
 EQuidem hodie per desertum compendij  
 Feci parum, postquam huc & huc soceri mei  
595 Oues sollicitus cogo, vt cùm venerit hesperus  
Pastae domum redeant. de monte autem hoc sinam  
Eas pendere, nec porrò procedere.  
Hîc ego viridi in vmbra quiescam, & quod pecus  
Nostrum facit, interim (meminisse quoad potis  
600 Sum) ruminabo anteactam vitam, quae vt fuit  
Varia, varijs obnixa semper casibus,  
Non possum quin variè animum cruciem meum.  
Istuc esse sapere aiunt, ad praecedentia  
Vitae subin respicere, atque ex his regulam  
605 Habere, ad quam mentem ac mores formes tuos,  
Quò velut ad Cynosuram tuus limet oculus.  
Proinde à puero quantam miseriam pertuli?  
Sept. Sum in ipsa natus, perditione media, vbi quom multos quidem  
Iam annos patres nostros Pharao durißimè  
610 Exercuisset foetus masculos iubet  
In profluentem mittier: hîc matercula  
Mea Iocobela miserta aetatulae meae,  
Vt animus suasit maternus, me clàm domi  
Menseis treis nutrit, inde item exponit metu  
615 Pharaonis in fiscella vndique pice oblita,  
Expositum tollit regis filia, pro suo  
Habet, curandumque instituendum rectissumè  
In disciplinis omnibus ac scitis Aegyptijs. [[21]](#footnote-21)  
Hîc non ignauam nauaui operam, vt siue in literis  
TRAGICA. 18  
620 Vulgarioribus, siue in hieroglyphicis  
Periculum faciant, solertem me duint.  
Postidea quadraginta annos natus venit  
In mentem Israelitas cognatos meos  
Visere. quò postquam veni, ex his vidi ilicò  
625 Iniuria quendam affici. id nimio aegrae tuli,  
Illum haud humanitùs tractari: Aegyptium  
Percußi ratus illum esse me, per quem Deus  
Salutem Israeli daturus aliquando siet. [[22]](#footnote-22)  
Ibi postero die in certantes incido  
630 Alios duos, quos vt verbis lenissumis  
Studebam conciliare, fratres esse eos,  
Nec aequum vt alter alterum laedat: statim  
Iniurius ille maledicta ingerit omnia,  
Quis me sibi Principem statuisset, quis me item  
635 Illis fecisset iudicem: velimne perimere  
Ipsum, velut hesterno die illum Aegyptum.  
Vt sensi caedem manifestam, nec amplius  
Celari posse: ego illinc fugere in Madianitidem, [[23]](#footnote-23)  
Peregrinari vsque, donec Sephoram mihi  
640 Det filiam suam nuptum Ietro meus.  
Ex hac mihi nati filij duo. Quamlibet  
Peregrinum interim fuisse sit graue,  
Multò mihi grauißimum est sic Isaaci  
Nepotes, germen hoc Deo lectißimum  
645 Laboribus macerari, flagris confici,  
Vt mortuos eos quàm viuos dixeris  
Potius. quibus tamen ille ad Abrahamum patrem  
Nostrum praedixit, fore quidem hos in terra non sua [[24]](#footnote-24)  
Peregrinos, pressos iri atque afflictos graui  
650 Miseraque seruitute, & id annos perpetim  
C iij  
COMOEDIA  
Quadringentos, olim tamen fore liberos.  
Enimuerò gentem hanc, cui seruient, inquit Deus, [[25]](#footnote-25)  
Ego puniam, exibuntque laeti posteà.  
Nunc qui annorum numerum exactè vocauerit  
655 Ad calculos, comperiet is breui adfore  
Quom liberabimur ex Aegyptia manu.  
Quod vt fiat, per has te lacrumas Deus Abrahae,  
Deus Isaci, Deus Israelis oro, cui  
Miserere proprium est, miserisque opitularier.  
660 Papae, quid illic eminus? quid intuor?  
Rubúsne ista est? an flamma? flamma certè. [[26]](#footnote-26)  
Sed & rubus. flagrátne? sed quo fomite?  
Profectò flagrat maximè. quid? non potest.  
Nam nil rubus consumitur. integra en adhuc  
665 Prorsus manet. tamen & flammam video, rei  
Quid sit? miror si non prodigium aliquod siet.  
Illuc concessero, vt visam cur non rubus  
Comburatur. stupenda res, quam non queo  
Mente assequi, nisi quid praesidij sit magis  
670 In oculis, rem quibus explorabo veriùs.

Scena 2. Septenarii & Octonarii.  
Elohim. Moses.  
Moses, Moses. hem, cuia vox? Eccum me adsum. El. caue  
Accesseris propius nî tibi soccos prius detraxeris:  
Locus enim, in quo tu stas, sacer est. En ego Deus patris tui,  
Deus Abraham, deus Isaac, deus Iacob. Mos. atat.   
675 Vereor recto atque aperto obtuta contuerier  
Deum meum. El. vidi, vidi, inquam, in Aegypto mei  
TRAGICA. 19   
Populi miserias & seruitutes non ferendas: [[27]](#footnote-27)  
Audiui eorum gemitus, eiulatus vsque ad me graues  
Ob exactores quos habent: quòd item dolores [[28]](#footnote-28)  
680 Horum mecum tacitus notauerim ac norim probè.  
Descendi itaque ipsus huc, vt eos ex carnificina liberem  
Aegyptiorum, ducamque hos illinc ex Pharaonis manu  
Ad terram aliam bonam, amplam, spatiosam, ad terram (inquio)  
Fluentem lacte & melle: nimirùum ad fines, vbi  
685 Cananaei, Hitthaei, Amorrhaei, Pheresaei nunc habent  
Cum Hiuaeis ac Iebusaeis. animum aduortito.  
Hinc ergo ad me Israelis gnatorum improbus  
Clamor ijt coelo, quamque duriter atque immaniter hos premant  
Aegyptij, vidi. Qua gratia tu nunc mihi  
690 Eris ad Pharaonem delegatus, vt populum meum  
Aegypto educas. Mos. Ecquis ego Domine vt Parhonem [[29]](#footnote-29)  
Adire ausim, populumque tuum Israelem educere?  
Eloh. Moses, vocaris ad ardua: Verum me vide. Ego tibi comes  
Semper adero. atque istuc esto tibi argumento te fuisse  
695 A me legatum: Vbi ex Aegypto illos eduxeris,  
Mihi hoc in monte seruietis. I quò te vocat  
Deus. nihil verere: abundè sat erit tibi mea  
Autoritas. Deus cui adest, hic praestat multis millibus.  
Mos. En haec si sic subiero, & illi ex me rogauerint  
700 Vicissatim nomen tuum, quod esse dixero?  
Elo. Sum qui sum. imò sic dixeris: Sum me ad vos misit, aut  
Potius: Deus patrum vestrorum, Deus Abraham, Deus  
Isaac, Deus Israel me misit huc. Hoc est enim  
Nomen meum perenne & hoc memoraculum meum  
705 In secula, quo omnibus in aeuum velim innotescere.  
Quid autem cunctaris? agè ito saltem ac senioribus  
Isacidis ad te conuocatis, missum te esse dicito  
C iiii  
COMOEDIA  
A me: quemadmodum hinc ex dumo apparuerim tibi,  
Quemadmodum item decreuerim ipsos tandem respicere ac semel  
710 Omnibus istis miserijs liberare, quibus Aegyptii  
Eos vsque opprimunt, atque auehere hinc in fertilem  
Terram aliam, abundantem lacte & melle, ita vt dixi modò.  
Hi vbi te audiuerint (enimuerò libenter audient)  
Adibitis simul omnes regem Aegypti. hunc admonebitis,  
715 Vobis fuisse visum Hebraeorum Deum, [[30]](#footnote-30)  
Orare igitur vt vos sinat proficiscier.  
Triduanum iter per desertum vt vestro Deo  
Illic sacruficetis. Scio profectò maximè  
Non illum permissurum, ne coactum vi quidem.  
720 Ego verò ob id miris modis Aegyptun afflixero,  
Vt victus his tandem vos rex missos faxit lubens.  
Quin hoc audi, non prorsus vacui illinc exibitis.  
Nam conciliabo vos in gratiam cum Aegyptijs,  
Efficiamque vt vestrae egressurae foeminae, & hospites  
725 Et vicinas exorent vasa aurea & argentea  
Vestemque in vsum sacrificij, quibus corrasis vndique  
Per liberos vestros cuncta exportabitis,  
Totamque Aegyptum fraude compilabitis. [[31]](#footnote-31)  
Mos. At enim non mihi credent, negabunt te visum mihi.  
730 Eloh. Eho tu, nam quid istud est, quod tibi gestas manu?  
Mos. Virga est. El. humi istanc abijce abs te. Mos. hem. El. sic. quid nunc, quid est?  
Mos. Perij domine, serpens mihi. Elo. ne fugito quò pedem  
Retrahis? manum exere, ac praehende caudam. quid? Viden’  
Rursum tibi virgam, vt fuisse me credant visum tibi?  
735 Agè nunc secundò tu mihi signo quopiam instruendus es.  
Insere manum in sinum tuum. Mos. hem. El. iam educito. viden’  
Albam adeò lepra quam nix est? Mos. video & paueo miser.  
TRAGICA. 20  
Elob. Reduc manum in sinum. Mos. licet. El. educ denuò. Mos. Licet.  
Eloh. Viden, esse tam glabram quam corpus caeterum? Proin  
740 Si non priori signo adducier poterunt, tibi vt  
Credant: certè altero. Sin ne duobus his quidem,  
Sumes aquam de flumine, quam si in terram fuderis,  
In sanguinem tibi extemplò mutabitur. [[32]](#footnote-32)  
Mos. Obsecro te mi domine. nam vt nec anteà, ita ne nunc quidem  
745 Post colloquium tuum quicquam poßum à facundia:  
Quid praepeditus lingua multos offendo titubantia.  
Eloh. Nam quis dedit homini os? aut quis mutum et surdum facit?  
Ecquis videntem aut caecum? an non is ego I modò, [[33]](#footnote-33)  
Ego tibi adero, vt linguae tuae organa dirigam, ac tibi quae sies  
750 Dicturus vltrò suggeram. Mos sodes Pomine, alium  
Mitte idoneum magis. Elo. enimuerò multùm odiosus es.  
An non tibi est frater leuita Aharon? hic sat scio  
Disertè loquitur. atque adeò ipsus obuiam tibi  
Procedet, ac viso te penitus ex animo laetabitur.  
755 Tu illi fac sis verba isthaec dixeris sic, vt loquar tibi:  
Ego in tuo atque illius ore insidebo, & quid vobis siet  
Facto opus vtrique suggeram. illic ad populum tuo  
Nomine verba faciet, tibique erit paßim loco  
Oris: sed contrà tu illi eris vice cuiusdam Dei.  
760 Cape in manum virgam hanc, qua edes portenta isthaec tibi.  
Moses abi sanè. Mos. facesso Domine, quando ita  
Vis: quando me illum esse in animum induxti prorsus tuum.  
Inscitia quidem est obstipo capitè cum Deo luctarier,  
Nec velle, quod vti volumus, non cauere possumus.  
765 Ietron adibo socerum meum, qui conueniendus est mihi,  
Vt cum pace illius liceat in Aegyptum proficiscier.  
C v  
COMOEDIA  
Scena 3a Trimetri Iambici.  
Demarchus exactor solus.  
IAm ego istuc mox ad vos reuertar pessumi,  
Nequissumique plagipatidae, ac faxo vos  
Ex seruulis boues mihi clitellarios.  
770 Facite sultis quod imperaui, ne domum  
Reuersus ostendam imparata esse omnia.  
Volo mihi in officinis perpetuò operae  
Caleant, nisi voltis corium vestrum magis  
Rigere fustibus, quàm est vllum bubulum.  
775 Non aedepol vos ociosos vsque alam.  
Nimio mihi estis empti, nimio per Iouem,  
Quàm vt in opere faciundo non sumptus supra  
Decimam partem vsque exerceatis hîc mihi.  
Nemo huc in Aegyptum seruos adducitur,  
780 Vt conchas sibi vel vmbelicos de mari  
Legat, & manus vsque ad laborem contrahat.  
Faceßite omnem ignauiam, faceßite.  
Vah, quid opus est verbis? nimium vobis loquor.  
Nisi seu fodinae seu officinae mihi domum  
785 Reuerso desudauerint laboribus,  
Ornabo lumbifragio dignißumè.  
Nec mihi manus deesse ipsa re experiemini.  
Ibo ad forum, vt visam illhic si quid publicae  
Cessent operae: ego sarta tecta esse omnia  
790 Volo, ne quid nostram deturpet Rempublicam.  
Causabor omnium inertiam, si quid oculis  
Doleat meis. atque hi quidem Hebraei viderint  
Lubentius cacodaemonem, quàm me:. adeò eos TRAGICA. 21  
Vt cimex mordacißimus è nidis suis  
795 Noctu ad labores excitabo. Quis ferat  
Ex mancipijs hisce nihili & frugiperditis  
Quemquam ocio, inertiaque consenescere?  
Scena 4. Scazontes.  
Moses solus.  
VErbum profectò hoc verum est, quod ferunt vulgo:  
Deum vel vltrò bona largirier saepè  
800 Mortalibus, tametsi intelligant ipsi  
Nihil. Vt enim ille est vnicum & bonum summum,  
Extra quem qui quaerat aliud bonum tota  
Errat via, capitque pro bono saepè  
Malum: ita eius bonitas arenam maris longè  
805 Superat. sexcenta sunt exempla, si id vellem  
Hac luce clarius docere. Si summè  
Bonus est, nihil nisi bonum de bono gigni  
Potest. Sed nunc Deus bone, quid boni porto?  
O foelices Hebraei bona si sua norint.  
810 Nam delegatus huc eo, vt Israelitas  
Meos educam ex seruitute, quae totos  
Iam penè quadringentos annos infoelicem  
Populum exercet, laniat, prorsusque discerpit.  
Non magnus ille Zoroastres Aegypto  
815 Tantum boni attulit, quantum modò Israel  
Ex me audiet. At quem nam virum? quem Aegyptij tanti [[34]](#footnote-34)  
Faciunt, cuius prudentia atque ope infoelix  
Alitur Aegyptus. Vah quanto satius foret [[35]](#footnote-35)  
COMOEDIA  
Si notitiam veram veri Dei seruet.  
820 Nae tum mihi sapientißima videretur:  
In qua fuere tot annos inquilini  
Nostri patres, vt sapere veriùs vel tum  
Potuisset quàm facillimè, & Dijs falsis  
Nullum exhibere cultum. Frustrà ego id mecum  
825 Deputo. quid si hoc ita voluit Deus noster?  
Quid si vel ideo mittat me ille in Aegyptum, haec  
Quòd perseueret in idolis suis. quantoque  
Diutius hîc agit Israel, magis tanto  
Quòd in suis erroribus senescat. Quis  
830 Osiris, quis Serapis, Apis aut Memphis?  
Quis item est Annubis? quos omnes Deos caeci  
Aegyptij colunt, postquam vnicum numen  
Sit supra infraque lunarem globum, curat  
Regitque quod omnia, quod agnoscit Israel  
835 Solus. sapientes sunt Aegyptij, verùm  
Vana est illa sapientia, quae Deumnescit.  
Nunc porró in Aegyptum redeo haud bonis (volgò  
Quod dicunt) auibus, sed Deo auspice ac duce.  
Quando is qui me pridem necare conatus  
840 Fuit, diem modò obijt, ac Pharo regnet  
Alter. Fratrem moror, quem nunc mihi dixit  
Fore obuium Deus. atque eccum ipse adest inter  
Vepres. Deus vsque verus est. mihi hunc sumam  
Itineris comitem, & fidum interpretem linguae.  
Scena 5a Iamb. Senarii.  
Aaron. Moses.  
845 NIsi me animus fallit, fratrem hîc iam adesse, qui  
Me praestoletur, praedixit dudum Deus.  
TRAGICA.  
Mos. Adest tibi frater. pax. Aa. nostrum vtrique pax.  
In sancto hoc osculo laetißimus mihi  
Tuus est aduentus. Mos. & te ego frater gaudeo  
850 Venisse mihi obuiam. Aa sic me huc vocat Deus,  
Vt in hunc tibi desertum eam obuius. proin  
Venisti solus? adestne vxor cum liberis?  
Mos. Adest. sed audi quid nobis in itinere.  
Aar. Quid? Mercuriale aliquod? Mos. non Mercuriale nos  
855 Vllum afficit: est aliud quod tu mirabere.  
Aar. Narra istuc quid sit. Mos. fortè in diuersorium  
Vt veni cum meis, ecce Dominus mihi  
Adest, mecumque ille grauiter luctatus est,  
Adeò vt me interemisset. Aa. quid? interemisset? Mos. ac  
860 Fecisset, nî Vxor. Aa.hem, quid Vxor? Mos. Sephora  
Mea arrepto silice acuto gnati mei  
Praeputium praecidit, applicuitque ante hos meos  
Pedes. Heus, inquit, tu mihi sponsus sanguinis.  
Aar. Quid ille? Mos. destitit. Aa. nae indignum feceras.  
865 Mos. Quidum? Aa. non tu aspernabere, quae Deus dedit  
In signamortalibus. an excidit animo  
Tandem tuo, quod ille foedus cum patre  
Nostro Abrahamo percußit, atque in foederis  
Signum voluit circuncîdi omnes masculos?  
870 Mos. Memini frater. Aa. res nulla adeò animum Dei  
Perstringit, ac si sacra videat negligi,  
Et se prophanari. Sed nunc quid venimus,  
Loquamur. Mos. visus mihi Deus est. Aa. & visus est  
Mihi. Mos. ex rubeto ad me eminus locutus est.  
875 Et vox eius meis intonuit auribus.  
Aar. Videlicet descendit, vt iam liberet  
Israel. Mos. & videlicet per me ducem,  
COMOEDIA  
Et te mihi ad Pharonem linguae interpretem  
Aar. Vt nunquam deserit suos. Abyssus est  
880 Miserantis animi Deus. Mos. en hunc baculum mihi  
Dedit in manum. Aa. vt illo nos illinc ducas. Mos. imò  
Portenta vt edam. Aa. quî (malum) portenta? Mos. quae  
Populum moueant, vt si verbis tuis minus  
Credant, signis huc compellantur. Aar. optimè  
885 Dicis. Nam dantur signa non credentibus.  
Mos. Et haec tametsi viderit Pharo, nihil  
Credet. Aar. quid ita verò? Mos. Sic dominus ad me ait:  
Reuersus in Aegyptum, videsis omnia  
Pharaoni prodigia facias, quae tibi in manum  
890 Dedi: Ego verò tum indurabo animum illius ac  
Retinebo, ne quò dimittat populum meum.  
Tu itaque frater sic ad Pharonem dicito:  
Sic inquit Dominus: Israel est filius  
Mihi primigenus. Equidem ad te dixi, vt mitteres  
895 Hunc filium, vt mihi seruiat: quem quia negas  
Dimittere, ecce ego occidam tibi filium  
Omnem primigenum. Aar. duram cepimus viam.  
Sed hac ducit nos Deus: ἔπου frater θεῷ,  
Et denique clauam Pharaoni aegrè extorseris.  
900 Mos. Quid restat, vt eamus? Aar. frater nihil, nisi  
Vt conuocemυs ex Israel optimos  
Ac seniores, quibus haec narremus ordine.  
Mos. Rectè mones. siquidem hinc quicquid tandem boni  
Est gaudij aut salutis, ad hos defertur. hi  
905 Soli sunt quos Deus iam noster respicit.  
TRAGICA. 23  
Chorus 2. hexastrophos filiorum Israelis.  
Ex Psalmo 113.  
Dimetri.  
Poterisne ferre diutius  
In seruitute nos Deus?  
Aut qui tuos sic verberant,  
Flagrisque caedunt duriter?  
910 Nam & exprobrant nomen tuum,  
Dum quaeritant: qui sit Deus.  
Deus sed ille noster est,  
Coelos supremus qui tenet.  
Hinc ille quicquid fecerit,  
915 Perficiet arbitrio suo.  
Et expoliuit omnia  
Quae totus orbis continet.  
Simulachra verò gentium  
Quae vos & ipsa extollitis:  
920 Imagines sunt aureae,  
Aut plumbeae atque argenteae,  
Humana quas industria  
Effingit atque perficit.  
Illis figuram viuide  
925 Insculpitoris artifex:  
Sed oris vsum negligit,  
Nam non potest hunc addere.  
Hinc fit, tacentes perpetim  
Vt non queant vel hiscere.  
930 Caelator illis addidit  
Oculos, quibus nihil vident.  
Aures habent, nec audiunt:  
Nares habent, sed his nihil  
COMOEDIA  
Odoris ipsae sentiunt  
935 Sint perforatae quamlibet.  
Sic exhibent manus suas,  
Verùm quibus nil palpitant.  
Pedes habent, nec ambulant.  
Et stant aperto gutture,  
940 Vocem sed illo neutiquam,  
Sonumue possunt edere.  
His conferatur, qui facit  
Tales imagines sibi.  
Et differunt ab his nihil,  
945 Simulachra quotquot factitant,  
In ista qui vel impij  
Omnem locant fiduciam.  
Israel in Deo tuo  
Tu spem fidemque colloca.  
950 Solus is opem tibi feret,  
Et liberabit his malis.  
Confide: nam te proteget  
Scuto suae potentiae.  
  
Actus 3. Scena 1a Senarii.  
Moses. Aaron.  
CErtò Israelitis iam nostris persuasimus  
955 Deum nobis fuisse visum, & supplices  
Credunt, natio alioqui dura atque incredula.  
Aar. Nisi manifesta hîc adsit gratia numinis  
Vt sic velit fieri, nae tu frater mihi  
Laterem laueris, & quod iam illis persuaseris,  
TRAGICA. 24  
960 Ne sic persuaseris quidem. Mos. Mirabilis  
Dei bonitas, mirabilis in factis suis.  
Tantúmne ignaris gratiam addi? itan malis  
Populo heu duris oppresso vltrò opitularier?  
Hem illuc vide frater, fortis vt à forti [[36]](#footnote-36)  
965 Praedam auferet, qui multò illo sit fortior.  
Aar. Et nunc mihi in mentem venit, quod ad Abraham  
Olim Deus percusso foedere dixit: En  
Ego sum El Schadai, te gentes in plurimas  
Patrem dedi, ex te sceptra posteritas tua  
970 Mirabitur, tibique & semini tuo  
Ero Deus. Me autore poßidebitis  
Terram hanc, in qua tu modò peregrinus & aduena es.  
Mos. Quae verba dixti, sint cuiusmodi, tenes.  
Sed eius esse vterque nouimus, suos  
975 Qui amat semper, qui verbo fallit neminem.  
Citius hic sol neget diem, aut coelum ruat,  
Quàm non promißis ille maneat suis.  
Aar. Verus Deus est. proinde confidentiùs  
Parhonem adeamus. Mos. adeamus, & quam sumus  
980 Nacti spartam, exornemus sedulò ac piè.  
Aderit Deus suis ministris, nec (licet  
Pharo aduersabitur) dubito, quin prouinciam  
Coeptam secundabit. Aar. quid ais frater? quasi  
Non iam sumus certi, quid ille dixerit  
985 Nobis. imò amplius spero, amplius scio  
Praestabit, quam dixit, qui in verbis fidus est.  
Hic fabulae totius erit choragus optimus, [[37]](#footnote-37)  
Et ludiones nos suos non adiuuet?  
Nos delegati mittimur, an non memor erit  
990 Nostri qui misit? cuius agitur causa, num  
D

COMOEDIA  
Hanc ille deserat? Et quis est, qui sic iubet,  
Nos ire qui compellit, qui prouidentia  
Sua tyrannidem regis pertaesus, hinc  
Liberat Israelem? an non is Deus est patrum  
995 Nostrorum? Proin duce qui proficiscitur Deo,  
Non infoeliciter ire hunc censeo, nec malè  
Rem constabiliuit suam. Mos. verißima  
Frater loqueris. En commodum huc sese ingerunt  
Nobis Iudas ac Simeon, hósne adducimus  
1000 Vna ad Pharonem, vt dictorum testes sient  
Ac factorum? Aa. ah, minimè frater non est opus.  
Ne si fors durius is nobis respondeat,  
Illi interim desperent, & animos statim  
Mutent. Est nanque genus nostrum irritabile,  
1005 Durae ceruicis, nisi quid aliud seruitus  
Communis omnium haec docuit: quàm languida  
Autem spes ista sit, vides. Natura non  
Facilè cedit, sicubi iam insederit semel.  
Et seruitute mores plerumque in malum  
1010 Mutantur. caeterùm illi abeant ad sua. Mos. probe  
Dicis. Aar. pro certo scimus ex monitu Dei,  
Quàm Pharo grauatim nos feret, quamque audiet  
Inuito animo nos sollicitare vt liberum  
Permittat ire Israelem. Mos. sic est. tamen  
1015 Permittet, licet inuitus. tandem sentiet  
Tyrannus, viuátne alius se potentior.  
Nunc ad fores palatij propè adsumus:  
Tu pulsa grauiter, vt in Dei Israelis nomine [[38]](#footnote-38)  
Nostrum emittamus arietem. machaera  
1020 Pharoni est, & nobis esse in nostro Deo  
Verninam intelliget. agè pulsa liberè.  
  
TRAGICA. 25  
Scena 2a Trimetri.  
Aaron. Dromo. Moses. Pharo.  
Demarchus. Desmophylax.  
APerite nobis aliquis. Dro heus, quis impete  
Tam vasto ambas fores conuolsit cardine  
Toto? quae vos (malum) intemperiae exercitant,  
1025 Vt sic perfingeretis has fores? Mos frater [[39]](#footnote-39)  
Videlicet bona hic dat principia. Aa tui  
Nos nil quicquam perfregimus, sed quaerimus  
Regem, si fors queamus conuenire eum.  
Dro. Itáne eum vos? Aar. nos, siquidem licet. Est graue  
1030 Negocium, quod hîc communicabimus.  
Et regis interest, si ad illum admittimur.  
Mos. Ne saeui tantopere, nos regem quaerimus.  
Dro. Nempè scio. arcem facietis è cloaca apud  
Regem. Aa res indicabit. Dro. hîc moramini,  
1035 Visam an regi vacat. Aar. Vise obsecro. Superbum  
An petulans hoc genus hominum est, nisi quis sciat  
His commodè loqui, sunt portae ferreae.  
Mos. Hoc tu dixti verè frater sed interim  
Memineris nunc tuum esse ad regem expromere  
1040 Verbum Dei nostri, verbum quod in meo  
Tuoque ille ore dudum statuit, ne mea  
Titubantia ipsum offendam: post istuc tamen  
Ego succenturiatus adero tibi quoque.  
Dro. Vbi estis vos? ehodum intrate, accedite huc  
1045 In atrio sedet Pharo. Aar. tibi Pharao  
Rex salua omnia faxit Deus. Mos & sapienter vt  
Tuos regas rex Pharo. Pha. quid adfertis noui?  
Men’ voltis vos? cedo quid causae est, vt sciam?  
D ij  
COMOEDIA  
Aar. Nos huc legati venimus iussu Dei  
1050 Israelis: ne suspicare quid mali.  
Non adferimus bellum, nec quod regnum tuum  
In aliquo labefactet, si modo vis pius  
Huic acquiescere. Misit porrò orare te  
Dominus Deus Israelis vt populum suum  
1055 Patienter hinc dimittas, vt festum diem  
In deserto celebrent sibi: pius annue.  
Phar. Quid ais impurè? hem credo quis est ille Dominus  
Vt ego audiam eius vocem & illi debeam  
Israelem? Simpliciter tibi  
1060 Pro illo nunc respondeo: Dominum ego nescio  
Vllum, nec Israelem aliquo hinc dimisero.  
Aar. Ab ne putes venisse nos nostra ipsius  
Sponte, aut hoc quicquid est tandem negocij  
Sic perfici ex composito: longè aliter est.  
1065 Vocauit enim nos huc ille Hebraeorum Deus:  
Huius iam nos ad te ministros hîc vides.  
Eia sodes, quaeso vt pace liceat tua,  
Vt eamus inquam hinc ad trium dierum iter,  
Nec verò amplius, & sacruficemus dein Deo  
1070 Domino nostro in deserto, ne fors ingruat  
Nobis aliqua pestis, ferrumve hostile, quo  
Serui tui spreto Domino miserè cadant.  
Phar. Vin’ tibi paucis iam denuò respondeam?  
Ne aliquam vobis camerinam istis moueas vide,  
1075 Aut excitaßis crabrones si sic loqui  
Pergis Mos. quàm vereor, ne imprudens isthaec sibi  
Dixerit. O Pharo, quae hic tibi narrant vera sunt.  
Eia dimitte igitur. ita enim iubet Deus,  
Cui tu obluctari si velis, inscitia est,  
TRAGICA. 26  
1080 Et iuxtà rem tibi hoc modo promoueris,  
Ac si aduorsum stimulum sciens calcaueris.  
Phar. Pròh Iuppiter, hi me adigent ad aliquam insaniam.  
O quanta, quanta in voltu confidentia est?  
Num cogitant quid dicant?num pudet viros  
1085 Triobolares haec ad me gerris Siculis  
Vaniora adferre serio? apagite sultis hinc  
Apinas vestras, has ego tricas parui aestumo.  
Mos. Quid autem ò rex Pharo? Ph. rogitas etiam? Quia  
Tu Moses & Aaron, cur ab operibus suis  
1090 Populum abstrahitis? eho consultiùs mihi  
Feceritis, ite ad vestra etiam, ite opera ilico,  
Et vos aliquid laboris hîc faceßite.  
Quid desit interim vobis, pulchrè scio,  
Torpetis ocio omnes. Aar. au, ne istuc Pharo  
1095 Falsò de nobis arbitrere. Ph scilicet  
Falsò: vide quàm falsò. Est terrae huius frequens  
Populus, & vos vestris nugis nunc facitis vt  
Cessent paßim ab oneribus suis. [[40]](#footnote-40)  
Nulla adeò ex re istuc fit, nisi ex nimio ocio.  
1100 Mos. Si me audias tandem Pharo, non rectè accipis.  
Pha. Ego audiam? quid ego audiam? non audio.  
Quin efficiam fortunae vestrae quo loco  
Fuerint hactenus intelligatis, quando sic  
Boni ocij vos satias ceperit semel.  
1105 Hem nunc cornutam vos petijstis bestiam,  
Vbi me vestro differre studuistis Deo.  
Nunc videro, quis illhic & quantus siet.  
Qui gratiam nescit ferre, offensam ferat.  
Aar. Rex obsecro bona verba. Mos. mitius agito.  
1110 Ne tu Deum faxis tibi iratum. Ph. tibi  
 D iij  
COMOEDIA  
Iratus sit. Credin’ me dictis proteles tuis? [[41]](#footnote-41)  
Agite huc Demarchum, Desmophylacem & caeteros  
Exactores populi, vt quid mandem in posterum  
Sciant; illi quod volo, probè curauerint.  
1115 Dem. Nos adsumus Pharao rex illustrißime.  
Phar. Videtis has aues? Desm. videmus maximè.  
Phar. Occasionem fugiendi hae captant sibi,  
Quae si data est semel, satis est: nam nunquam eas  
Post illa poßis prendere. Dem. narras optimè.  
1120 Phar. Proin has ego in caueam dabo, singularias  
Illis cathenas demite, & actutum indite  
Maiores, vt mihi asseruentur sedulò.  
Pertaesus ocij Israel duras dabit,  
Huic posthac nullas paleas suppeditabitis  
1125 Ferundis lateribus velut hactenus quidem  
Fecistis: ipsi eant, paleasque colligant sibi. [[42]](#footnote-42)  
Nihilo tamen minus perficiant pristinum.  
Demensum laterum, aut certe amplius imponite,  
Neque hinc quicquam minuite: torpent ocio.  
1130 Adeoque nunc clamant: Ibimus hinc & Deo  
Nostro sacruficabimus. At porrò seruitus  
Illis apud nos est iusta ac clemens nimis.  
Aequom est hanc aggrauarier vt sit his labor  
Labore laboriosior, ne ad res vanas suos [[43]](#footnote-43)  
1135 Adiungant animos. Desm. aedepol isthuc bellè habet.  
Dem. Hanc regis nostri aequissumam sententiam  
Et alijs indicabimus collegis, vt seruent ratam.  
Hi quid adimant suis laboribus, ilicò  
Contundam fustibus, ac vapulabunt durius.  
1140 Aar. Huic mandes, si quid rectè curatum velis.  
Agè tu instiga, si non hic insanit satis.  
TRAGICA. 27  
Phar. Curate sic. in eam partem si quid siet  
Peccatum, ignoscitur. Mos. Pharo non aequom facis.  
Pha. Abundas ocio Moses penuriam  
1145 Melius feretis quàm saturitatem. Mos. Itan’ ais?  
Nos iudicet Dominus. Pha. abite & dicite  
Haec nunc iam Domino vestro, vt quantus sit Pharo  
Ex vobis norit & quantae potentiae.  
Mos. Hoc illud est frater quod dudum inquit mihi  
1150 Dominus, induruisse cor Pharonis, &  
Nunquam fore vt dimittat hunc populum lubens.  
Vereor tamen ne ex hoc odio Israel statim  
Mutet animos, nolitque nos audire, si  
Negantur paleae, id quod futurum iam scio.  
1155 Aar. Curae id Deo sit: Ille animum dat & adimit.  
Videndum quid iam nobis dicturus siet.  
Scena tertia Senarii.  
Iudas, Simeon, Henochus, Moses, Aaron, Pharo.  
EHeu, tuam fidem Domine. Sim. proh, prò Deum  
1160 Immortalem. He. ò Iehonah, noster ò Deus.  
Iud. Vah carnificinam, sceleratam tyrannidem.  
Mos. Quis clamor hic? quis eiulatus? Aar scilicet  
Hi principes sunt Israelis, fortè iam  
De paleis audiuere, id illis nunc dolet.  
1165 Iud. Quis vnquam audiuit contumeliosiùs  
Factam cuiquam iniuriam? Sim. dira patimur,  
Crudelia sunt, quae rex iubet tyrannus. Hen. ò  
Saeuitiam hominis, ò mala quae toleramus impia.  
Hoccine seruire est? hoccine esse liberum?  
D iiij  
COMOEDIA  
1170 Mos. Frater cedamus hinc, videamus, quónam eant.  
Hen. Quanto melius esset, si apertis ensibus  
Inuadant nos, & frustulatim dissecent?  
Sim. An non satis erat perpetuis laboribus  
Cruciari, noctesque diesque obnixè agere omnia,  
1175 Nisi insuper paleae negentur, heu, quibus  
Vitam sustentemus miseram? Iud. durißimum  
Telum fames. Ad haec quis sufferat miser  
Tot verbera, tot fustes? ò iras plumbeas.  
Sed recta nos petamus aulam. hanc supplices  
1180 Expostulemus cum Parhone iniuriam.  
Heno. Sanè vero. haeccine indigna fieri? ò fidem  
Dei Israelis, quid commeruerunt tui?  
Imò fac meruisse, satin haec dura seruitus  
Pro supplicio graui? satin verberarier,  
1185 In latomijs pendentes virgis plectier  
Et indignis vsque exercerier modis?  
Ah pro paleis sibi ipsis stipulas colligunt,  
Quibus in opere faciundo non magae percitur,  
Quàm si in manibus lupos habeant. Frustra haec ego.  
1190 Tu Iuda nihil time, nihil aut verere, rem  
Nostram Parhoni apertè ita vt est exponito.  
En prodit ipsus, accedamus alacriter.  
Aar. Adeunt regem. hem oportunè ipsus exijt.  
Iud. Viuat rex Pharao. Ph. quid acturi venistis huc?  
1195 Aut quibus de causis me acceditis? effare. [[44]](#footnote-44)  
Iud. Miramur equidem quid regi in mentem modò  
Venire potuerit, vt ita faciat suis  
Seruis. Pha. quas tu (malùm) ambages mihi occipis?  
Nil circuitione opus est, rem ipsam mihi  
1200 Loquere. Iud. rex Pharao, non datur palea seruis tuis TRAGICA. 28  
Nec interim quicquam licet cessare ob operibus [[45]](#footnote-45)  
Quin aßiduè dicunt: hem ducite lateres,  
Ducite. super his fustes & verbera ingerunt.  
Flagris iuxtà ac fame conficimur serui tui.  
1205 Phar. Odiosi, an vos quantum hîc fit operis poenitet?  
Vacatis ocio, vacatis ocio  
Inquam vos & ob id dicitis modò: Ibimus  
Ac sacruficabimus Domino. Sim. nil dicimus.  
Phar. Hanc vestri vobis impetrarunt gratiam  
1210 Legati. his similes, si sint, alios mittite.  
Proinde vos ite & operamini: nihil  
Agitis, palea vobis non dabitur vt solet.  
Nihilominus tamen demensum reddite  
Lateritium, secùs meritò vapulabitis.  
1215 Heno. Ah Iuda mortuus quàm viuos sim, malim. [[46]](#footnote-46)  
Itan’ semel in nos toto Erinnys impetu  
Fuerit? quae dirae hanc nobis excitant Tragoediam? [[47]](#footnote-47)  
Sim. Quid nunc ais Iuda? aut quid demum cogitas?  
Sunt hae promißiones illae splendidae,  
1220 Quas fecit olim patri nostro Abraham Deus?  
Quid est, nisi montes pollicerier aureos?  
Aar. Nimirum frater hi peccant grauiter Deo.  
Succurre, ne patiare sic vulgus rude  
Et imperitum errare. Iud. Verùm Henoche quid  
1225 Moses, quid Aaron? vbi sunt? ob iam. Aa visus es.  
Iud. Vah egregium verò columen populi Dei.  
Heno. Vah peßimi duces. Sim. impostores nequam.  
Itáne lepidum atque gloriosum ducitis  
Hiantem coruum miserè adeò deludere?  
1230 Mos. Ne tam quidem fratres animus commotus esto:  
Compescite iram, animos regite atque audite me.  
D ν  
COMOEDIA  
Iud. Ten’ verò nos? Hen. Viden’ nos consilijs tuis  
Miseros esse impeditos? Mos. iam expediet Deus.  
Iud. Expediet? nempè vt modò. Mos.imò Spero illius. Sim. ob,  
1235 Tibi vt credamus? hem quo nos freti sumus?  
Tu nos hodie ex re tranquillißima probè  
Coniecisti in miseriam multò pessumam.  
Pro vita mortem commutauimus opera  
Tua. Aar. eia, non rectè putatis filij  
1240 Heno. Videat Dominus super vos atque iudicet,  
Foetere qui fecistis odorem Israelis  
Coram Parhone & illius ministris, [[48]](#footnote-48)  
Quom his in manus gladium dedistis, quo indies  
Nos iugulent ac miserè trucident. pergite  
1245 Et rem impeditam restituite scilicet.  
Mose. Tu frater abi, sed nusquam longius. Deum  
Ego conuenero, si quid spei duit.  
Aar. Amabo te, ita faxis frater. vale. Mos. vale.  
Scena 4a Octonarii Iambici.  
Moses. Elohim. Aminadabus. Populus Israelis. DEus Araham, Deus Isaac, Deus Israel. Deus patrum  
1250 Nostrorum, ò mi domine, quod in istas me miserias conijcis  
Frustra? quid peccaui aut commerui, quod in his me implicas malis?  
Ego audiens dicto acceßi Pharonem nomine in tuo   
Ac cur tam iniquè agis tuo cum populo? quae tibi sedet  
Sententia? nam cur me misisti?num verò me vt perderes?  
1255 Ex illo enim tempore, quo adij Pharonem ac sum locutus, en  
Populum magis magisque afflixit, nec sua à tyrannide  
Cessauit, nec tu quoque populum tuum hinc eripuisti mihi.  
TRAGICA. 29  
Eloh. Heus Moses, Moses heus. Mos. domine quid vis? adsum tibi. El. modò Videbis quod facturus sum Pharoni: per validam manum   
1260 Eos dimittet, atque per manum robustam eijciet è  
Terra sua. credin’ tu isthaec? Mos. noui domine quod sis bonus,  
Nec si velis, poßis, nec si poßis, velis quicquam mali  
Facere. Eloh. haec si sic putas, agè, me vide, ego dominus ero tuus.  
Apparui Abrahamo, Isaaco atque Iacobo in deo [[49]](#footnote-49)  
1265 Schadai, & in nomine meo Iehoua non sum factus notior  
Illis. huc illud etiam accedit, quod foedus statui meum  
Cum ijsdem, vt traderem his terram Chanaan, terram nimirum eam,  
In qua ipsi peregrini fuere & incolae. [[50]](#footnote-50)  
Nunc verò filiorum Israel lacrumas & planctus graues  
1270 Inaudij, quos seruitute Aegyptij modò premunt,  
Venitque in mentem foederis mei mihi. Itaque dicito  
Sic filijs Israelis: Ego Pominus, vosque eduxero  
Ex oneribus istis Aegypti, atque ex seruitute extraxero,  
Vos liberali vt asseram causa manu.  
1275 Vos mihi populus, vicißatim ero vester Deus: nec clam siet  
Vobis, quin ego dominus deus vester sim, qui vos libero  
De oneribus hisce Aegyptijs. Denique (fidant modo mihi)  
Inducam vos in eam terram, olim cuius gratia manum  
Meam leuaui, vt Abrahe, Isaac, Iaacob darem: & dabo hanc  
1280 Vobis vt poßideatis. Ego enim dominus. Nunc igitur citò  
Te confer hinc ad Israelem, & non mora isthaec dicito.  
Mos. Abeo domine iam rursus, visam quid modò profecero.  
Sed ecce oportune ad laborem accinctus obuiam venit  
Israel, compellabo viros: verum timeo nimis malè  
1285 Pop. Me vt audiant faciam tamen. Fratres viri quò pergitis?  
Ad opera, nos quibus exemistis scilicet. Am sed heus vbi  
Nunc Moses ille, qui erat tibi in falso ore plurimus deus?  
Mos. Audi Israel, vobis loquatur per me dominus vester. Pop. hem  
COMOEDIA  
Nósne audiamus adhuc? Mos. parumper sistite, sic ait Deus  
1290 Vester: se Dominum esse, educturum de Aegyptijs vos oneribus,  
Vt vos manu Pharonis mißi, sitis populus illius,  
Se item fore Dominum Deum vestrum & malorum vindicem.  
Sic credite, nec animum aliter induxeritis: me videte, si  
Falsus sit ille, quem non scio posse quenquam fallere.  
1295 Popul. Vah, nos credamus? hem nunquam nobis tam dices commodè.  
Vt terga nostra iterum tuam in fidem committamus. Am. vide  
Sodes quid postules, vt si volumus tibi acquiescere,  
Vna pro seruitute geminam nobis confestim pares.  
Proinde Moses alios quaere, quos illudas, nos face  
1300 Missos. Mos. ah mi Domine, siccine contemnor? quis videor modò?  
Hem, repudiatus repetor. Adeon’ hominem quempiam [[51]](#footnote-51)  
Esse inuenustam, aut infoelicem vt ego sum? spretus quò petam?  
Eloh. Moses. Mo.eccum me Domine Eloh. ingredere denuò ad Pharonem. [[52]](#footnote-52)  
Vt filios meos Israëlis permittat è sua  
1305 Terra exire aliò. Mos. quid ais Domine? En filij Israel nihil  
Iam me audiunt, quidum Pharo me patienter audiat obsecro?  
Cùm sim labijs quoque incircuncisus? Elo. Aaron adest tibi,  
Respice. quin me vide modò: te iamdudum constitui Deum  
Parhoni: & hic frater tuus Aaron, propheta erit tuus.  
1310 Tu cuncta loqueris, quae ego tibi praecipio: Aaron frater tuus  
Loquetur ad Parhonem, Israelem vt dimittat è sua  
Terra. Interim ego animum Parhonis egregiè indurabo, nec  
Volet signis ac portentis sibi editis auditis vos.  
Enimuerò multis modis manum extendam meam super  
1315 Aegyptum, & educam populum meum Israel validissima  
Vi, vt quom istuc fecero, me Dominum certò norint Aegyptij.  
Mose. Facesso domine denuò, quando ita vis. ius postulas tuum.  
Eloh. Si sibi portentum aliquod Pharo volet per vos ostendier,  
TRAGICA. 30  
Dices tuo fratri, vt tuum baculum sustolllat ac statim  
1320 Serpens fiat, si abiecerit coram Pharone, Mose. nempè sic  
Curabimus. nunquid aliud vis Domine? Elo. nihil abi modo.  
Scena 5a Trimetri.  
Moses. Aaron.  
QVid restat vt eamus frater, quò mittimur?  
Aar. Vbi vis, in me nulla erit mora. non ego  
Patiar vllum in me commodum tibi claudier,  
1325 Vt prosim Israelitis nostris. Mos. quid? Deum  
Non nos sequamur? Aar. ducem sequitur Deum  
Non cespitat, non, si in tenebris versabitur  
Plusquam cimmerijs. Sed putásne eduxerit  
Aegypto Israelem? Mos. certè non fit mihi  
1330 Dubium nam qui secùs autumant, neque hi satis  
Norunt Deum, neque ille hos semper respicit  
Frater: quod ibi fit, vbi non verè viuitur.  
Aar. Tamen si Pharao. Mos ah, quid? fremat iratus licet,  
Volet tandem inuitus populum dimittere.  
1335 Ponunt feroces animos tigres, quom velit  
Deus: subitò ima summis mutare hic valet.  
Dominatur tumidus, spiritus altos gerat:  
Sequitur superbos victor à tergo Deus.  
Memini vidisse, quo quidem sum iniquior  
1340 Parboni, duros animos nullis flectier  
Potuisse precibus, nullis portentis Dei:  
Quin arctiùs spumabant ore feruidi  
Ignem, bellumque vltrò ciebant efferi.  
Aar. Quid? maneátne similis Pharonem hunc exitus?  
1345 Mos. Quis vitae finis sit futurus nescio,  
COMOEDIA  
Apparet hunc conari sedulò, dies  
Noctésque laborare, omnem denique  
Lapidem mouere, qui nos non dimittat hinc.  
Et quantum ego eius animum perspexi satis,  
1350 Non faciet: experietur extrema omnia  
Potius, quàm deserat populum sic est homo,  
Cum placas: aduorsatur sedulò, nihil  
Vt impetres cum gratia. Aar. Videre tu  
Mihi frater prospicere, quae futura sunt.  
1355 Ain’ tot motus, tot nobis perîcula  
Etiamnum restare? Mos. hoc illud videlicet  
Est, quod animum indurauit Pharaonis Deus,  
Ne quò patiatur hinc sibi populum abripi.  
Deus per ardua volet innotescere  
1360 Suis, ne vnquam leuis sequatur gratia,  
Statimque id animis excidat, quod ceu minus  
Difficile factum est, quid difficile tamen Deo?  
Ac sic sunt mortales ferè omnes, vt quibus  
Quid benefacias, sit pluma leuior gratia.  
1365 Aar. O quàm libenter audio te frater, nisi  
Aliud praesens modò vrgeret negocium.  
Scena 6a Eiusdem farinae versus.  
Pharo. Symbulus. Aaron. Moses. Magi 3.  
3. Zoroast. Iamnes & Mambres.  
1370 SEcutus consilium tuum Symbule, non  
Omnino ineptè mihi pol fecisse videor,  
Vt me noster Osiris bene amet. Sym. nam tu Pharo  
Nisi omnem funem sic praesecuisses semel,  
Machaeramque hoc tibi retorsisses ariete,  
TRAGICA. 31  
1375 Iamdudum ad te scio redijssent. Pha. commodùm  
Mihi in mentem suggesseras, & laudo te.  
Symb. Si tibi quid feci aut facio, quod placet Pharo, &  
Id gratum aduorsum te fuisse gaudeo.  
Phar. Fex hominum méne cogeret? Sym. quid? cogeret?  
1380 Malum malo adde potius: si non sufficit  
Simplex malum, pepererint mox sibi geminum.  
Nae viceris. oderint, dum metuant. quid tua?  
Si quod habes, seruas: si potiris interim  
Voto tuo, ne aliquis aduersus te queat  
1385 Vel ausit hiscere. Thar. aedepol idem arbitror.  
Aar. Hem Moses ante aulam tibi noster Pharo.  
Mos. Profectò is est, nunc accedundi tempus est.  
Tu loquere, orationi ego subseruiam.  
Aar. Salus tibi Pharo. Pha. vah, vósne ad me homines nequam?  
1390 Quam nunc mihi adfertis technam? Aar. Dominus Deus  
Nos denuò ad te misit (pace quod tua  
Liceat nobis) vt proficiscamur ac sacra  
Faciamus in deserto: sic enim iubet  
Deus ille Israelis, veluti antè diximus.  
1395 Phar. Hem nugas Siculas. Dij vobis malum duint.  
Sym. Tantine fit vobis vestra salus, vt fuit  
Quae iam semel periclitata, redire nondum  
Etiam pudeat? Ph. Symbule quid tu existimas?  
Egóne vt saepius de eadem re audiam?  
1400 Sym. Non audias. Mos. at rex Pharo quid agas, vide.  
Dominus est qui mittit: sapienter feceris,  
Si cum illo verbum nullum commutaueris.  
Phar. Vide temeritas quò ducat homines malè  
Prouidos: insanit qui nequit hanc compescere.  
1405 Dixi, & quoties dicam? nusquam dimisero.  
COMOEDIA  
Sym. Illhaec res est. proin potius amolimini  
Vos hinc. insania est sequi pericula.  
Aar. Insania est Deo obluctarier & manum  
Conserere cum potentiori. postulat  
1410 Dominus suum ius, nemini negaueris.  
Missum face Israelem rex Pharo. Ph. quis est  
Dominus, vt rursus iam idem interrogem? Aa. Deus  
Ille Israel, qui vtrique nostrum visus est.  
Pha. Gerrae germanae. Sym. nugae, somnia, fabulae.  
1415 Pha. Symbule sic est. Vah, men’ sycophanticis  
Sutelis posse capi? Mos. arbitrare nos Pharo  
Tibi sycophantas, id non est. Pha. non? qui mihi  
Studetis per fallaciam imponere, meos  
Seruos inuito me hinc longè alio abducere?  
1420 Sed ne me inhumanum putetis, aut qui non velim [[53]](#footnote-53)  
Ratione vobiscum vtier, sic fecero.  
Si vos dominus aliquis misit, si visus est  
Idem vobis, agitè portenta aliqua edite  
Vt credam, dictis facite mihi compendium.  
1425 Mose. Si signis, monstris aut rerum miraculis  
Docendus es, licet his nihil moueberis,  
Agè sis Aaron proijce baculum ad pedes  
Huius, sanè proijce. Aar. baculum hem tibi. Ph. perij.  
Video serpentem. Sym. quid (malùm) extimescis? hei  
1430 Iocularia sunt. hic fascinator est nequam. [[54]](#footnote-54)  
Sic fascinat oculos, vt esse rem putes.  
Mos. O nugamentum hominis. Ph. quid? fascinator hic  
Siet? iube vocari actutum ad me magos  
Nostros, si & ipsi praestare queant artibus  
1435 Suis. & virgas secum singuli ferant.  
Mose. Crede Pharo id Deum facere praestigijs  
TRAGICA. 32  
Nullis, neque enim huic opu’st, virtute cuius in  
Formam redibit pristinam, si prenderit  
Caudam. Pha. videre istud cupiam. Aar. Hem tibi Pharo.  
1440 Symb. Adsunt magi, vt specimen artis faciant suae.  
Zoroast. Viuat Rex Pharao nos iußi aduolamus huc:  
Loquere, si nostra ars tibi aliquid efficere queat.  
Phar. Si rem citra dolum facitis, aut adeò si  
Fallacia nulla subest, idem iam denuò  
1445 Coram his tentate, vt quis Deus vester siet,  
Intelligam. Mos. tu Aaron abijce baculum in  
Dei Israëlis nomine. Pha quid? videtis hunc  
Colubrum, quantus sit? Iamn. Phy, quàm difficile hoc? quasi  
Idem & nos incantare non nouerimus.  
1450 Ita illi hunc baculum veneficis suis tibi  
Tantum alligarunt. Mamb. astant hi tibi Pharo  
Magicis dolis: nos si vis te in simili quoque  
Deludemus. Non fur furem magis, aut lupus  
Lupum, quàm nosmet norimus inter nos. Ph. probè.  
1455 Sed vos proijcite baculos. Sym. proijcite verò.  
En rex Pharo, totidemne colubri? Ph. per Deos  
Totidem. at at, quid video? huius illic omnes deuorat. [[55]](#footnote-55)  
Nil iam vides noui. incantamentis sibi [[56]](#footnote-56)  
Ista omnia faciunt, & nobis facile factu est. [[57]](#footnote-57)  
1460 Zor. Eadem opera tibi baculos istos citò  
Curaßint in taurum, asinum, ceruum vel suem  
Abire si velis: & nos poterimus quidem.  
Sym. Proinde quantum audio, cauendum ab his tibi  
Erit Pharo rex, ne te si pergis auscultare, mox [[58]](#footnote-58)  
1465 Magicis susurris hinc aliquo insigni multent malo.  
Nam pariter incantant homini vesaniam,  
Pariter etiam excantant omnem prudentiam.  
E COMOEDIA  
Mamb. Cauendum tibi erit rex Pharo. Ph. fit sedule.  
Abite hinc vos plani, impostores pessumi,  
1470 Auferte nugas istas sycophanticas.  
Hercle posthac si vos hic sed non est opus  
Verbis. eamus intrò, vbi nugabimur  
Magis super his nebulonibus. Iamn. Rex Pharo licet.  
Scena 7. Scazontes.  
Moses. Elohim.  
PRò summe Deus tuam fidem obsecro: tandem  
1475 aut muta odium Pharonis, aut tuam cernat  
Potentiam: tametsi nil tuis verbis  
Omnino diffidam. nos liberabis de  
Manu Aegypti, atque vt stipulam sole perfringes  
Excoctam nostros aduersarios. Elo. Moses.  
1480 Grauatus est animus Parhonis, & durus  
Negat dimittere populum. ecce vesper iam  
Adest, sed ito cras diluculo summo  
Ad hunc Parhonem, qui egredietur ad amnem: tu  
Illi obuiam stabis prope fluminis ripam,  
1485 Et sumes in manum virgam tibi versam  
In colubrum, atque ita confidenter effare:  
Dominus ille Hebraeorum Deus tibi rursus  
Me misit hisce mandatis: Feras tandem  
Aequo animo, vt eat populus ac seruiat longè  
1490 In deserto mihi. & hactenus quidem durus  
Renuisti audire, quamobrem Dominus haec dicit:  
In eo cognosce quod Dominus siem solus.  
En ego feriam vndas fluminis, & mihi extemplò  
TRAGICA. 33  
Omnes abibunt in cruorem, vt hinc pisces  
1495 Moriantur: atque ex putrido flumine Aegyptus  
Defessa non bibet, vna sitis premet totam.  
Sic Moses dixeris statim ac redibit lux  
Crastina. Mos. sic dixero, me vt seruet tuum numen.  
Scena 8. Trochaici Trimetri.  
Eliabus. Siphra altera.  
1500 QVàm laboriosa res est seruitus, cui  
Liber est animus, pudicè & honestè eductus.  
Quod quidem in me vno, vt mittam interim alios nostros  
Conseruos, acerbè satis experior, multos  
Quom iam annos hîc seruio: nec quot mihi sint  
1505 Domini, scire possum. vnus quod imperat, mox  
Prohibet alter, vt quid inceptem primùm, herclè  
Nesciam: sic prorsus inter sacrum & saxum stans  
Plector vsque vtrinque. Siph. Eliabe. iustus ille  
Est dolor, nec frustrà conqueri potestis.  
1510 Sed sic est ratio mea, vt Deum istud ipsum  
Autumem voluisse, aerumnam hanc exequi nos.  
Nam quod & paleae negantur, seruitute  
Ipsa est durius. Eli. fateor. Siph. quamobrem decet nos  
Haec pati animo aequo. quod si Eliabe faciemus,  
1515 Hic labos leuior erit. cogitabis nos  
Vel peccasse, vel Deum conari quod non  
Quimus assequi, iuuat malis in rebus  
Si bono vtare animo. Eli credo te dixisse  
Vera. Sed quàm indignè nos habent? quot demum  
1520 Heu, contemnimur modis? Siph. indigna digna  
E ij  
COMOEDIA  
Sunt habenda, quae facit herus, certò crede:  
Hisce vinculis nos aliquando eximemur.  
Quas gestamus compedes semel exuemus.  
Et iuuabit meminiße olim, quos labores  
1525 Exantlauimus. Eli. Malum ad malum si accedit,  
Homini misero fit furor. spero certè idem  
Confore, vt non semper seruiamus: verùm.  
Spes dilata affligit pectus aerumnosum.  
Siph. Vera isthaec res est. At quod ferunt de Mose,  
1530 Tene nil solatur? Eli nostri aiunt solamen  
Istud languidum esse. Siph quîdum amábo? constans  
Fama est, iam Parhonem meditari nescio quid.  
Elia. Nostri inimici non ferunt ita famam, vt nata est.  
Tum autem metuo, ne sit auxilium post hellum.  
1535 Siph. Quid Eliabe multa ego tibi misera dicam?  
Aerumnas forti feramus animo: nunquam  
Dominus noster obliuiscitur suorum.  
Eliab. Faxo vt libeat mihi, quod est necesse. Sip. spera  
In Deo nostro, melius curas fortè habebis.  
Scena 9a Iambici Trimetri.  
1540 Thodopis. Spudaea. Droma.  
ITame Dij nostri ament, Spudaea, quantum ego  
Vidi Pharonem, nonnihil timeo misera,  
Ne quam ille insanus regno turbam faciat, aut  
Vim Israelitis his. Spu quid ita verò mea tu? Tho. quia  
1545 Postquam iste Moses dux Israel semel  
Iterumque aduenit, Pharaonem rogat, vt sibi  
Populum dimitti iubeat: ille continuò TRAGICA.  
Huic irasci & negare pertinaciter,  
Velle retinere, & onera augere plurimùm.  
1550 Spud. Quid iste Moses? Tho. abijt tristis, nescio  
Quid secum murmurans. portenta etiam audio  
Fuisse visa: quae si sunt, vt arbitror  
Duras etiam nos dabimus. Sp. Dij isthaec prohibeant.  
Thodopis ominare melius. Th. quid ego aliud  
1555 Tibi dicam nescio. Pharo crudelis est,  
Durus, seuerus atque inexorabilis,  
Pol Israeli iniurius multis modis:  
Qui sic pergit, vti coepit, illum iam mihi.  
Diem videre videor, quo grandi malo  
1560 Huiusce olim conficiemur tyrannide.  
Spud. Dij dent vt vana sint, quae loqueris. Th. vana sint.  
Sed nisi mens laeua sit, quae illhic facit, vides.  
Spud. Video, & me Israelis miseret pigetque [[59]](#footnote-59)  
Thod. Aecastor lenta est ira Deorum: sed tamen  
1565 Grauitate supplicij compensant tarditatem.  
Spud. Ita est. lento gradu vindicta Deûm suas  
Poscit poenas, & grauiores possit quidem.  
at quid properans accurrit Droma? Th. quid, hem? Droma?  
Spud. Ellam, tibi adest. Dro. parumper hera ad me respice.  
1570 Thod. Sodes Droma quid adfers? Dro. aduesperascit, &  
Pharo iam dudum coenat intus cum suis,  
Viso, an velis venire. Th. hui, coenat tam citò?  
Drom. Rectè hera, videlicet cras summo diluculo  
Exibit, quò sanè nescio. Tho.iam iam Droma  
1575 Istic adero, cura parentur singula.  
Dro. Vt aiunt mea hera, iam dudum sunt parata, te  
Solam expectant, & coena si cessas diu,  
Corrumpitur. Th. tune. quid hic sollicita sis.  
E iij  
COMOEDIA  
Veniam statim. concinnabis lectum mihi,  
1580 Vt si fors non vocauerit me Pharo, cubem in  
Nostro cubili. Dr. hera curauero. Tho. Spudaea, non  
Potest, quin isthaec regis pertinacia,  
Qua sic repellit Israelem, & sic premit,  
Aliquando in neruum ibit. Spu. fieri certè potest.  
Chorus tertius. Ex Psalmo 105.  
Iamb. acatal. & cat.  
1585 Extollite Israel Deum,  
Celebrate Iouem vestrum. ˂Iovam  
Huius sonoris vocibus  
Vocate nomen sacrum:  
Vt nouerint & audiant  
1590 Hunc exteri popelli,  
Ab orbe nostro condito  
Quae fecit ille nobis.  
Hunc canite voce blandula,  
Hunc canite & vsque & vsque.  
1595 In cymbalis aut nablijs  
Hic audiatur vnus.  
Quàm multa sint, exponite,  
Quae fecit Israeli.  
Vt praedicentur posteris  
1600 Sunt digna quae patrauit.  
In nomine illius sacro  
Iam gratulamini omnes,  
Cuius potiti numine  
Hunc millies probastis.  
TRAGICA. 35  
1605 Gaudete toto pectore,  
Laetetur animus vester:  
Gaudete vos qui quaeritis  
Deo placere semper.  
Hunc quaerite, hinc vobis opem  
1610 Roburque postulate.  
Huius fauorem perpetim  
Vobis studete habere.  
Portenta quanta fecerit  
Memineritis per aeuum,  
1615 Quàm vera sint, quae dixerit  
Vnquam ad suos fideles.  
Coluere perpetim Deum  
Hunc Abrahae nepotes.  
Elegit ipse filios  
1620 Vt seruiant Iacob.  
Hic noster est dominus Deus,  
Qui iudicat tyrannos,  
Et vniuersos dirigit  
Terrae, polique tractus.  
Actus 4. Scena I. Senarii Iamb.  
Polyhydria. Hydrophila. Demus.  
1625 QVò fers situlam mea tu? Hyd. sanán’, quid me id roges?  
Hem, quò soleo? nempe hauriam meis aquam.  
Poly. Domum redi, non hauries. Hyd. prohibueris  
Tu? Poly. ego verò. non semper fert fluuius tibi  
E iiij  
COMOEDIA  
Secures. Hyd. nescio quid istuc aenigmatis  
1630 Sit. loquere apertè, vt quid velis, intelligam.  
Polyph. Nempè hoc vis? hem, Hydrophila talem haurito tibia aquam.  
Hyd. Papae. Quid? sanguinémne? Poly. sanguinem vides:  
Aliam si quaeris aquam, inuenies nusquam. Hyd. an tibi  
Digna videor, vt me tuis ludas dolis?  
1635 Polyh. Neque te ludo, neque quos dicis dolus, scio.  
Credin’ mihi? faxint Dij vana sim modò,  
Et quod loquor tibi, non verum sit magis,  
Quàm nunc ego has hydrias manibus gesto meis.  
Hydr. At omne etiam tentasti flumen? Poly. nulla vix  
1640 Ripa est, quam non acceßi: nullus puteus aut  
Lacus, in quem non immiserim hydrias meas:  
Verùm quid postea? non aquam, sed sanguinem  
Hausi, vt vides. nec sola ego, sed & alij  
Toto manè, vt qui armenta, gregesque de more [[60]](#footnote-60)  
1645 Adaquarent. Hydr. siquidem vera sunt quae praedicas,  
Perijmus. Poly. vera sunt. pol iratos Deos  
Nobis habemus: quid aliud sit, non queo  
Conijcere aut suspicari Dem ò ciues, ò viri  
Aegyptij & populares nostri, quid sumus  
1650 Miseri? quae haec est calamitas? tantum mali  
Nox vna secum attulit? vt pereamus siti?  
Polyph. Audin’ tu Hydrophila? Hyd. vtinam vel surda sim,  
Vel istud audiam nunquam. Dem: non est aqua,  
Non est aqua vsquam gentium, non est aqua.  
1655 Flumen putet, cruore inundant omnia,  
Pisces moriuntur: nos miseros sitis enecat.  
Hydr. Ah Deme, quis nos euertit genius malus?  
Dem. Puella, pus, tabum, saniem atque sanguinem  
Dat flumen: non habet Aegyptus aquam. Magi  
TRAGICA. 56  
1660 Aliquot veneficique versibus suis  
Incantant vndas, & genus hoc hominum latet  
Heu, inter hos Israelitas. nos domi  
Luporum alimus catulos. Sed isthaec deferam  
Ad regem. visam si quod huic malo queat  
1665 Tandem inuenire remedium. Poly. ego me conferam  
Rectà domum cruentis cum hydrijs meis.  
Hydr. Domum ego reuorti sic sine aqua vix audeo.  
Scena 2. Trochaici Senarii.  
Pharo. Symbulus. Moses. Aaron.  
Demus cum populo Aegyptio. Magi 3.  
AEDepol Symbule, nescio quid illo  
1670 Cum populo iam agam. Sym. Tun’? quod boni est. Ph sic prorsus  
Animum obfirmaui meum, vt nusquam hos dimittam.  
Symb. Rectè nam quis quod meum est, mihi auferat? quin  
Si iam dimißi fugam capeßant, an non  
Diminuta sit Respub? Ph, optimè istud.  
1675 Non faciam, vt me seruoli cogant, nec horum  
Arbitrio quiescam vrgere ac detinere  
Ociosos, non faciam. sit vnda sanguis,  
Sit flumen cruentum, non hac parte quicquam  
Me Pharonem mouerint. Sym sapis Pharo rex.  
1680 Mos. Rex Pharo. Ph. hem vos denuò? Mos. Sic dominus inquit:  
Sine, hinc abeat populus meus, vt mihi seruiat. [[61]](#footnote-61)  
Phar. Non sino. Mos. quid? si recusas, omnes ecce  
Feriam Aegypti fines ranis: flumen ipsas  
Vltrò ebulliet, paßimque ita his scatebit.  
E v  
COMOEDIA  
1685 Vt sint prorepturae in omnium aedeis vestras,  
In cubilia, in lectos, furnos & mactras,  
Nec locus erit vllus, quem non hae penetrabunt.  
Symb. Magicum quiddam videbis. Ph. hinc vos sultis  
Ociùs iam nunc amolimini, nihil me  
1690 Mordebunt ranae. sequere me intrò Symbule.  
Aar. Heu, flocci facit minas domini. Mos. quid ergo?  
Agè tu iussu domini protende huc, protende  
Virgam in flumina, in lacus, in stagna, paßim  
Vt ranae hinc emergant, & tegant Aegyptum  
1695 Totam: perferat malum, qui flecti nescit.  
Aar. In Dei Schadai nomine hem, protendo.  
Sed ranarum quanta copia? Mos. his accedent,  
Quas magi incantabunt. non enim hoc omittet,  
Indurescat vt magis. sed nos eamus.  
1700 Dem. Proh Deum atque hominum fidem, quid hoc mali est? quis  
Fascinator improbus nostris succeßit  
Sedibus? pus, fex, sanguis, putredo, foetor  
Impetu vno concurrunt & obsident hoc  
Regnum. turpes insuper ranae coaxant,  
1705 Nullus est locus, quo non irrepant illae  
Pop. Non herclè quisquam hîc quidem durare poßit,  
Si sic fit. ranae foris, ranae intus, ranae  
In cubilibus, & vbi non? ò Dij penates,  
Quae haec est miseria? Ph. Equidem vidi & vos potesse,  
1710 Quae impostores faciunt Israelitae. Zoro. Rex  
Possumus: fortè & multò nos plura, quàm putares. [[62]](#footnote-62)  
Phar. Foetor enecat me, ac foedè in mensa turpis  
Rana coaxat, quod minimè potis sum ferre:  
Huc me item exciuit clarior populi proinde  
1715 Vos faceßite vt hae recedant. Mamb. non rectè istud  
TRAGICA. 37  
Rex Pharo. consulo, vt curaßit ille Moses.  
Hunc voca, ac iubè praestigias auferat istas.  
Aut quiesce, fors recedent vltrò, sanguis  
Vt post septimum diem esse desijt. nam  
1720 Et aqua tandem in formam pristinam resedit.  
Tu nihilo minus tuam rem promouebis,  
Detinebis omnes, nec quoquam permittes  
Hos abire. Ph. quin vos arte vestra ranas  
Abigitis? procliuiùs quod extat pessum  
1725 Ibit opera vestra, quam quod nusquam est vllam  
In formam excitare. Zoro. me herclé sic est. verùm  
Nos aliud mouet, quod non ita facile quimus  
Verbis tibi declarare. Pha. tamen vtcunque est. non  
Possum diutius coenosas istas ranas,  
1730 Garrulum genus & luteum. heus satelles, Mosen  
Huc accerse. Sym. Vin’ dicam quod in tuam rem  
Plurimùm siet? Pha. sanè percupio. Sym. quando  
Moses & Aaron quod petis negabunt, nî tu  
Dimittas populum isthunc, finge vultum, multa  
1735 Callidus promitte, quae post non seruabis:  
Heus, nepam hîc imitare, retrouorsum cede ad  
Parietem tuae sententiae ahaeneum vsque.  
Phar. Non ab hac lubens discessero, si necessum  
Non sit prorsus: pessumùm me habent hae ranae.  
1740 Mos. Salue rex Pharo. Pha. saluere eatenus omnes  
Nos oportet, quatenus Dij permittunt.  
Caeterùm quid vos vocauerim huc, audite:  
Non ego arbitrabar Domini vestri verbum  
Tam efficax dudum fore, vbi repellebam vos,  
1745 Quàm nunc ipsa res me istuc liquidò reduxit.  
Deturpant Aegyptum & cuncta inficiunt ranae,  
COMOEDIA  
Quas in me exciuistis. Quamobrem vterque Moses  
Deprecamini dominum, vt ranas depellat  
A me, & à populo meo, vobis dimittam  
1750 Israelem, vt sacra domino faciant. Mos. Vah, nunc  
Me praestantior fis, gloriare de me.  
Aar. Sufficit frater. fac hunc, sciat dominum esse.  
Mos. At diem mihi praescribe, quando pro te,  
Ac tuis, populoque me velis precari,  
1755 Ranae vt propulsentur abs te omnes, tuisque  
A domibus, ac tantùm in flumine relinquantur. [[63]](#footnote-63)  
Pha. Quin in crastinum. Mos. iuxta verbum tuum sic  
Fiet, vt scias non esse aliquem Deum, qui  
Comparandus ad nostrum siet. Facessent  
1760 A te domibusque tuis ranae, vt restent tantum  
Solito in flumine. Ph. agè ita sanè fiat. Aar. fiet.  
Mamb. Rex, hoc si fit, pulchrè hodie procedimus. nam  
Nil tu ea causa minueris haec, quae facis nunc  
Cum populo: nec hîc est quod tuam inde mutes  
1765 Sententiam. Symb. idem ego semper arbitratus sum. [[64]](#footnote-64)  
Phar. Concedamus intrò. quid facient, docebit  
Exitus. Zor. rectè istud habes. Iamn. dixti herclè verùm.  
Nam cuiuis facilè fidem abhibere, minus tutum est.  
Scena 3. Trimetri Iambici.  
Populus Aegyp. Demarchus. Desmophylax.  
1770 DIis nostris magnam habemus gratiam: adeò enim  
Repentè ranas à nostris hi finibus  
Abegere: quotus quisque autem putasset id  
Ita futurum? Dem. hoc dirum genus receßit. Desm. hem  
TRAGICA. 38  
Demarche quid tudicis? Dem. hoc quod est. Desm. tibi  
1775 Propulsas arbitrare ranas? Dem. arbitror.  
Moriuntur. Pop. en, moriuntur. Dem. isthaec. istaec iam lues  
Euanuit? Desm. vis tibi dicam vt iam euanuit?  
Dem. Dic quaeso te. Desm. vt putem nos ire de fumo  
Ad flammam. Demeho, quid istud est paroemiae:  
1780 Desm. Intellige quid loquar. moriuntur (vt vides)  
Ranae, & miraris aceruos: sed quid posteà?  
Abeunt relicto (vt aiunt) foetore pessumo.  
Corrupto hinc aere aedepol maior lues  
Sequetur, quae priore peior sit. Dem. malum  
1785 Praesagis. Desm auguror fortaßis quod velim  
Fieri nunquam. at quoiusmodi ille foetor? Dem. &,  
Ita dij me seruent, nares offendit meas.  
Atqui quicquid tandem est mali, ab Hebraeis reor  
In nos deriuari. Desm. infortunium ferant.  
1790 Dem. Meministin‘ vt ante octiduum neque flumen, neque  
Lacus, neque cisterna vlla habuit aquam? Desm. quid ni?  
Dem. In sanguine vt natabant pisces? Desm. optuma  
Tum mihi pars piscium interijt. Dem. horum omnium  
Autores sunt Hebraei illi. Des. hercle. odio nimis  
1795 Digni sunt. Dem. fascinum habent, quo illhaec cuncta alligant.  
Desm. Ain‘? Dem sanos sensus magicis auertere  
Norunt sacris, lunam coelo deducere,  
Sistere pluuiam, & ciere tonitrua grandini  
Mista graui. Desm. papae, tantáne in his potentia?  
1800 Dem. Potißimum in duobus, qui huius disciplinae  
Magistri sunt & artifices probi. Desm. putas  
Eos, quos astare Pharaoni vidimus.  
Dem. Ipsißimos. Desm. sed aliam nobis tradidit  
Rex disciplinam, cuius nos quidem sumus  
COMOEDIA  
1805 Praefecti. Dem. vt his negociosis maximum  
Mox fustuarium numeremus. Desm. nempe ita  
Vt dicis. Dem. agè igitur illuc nos eamus, vt  
Functi officio à Pharone ineamus gratiam.  
Scena 4. Septenarii.  
Moses. Aaron. Populus Aegypt. Pharo. Symbulus.  
Magi 3.  
VIden’ frater quam Pharo obstinatè operam dat, vt sibi  
1810 Populum seruaßit? Aar. Regem dici magnum esse autumant  
Sapientiae condimentum, constantiae bonae   
Fideique promptuarium: hinc quantum ille abest, licet  
Quoiquam animum aduortere. Mos. Dixin’ hoc monitu dei fore?  
Vel Polypum vel Chamaeleontem hunc censeas: sic condijt  
1815 In melle linguam, si qui quid danunt, quo gaudeat:  
Sed cor situm est in felle, in acerbo aceto, si sui  
Fit voti compos. Mos. Est cor regis in Domini manu:  
Hic quom volt flectit, quom non volt indurat. Aar. ehò, facit  
Quod vulgus nequam solet atque improbum: nam donicum  
1820 Verbera sentit, resipiscit: post illa redit ad [[65]](#footnote-65)  
Ingenium. Mos. perge Aaron imperium Domini exequi,  
Virgam capesse, percute puluerem, mutetur in  
Pediculos, & abeant in pecudes pariter & homines.  
Vim sentiat, bonis qui non volt acquiescere.  
1825 Aar. Hem, ferio, vt agnoscant manu domini. Mos. mirabilis  
Deus est in operibus suis. habent sibi hoc, en proruit  
Huc populus pediculosus: frater nos cedamus hinc.  
Pop. Aeg. O ciues optati, populares, incolae, accolae,  
TRAGICA. 39  
Quò fugim’? A.heu, quae illhaec noua est miseria? quae lues,  
1830 Contagio, pestis denuò nos miseros enecat?  
Eheu satellitium, quod me totum exedit.  
Eheu, iámne ego viuos ero esca vermibus? nimis  
Me illic momordit pediculus, occidam: hem, ecce alterum,  
Ecce alterum. Phy. citius erumpunt alij noui,  
1835 Quàm istos necuerim, D. vix possum me continere, quin  
Caput, tergum, inguina scabam: sic summam mihi cutem  
His vnguibus perstringo. proh aerumnam miserrimam.  
Heu, foedis nos pediculis confici? E quid ego miser  
Dicam? vno omnes morbo teneri? femoralia  
1840 Ac tibialia lendiginosa pediculis scatent,  
Ab homine vsque ad pecus sunt obsita omnia vermibus.  
Phar. In homines simul & pecudes saeuit morbus hic. nihil  
Tutum est ab istoc genere vermium. Sym sic res habet.  
Phar. Proinde miror nil potesse vos nobis in his  
1845 Simile efficere. Zoroast. tentauimus satis superque, sed  
Nequicquam omnia: res ad nostram sententiam parùm  
Succeßit. Iamn. anteidhac Pharo nostram potentiam  
Vidisti. caeterùm haec phthiriasis est. mortalium  
Corporibus infestißima. nos eam tibi phthirian ˂ phtbirian  
1850 Magicis carminibus efficere omninò non possumus.  
Symb. Quid ais tu? quorum Aegyptus miratur sapientiam,  
Vos in tantillo superarier ab his nugiuendulis,  
Planis & impostoribus? iamne non ludent dolis  
Trioboli homines, & his succumbet Aegyptus [[66]](#footnote-66)  
1855 Sapiens? Zor. nota est sapientia Mosis diuina omnibus [[67]](#footnote-67)  
Satis. Iamn. Symbule, humana nequicquam valet sapientia  
Contra deos Mambres est certè Pharo diuinior,  
Quam quae sic poßiet opera nostra effingi probè.  
Zor. Nos nulla subterfugia aut rimas rex quaerimus,  
COMOEDIA  
1860 Nec verba tibi importamus, simplex veri oratio est.  
Nam non potest fieri, nisi hîc adsit digitus Dei.  
Iamn. Apertè profitemur, non isthaec facit industria  
Humana, sed digitus Dei. Mamb. suspicimus hîc simul  
Digitum Dei: nihil nos aliud tibi praeteximus.  
1865 Pha. Apage istuc. Deum ego nescio. non tamen hinc dimisero  
Israelem, non, si ante tenebras, tenebras quaeritem  
Mihi, aut caput hoc extremis obiectem periculis.  
Sym. Hinc nulla res adeò grauis te vnquam retrahat, face  
Vt coepisti, obdura & profer quicquid ingerunt tibi  
1870 Malorum finge somnia istaec esse, quae magi  
Loquuntur. Pha. adferunt fumos meros. Symb sapis probè.  
Scena 5. Trimetri.  
Maria. Populus Israelis. Demarchus. Desmophylax.  
NAE infoelix est homo impius, qui neque  
Verbis neque portentis aut signis flectier  
1875 Potest: adeò ille occalluit animo semel,  
Vt nec Deum nec homines prorsus cogitet.  
Non ipsus aerumnam aut cladem sentit suam,  
Non, si iam ad orci fauces astet proximè.  
Quod quàm facilè ex Parhone cuiuis noscere est?  
1880 Hic toties admonitus, cum gratia suo  
Vt nos regno remittat ire ad sacra dei  
Nostri, recusat pertinax: itemque post  
Plagis adactus huc durißimis nihil  
Mouetur, obstinatè etiam nos detinet  
1885 Verùm nisi Spiritus domini in me iam siet  
Vanus, grauiores perferet aerumnas adhuc,  
TRAGICA. 40  
Vt istam ab hoc sibi gloriam dominus cluat.  
Sed eccos Israelitas miserrimos,  
Vt rursus in pistrinum ineant durißimum,  
1890 Vbi praeter laborem exantlant iurgia,  
Maledicta, improperia & super haec tot verbera.  
Fratres viri, feramus animo masculo  
Quae dura perpetimur. breui deus aderit,  
Qui nos ex carnificina istac eduxerit.  
1895 Henoch. Soror manum dei cognouimus. Pharo  
Solus repugnat durus. Iud. admiranda sunt  
Quae dominus praestitit, sed nequicquam omnia.  
Sime. Nos sustinemus indignis populum affici  
Modis. Eliah. hei, costae mihi plagis callent. Amin. fames  
1900 Me item miserum enecat. Elia. homines magis asinos  
Quàm nos, vidisti nunquam. Mar. forti pectore  
Estote, sustinete adhuc pauxillulum.  
Si quid possum vaticinari, breui admodum  
Hinc liberabimur. Henoc. ita quidem faxit Deus  
1905 Beatus. Mar. nostra iam salus pro foribus est,  
Confidite, & rebus vos seruate secundis. [[68]](#footnote-68)  
Sim. Quid autem Pharo? qui omnem hactenus iacit aleam,  
Vt nos sibi mordicus retineat? Vir duplex  
Est, aliud ore sonat, aliud celat animo.  
1910 Nam iam aliquoties Mosem & Aaronem subdolus  
Fefellit, defraudans genium nostrum nimis  
Crudeliter. Mar. enimuerò tandem desinet.  
Iud. Lupus pilum mutat, non animum. Mar. at hîc secùs  
Iehuda fit. Cor regis in Domini manu est.  
1915 Ceu riuulus aquarum, qui quò vult ad suum  
Inclinat illud arbitrium. illhic vnus est  
Καρδιογνωστης. Iud. Demiror Pharaonem nihil  
F  
COMOEDIA  
Mouerier tot signis. Heno. Prodigiosa sunt  
Quae Dominus excitat: adeò non crassus est,  
1920 Vt haesitet virtute fieri istaec Dei.  
Mar. Et haesitat, & nullum esse Dominum creduit.  
Nam hoc mane Moses denuò iussu Iovae  
Adijt Pharaonem, vt nos dimittat ad sacra  
Dei nostri, quod si recusarit, fore  
1925 Vt varia insecta eius palatium & domos  
Irrumpant, populoque infestißima oppleant  
Faciem Aegypti vniuersam: sed nos Gossenem [[69]](#footnote-69)  
Habitemus, vbi seruet nos immunes ab his  
Insectis, vt vel eo exemplo sciat Pharo  
1930 Sit quantus in terra Israelitarum Deus,  
Qui tantum discrimen faciat inter suum  
Et Pharaonis populum. Si maecastor laudandus est   
Dominus, laudandus est Deus Abrahae, facit  
Qui istaec portenta in populo. Elia. sit laus perpetim  
1935 Deo Amin. sit laus in aeuum nostro huic Iouae,  
Qui visitauit nos, vt de manu saeui [[70]](#footnote-70)  
Pharonis vindicet populum suum Elia. labor  
Vtcunque onerosus hic cluat mihi, & grauis  
Sit seruitus, spes libertatis me tamen  
1940 Haud mediocriter solatur: alia calamitas  
Aliam sequitur in Aegypto, hic sub pondere  
Genua labascunt. illic infestat grauis  
Scolopendra, musca, vespa, stellio, formicula, [[71]](#footnote-71)  
Et id genus multa execranda animalcula.  
1945 Mar Non his quidem vindex malorum Deus erit  
Contentus: grauiora etiamnum restant, prius  
Quàm abeamus hinc in terram nostris patribus  
Diu promissam. Sim. adhúcne graui ora obsecro?  
TRAGICA. 41  
Mar. Adhuc grauiora. quod Dominus dabit, interim  
1950 Nos expectemus. Mosem habemus, quem ducem  
In nomine Schadai sequamur, quando erit  
Opus. Iud sequemur alacres. verùm adsunt modò  
Nostri exactores: ad opera intermissa nos  
Properè abripiamus hinc. Dem. Quàm pulchrè ego meos  
1955 Flagricibas hisce faxim loris, vt scient  
Tam validè varij, quam vel coccinum vel purpura, [[72]](#footnote-72)  
Nisi modò eundum sit aliò ex iussu Pharonis. [[73]](#footnote-73)  
Desm. Equidem illos egregiè ex suis virtutibus  
Ornarem, vt Dij nostri simul omnes perduit  
1960 Scelestos. Dem. inde haec insecta proficiscier  
Tam certo scio, quàm me nunc viuere, heu dolor,  
Me non habere spacium, qui de illis modò  
Supplicium sumam vt volo, & vt est aequißimum?  
Desm. Vocandus est Moses atque Aaron. caeterùm  
1965 Nos iram verbis dissimulabimus impigrè.  
Nam vt haec sunt tempora, sapientem illum autumant,  
Qui interdum, quoque neceßitas ita postulat,  
Manu altera fert lapidem, ostentat panem altera:  
Aut qui ex eodem ore calidum atque frigidum  
1970 Simul efflat. hoc enim qui facere non potest,  
Nunquam is sibi rem faciet. Dem. id verißimè  
Dixti Desmophylax. Verum eccos tibi obuios,  
Quos quaerimus: magnum viae dispendium  
Nobis ademerunt. Desm. agè hos alloquere tu.  
 Scena 6. Eiusdem generis cum superioribus  
1975 Demarchus. Moses. Aaron. Desmophylax. Pharo.  
AD vos ibamus. Mos. quidnam est? Dem. vos iußit Pharo  
Accersier. Aar. nósne? hem frater, videlicet  
F ij  
COMOEDIA  
Rursus aliquam in nos tragulam inijciet, aut dolo  
Fabricam finget nouam. Mos. Dominus decîderit.  
1980 Desm. Festinandum quidem est, res non patitur moram.  
In rem vestram fuerit, quod vos adducimus:  
Nam rex loquetur, quae pol plurimùm sient  
Vobis saluti & commodo. Mos. faxit Deus.  
Sed vbi est Pharo? Dem. ellum oportunè aulam egressus est.  
1985 Mos. Salue Pharo. Phar. salutem optamus maximè.  
Non est temerè, quod vos ad me vocauerim.  
Expertus denuò in vobis manum Dei  
Resipisco, nec iam amplius Israelem nego  
Vobis dimittere: quin ite ac facite sacrum  
1990 Vestro Deo, sed in hisce tantùm finibus,  
Insecta vt hinc procul abigat. Mose. Hau, non ita Pharo.  
Pha. Quid autem Moses? Mos. quia non commodè potest  
Id fieri. nam nos ea quidem nostro Deo  
Sacra faciemus, quae execrarentur tui  
1995 Aegyptij, nec aequis oculis poßient  
Aspicere, vt his moti in nos continuò saxa [[74]](#footnote-74)  
Iaciant. Sed si qua cura tuorum te mouet,  
Permitte, vt eamus hinc in solitudinem  
Saltem tridui iter, nec verò amplius, vt Deo  
2000 Nostro sacrificemus, prout ipse iusserit.  
Eam rem si abs te possumus impetrare, iam  
Ne musca quidem vos infestauerit. Pha. placet.  
Concedo, sed isthac lege ne pòst longiùs  
Hinc procedatis, aut loco istoc quópiam  
2005 Excedatis. Precamini item pro me Deum  
Vestrum. Mos. conditio perplacet statim atque à te [[75]](#footnote-75)  
Discessero, Dominum exorabo vt crastino  
Die auferat insecta à vobis, nec diutius  
TRAGICA.  
Haec perferet populus, tuine satellites.  
2010 Verùm caue nos amplius frustraueris.  
Quom plaga cessat, ne solitum animum induas,  
Ac nobis Israelem hinc ad sacrificia  
Dimittere. Pha. non faciam, quod dixi esto ratum.  
Dem. Iam vos abigite istam luem execrabilem,  
2015 Et pulchrè etiam vobiscum actum putabitis.  
Mose. Nos iam faceßimus. Aar. quid frater? arbitrare,  
Hic quae locutus est, ex animo dixerit?  
Mose. Nescio sanè, nisi quod mihi facere visus est  
Idem, quod aegroti faciunt: qui quom malè  
2020 Habent, meliora spondent omnia: posteà  
Verò quom conualuerunt, & morbus abijt,  
Rursus ad ingenium redeunt, ne dicam interim  
Eos subinde peiores resurgere.  
Sed nos tamen praestaemus, quod promisimus:  
2025 Deum precemur, vt isthaec auferat mala.  
Aar. Precemur etiam pro impijs, quoad possumus.  
Scena 7. Trimetri Iamb.  
Thodopis. Spudaea.  
ESt istuc mihi datum à dijs immortalibus,  
 Vt quanquam foemina sim & sexu fragili, queam  
Nonnulla prospicere futura. non enim  
2030 Vt modò alea cecidit, suspicata iam diu  
Fuissem. Hoc illud est, quod dixi saepiùs  
Aegyptum oportere aerumnis multis adhuc  
Et obrui & conficier miseram. Dapsilis  
Rex Pharo sibi studet & genio suo, parùm  
F iij  
COMOEDIA  
2035 Quid ciuibus miseris fiat perpendit, vt  
Suam expleat tyrannidem. Scio quidem,  
Neque conuenit mihi, nec personae prepon ??BS  
Admittit istaec vt de rege proloquar,  
Qui animo meo certè charißimus omnium  
2040 Meritò esse debeat, qui item charißimam  
Sibi me adiunxit: Sed haeccine obsecro fieri?  
Itáne Israelem hîc retinere inuitò studet  
Sibi cum summo probro & populi magno malo?  
Quanto aequius foret, si in hac re nonnihil  
2045 De iure suo recedat, vt prosit suis.  
Rex non necesse habet, vel certè habere non  
Debet pro iure suo agere omnia. Principi  
Nihil est clementia ac facilitate melius.  
Adeóne demens est Pharo ex animi sui  
2050 Saeuitia, vt tot signa, tot miracula  
Nihil aduertat? fex, purulenti sanguinis  
Foetor, ranae, vermes, insecta varia nil  
Ne commouent? Vah, quanto hîc regem plurimi  
Anteeunt sapientia, qui istud verißimè  
2055 Dictum putant: Inuitum qui retinere vult,  
Exire magis incitat. Errat longé mea  
Sententia, si imperium credat grauius aut  
Stabilius esse vi quod fit, quàm illud quod ad¬  
Iungitur amicitia. Sed haec ego non satis  
2060 Decorè dixerim ratione sexus, aut [[76]](#footnote-76)  
Meae personae, quae parare commodum  
Mihi debeam potius ex huius commodo,  
Et habere mores consimiles regi meo:  
Vt nostrae amori nulla incidere calamitas  
2065 Poßit. Verùm illum tam obstinatè operam dare  
TRAGICA. 43  
Ne quò dimittat Israelem, vt malit &  
Maria omnia & terram caelo miscere, vel  
Sacra item profanis, id mihi non volgaribus  
Modis dolet. Spud. Non illibenter te hactenus  
2070 Audiui. Thod. hem, tun’ Spudaea? Spud ego vero. Th. quî potes?  
A foribus audiui omnia. quàm cordata, quàm  
Lepida ac vera dixti? isthuc sapere est. quam vellem [[77]](#footnote-77)  
Pharoni in his tecum conueniat, non ea  
Quae nunc, perpetiamur mala. Sic sunt Principes  
2075 Omnes tyranni: hominum interitus nihili aestimant,  
Vel corruat caelum, desudet sanguinem  
Humus, fruges depastae intercidant, nihil  
Est, dummodò ipsi pro libidine omnia  
Agant & quiduis perficiant. Nil tam graue  
2080 Aut noxium gignit tellus, quod non ij  
Vix huius faciant. Per pol minimè mihi  
Fuisti falsa: praedixti dudum fore,  
Quae nunc toleramus miseri. Tho. huc obstinata mens  
Pharaonis enitebatur. Nolunt Dij  
2085 Mortalium pati tyrannidem diu,  
Neque vt prae nobis aspernemur caeteros.  
Spud. Quae non mala interim miserrimi sumus  
Perpeßi? Sanguinem, pus, ranas liuidas,  
Pediculos, cyniphes, scolopendras, & tribus  
2090 Vt rem absoluam bolis, quid non? Tho. ab, plura nos  
Timemus. Spu. quid? pluráne? Tho.eho.tu. mala mens. [[78]](#footnote-78)  
Malus animus, ad quem si quis tum magister improbus [[79]](#footnote-79)  
Accedit, ipsum animum insanum saepè applicat  
Ad deteriorem partem. Spu sanè vt tu quidem  
2095 Dicis. si non Symbulus consilia sua  
Intermisceat, aut si adeò pro istoc coeperit  
F iiij  
COMOEDIA  
Ebulum, nae facilè sperem omnia meliora. [[80]](#footnote-80)  
Thod. Quîdum meliora? heri Moses & iste Aaron  
Accersiti vt malum, quo omnes miserrumè  
2100 Laborabant, à Domino deprecarentur:  
Commune foedus vtrinque est initum: scilicet [[81]](#footnote-81)  
Vt illi insecta precibus hinc depellerent,  
Pharo autem eos permitteret hinc proficiscier  
Ad sacra suo domino facienda. res ita  
2105 Prorsus transacta est, ex pacto iam nulla sunt  
Insecta: ecce autem iterum Pharo ad ingenium redit.  
Spud. Vel haeri quiduis facilè conceßisset, modò ab  
Hoc genere vermium ratione vlla semel  
Potuisset liberarier, & tu ais neque  
2110 Fidem hunc seruare illis, neque stare foedere?  
Certè non hoc ferunt leges, vt quis recedat [[82]](#footnote-82)  
A conditione accepta vel alicui data.  
An se putat nullis teneri legibus?  
Vtcunque illis solutus esse dicitur,  
2115 In has tamen nihil indignum committere  
Regem decet, nisi legirupa aut tyrannus hic  
Siet. Thod. Symbulus est crudelis & populo inuidus: [[83]](#footnote-83)  
Affectuosus animus impotens iacet,  
Quid aequum aut iustum sit nihildum perspicit.  
2120 Vt pueri, qui dum verbera saeuiunt, cauent:  
Post id locorum meminerunt nihil amplius,  
(Infirmus enim est animus, qui eos gubernat, &  
Aetas inualida) Sic Pharo nil etiam sibi  
Cauet, nisi quom extrema vrget neceßitas.  
2125 Spud. Non omninò mali mihi videntur hi  
Israelitae, quanquam eos Pharo sic premit.  
Thod. Vah, quî mali sint? nulli os laedunt, nemini  
TRAGICA. 44  
Sunt aduersi, omnes facilè perferunt, ijs  
Sese vltrò dedunt, quorum studijs obsequi  
2130 Debent, nunquam se alijs praeponunt, vnicum  
Colunt Deum, cuius numen fortißimum  
Experti sumus vsque hactenus. Spu. nisi talpa sit,  
Quiuis id ipsum viderit satis. caret  
(Meo arbitrio) sensu communi, qui neget  
2135 Deos ab Israelitis stare, Pharios  
Nos contrà odisse: nam varijs nos cladibus  
Vsque opprimunt, tranquilla illis sunt omnia.  
Thod. Scio me quidem addictam satis huic populo, nisi  
Vel dignitas vel sexus obstaret, lubens  
2140 Quid faxim bene. Suasu meo permitteret  
Pharo ire hos quolibet, aut quò illic eos vocat  
Deus. Spud. Scin’ ipsum quid moueat? Tho. vbi dixeris.  
Spud. Ne si dimittat hos solito censu excidat,  
Minusque pinguia sint tributa, quae exigat.  
2145 Lucrum vndecunque iniqui captant Principes:  
Et quamlibet rosas subinde à sentibus  
Legunt, malum adiunctum lucro, non est malum.  
Thod. Pol optimè dicis. Sed ne quis audiat  
Hos sermones, eamus intrò. Spud. i prae, sequar.  
 Scena 8. Similis farinae vsus.  
Droma. Amalechus.  
2150 Dli boni quae isthaec noua est calamitas?  
Quis vastat Aegyptum totam genius malus?  
Vix here ab insectis liberati turpibus  
Minimum quieuimus, ecce autem iterum. Vix datum est  
F v  
COMOEDIA  
Diem ad vnum respirare, succedit aliud  
2155 Malum priori peius. ô Aegyptios  
Miseros. Die surgente vt mulgeant pecus  
Hodie exeunt famulae, ilicò redeunt domum,  
Neque lac neque mulctra reportant, consternatae ita  
Fuere. nunciant malum insuper graue,  
2160 Pecus omne pessuma laborare omnium  
Peste, interijsse equos, asinos, boues, oues,  
Capras, camelos, nil superesse quod in agris  
Aegyptij pascant. Proh Dij succurrite,  
Succurrite rebus afflictis. quid denique  
2165 Futurum est? ô miseros colonos, breui (auguror)  
Hic totus orbis interibit. Sed quis est,  
Quem ex Gossene huc ad me properare video? num  
Amalechus hic? certè ipsus est. quid habet mali?  
Ita cogitabundus properat solo ex loco.  
2170 Amal. Nisi Dij irati nobis sunt, herclè nescio  
Quid dicam aliud. tótne malis simul inuoluier  
Aegyptum? prò fidem Deûm. nobis pecus  
Omne perijt, pestifera lues Aegyptios  
Tauros, oues, capellas, breuiter omnia  
2175 Armenta gregesque absorpsit rictu pessumo.  
Cadauerosa terra foetet horridùm.  
Tellus sacris nisi expiatur, aut Dij  
Placentur victimis, incertus sum miser  
Quónam euadent. aut, quem finem sperabimus.  
2180 Iußit Pharo vt rebus relictis omnibus  
Visam, si interijsset quoque Israeliticum  
Pecus, num saeuisset eadem pestis in  
Iumentis Israelitarum quo quidem  
Vt veni, comperio illic salua esse omnia,  
TRAGICA. 45  
2185 Nunc eo, vti Pharaoni istaec nunciem. Dro. parùm  
Amaleche siste. Am. quis reuocat me? ehem Droma,  
Num quippiam habes noui, quod factum absente me  
Sit in Aegypto? Dro. vnde ades nobis? Ama. ex Gossene.  
Dro. Quo illic sese habent pecora? Am. optumè, vt solent.  
2190 Dro. Dij perduint te. Ama. Dij te potius perduint.  
Me seruaßint, quamobrem istuc? Dro. quoniam nuncias  
Malum. Ama imo bonum. incolume illic pecus omne est. Dro. Ain’  
Verò quae dicis? Am. id redeo, vt renunciem  
Pharoni. Dro. iratus quispiam est nobis. Deus.  
2195 Amal. Nihil est magis certum, qui obruimur tot malis,  
Quando interim Israeli sunt salua omnia.  
Dro. Videlicet magno discrimine à suis  
Discernit nostros, quisquis illhic est Deus.  
Ama. Ibo, vt apud Pharaonem istoc me exonerem nuncio.  
2200 Tu, quò lubet. Dro. nusquam aedepol, nisi domum.  
 Scena 9. Octonarii admistis Septe¬  
 nariis quibusdam.  
Moses. Aaron. Pharo. Symbulus. Magi 3.  
ADes frater, nunc exequamur, quod Dominus iubet.  
Nihil egimus hactenus: nec in pellendis vermibus Pharo  
Fidem datam seruauit, nec pecorum interitus animum illius  
2105 Heu, quicquam mollijt. Videmur potius addidisse  
Oleum camino, ita ferox in nos magis exaestuat.  
Aar. Sic est frater. non proficimus mage quam si verberemus [[84]](#footnote-84)  
Lapidem. Mos. porrò nunc denuò eamus, vt quae praecipit  
Dominus rursum poscamus. Aar. aquam nos postulabimus  
2110 E pumice. Mos. si durus negabit ex iussu Domini volis  
Plenis fauillam de calcaria fornace sumpsimus,  
COMOEDIA  
Quam mittam in aerem praesente Pharaone, ut ilico  
In puluerem mutata generet pustulas in bestiis  
Pariter atque hominibus. Aar. ita iussit Elohim: tamen  
2115 Saxa citius, quàm cor Pharonis mollias. Mos. Scio.  
Induratum est, vt non queat Deum cognoscere  
Tamen hoc agamus: his portentis exerit suam  
Dominus potentiam. fremat Pharo, obstinatus perneget,  
Deus his signis paulatim plebem primulùm faciet suam.  
2120 Ellum tibi Pharo cum suis. Mos. Adest in tempore.  
Sistamus nos coram ipso, vt si non audiat nos, sentiant  
Aegyptij manum nostri Elohim. Pha. Vah, denuò  
Vos? Mos. post tot signa ac prodigia edita per manum Dei  
Nostri Israelis ad te Pharo iterum reuortimur,  
2125 Si fors queamus abeundi impetrare gratiam.  
Pha. Nil impetras. precando surdas iam pridem mihi  
Aures reddidistis. abite, nec posthac me obtundite.  
Mose. Quodcunque rex ergo delirat, puniantur subditi.  
Hem, mitte frater, puluis in vniuersam Aegyptum eat.  
2130 Aar. Hem, mitto in aerem. Mos. coeat sanguis malus,  
Tabum, pus, sanies omne corpus occupet: [[85]](#footnote-85)  
Sint in iumentis, in viris simul & mulieribus  
Vlcera, apostemata, suppurationes ab homine  
Vsque ad pecus. Symb. Heu, quis improbus dolor inuadit renes meos?  
2135 Egon’ fiam nephriticus? Mamb. Vab, quid (malùm) istue sceleris est?  
Hoi, hei, vesica tota tuber est, malum vix suffero.  
Iamn. Hei mihi, quid hoc? atat inguina tuberant. hui, quantum hulcus hoc?  
Pedem mouere non possem. Zor. proh Mercuri, [[86]](#footnote-86)  
Istaeccine sunt incantamenta? Dij te perduint,  
TRAGICA. 46  
2140 Teque enecet Serapis cum venenato istoc fascino.  
Symb. Auferte istaec auferte, si quid versibus potestis. Iamn. au,  
Dolor mihi maior est, quam vt libeat quicquam versibus.  
Mamb. Equidem quid sit Symbule nescio. pedibus consistere  
Vix, heu, valeo. Pha. non tantus hic dolor est, qui me queat  
2145 A proposito retrahere, fixa stat mihi sententia,  
Immota mens manet feriant, incantent, verberent,  
Exurant, mactentque omnia, mihi verba fiunt mortuo.  
Nusquam dimisero Israelem. hem gladiatorio  
Animo affectant ad me viam: nullus tamen meam quod est  
2150 Vi à me auferet. tam dura non est vspiam silex,  
Vel cantes (credam) Marpesia, quam animus Pharonis est.  
Sym. Nunquam dixti melius Pharo, si cesset hic dolor.  
Zoro. Vah, nequeo sustinere, vt vno pressem digitulo,  
Vomica mihi in collo tumet. Mamb. iam si mihi ad manum siet  
2155 Cauterium, non diu patiar, continuò exurerem.  
Phar. Facite vos, fingite, inuenite remedia ac me sequimini.  
 Scena 10. Trimetri Iambici.  
Moses. Pharo. Aaron. Demarchus. Desmophylax.  
ECce Pharò, denuo ad te nos reuertimur.  
 Ph. Hem denuò? Mos. Haec tibi inquit noster Elohim  
2160 Hebraeorum Deus: Sine hinc abeat meus  
2160 Populus vt seruiat mihi. Alioquin si adhuc  
Repugnas obstinatus, nunc demum ego meos  
Omnes in cor tuum, in asseclas tuos, & in  
Populum cogessero impetus, & fecero  
2165 Vt maximo malo tuo discas, mihi  
Nullum esse in orbe toto terrarum parem,  
COMOEDIA  
Non vivere alium, me qui sit potentior.  
Ac te quidem tuosque confectos mea  
Manu, iampridem peste à medio sustulissem, [[87]](#footnote-87)  
2170 Nisi te excitassem ac destinassem ad hoc ipsum [[88]](#footnote-88)  
Peculiariter, vt meam potentiam  
Declarem, ac praedicetur nomen in vniuerso  
Orbe meum. Quod si itaque etiamnum volueris  
Populum meum impedire, nec hinc amittere,  
2175 Habeto sic: Tantam tibi vim grandinis  
Pluam, quanta fuit nunquam ab orbe condito.  
Phar. Istaec sagena vestra est, implicare cui  
Me sic conamini. abite hinc in rem peßimam.  
Mose. Mitte ergo actutum qui cogant pecus tuum.  
2180 Et omne quod tibi sub dio pascitur.  
Nam homines & pecora, nisi mox tectum subierint,  
Oppressa grandine introibunt. Dem. optimè  
Mones, domi manendum erit. Desm. tutißimum  
Cuique asylum domus est extra grandinem.  
2185 Testudo tuta est intra tegmen: tecta nos  
Vestrae isti grandini, si ita fit, opponimus.  
Phar. Abite inquam, nisi vultis ante grandinem  
Me vestros grandiùs grandire gradus, vt hinc  
Vestros repetatis cursus grallatorios.  
2190 Aar. Abimus Pharao, abimus, caeterùm malè  
Tibi metuo. Mos. abimus. non frustrà contempseris  
Verbum Domini. Vide ne post spretas minas,  
In te Dei nostri descendant cottabi.  
Desm. Collega si me audis, in septa nos pecus  
2195 Nostrum cogamus & in mapalia, ne occupet  
Nos inopinatò grando illhaec mox Aegypto imminens. [[89]](#footnote-89)  
Video enim procul ab Austro atras glomerarier  
TRAGICA. 47  
Nubes: quod dixere omninò non vanum erit.  
Dema. Hem Desmophylax, tun’ ante tubam trepidas? satis  
2200 Citò tum fecerimus, quom grando ipsa decidet.  
Complurium ego thriorum strepitum huiusmodi  
Audiui faciant meticulosi alij, manum  
Non verterim istas ob minas. Des quando ita tibi  
Visum est, agè face vt lubet, ego mihi prouidero.  
2205 Desm. Vah, me tui pudet, quòd ante tempus es miser.  
 Scena II. Vt superiores.  
 Moses. Aaron. Desmophylax. Pharo.  
Aaron frater. Aa. Aaron tibi adest. Mos. Nunc quod iubet  
Dominus tempestiuum est facessere. Aa heu feros  
Animos tot signis vsque ijs grauioribus  
Non flectier, aut tandem nihil resipiscere.  
2210 Mos. Hoc ita prorsus fieri permittet Elohim.  
Hem virgam extendo iussu Israelis dei,  
Et nomine Schadai: vt in Aegypto grandinet  
Horrendum. Pluuia, grando, chasma. fulgur &  
Tonitru in homines pariter & in pecudes cadant,  
2215 Ruant, feriant, prosternant, rumpant omnia.  
Aar Sic impios subin ad mentem reuocat Deus,  
Vt fors his moti diuinam potentiam  
Queant agnoscere, vereri, extimescere.  
Sed hui frater, quanta aeris inclementia?  
2220 Mos. Cedamus in Gossenem, ibi tutò fuerimus.  
Desm. O superi & inferi Dij, sancte ô luppiter,  
Quae illaec est aeris caligo? quis impetus  
Heu, grandinis? quanta elementorum est omnium  
COMOEDIA.  
Confusio? aera, aethera, aquam & solum simul  
2225 Miscerier video. at at at, vt caelum subinde  
Intermicante fulgure candicat? hei mihi,  
Hoccine tonitru? haeccine grando? saxa sunt mera.  
Pròh, iamne redit Chaos vetustum? eheu, solum  
Strepit, caelum obstrepit, coruscat, fulminat,  
2230 Et mugit, ben, dirùm. nullum ego esse numinum  
Sub tartaro inferorum existimo relliquum:  
Tanta est procella grandinis aer obsitus,  
Tantis vbique impreßionibus, & miser  
Cogor velim nolim Mosem huc accersere  
2235 Per hanc caeli intemperiem. Nunc eo, sed vt  
Expendo hanc aetheris commotionem, ego  
Quidem nouißimum imminere existumem  
Diem mortalibus. tam enim horrendam aliàs  
Aegyptus nunquam tempestatis imaginem  
2240 Vidit, vel ab hinc, quod sit primum ipsa condita.  
Sed eccos, ipso in tempore adsunt, quos volo.  
Moses, in summo rerum discrimine rogat  
Pharo rex ad se venire vt velis, & quam potes  
Miseris salutem dare. Mos. iam istic sum, tu praei,  
2245 Vt eò nos ducas. Desm. en, egressus est foras.  
Aar. Accede Moses. Mos. Salue Pharo. Pha. saluete vos.  
Ah, Moses, Aaron, peccaui etiamnunc Deo  
Domino vestro: siquidem ille iustus est, ego  
Verò & populus meus sumus impij. Proin  
2250 Abundè satis est grandinis, precamini  
Dominum. si nulla fuerint tonitrua ampliùs,  
Si grando nulla, dimittam vos ilicò,  
Nec est, quod vltrà hîc maneatis. sic fecero.  
Mose. Agè Pharo vt denuò experiaris numinis  
TRAGICA. 48  
2255 Nostri potentiam, statim atque egressus vrbem  
Extendero manus ad Dominum, tonitrua  
Cessabunt atque grandinare desinet.  
Hunc esse disces terrae Dominum: quamlibet  
Sciam, teque & tuos nondum reuererier  
2260 Satis Deum. Ista autem calamitas hordeum  
Tibi & linum afflixit, quòd hoc siliquatum erat,  
Et illud adhuc in herba. Verùm non item  
Zeam, nec triticum: nam latuerant adhuc.  
Phar. Sic est profectò. Sed tu istuc Moses face.  
2265 Mose. Iam fecerit Pominus, postquam hinc discessero.  
 Scena XII.  
 Siphra sola.  
NAE magnus est Deus & nimis laudabilis,  
Qui quos vult affligit, nec impios sinit  
Diu in suis erroribus persistere.  
Laudabilis est Dominus noster Deus Israel,  
2270 Quem plurimi faciant nepotes Abrahae,  
Qui nos ab impijs tanto discrimine  
Secreuit, in signis, rerum aut monstris potens.  
Hic est fiducia & robur nostrum, hic suis  
Dulce est & praesentißimum vsque rebus in  
2275 Aduersis praesidium. Quare nihil etiam  
Timebimus, moueatur terra quamlibet,  
Ac transferantur montes in medium mare.  
Vastatur Aegyptus, vi, turbine, grandine,  
Tonitru, fulmine: Gossene nostra incolumis est.  
G  
COMOEDIA  
2280 Haec sancta habitatio Israelis: hîc velut  
Columbulae in petrae cauernis delitescimus [[90]](#footnote-90)  
Nanque in silentio & spe nostrum robur est.  
Pharaonij affliguntur & gravissimè ob  
Rebellionem puniuntur, vt semel  
2285 Ad mentem reuocentur, & ab insitis sibi  
Salebris tandem in viam redeant. Sed vt autumo,  
Non nisi perpeßi extrema resipiscent serò. [[91]](#footnote-91)  
Ita enim agit cum impijs Dominus, qui mente sunt  
Praefracta, vt veritatem admoniti saepiùs  
2290 Si agnoscere nolint, in se pacem quaeritent,  
Nec vspiam inueniant. Non est enim pax impijs. [[92]](#footnote-92)  
Huc prodeunt Israelitae nostri, quibus  
Me adiungam, vt vna celebrem Dominum cantibus.  
 Scena XIII. Eiusdem generis vt sup.  
 Iudas. Simeon. Henochus. Eliabus.  
 Maria. Aminadabus.  
OPortet hunc Pharonem esse sine pectore  
2295 Corpus, vel certè Aegyptios ad miseriam  
Natos egregiè, si tot signis editis  
Nihil moueatur. Sim. Iuda frater, sic homo est.  
Reipsa modò comperi, quod dudum propalàm  
Ad Aaronem dixit Moses: nostrum Elohim  
2300 Cor indurasse Pharonis. Hen. nescio quidem,  
Quis daemon Pharaoni mentem excantauerit.  
Portenta quae per Mosem operatur Elohim,  
Non mediocre Israelitis solatium  
Praestant. nulli iam dubium est, quin Deus sui  
2305 Promißi ad Abrahamum sit memor, ac velit  
TRAGICA. 49  
Nos liberare de Aegypto, atque educere hinc  
Aliò ad terram nostris promissam patribus,  
Ad terram (vt inquiunt) abundantem vndique  
Lacte & melle. El.ò quam ad ista verba animus mihi  
2310 Exultat? nunc cupiam videre isthanc diem.  
Non dura iam mihi seruitus. iuuat etiam  
Per hos labores proficisci ad solatia.  
Nil haesito, quin propediem hinc liberabimur.  
Potens in Aegypto manus Dei Israhel  
2315 Facit prodigia, queîs sibi nos aßerat,  
Ac vindicet Pharonis de tyrannide.  
Nullum est, vt audio, pecus, quod non peßimo  
Laboret vlcere: imò quid pecus? homines habent  
Vlcera, apostemata, pustulas, flent, eiulant,  
2320 Fremunt, cruciantur: nil sanum Aegyptus fouet.  
Ad haec calamitas grandinis, tonitrui  
Et fulguris faciem Aegypti obsedit totam. [[93]](#footnote-93)  
Mar. Hoc illud est, quod dudum vobis dixerim.  
Horum pertaesi Aegyptij, confidite,  
2325 Mutabunt odium, & aequiores multò erunt  
Nobis. audite saltem ò Israel duces  
Vestros, & his obtemperate in omnibus.  
Popul. Isr. Obtemperabimus. B. Is. his obtemperabimus.  
Mar. Ita spero quidem. Iud. hos sequemur quolibet soror.  
2330 Popul. Is. Nostros duces sequemur. Amin. cantemus Deo  
Domino Israelis in choris & tripudijs,  
Qui mirabilia in Aegypto perficit, & hinc  
Qui educet Israelem per validam manum.  
G ij  
COMOEDIA  
Chorus 4. filiorum Israelis.  
Ex psalmo 104.  
Iamb. Dimet.  
Memor Deus erit foederis,  
2335 Quod ad Abraham locutus est.  
Promissa seruabit rata  
In mille stirpes perpetim.  
Quod iureiurando Ißaac  
Addixit, ille meminerit  
2340 In omne semper seculum  
Nam & obligauit se Israhel  
Eiusque deinceps semini,  
Vt his Chananaeos daret  
Agros velut patrimonium.  
2345 Hîc figerent sedes suas,  
Hos poßiderent incolae  
Haereditario bono.  
Pusillus hic grex quamlibet  
Tum fuerit inhabitantium:  
2350 Et singuli errarint locis  
In his vt exteri aduenae:  
Non siuit his à quopiam  
Fieri malum, sed punijt  
Reges vel horum gratia.  
2355 Vnctos meos nanque, inquit is  
Ne vos velitis tangere:  
Nec ceu maligni aliquo modo  
Meis nocete vatibus.  
Pòst inde fixis sedibus  
2360 Vocauit in terram famem, TRAGICA. 50  
Nec panis vspiam fuit.  
Posthaec Iosephus venditus  
A fratribus praemittitur  
Ad incolas Aegyptios:  
2365 Hunc seruituti mancipant.  
Hîc captus in ferro innocens  
Constringitur, dum rex Pharo  
Insomnium noctu videt.  
Hoc explicato praeficit  
2370 Regno Iosephum rex Pharo.  
Ab rege fit secundus ac  
In omnia imperium tenet.  
Huic subiugantur satrapae,  
In veritate numinis  
2375 Vt erudiret Principes.  
Ingressus est huc Israhel,  
Et vniuersa familia.  
Peregrinus in terra fuit  
Iacobus inde Chamea.  
2380 Populum suum mox hîc Deus  
Sic auxit, vt plures suis  
Se se viderent hostibus.  
Conuertit horum pectora  
In odium contra Israhel.  
2385 Genus pium ac lectum Deo  
Quin insequuntur fraudibus.  
Minantur extrema omnia:  
Student Hebraeos, si queant,  
Miris modis excindere.  
G iij COMOEDIA  
Actus 5. Scena I.  
Pharo. Symbulus. Trimetri Iamb.  
2390 NAE ego facilè credam nostros veneficos  
Minimè huc redituros. Sym. sanè. siquidem bene  
Sapiunt. Pha. interminatus sum, ne huc inferant  
Pedem, neu in nostrum conspectum dehinc prodeant.  
Quod si tamen ausint, morte perdam audaculos.  
2395 Symb. Etiámne ausint post tot locustas, post sata  
Depasta, post tenebras vel tactiles manu?  
Phar. Equidem boni esse regis arbitror, suos  
Sic regere, ne cuiquam cedere debeat,  
Cogatur aut per vim facere, quod sit animo  
2400 Aduorsum: par est hunc vt metuant subditi.  
Vel oderint, agnoscant in regis manu  
Esse omnia. Ab institutis maiorum Dijs  
Ego neutiquam discessero. Symb. sic fortiter  
Resistito, vt te Dij bene amabunt. nec sinas  
2405 Te quoquam impelli nouitij Dei minis,  
Aut fascinato aere. Pha. Pol dicis optumè.  
Nam prôh Deûm fidem, quid aliua est? Bonis  
Viris vt sacrificatum ire hinc concesseram,  
Percontor, quinam & quot demum ituri forent:  
2410 Responsitant, cum iuuenibus ac senibus simul  
Omnes, itemque pariter cum maioribus  
Minoribusque pecudibus, quòd acturi [[94]](#footnote-94)  
Essent festum Deo. At, inquam ego, sic vobis Deus  
Adsit, vos vt dimittam vna cum paruulis.  
2415 Iam iam vestra mihi satis spectata malicia est.  
Symb. Probißimè istuc regium est: quin hoc vide, TRAGICA. 51  
Ne te pessundent. Pha. curae sit mihi. sinam  
Potius caput hoc, meaque omnia periclitarier,  
Quàm ad vota mihi rebellium concessero.  
2420 Factitius ille Deus plurisne sit ac Pharo?  
Non, si pereat Aegyptus vniuersa. Symb. fac  
Istam teneas mentem, quocunque res cadat.  
 Scena 2. Trimetri, vt superiores.  
 Moses. Aaron. Pharo. Symbulus.  
VTcunque frater nullis monitis poßiet  
Pharonis animus molliri: minimè tamen  
2425 Verbi ministros desinere oportet. Deus  
Ipsum suo tempore castigabit nimis  
Grauiter. Quiduis ferat potius, quàm ab impijs  
Si verbum suum, hoc est, se aspernari sentiat.  
Huius enim ille vltor erit. Aar. profectò plurimis  
2430 Exemplis id iamdudum verè didicimus.  
Nam qui Dei Verbo resistunt, hos puto  
De genere Titanum prognatos, quos vocant  
Fraterculos gigantium: nec verò secus  
Cum istis agetur, ac qui fecere Babylon.  
2435 Confundet hos Deus in suis erroribus.  
Mos. Non fit mihi dubium, quae pertinacia est  
Pharonis. ac nescio quid in me spiritus  
Domini loquatur, quò res euentura sit.  
Ille indies nostros facit ab Aegyptijs  
2440 Inire magnam gratiam, ingentem quoque  
Apud hos fauorem nobis conciliat: magis  
Magisque nos verentur ac amant, nihil  
G iiij

COMOEDIA  
Dum est, quod negent, vasa aurea atque argentea,  
Quae praecepto Dei hinc simul exportabimus.  
2445 Vnum tamen restat, ferientis vt manum  
Dei vltimò tandem Pharo durus sentiat.  
Aar. Sanè quidem. Malus malum ferat, donec [[95]](#footnote-95)  
Malum ipsus agnorit suum ac resipuerit.  
Quanquam quae spes sit illum fore frugi, semel  
2450 Quem Deus adeò despexerit? Eccum, adest Pharo.  
Mose. Nos neutiquam reuersuros ad te Pharo  
Dudum dicebam: at rursum huc nos vocat Deus.  
Audi itaque quid postremo illhic per nos tibi  
Loquatur: nec enim tibi loquetur ampliùs.  
2455 Phar. Hem. Mos. circa noctis (inquit) medium Aegyptios  
Obibo, omnesque in Aegypto primogenitos  
Morte feriam durißima, vel ab ipsius  
Pharonis qui sedet in solio, ad primogenitum  
Huiusce seruae, quae sedet ad molas trusatiles. [[96]](#footnote-96)  
2460 His adde etiam pecorum: ac maior erit vndique  
Tumultus, quàm fuit vnquam, vel futurus est.  
Porrò autem in Israele nihil, neque bipedum  
Neque quadrupedum omnino mouebitur, adeò  
Vt ne canis quidem quicquam tibi mutiet.  
2465 Idque vt sciatis, quantum Dominus fecerit  
Discrimen inter Israelitas suos  
Ac vos Aegyptios. Vsque adeò (inquam) Pharo, vt  
Tui isti populi ad me descensuri sient,  
Obnixè etiam rogaturi, vt cum omni simul  
2470 Populo mihi commisso liberè exeam.  
Atque ego tum demum exibo. iam vale Pharo.  
Symb. Vah, rursum tibi cudit tenebras, & verba dat.  
Nihil tu moueare. Phar. ego mouear? sic vt lapis

TRAGICA. 52  
Hic. doleo saltem deeße, quo me vlciscier queam.  
 Scena3. Septenarii & Octon. misti.  
 Moses. Aaron. Elohim.  
2475 HIs tot tantisque portentis monitus Pharo, tantum abest  
Vt ipsum existumem quicquam mollirier, vt mihi spus ??BB  
Iam suggerat hominem magis induratum iri Deo  
Eius animum premente. Aar. equidem id frater satis certò scio.  
Eloh. Heus Moses, Moses heus. Mos. ecce ego domine. quid fieri postulas?  
2480 Eloh. Hic mensis anni primus esto, & mensium caput.  
Quamobrem vos sic ad vniuersam Israelis multitudinem  
Loquimini: Patresfamiliâs cuncti decimo die  
Huiusce mensis agnum mansionatim sibi  
Sumunto. Sin qua familia ad vescendum agnum non sufficit,  
2485 Paterfamiliâs proximum vicinum adhibeto, pro  
Ratione numeri eorum, qui ad esum agni suffecerint.  
Hic agnus integer & sine labe purus esto: mas item &  
Anniculus hic esto: agnúsne sit an hoedus nihil discriminis  
Habento. Qui vt in custodia detentus fuerit ad  
2490 Diem huius mensis decimum quartum, ab omni multitudine ˂huins  
Israelitarum sub vesperem mactator. [[97]](#footnote-97)  
Tum postes ambo, supernaque limina aedium, in quibus  
Comedetur, eius sanguine consperguntor. Sed caro  
Nocte illa comeditor igne tosta: panes quos adhibebitis,  
2495 Infermentati sunto. eaque cum amaris herbis sumitor.  
Proinde ne quid ex eo crudum neu elixum aqua  
Estote, sed tostum igne tantùm vnà cum capite ac cruribus  
Atque intestinis. Neu quid reliqui in posterum diem  
G iij  
COMOEDIA  
Facitote: ac siquid postridie reliqui fuerit, comburitote  
2500 Hoc autem habitu comeditote: accinctis lumbis pedibusque [[98]](#footnote-98)  
Induti calceos, manibus tenentes baculos, atque ita  
Festinatim facitote: nam Domino hoc Phase est et transitus  
Ego verò tum illa nocte transibo per Aegyptum, omniaque  
Aegypti primogenita perimam, tam in hominibus, quam pecudibus.  
2505 Ac ego Dominus poenas sumam de cunctis Diis Aegyptiis.  
Sed illo sanguine animaduerso, quo notatae erunt domus  
In quibus eritis, vos praeteribo: nec grassante me in  
Aegyptios perniciali vos vulnere afficiemini.  
Illius autem diei semper memineritis, quem item  
2510 Celebrabitis festum Domino, vestrisque liberis  
Vsque celebrandum solenni edicto indicabitis.  
Septem dies vescemini non fermentatis panibus,  
Statimque primo horum dierum fermentum auferetis è  
Domibus vestris. ac quisquis à primo die vsque ad septimum  
2515 Gustauerit fermentatum, tollatur is  
De numero Israelitarum. Die autem primo & septimo  
Vobis erit sacra conuocatio, nec opus parabitis  
Vllum his diebus, nisi quod ad victum cuique necessum erit,  
Solum id licebit facere. Panes vos quidem seruabitis  
2520 Sine fermento, quòd illo ipso die de Aegypto copias  
Eduxerim vestras, quem ob id perenni lege vos  
Vestris nepotibus sancibitis. A diei vespera  
Decimi quarti mensis primi vsque ad vesperam  
Vicesimi primi eiusdem mensis vescemini  
2525 Non fermentatis, nullum per illos septem dies  
Fermentum habebitis domi. ac quicunque tum gustauerit  
Fermentatum, is vobis ilicò tollatur ex  
Numero Israelis, seu peregrinus siue indigena ille fuerit.  
Nihil (inquam denuò) fermentatum gustabitis: at vbi 2 x ubi? BS  
TRAGICA. 53  
2530 Vbi degetis, non fermentatis vescemini  
Mos. Sic Elohim praecepero. velis Domine tua  
Praesentia tutari dilectam tibi ab orbe condito  
Ecclesiam. Eloh. illam ego nunquam deseram. tu abi. [[99]](#footnote-99)  
Scena 4. Trimetri.  
Demus. Amalechus.  
DIj immortales pol nobis maximoperè  
2535 Succenseant, si vera sunt quae praedicas.  
Amaleche ain’ verò? Am. totum per oppidum  
Iam rumor hic increbuit. Dem. at Pharo quid? Am illene?  
Floccos non tam nihili facis, quàm ille omnia haec.  
Dem. Itan’ cordi est salus suorum Principi?  
2540 Amal. Quàm sit vide nihil enim horum mea interest.  
Ille Pharo est, liber est, nos eius subditi.  
Verè Pharo est, si libertatem subditis  
Suis parauerit, hoc opus est. Ama. at hoc facit.  
Dem. Non hac via faciet: si per stragem suarum  
2545 Id efficere conatur, actum aget. Mihi  
Videtur hunc potius quandam tyrannidem  
Absoluere, tantùm abest, molirier vt putem  
Quicquam hunc saluti nostrae consentaneum.  
Amal. Extra iocum: vt tibi istuc verè dixerim,  
2550 Pharo nimium crudelis, atque adeò nimis  
Est ipse durus praeter aequumque & bonum.  
Nam quid detrimenti ferat, concesserit  
Si huic populo proficiscier ad triduanum iter?  
Dem. Nihil Amaleche, nihil. Amal. & populus non malus  
2555 Est. tum autem Moses quantiuis precij est, homo  
COMOEDIA  
Antiqua virtute ac fide, quem suspicit  
Meritò tota Aegyptus. Dem. satis equidem scio  
Ifraeli multò esse propensißimos  
Nostros tribules, ac mulierculas huic  
2560 Omnem conceßisse supellectilem: attamen  
Miror quò euadat regis obstinata mens.  
Amal. Solet aliquo casu omnis pertinacia  
Frangi: nam Dij beati eam minimè ferunt.  
Sed non puto hic cessauerit, nisi ipsus &  
2565 Potior Aegypti pars perierit funditus.  
Huc animum plus satis insanum instigat magis  
Symbulus, vt illi noster Osiris suis  
Factis dignum exitium duit. Dem. Vesper ferè  
Nunc imminet, ibo Amaleche domum; si eiusmodi  
2570 (Quod neutiquam fieri velim) contingat, vt mihi  
Narrasti, quos motus, quas ego turbas dabo?  
Sed inter spem metumque haerendum est, donicum  
Res docuerit aliud. vale. Amal. tu quoque vale.  
 Scena 5. Senarii Iamb.  
 Ifraelitae. Moses. Aaron.  
FAciemus ita, vt & fecimus viri duces:  
2575 Deumque per vos iam precamur supplices.  
Mose. Fratres viri, ex quibus Deus suam sibi  
Lectißimam inter hos errores & graues  
Motus ecclesiam constituit, obsecro  
Audite Dominum vestrum. Sime. immerso in sanguinem  
2580 Caesi agni fasciculo hysopi en infecimus  
Vtrosque postes ac superna limina.  
TRAGICA. 54  
Atque hic ille agnus est, sic tostus vt Deus  
Voluit. Mos ita hanc rem vobis atque liberis  
Vestris solennem in aeuum statuite. Cumque iam  
2585 Ingreßi fueritis terram illam, quam dabit  
Dominus vobis, velut promisit, hunc cultum [[100]](#footnote-100)  
Seruate. Deinde si fors vestri liberi  
Rogauerint, quis cultus ille sit? ilico  
Vos respondebitis: Phase haec mactatio est  
2590 Domino, qui quando in Aegypto olim Aegyptios  
Caederet, Israelitarum praeterierit  
Domos ac liberauerit. Proinde nunc  
Erecti sic cum baculis, accinctique [[101]](#footnote-101)  
Hunc agnum transitus festinè comedite.  
2595 Aar. Vultus Domini nostri Israelis sit super  
Ecclesiam suam. Vos fratres sumite.  
Mos. Iam pasti hoc agno gratias Deo Elohim  
Agimus, qui nos seruarit ab angelo suo  
Vastatore Aegypti nostrasque transierit domos. [[102]](#footnote-102)  
2600 Sed haec Dei iussu huius Phase lex esto: [[103]](#footnote-103)  
Lex Phase. Dimetri Iamb.  
Extranens ne vescitor.  
Seruis quoque emptitijs modò  
Accîsi fuerint vescier  
2605 Fas esto. Nec quis aduena,  
Nec mercenarius ex eo  
Quicquam comesto. Denique  
Vnà in domo illud sumitor.  
Nec quippiam carnis domo  
2610 Effertor aut os frangitor.  
COMOEDIA  
Hoc Israelis ciuitas Omnis simul operator, & Qui erunt peregrini inter hos, Scindantur, ac tum si volent 2615 Accessum habento ad Phase: sic Simul censentor vt incolae.  
Praeputiatus vllus ex  
Illo prorsus ne vescitor.  
Peregrinis ac incolis  
2620 Eadem esto lex, si habitauerint  
Vos inter Israel simul.  
Isr. Legem hanc nostri Iehovah de Phase ratam ˂Iehonah  
Seruabimus. Iud. hanc in sempiternum sic ratam  
Seruabimus. Elia. seruabimus. Amin. seruabimus.  
2625 Mos. Sic facite, vt iam vos hinc nocte hac eduxerit  
Dominus in terram diu promissam patribus  
Nostris. Isr.ò iam populum suum Deus Israhel  
Eduxerit, ò eduxerit. Mos. silete fit  
Trepidatio, strepitus, tumultus & frequens  
2630 Concursus in oppido, clamorque virûm grauis  
Venit ad aures meas. Dominus Deus suam  
In primogenitis exerit potentiam.  
Hoc vulnus extremum est, nunc hinc exibimus.  
 Scena 6. Eiusdem generis.  
 Populus Aegyptius. Demus. Pharo. Symbulus.  
 Moses. Aaron.  
ETiámne illud restabat? Pròh fidem Deûm.  
2635 Eheu dolor, dolor heu perijmus, quò ibimus?  
TRAGICA. 55  
Quò ibimus vt mortem fugiamus? heu fata aspera.  
P. A. Vah, quanta mortuorum strages? an domus  
Vlla est, quae non suum conspiciat funus? ab  
Crudelis imago mortis. peste qua excindimur?  
2640 Po B. Heri quàm pulchrè mihi valebat vnicus  
Meus gnatus? modò heu extinctus est, extinctus est. [[104]](#footnote-104)  
In quo me oblectabam vnicè, in quo spes, opesque  
Omnes mihi erant repostae, denique qui meae  
Senectae erat vnicum solamen, mortuus  
2645 Iacet. ah fili mi vnice, primogenite gnate mi,  
Quis mihi det vt pro te moriar? Po. C. non solus es,  
Quem fata sic premunt: Commune malum minus  
Laedit. in omni domo cadauer, heu, iacet.  
Dem. Horribilia sunt, quae Aegyptus patitur indies.  
2650 Hei mihi, quid faciam? quid agam? quid clamem aut querar?  
O coelum, ò terra & ò Dij superi atque inferi:  
Nihil ex primogenitis est, quin interierit.  
Hominis iuxtà ac pecoris eadem conditio est. [[105]](#footnote-105)  
Omnes horribiliter morimur. Agite viri,  
2655 Nos impetu ad Pharonem: si dimittere  
Nolit etiam nunc Israelem, ipsum simul  
Inuadamus, satius est vnius caput  
Periclitarier, quàm omnes moriamur. Pop. hem.  
Ruamus. Pha. heus satellites, heus vos, eho  
2660 Aegyptij festinate viri, Mosen huc  
Et Aaronem vocate ad me sine remora.  
Symbule quid nunc egero? me vicit Deus  
Ille Hebraeorum, inuitus herbam porrigo.  
Symbu. Quin illi abeant hinc in rem peßimam Pharo.  
2665 Mitte fugitiuos, ne venefici hi suis  
Incantamentis nos quoque enecent: scitum est  
COMOEDIA  
Duobus de malis quod minimum, admittere  
Popu. Dimitte Pharo rex Israelem, omnes tui  
Morimur: dimitte, si regnum incolume cupis.  
2670 Phar. Iam nunc dimisero, veniant populi duces.  
Mos. Tibi Pharo nos adsumus, quid nos vocas?  
Quin desinis tandem pugnare cum Deo,  
Tuosque sic conijcere summum in periculum?  
Agnosce manum Domini, eia agnosce, te qui sit potentior, [[106]](#footnote-106)  
2675 Ac etiam nunc resipisce. Pha resipisco, omnium  
Quidem, quae feci, ductus poenitudine.  
Nunc ergo surgite, exite è populo meo  
Et vos & Israelitae: ite, sacrumque [[107]](#footnote-107)  
Facite Domino arbitratu vestro: quin greges  
2680 Quoque ac vestra armenta hinc vobiscum abducite,  
Vt postulastis: ite sanè. Etiam mihi  
Sodes apud Dominum vos bene precamini.  
Aar. Nos ibimus per isthaec quò discrimina  
Vocat Deus. hunc autem si fors offenderis  
2685 (Vt certè saepius fecisti pertinacia [[108]](#footnote-108)  
Istac tua, signis tot insuper editis)  
Precor, tibi vt ignoscat & istum mutet animum.  
Mos. Nos ibimus: optata tibi sempor offerat  
Deus. Hunc si primò audisses & verbum Elohim  
2690 Nostri non spreuisses, eiusque ecclesiam  
Si in pace quietam misisses cum gratia,  
Non tot iam signa rebellionis in tua  
Aegypto extarent. isthaec res est: credito.  
Qui tangit hanc ecclesiam suam, is quidem  
2695 Laedit pupillam oculi sui. At ille haec passus est,  
Voluitque acrioribus signis affligere  
Aegyptum, vt tu populusque tuus sciatis hunc  
TRAGICA. 56  
Solum Deum esse, nec potentiorem quempiam. [[109]](#footnote-109)  
Quanquam quid adhuc futurum sit, docebit exitus.  
2700 Pop. Dem. Hos Pharo mißos face, aut omnes peribimus.  
Phar. Abite sanè nunc iam, & vt diximodò,  
Precamini Dominum mihi fausta omnia.  
 Scena 7. Trimetri.  
 Iudas. Simeon. Henochus & Israelitae omnes.  
 Moses. Aaron.  
REdeunt duces nostri, audiamus quid ferant  
Responsi. Sim. eia verò audiamus. Hen. obuiam  
2705 Illis eamus vltrò. Mos.principes viri, &  
Fratres mei Israhel ite, ite, nec mora,  
Componite sarcinas, viam capescite  
Quam Dominus monstrabit: praecedet is suos.  
Corradite aurum, vestes, aliaque necessaria.  
2710 Isr. En vasa, en quae corrasimus iussu Dei:  
Accinctos nos vides itineri: duc bone  
Moses tuos quolibet. Henoch. euge optatißima  
Nox, te quibus caeremonijs celebrabimus?  
Aar. Mirabilis est bonitas Dei, laudemus hunc  
2715 Semper: quia magnus est, operaque plurima  
Illius excedunt numerum arenae maris.  
Isr. En nos paratos, ducito. Sic condepsimus  
Massas nostras, sine fermento sic sufficit.  
Neque enim. Mos. agitè ergo, nimis vrgent Aegyptij.  
2720 Mactras imponite humeris, onera subite. iam  
Iam tempus est, promissa quo Pominus sua  
Perficiet. hoc Abraham, hoc Isaac, hoc Israhel  
H  
COMOEDIA  
Expetiit olim: ollas iam nunc Aegyptias  
Relinquite, properate & Dominum sequimini.  
2725 En ipse in ignea columna nos praeit  
Quin è Suchothis itaque toto hinc agmine  
Petamus Ethamum prope solitudinem.  
Pop. Isr. Dei minister, optatißime dux, praei.  
O quam mirabilia sunt tua opera Domine?  
2730 Quàm magna sunt quae perficis vsque in Israhel?  
 Scena 8. Similis farinae.  
 Elohim. Moses.  
MOses eho? Mos. eccum me Domine, quid imperas?  
Eloh. Iube Israelitas primogenita omnia  
Mihi consecrare, quòd vos opprimentibus  
Aegyptijs primogenitum omne ceciderim.  
2735 Nam & quicquid Israelitarum est vspiam  
Quod vuluam aperiat, id omne, siue hominum siet  
Siue pecudum, meum est. Mos. facesso Domine, quod  
Mihi praecipis. Eloh. posthaec iube iter reflectere,  
Et ante Piahirotha turrim inter Magdol & mare  
2740 Cui ex aduerso est Baalsephon castra facere  
Iuxta mare, vt Pharo arbitratus hos loci  
Ignaros hîc haerere ac solitudine  
Tenerier conclusos persequatur ilico. [[110]](#footnote-110)  
Nam huc ego animum eius incitabo, vt & ipsus &  
2745 Exercitus illius omnis mihi sit gloriae,  
Discantque Aegyptij, quantus sim ego Dominus.  
Mos. Sic iussero Domine mi Elohim: nunquid aliud  
Vis? Eloh. Vobis semper adero, & ab omnibus hostibus  
TRAGICA. 57  
Seruauero: proinde nihil vereamini.  
2750 Mos. Spes nostra tu Domine, in te nos sperabimus.  
 Scena 9.  
 Quadrati Iamb.  
 Pharo. Symbulus. Pop. Aegyptius. Pop. Israel.  
 Moses. Aaron.  
Ain’ Symbule? Sym. haerent palantes septi solitudine  
Illinc, & hinc mari: ignari prorsus sunt, quónam eant.  
Facilè iam hos concludamus atque de improuiso simul  
Omnes premamus. quid videtur? Pha. sine parumper. Pop. Aeg. rex Pharo  
2755 Cur fecimus hoc? vt Israelem dimiserimus? vide,  
Non verna, non seruus domi est, opes nostras amisimus.  
Phar. Ergóne patiar hos ire, meque haberier ludibrio?  
Meósne conqueri & illos liberè vagarier? haud sinam.  
Symb. Facillimo labore errones hos necabimus. Pharo  
2760 Fera, quam venatus es oportunè in casses incidit tuos.  
Phar. Arma citi, ferte arma viri, festinate cum curribus,  
Properate quadrigarij, manibus date tela, quamlibet.   
Ministret arma furor. Pop. Aeg. ad arma, ad arma viri concurrite  
Mactemus hos, trucidemus fugitiuos errones. Pha. moram  
2765 Rumpite viri, quid statis? eccos ruite, agite, cingite,  
Rapite, tundite & humi prosternite: dispalate profugos.  
Sed heus, ne inordinatè pugnemus, parumper sistite.  
Mos. Viri Israelitae quaecunque Dominus fieri iusserit  
De phase ac primogenitis, facitote vbi ille vos hinc duxerit  
2770 In terram Chananaeam, Hittaeam, Amorrhaeam, Heuaeam simul  
Et Iebusaeam, terram abundantem lacte & melle, vt diu  
Vobis daturum se iurauit vltro vestris patribus.  
Pop. Isr. Ita faciemus. Mos. Si rogauerint fors vestri liberi  
H ij  
COMOEDIA  
Quid istuc sit caeremoniarum, respondete, olim Elohim  
2775 Primogenitos Aegypti omnes percussisse et servasse vos.  
Aar. Aequum est parere iußibus tanti Domini, ac legem illius  
Vel vitae periculo tueri, quod vos facturos scio.  
Pop. Isr. Legem Dei tuebimur. A. Mandata Dei tuebimur.  
Po. B. Hui, quis iste exercitus, quiue homines? atat, arma eminus  
2780 Sonant. Po. C. quid ais? B. arma inquam video & tota plaustra militum.  
Pró, nos petunt, toto impetu in nos proruunt.  
Pharo ecce exercitum in nos, quò fugimus? actum est, perijmus. ô  
Mos. Silete, eia. Pop. Is. nusquam hinc elabimur: omnes, heu, occidimur.  
Mos. Silete, inquam, quid vociferamini? silete ac fidite.  
2785 Pop. Is. Iamne silebimus? eheu, iámne silebimus? en hostis adest propè  
Qui nos interficiat. prò prô fidem Dei. Ad quid nunc? Deus  
Vbi est? cui iam credamus? vbi illhaec modò manus Domini? heu dolor.  
Mos. Au, filij ne tam quidem. acquiescite in Domino. aderit  
Deus in se sperantibus. Pop. Isr. Eduxtin’ eò nos, vt in hanc scilicet  
2790 Miseri impellamur lanienam? vt in hos scopulos collidamur? hinc  
Mari premimur, vastaque solitudine: illinc instat hostis.  
An quasi sepulchra nulla sint in Aegypto Moses in hanc  
Nos solitudinem ad mortem adduxisti? cur autem tibi  
Visum fuit, vt Aegypto nos educeres? hócne illud est  
2795 Quod dudum dicebamus in Aegypto petentes plurimùm  
Vt nos seruire Aegyptijs permitteres? illis enim  
Seruire praestat, in hac quàm solitudine infoeliciter  
TRAGICA. 58  
Mori. Mos. nihil obsecro vereamini. Domino confidite.  
Seruate vos, & quam Elohim vobis dabit hodie [[111]](#footnote-111)  
2800 Victoriam, spectate. Nam quos modò videtis hostes, [[112]](#footnote-112)  
Credite mihi, nunquam eos posthac videbitis: quin Elohim  
Ipsus pro vobis ociosis conficiet hoc proelium.  
Aar. Fratres mei, quae hic dixit, omnia esse, vt dixit, obsecro  
Animum inducite. Pharo armatus poenas dabit: nam nulla sunt  
2805 Arma aduersus Dominum. Licet cor impij vsque instar maris  
Indomiti furiat, & nouas res nunquam desinit  
Molirier, ludit tamen ipsorum studia iustus Deus:  
Et cùm sibi maximè placent, videnturque esse vel omnium  
Foelicißimi, eorum foelicitas breuis ac supra modum  
2810 Est momentaneae, persimilis vitro, quod quò magis [[113]](#footnote-113)  
Pellucet, hoc facilius rumpitur.   
 Scena 10. Octonarii vt supra.  
 Moses. Elohim. Pharo. Symbulus. Pop. Aegyptius.  
 Pop. Israelis.  
 Mitißime ò Deus  
Israelitarum Elohim, nunc ego te per has oro lachrymas,  
Serua populum tuum ac de coelo mitte exercitum tuum:  
Ah porrige dexteram in nomine tuo Schadai, tange nunc  
2815 Montes, fumumque emittent. ô, collide iam coelos tuos,  
Et interibunt hostes, vt cera à facie solis fluit.  
Eloh. Quid Moses me appellas? iube Israelitas proficiscier.  
Et ne querantur obstacula, virgam agè isthanc tuam in mare  
Extende, illudque diuide, vt Israelitae per medium mare  
2820 Sicco pede ambulent: quos sanè Aegyptij (inijciente me  
Eam in illos pertinaciam) modò consequentur, vt mihi in  
Parhone, eiusque exercitu, curribus atque equitibus vel hoc  
H iij  
COMOEDIA  
Palmarium feram: & vt ex tanto tamque glorioso in hos  
Facto ego Dominus Aegyptijs ita demum fiam notior.  
2825 Pop. Aeg. Quàm mox Pharo irruimus? Pha. Manete. Tu Symbule exercitum  
Prius instrue, hîc ego inter principia ero. Sym. sic. servate vos  
Cornu sinistrum, nos ad dextrum impreßione in hostes [[114]](#footnote-114)  
Faciemus nusquam hodie manus nostras fugitiui euaserint.  
Mos. Spectate nunc fratres viri: videbitis modò gloriam  
2830 Domini, quanti Israelem faciat. Pop. Isr. haeret à tergo hostis, au.  
Mos. Nolite filij timere, state in Domino fortiter,  
Videte magnifica opera eius quae sint & quanta: inquio  
Fidite. Domini virtus in proximo est, eius potentiam  
Spectabitis, pugnabit ille pro nobis quiescentibus.  
2835 Sperate in Elohim Domino vestro. Quis contra nos, Deus  
Pro nobis si steterit? Faciet is hodie, vt vos huius loci mare  
Semper dieique memineritis. profero virgam in nomine   
Schadai mare vorsum: praeeuntem me sequimini. Pop. Is. etiam in mare?  
Au, quid? quid cernimus? cedit mare pedibus: in sicco simul   
2840 Gradimur. Aar. tibi gloria Domine. Eurus hinc & hinc fluctus maris  
Sistit, vtrinque velut intra parietes tuti, ò, incedimus.   
Po. Aeg. Eccos tibi profugos Pharo, et sicco pede tranant aequora.  
Quid agimus? Pha. Hanccine contumeliam insignem adeò in me quoque  
Vt accipiam? mori me satius est. Sym. agitè, ruamus in   
2845 Medios hostes, terra patet. ac vasto gurgite ceßit mare.  
Impete sequamur. en sit via vi. Po. Is. Serua nos Deus Elohim.  
Mos. Et hosti via patet, fer opem, serua Israelem domine. Elo. Quin  
Virgam protende in fluctus, & solito vado data via  
Ruent procellae. disijce ponto corpora, mersosque obrue  
2850 Currus, testentur vt in aeuum potentiam meam. Mos. modò  
Spectate filij: quos insequi videtis, non erunt  
Amplius: accipite hanc a domino victoriam. Po. Is. Euge, fluctibus  
TRAGICA. 59  
Simul inuoluuntur. arma virûm, tabulaeque curruum natant  
Per vndas. Pha. ae. Pop. Isr. euge, euge, occidunt hostes. Sym. ae Pop. Aeg. ae, morimur, ae.  
2855 Pha. Vicisti apella, vicistis scelerati verpi, proh fidem, ae. [[115]](#footnote-115)  
Aar. Laudandus est dominus in aeuum. Po. Is. Quis similis nostro deo?  
Aar. Victoriosus est supra Deos omnes Deus Israhel,  
Submersus est Pharo, submersi equites, submersi quadrigarij.  
Vis nulla quicquam contra dominum. Pop. Is. fortis est Deus Israhel,  
2860 Hunc nos amabimus, hunc verebimur, hunc gestabimus in sinu.  
Mos. Iò laeti canamus canticum domino, quod gratitudinem  
Testetur aliquam. Pop. Is.iò canamus. Mar. Succinam ego cum tympano.  
Foemin. Is. Et nos vna tecum. Diuine dux, tu carmen incipe.  
 Carmen Mosis & Israelitarum.  
CArmen canamus laetitiae nouum:  
2865 Deum canamus, robore qui suo  
Currus, equos, viros & arma  
In mare praecipitauit altum.  
 Maria & foeminae cum tympanis intercinunt.  
 Dimetri.  
Cantate Iouam carmine:  
Cantate, qui praestantia  
2870 Sua marinis fluctibus  
Equites, equosque merserit.  
Iehoua nostrum robur & hymnus est,  
Nobis saluti qui fuit vnicus.  
Ille est Deus, quem extollo solum:  
2875 Hic patrius Deus, hunc celebro.  
Cantate Iouam, etc.  
H iiij  
COMOEDIA  
Vir bellicosus cunctipotens Iova,  
Quem iure tali nomine nuncupo. Currus Pharonis, copiasque 2880 In mare praecipites hic egit. Cantate Iovam, etc.   
Mersitque Erithraeum in mare Principes,  
Lectißimos aut quos habuit Pharo.  
Vt saxa sidunt in profundum,  
2885 Fluctibus obruit hos marinis.  
Cantate Iouam, etc.  
Isthaec patrasti tu tibi dextera  
Deus, parasti tu decus hoc tibi:  
Hostes tuos ira premente  
2890 Fortiter vt stipulam excidisti.  
Cantate Iouam, etc.  
Quin ad furorem, quae fluitat, tuum,  
Quievit vnda, ac in cumulum stetit.  
Iussu tuo maris vadosi  
2895 In medio coiere fluctus.  
Cantate Iouam, etc.  
Hostis, praehendam, dixerat: haud sinam  
Hos persequi, illinc hoc spolium feram:  
Explebo pectus, ense stricto  
2900 Atque manu perimam fugaces.  
Cantate, etc.  
Tuo sed Eurus numine quum mari  
Incumberet, sunt fluctibus obruti.  
Sunt nobiles mersi sub vndis  
2905 Non secus, occidit atque plumbum.  
Cantate Iouam, etc.  
O quis Deorum sit similis tibi?  
TRAGICA. 60  
Quis comparandus sit tibi robore  
Deus? nimis laudabilis tu,  
2910 Terribilis, nimis es timendus.  
Cantate Iouam, etc.  
Extenderes nam quum tibi dexteram,  
Absorpsit hostes terra madens tuos.  
Clemens tuum populum redemptum  
2915 Vi valida ad loca sacra ducis.  
Cantate, etc.  
Horrore gentes, ista vbi nouerint,  
Graui occupentur, atque Philistijni ˂Philistijm  
Tremant duces Idumaeorum,  
2920 Ac trepidet Moabita fortis.  
Cantate Iouam, etc.  
Reddantur omnes exanimes, metu  
Demum Chananaeae paueant, tuum  
Ad brachium vt cantes stupescant,  
2925 Dum populus tuus inde transit.  
Cantate Iouam, etc.  
Dum transit illâc hic populus tuus,  
Quem comparasti tute Deus tibi: in  
Montem tuae quem haereditatis  
2930 Duxeris, hoc vti monte plantes.  
Cantate Iouam, etc.  
Haec illa sedes est habitaculi  
Tui parasti quam manibus tuis.  
Hoc illud est sacrarium, quod  
2935 Ipse tibi Ioua condidisti.  
Cantate Iouam, etc.  
In sempiternum regnet iò Deus  
Qui equos Pharonis, curricula ac viros  
Hv  
COMDEDIA  
Submersit vndis, quando siccus  
2940 Per medium Israhel ambulauit.  
Cantate Iovam etc.  
 Epilogus, seu Peroratio.  
 Senarij Iamb.  
NE expectetis dum denuò illi huc exeant,  
In solitudinem profecti iam nouas  
Sedes per infinitos errores petent.  
2945 Nec huc redibunt, nisi post annos circiter  
Quadraginta. proin tempus id expectare vos,  
Vt longum foret, ita nec mea causa velim  
Fieri. Vos itaque, spectatores optimi,  
Iam nunc dimisero, si saltem adhuc plusculum  
2950 Audieritis, quod in rem vestram maximam  
Fore arbitror, ne prorsum ex hoc spectaculo  
Vacui domum redeatis. Oportet nos enim  
Non tam oculos, quam animos (id quod maiu’st) pascere.  
Tum autem frustrà vos spectasse hanc fabulam  
2955 Reor, ex ea si nihilo meliores domum  
Redieritis. Hanc igitur accipite coronidem,  
Quae praetèr quandam anacephalaeosin ac breuem  
Rerum omnium repetitionem, addet etiam  
Earundem explicationem (vt nos quidem 2960 Putamus) lucedisimam. Spectastis in  
Primo & secundo actu atque in reliquis omnibus  
Qua seruitute Pharo Israelis filios  
Germen Deo lectißimum oppreßit, vt vbiuis [[116]](#footnote-116)  
Potius quàm in Aegypto tranquille vixerint.  
TRAGICA.  
2965 In Israelitis statuite ecclesiam  
Dei, vt quidem erat: quam nunquam cessat persequi  
Communis omnium hostis diabolus. Hanc premit,  
Huic insidiatur, hanc studet in tyrannidem  
Suam corripere, hanc ipse pernox circuit  
2970 Tanquam leo rugiens, vt quem ex hac deuoret.  
Colligite mecum ab orbe condito, vsque ad haec  
Tempora, quantis concussa sit vsque ecclesia  
Dei miserijs, quid non haec perpessa sit,  
Vt nunc ferè nulla, nunc in exiguo quidem  
2975 Numero fuerit relicta, vti in diluuio  
Noae familia: pòst Abrahami & posteri  
Tantùm huius vsque ad hanc praesentem historiam. [[117]](#footnote-117)  
Inde etiam in Palaestina ac Iudaea, & quidem  
Non vniuersa: hinc rursum in Babylone in viris  
2980 Aliquando vix decem. Nec vnquam libera  
Vel in his fuit ab aduersis tempestatibus:  
Semper aliqua oppressa fuit seruitute. Sed  
Experta est vsque Dei sui praesentiam,  
Vt tot malis nunquam succubuerit, licet  
2985 Pharo ille infernalis id operam quàm maximè  
Dederit. Hic enim aduersatur perpetuò Dei  
Et gloriae & honori. Videmus vel hodie  
Quantis & ipsa haereticorum fallacijs,  
Quantis iactetur vsque tempestatibus,  
2990 Qua peccatorum seruitute non ea  
Prematur, in quem denique orbis angulum  
Propulsa sit. Sed haec ita fieri Deus  
Vult, quando Daniel omnia haec futura sic  
Praeuidit, ac diuus Ioannes mulierem  
2995 Fugientem in solitudinem: cuius quidem  
COMOEDIA  
Partum vorandum expectabat noster Draco.  
At frustrà: vt iam vobis in primo fabulae  
actu scitißimè, vt licuit, depinximus:  
Nec omnino alienum est ab hac historia. [[118]](#footnote-118)  
3000 In actu porrò tertio ac quarto Dei  
Verbum contemnit, negligit ac ludit Pharo,  
Verbique ministros contumelia afficit,  
Vnde horribiliter ipse plagis caeditur.  
Hîc principes monentur reges ac duces,  
3005 Vt orthodoxam ecclesiam audiant, ferant  
Verbi ministros & bene monitis obtemperent: [[119]](#footnote-119)  
Ac tantum non his acquiescant, ne velint  
Prorsus ψευδοδιδάκτουs audire, qui suis  
Praestigijs, πιθαναλονιαῖς, sententijs  
3010 Hinc inde frustulatim ex scriptura sacra  
Decerptis totas peruertunt Respublicas:  
Non aliter ac Pharonem & Aegyptum Magi  
Dementarunt, ne Mosen & Aaronem bene  
Praecipientes audirent. Apud eiusmodi  
3015 Profectò principes (qui veritatem agnoscere [[120]](#footnote-120)  
Recusant, atque ecclesiam Dei sua  
Inusitata perturbant tyrannide)  
Sequuntur plagae, seditiones, schismata,  
Bella, haereses, vt testis est Germania  
3020 Et Gallia, regna alioqui florentißima.  
Huc illud etiam incommodum accedit: Deus  
Animos huiusmodi Ducum indurat, queant  
Vt neutiquam ab insito errore resipiscere.  
Hoc est, permittit ipsos sic in posterum  
3025 Laxis habenis in peiora labier,  
Vt in extremam etium perniciem caesi incidant.  
TRAGICA. 62  
Meminerint itaque non temerè fuisse dictum,  
Imò vbique omninò seruent tanquam μωσέος  
Πλάκας: Quicunque vos audierit, is quidem  
3030 Et me audiuerit: & qui vos Spernit, is  
Et me: qui me autem spernit, spernit eum quoque  
Qui me misit. Quid ergo? Ah fili, neutiquam  
Sodes transgrediaris vetustos terminos,  
Quos posuerunt tibi patres tui. Quod si [[121]](#footnote-121)  
3035 Factum fuisset, non iam sentiremus in  
Nostros fines propagatum Mahometicum  
Regnum, aut latè adeò saeuiret noster Pharo,  
Nec huc malorum peruentum fuisset. Hoc  
Notant plagae decem, qui numerus omnium  
3040 Malorum Iliada procul dubio complectitur.  
Iam vt ad finem properemus, ex tyrannide  
Pharonis liberatur ecclesia Dei,  
Vt iam spectastis in ipsa fabulae catastrophe. [[122]](#footnote-122)  
Sed non quidem leuiter, nisi comesto prius  
3045 Phase ac per insecutiones hostium.  
Quae omnia certè in se magna continent mysteria, [[123]](#footnote-123)  
Ac si studeamus euoluere, longum foret.  
Hoc autem discendum venit: nunquam Deum  
Vel in medijs malis Ecclesiam suam  
3050 Deserere, vt spes sit post tot foedas haereses,  
Tot opprobria (queîs penè conficitur modò)  
Et hanc praesentem Ecclesiam demum à Deo  
Repurgatam iri: in cuius finem & nos quidem  
Promißionis Phase intereà vescimur.  
3055 Portamini (inquit) in vtero meo, in mea  
Aluo gestamini, ad vestram vsque senectam ego  
Portabo vos. id est, ego etiam Ecclesiam  
COMOEDIA TRAGICA.  
Senescentem portauero ac seruauero,  
Vt per mare rubrum in sedem ab orbe condito  
3060 Sibi promissam perueniat: quod vt breui  
Fiat, Deum precamur ardentißimis  
Votis, Valete, & si videtur, plaudite.

/back/

Christo gloria.  
Tragica haec comoedia, nihil habet quod aut fi¬  
dem, aut remp. christianam aliquo modo tur¬  
bare possit. Actum Bruxellae hac 25. Augusti,  
Anno 1562. L. Metsius.  
Fo. 1. pa. 2.li. 13. θʼ ἡ αν κμένοι. fo. 4 pa. 1.li. 12. le. repreh. fo. 4 pa. 1.  
li. 29. ad instu. pa. 2.li. 12. le. ἁιρετικόν. fo. 5. pa. 2.li. 26. le. Iamnis  
fo. 6. pag. 1.li. 14.le. insitam. pa. 2.li. 9. le. Siphra. fol. 15. pa. 2.li. 15.  
Resiscat. fo. 16. pa. 1.li. 7. le. scin. pag. 2.li. 18. lege nunquámne. fo.  
17. pa. 1.li. 13.le. praefract. pa. 2.li. 27. le. curatque fo. 18. pa. 1.li. 17. le.  
Aegyptium. pa. 2.li. 23.le. Moses, Moses, Mos. hem. & li. 30. lege  
obtutu. fo. 19. pa. 1.li. 8. le. nimirum. fo. 20. pa. i.li. 9. le. Quin. pa. 2.  
li. 22. le. Ornabo vos. fo. 22. pa. 2.li 21. le. Συυθνήσκει. fo. 23. pa. 1.  
li. 13. le. perfecit. fo. 24. pa. 2.li. vlt. le. veruinam. fo. 25. pa. 1.li. 18.le.  
dic. pa. 2.li. 9. le. cedo. & li. 29. le. narrauit. fo. 26. pa. 2. li. 17. dele  
punctum. fo. 28. pa.1.li. 17. le. furit. fo. 29. pa. 1.li. 28. dele Pop. li. se¬  
quenti lege Pop. ad opera. fo. 39. pa. 2. lin. 21.le. Pharone. fol. 46.  
pa. 1.li. 12. le. cautes. pa. 2.li. 7. le. heu. fo. 55. pa. 2.li. 22.le. semper.  
Attentus lector, puncta vel obscuriora, vel desiderata  
passim, facilè exprimet, supplebitve.

1. In margine: Hypere. [↑](#footnote-ref-1)
2. In margine: Scaz. [↑](#footnote-ref-2)
3. In margine: Scaz. [↑](#footnote-ref-3)
4. In margine: Scaz. [↑](#footnote-ref-4)
5. In margine: Scaz. [↑](#footnote-ref-5)
6. In margine: Hyper. [↑](#footnote-ref-6)
7. In margine; Scaz. [↑](#footnote-ref-7)
8. In margine: Scaz. [↑](#footnote-ref-8)
9. In margine: Scaz. [↑](#footnote-ref-9)
10. In margine: Sept. [↑](#footnote-ref-10)
11. In margine: Troch. Oct. Cat. [↑](#footnote-ref-11)
12. In margine: Sen. [↑](#footnote-ref-12)
13. In margine: Scaz. [↑](#footnote-ref-13)
14. In margine: Sept. [↑](#footnote-ref-14)
15. In margine: saturat. [↑](#footnote-ref-15)
16. In margine: Scaz. [↑](#footnote-ref-16)
17. In margine; Scaz. [↑](#footnote-ref-17)
18. In margine: Sept. [↑](#footnote-ref-18)
19. In margine: Sept. [↑](#footnote-ref-19)
20. In margine: Scaz. [↑](#footnote-ref-20)
21. In margine: Septenarij. [↑](#footnote-ref-21)
22. In margine: Sept. [↑](#footnote-ref-22)
23. In margine: Sept. [↑](#footnote-ref-23)
24. In margine: Sept. [↑](#footnote-ref-24)
25. In margine: Sept. [↑](#footnote-ref-25)
26. In margine: Cat. [↑](#footnote-ref-26)
27. In margine: Cat. [↑](#footnote-ref-27)
28. In margine; Cat. [↑](#footnote-ref-28)
29. In margine: Cat. [↑](#footnote-ref-29)
30. In margine: Senarij 3. [↑](#footnote-ref-30)
31. In margine: Senar. 2. [↑](#footnote-ref-31)
32. In margine: Senar. [↑](#footnote-ref-32)
33. In margine: Sen. [↑](#footnote-ref-33)
34. In margine: Sep. Iamb. [↑](#footnote-ref-34)
35. In margine: Iamb. Trim. [↑](#footnote-ref-35)
36. In margine: Cat. [↑](#footnote-ref-36)
37. In margine: Sept. [↑](#footnote-ref-37)
38. In margine: Sept. [↑](#footnote-ref-38)
39. In margine: Scaz. [↑](#footnote-ref-39)
40. In margine: Dimet. [↑](#footnote-ref-40)
41. In margine: Sept. [↑](#footnote-ref-41)
42. In margine: Sept. [↑](#footnote-ref-42)
43. In margine: Sept. [↑](#footnote-ref-43)
44. In margine: Troch. [↑](#footnote-ref-44)
45. In margine: Sept.2. [↑](#footnote-ref-45)
46. In margine: Scaz. [↑](#footnote-ref-46)
47. In margine: Sept. [↑](#footnote-ref-47)
48. In margine: Cat. [↑](#footnote-ref-48)
49. In margine: Sept. [↑](#footnote-ref-49)
50. In margine: Senar. [↑](#footnote-ref-50)
51. In margine: Sen. [↑](#footnote-ref-51)
52. In margine: Cat. [↑](#footnote-ref-52)
53. In margine: Sept. [↑](#footnote-ref-53)
54. In margine: Scaz. [↑](#footnote-ref-54)
55. In margine: Sept. [↑](#footnote-ref-55)
56. In margine: Iamn. [↑](#footnote-ref-56)
57. In margine: Hyperc. [↑](#footnote-ref-57)
58. In margine: Sept. [↑](#footnote-ref-58)
59. In margine: Cat. [↑](#footnote-ref-59)
60. In margine: Scaz. [↑](#footnote-ref-60)
61. In margine: Iamb. [↑](#footnote-ref-61)
62. In margine: Sept. [↑](#footnote-ref-62)
63. In margine: Iamb. Scaz. [↑](#footnote-ref-63)
64. In margine: Iamb. Scaz. [↑](#footnote-ref-64)
65. In margine: Senar. [↑](#footnote-ref-65)
66. In margine: Scaz. [↑](#footnote-ref-66)
67. In margine: Octon. [↑](#footnote-ref-67)
68. In margine: Scaz. [↑](#footnote-ref-68)
69. In margine: Scaz. [↑](#footnote-ref-69)
70. In margine: Scaz. [↑](#footnote-ref-70)
71. In margine: Sept. [↑](#footnote-ref-71)
72. In margine: Sept. [↑](#footnote-ref-72)
73. In margine: Hyperc. [↑](#footnote-ref-73)
74. In margine: Scaz. [↑](#footnote-ref-74)
75. In margine: Scaz. [↑](#footnote-ref-75)
76. In margine: Scaz. [↑](#footnote-ref-76)
77. In margine: Trocha. [↑](#footnote-ref-77)
78. In margine: Cat. [↑](#footnote-ref-78)
79. In margine: Sept. [↑](#footnote-ref-79)
80. In margine: Hyperc. [↑](#footnote-ref-80)
81. In margine: Scaz. [↑](#footnote-ref-81)
82. In margine: Hyperc. [↑](#footnote-ref-82)
83. In margine: Sept. [↑](#footnote-ref-83)
84. In margine: Cat. [↑](#footnote-ref-84)
85. In margine: Senarij duo. [↑](#footnote-ref-85)
86. In margine: Senar. [↑](#footnote-ref-86)
87. In margine: Hyper. [↑](#footnote-ref-87)
88. In margine: Scaz. [↑](#footnote-ref-88)
89. In margine: Sept. [↑](#footnote-ref-89)
90. In margine: Sept. [↑](#footnote-ref-90)
91. In margine: Scaz. [↑](#footnote-ref-91)
92. In margine: Sept. [↑](#footnote-ref-92)
93. In margine: Scaz. [↑](#footnote-ref-93)
94. In margine: Scaz. [↑](#footnote-ref-94)
95. In margine: Scaz. [↑](#footnote-ref-95)
96. In margine: Sept. [↑](#footnote-ref-96)
97. In margine: Cat. [↑](#footnote-ref-97)
98. In margine: Cat. [↑](#footnote-ref-98)
99. In margine: Senar. [↑](#footnote-ref-99)
100. In marginen: Scaz. [↑](#footnote-ref-100)
101. In margine: Catal. [↑](#footnote-ref-101)
102. In margine: Sept. [↑](#footnote-ref-102)
103. In margine: Scaz. [↑](#footnote-ref-103)
104. In margine: Sept. [↑](#footnote-ref-104)
105. In margine: Cat. [↑](#footnote-ref-105)
106. In margine: Oct. [↑](#footnote-ref-106)
107. In margine: Scaz. [↑](#footnote-ref-107)
108. In margine: Sept. [↑](#footnote-ref-108)
109. In margine: Sept. 2 [↑](#footnote-ref-109)
110. In margine: Sept. [↑](#footnote-ref-110)
111. In margine: Sept. [↑](#footnote-ref-111)
112. In margine: Cat. [↑](#footnote-ref-112)
113. In margine: Sept. [↑](#footnote-ref-113)
114. In margine: Catal. [↑](#footnote-ref-114)
115. In margine: Sept. [↑](#footnote-ref-115)
116. In margine: Hyper. [↑](#footnote-ref-116)
117. In margine: Cat. [↑](#footnote-ref-117)
118. In margine: Catal. [↑](#footnote-ref-118)
119. In margine: Sept. [↑](#footnote-ref-119)
120. In margine: Sept. [↑](#footnote-ref-120)
121. In margine: Scaz. [↑](#footnote-ref-121)
122. In margine: Sept. [↑](#footnote-ref-122)
123. In margine: Sept. [↑](#footnote-ref-123)