/front/

MILES CHRISTIANVS COMOEDIA SACRA.  
Auctore Corn. Laurimano Vltraiectino.  
  
ANTVERPIAE,  
Ex officina Gulielmi Silvij, Typographi Regij, M. D. LXV.  
CVM PRIVILEGIO.

Ephes. 6.  
QVod superest, fratres mei, sitis fortes per Dominum, perque potentiam roboris illius, induite totam armaturam Dei, vt possitis stare aduersus assultus diaboli. Quoniam non est nobis lucta aduersus sanguinem & carnem, sed aduer(˂aduerr)sus principatus, aduersus potestates, aduer(˂adue-)sus mundi dominos, rectores tenebrarum saeculi huius, aduersus spirituales astutias in coelestibus. Quapropter assumite vniuersam armaturam Dei, vt possitis resistere in die mala, & omnibus peractis stare. State igitur lumbis circumcinctis baltheo per veritatem, & induti thoracem iusticiae, & calceati pedibus, vt parati sitis ad euangelium pacis, super omnia assumpto scuto fidei, quo possitis omnia iacula mali illius ignita extinguere: galeamque salutis accipite, & gladium spiritus, qui est verbum Dei.  
1. Thess. 5.

2  
AMPLISS. ORNATISSIMOQVE VIRO D. CORNELIO MIROPIO I. V.DOCTORI, Archidiacono Vltraiectino, ac Regio Consiliario prudentiss. domino suo in primis colendo, Cornelius Laurimanus Vltraiectinus S.  
---Quidnam contendat hirundo  
Cygnis? aut quidnam tremulis facere artubus haedi  
Consimile in cursu possint, & fortis equi vis?

LIceat enim mihi, ampliss. D. Archidiacone, hos versus ex veteri poëta vsurpare: quum quod ille sibi tum de vno (vt opinor) Homero, ego veriùs de infinitis nostri saeculi clariss. scriptoribus mihi dixerim. Nam quot passim legas, qui & mentis acumine & ingenij vi tanta polleant, vt vel dicendo vel scribendo principes illos seu Romani seu Attici candoris planè exaęquent, ad quos si aliquod nos pręcium operae conferre queamus, tantum abest vt nobis persuadeamus, vt nunquam etiam illud futurum arbitremur. Sed quia nullum ferè scripti genus extat, quod non à plurimis foelicissimè tentatum sit, & in quo non dexterrimè etiam nunc hodie versetur: videmus huc omnes ferè adniti pro viribus, vt aut grauitate aut orationis suauitate hu-  
A 2  
manae vitae coniunctionem societatemque velut vinculis quibusdam non aliter atque Ogmij quidam Celtarum Hercules tutam ac beatam conseruent. Ac si quid in eam fortè prorepserit, quod ipsam perturbet, adsunt ilicò, communi operae instant, vt venienti malo & tempestiuiùs occurrant & citiùs è Repub. eijciant. Hic optimis semper scriptoribus fuit scribendi scopus, occasio, καὶ τὸ τέλος. Nos autem in scholastico puluere desudantes vix ac ne vix quidem caput efferre in publicum audemus, quantumlibet adulterinis ac schismaticis penè omnia perturba ta sint doctrinis. Nam quum hactenus minimè defuerint, qui & grauissimè & vtilissimè hac in re laborauerint, ac ne virus serperet latiùs cohibuerint: nihilo plus actum est, quàm andagonistas & plures & ferociores ad tumultus alios turbulentiores concitasse. Quare quid mihi verò sperandum hîc sit, res ipsa satis declarat: nam nec satis robustus sum, & alioqui ea contentio, quę & maius ingenium & plures litteras quam mihi contigerunt, requirat. Non possum tamen, quin istam in fide ac religione plurimorum λογομαχίαν vehementer improbem, qua an Christianę, hoc est, verę pietati quid quam perniciosius sit, non facilè dixerim. Fit enim non rarò, vt de q uibusdam voculis  
3  
disceptantes, omniaque seuerissimè in disputationem arripientes verbis quidem dissentiant, rebus autem planè conueniant, itaque saepè altercando amittatur veritas. Profectò non paulo astutiores nobis sunt Mahometistę, qui à disputationibus & doctrinae suae discussione omninò abhorrent & abstinent, licet alia ratione, praemoniti nimirùm à suo doctore callidissimo, qui facilè praeuidit suam doctrinam consistere non posse, si ad normam veritatis tanquam ad perpendiculum rectè exigatur. At ea est nostra doctrina, vt animorum simplicitatem, pacem, concordiam, mansuetudinem, vnanimitatem vbique praedicet ac doceat: quae omnia vt altercationibus amittuntur, ita quidquid vspiam est nostrae religionis parcissimè in disputationem vocabimus. Redeamus ad primam illam nascentis ecclesiae formam, vbi fides magis erat in vita, quàm in disceptationibus & articulorum multiplici professione. Cuius rei sanè argumento (nisi longum foret huc repetere) possit esse memorabile illud exemplum hominis laici aduersus argutissimum ac disertissimum philosophum, quod Ecclesiasticae suae historiae lib. 10. cap. 3. refert Eusebius. Itemque illud quod de alio laico contra Arrianos, de Spiridone atque Alexandro antistite Constan¬  
A 3  
tinopolitano aduersus Graecos philosophos memorat Nicephorus lib. 8. cap. 15. Nam huc illi tum in primaeua Ecclesia sese deijciebant, vt nihil se scire cum Paulo intelligerent, nisi Iesum Christum & ipsum crucifixum. Hęc enim est doctrinae nostrae summa, hoc caput, hic fons: quem crucifixum scimus, eum vt crucifixi mundo sequamur, non in eminentia sermonis, sed in ostensione spiritus, cuius opera sunt charitas, gaudium, pax, patientia, benignitas, longanimitas, mansuetudo, fides, modestia, continentia, castitas. Amabant tum in hoc saeculo dici vulgò stulti, vt efficerentur sapientes. Nulla audiebatur inter eos aemulatio, aut contentio, quae non protinus increpata desijt, ne carnales essent & adhuc iuxta hominem ambularent. Alij alios pietate & charitate superare conabantur. Denique in idem & vnum spectabant omnes religio nis fundamentum, quod est Iesus Christus. Quam hic de se doctrinam reliquerit, manifestissimum est: Discite, inquit, à me, quia mitis sum & humilis corde. Et ad discipulos summatim vniuersam doctrinam complectens ait: Ite praedicantes poenitentiam & remissionem peccatorum in nomine meo. Hoc demum est theologicae synceritatis atque eruditionis, nihil vltrà quàm sacris  
4  
literis aut Apostolicis traditionibus proditum est administrare, & hoc ipsum vt bo nos dispensatores mysteriorum Dei fide optima dispensare. Neque huc verò vlla cadit ἐποχὴ, vt siue minister, siue doctor, siue rudis adhuc & imperitus in hac doctrina aut possit aut debeat ἐπέχειν καὶ διασκέπτεσθαι. Murmurabant saepè Pharisaei & disceptabant, ac pertinaciùs legi inhaerebant externa litera salutem metientes: at hi quid audiunt? Discite quid sit, Misericordiam volo, & non sacrificium. Omnis siquidem scriptura, siue nouum siue vetus testamentum spectemus, potissimùm ad duo tanquam primaria capita referri potest, nempe vt dilectionem atque obedientiam habeamus erga Deum, ac deinde vt proximos non aliter ac nosmetipsos omni cura & studio amemus & obseruemus. Hoc qui facere negligit, sciat se in doctrinam Christi grauiter peccare. Non enim iratum Deum habebit qui de Christo varias opiniones ignorauerit, qui contentiones & quascunque fidei quaestiones euitauerit: at nisi condonauerit fratri quod in se peccauit, futurum est vt Deus illi non sit condonaturus, quod in ipsum admiserit: nisi cor mundum habuerit, non videbit Deum: nisi animum liuore, inuidia, odio, superbia, auaricia & libidine purgauerit, non video,  
A 4  
quomodò spem consequendę salutis habiturus sit. Proinde si hεῖc Christianos scriptores desideremus, certè ethnici idem nos efficaciter commonefacerent, ex quibus vnum videamus Lucretium poëtaru antiquissimum:

At, inquit, nisi purgatum est pectus, quae proelia nobis,

Atque pericula sunt ingratis insinuandum.

Quantae conscindunt hominem cupedinis acres

Sollicitum curae! quantique proinde timores!

Quidue superbia, spurcitia ac petulantia, quantas

Efficiunt clades! quid luxus, desidiesque?

Haec igitur qui cuncta subegerit, ex animoque

Expulerit dictis, non armis, nonne decebit

Hunc hominem numero diuûm dignarier esse?

Nolim autem aliquis existimet me in totum damnare disputationes Theologicas, quas, vt sunt vtiles, cupiam esse sobrias sine peruicacia ac pertinaci vincendi libidine, quae pestis concordiae Christianae est atrocissima. Optem in omnium animis insculptum esse id quod à Paulo verissimè dictum est: Scientia inflat, charitas aedificat. Nam de nostris temporibus vt nihil accommodatius dici potest, ita istud maximè nunc apud omnes ferè locum habet. Itaque hac ego. occasione motus, quòd videam varias contentiones, varia opinionum dissidia, & ex his porrò varios mundi tumultus fuisse exortos, ampliss. D. Archidiacone, scripsi

Comicum hoc drama Militis Christiani fortassis non satis eruditè, sed tamen piè, vt hominis verè Christiani veluti formam in theatrum producerem, spectarentque singuli quid cui in hac vita factu necessarium sit, vt discerent non ore, sed vita Christum profiteri. Argumentum hoc comoediae conueniens fuisse mecum fatebuntur, qui huius & originem & finem cognouerint. Sed vbi iam haec Miles superiori anno à nostris pueris publicè exhibita fuit, & fortassis aliquo spectantium fructu acta: multi interim à me eius aliquod exemplar efflagitarunt, quibus dum instanter vsque negabam, eò mecum rem deduxerunt, vt de editione solicitare coeperint. Verùm hactenus non temerè distuli: verebar enim in re seria anser interstrepere oloribus, & alioqui pręsagiebam non satis tutum fore Militem in publicum, & inde in aciem sine certo aliquo Duce seu Imperatore prodire. Nam ea arma, quibus indutus esset, huic saeculo ingrata, adeo que pluribus telis obnoxia fore etiam satis praeuidebam. At vt nunquam quasi tutelaribus Dijs destituimur, suntque passim boni viri qui optima suggerant & consulant, nostro Militi de fidelissimo Imperatore prospexerunt inter ceteros maximè clariss. ac doctiss. Dominus M. Adelbertus à Nien-  
A 5  
borch in aede Saluatoris Canonicus, & ornatiss. vir M. Petrus ab Holart Doctor Medicus experientissimus, itemque D. Ioannes à Tilborch vir longè humaniss. tuamque amplitudinem isti delegerunt: quibus equidem haud difficulter assensi. Nam siue ingenij dotes pręclarissimas, siue studia, beneficia, amorem erga id genus Milites, siue denique virtutes eas, quę in praestantissimo Imperatore magnae sunt, requiramus, tua certè amplitudo ista omnia abundè reddiderit, vt Militi nostro planè nihil timendum sit. Restat igitur solùm hoc, vt T. A. dignetur hunc Militem Christianum pro tua propensissima humanitate in numerum tuorum admittere, vt ad tuas legiones adscriptus tuis in castris tutò militare queat. Erit enim in posterum T. A. militari sacramento obligatus, dedicatus & perpetuò consecratus, vt sicubi non satis strenuus offendetur, seuerissimè in eum animaduertas. Interea T. A. nobis diu incolumem seruet Opt. Max. Iesus, cuius vt re vera milites inueniamur, faxit ille Pater coelestis, à quo nos vocati atque in gratiam & pacem plantati sumus. Vale ampliss. D. Archidiacone. Vltraiecti ex aedibus nostris XIIII. Calendas Nouemb. M. D. LXV.

/main/

6  
IN EFFIGIEM CHRISTIANI MILITIS.

DEpingunt alij leopardos, Herculis Hydram,  
 Et quibus inualuit tetra Chimaera modis:  
Centauros cudunt alij, Scyllam atque Charybdin,  
 Haereseôn scopulos quî superare queas:  
(5) Militis at Christi si quis non viderit ora,  
 Illius efigiem hanc, & sciat esse typum.  
Sic caput hac galea, thorace ita pectus & armos,  
 Sic lumbos Paulus munit, & ense manum.  
Hoc fidei clypeo ferientis tela Satanae  
(10) Excipit, & Mundi perdomat illecebras.  
Huc igitur spectes, oculis huc saepè recurras,  
 Quisquis es à Christi nomine nomen habens.  
Ἄσπονδον γὰρ ἔχεις πόλεμον καὶ ἀόρατον ἐχθρὸν:  
 Militiae haec patimur proelia quisque suae.

Miles loquitur inspectori.

Tu qui me spectas, & quis sim fortè requiris:  
 Nil iam nouum, vt scias, vides.  
Ille ego sum, quem, si te respicis, esse decebat  
 Et te. quis ergo sim, roges.  
(5) Sum Christi Miles, gladio hoc, atque hac ego vici  
 Hostes meos panoplia.  
Vtere tu mecum hac, sisque his bellator in armis,  
 Feres perenne stipendium.

7  
MILES CHRISTIANVS.  
Personae Dramatis.  
Miles Christianus. Cosmus, mundus.  
Timotheus, verbi minister ac monitor. Sarx, caro.  
Pistis, fides. Haemus, sanguis.  
Elpis, spes. Apistia, infidelitas.  
Agape, charitas. Apognoea, desperatio.  
Graphe, scriptura. Bascania, inuidia.  
Hypomone, patientia. Hyperephania, superbia.  
Sathanas Hamartia, peccatum.  
Planus daemones. Siren,  
Diabolus Mammon, diuitiae.  
Behemothus Chremius.  
  
CHORVS EX MVNDI ET CARNIS PEDISSEQVIS.

ARGVMENTVM COMOEDIAE.  
Trimetri.  
MJles vocatus ad bellum Christo duce,  
I nstruitur ad militiam à Timotheo suo.  
L egatis missis accersit suos Sathan,  
E xercitumque scribit contra militem.  
(5) S ed hunc Graphe, Pistisque post data dogmata  
MILES  
C ontra hostes fortis vt eat, armis instruunt.  
H ostes veriti aperto bello decernere,  
R em ex insidijs agunt primùm: pòst fraudibus,  
I llecebrisque. ille at fortiter resistere.  
(10) S uas vtrinque mox educunt copias:  
T umultuantur saeculi huius Principes:  
I n campum Militem vltrò prouocant. At is  
A rmatus vnà cum Piste, Elpide & Agape,  
N ymphisque alijs prodit. fit pugna. Miles hic  
(15) V ictoriam potitur, optatam iamque ouans  
S pectat coronam sempiternae gloriae.  
  
Prologus in Militem.  
Senarii Iambici.

PRodimus ecce denuô in scenam nouam,  
Jn hoc theatrum, candidissimi viri,  
Et optimi ciues, vt vsque commodis  
Inseruiamus vestris nostro incommodo.  
(5) Quare benigniores vos nobis fore  
Confidimus, si vestra quae sunt quaerimus,  
Non nostra: si prodesse studemus omnibus  
Vobis: si ea assiduò magnis sudoribus  
(Quantum valemus cogitare commodè)  
(10) Conscribimus, quae (nostra nisi mens fallitur)  
Futura sunt, si vultis, in rem maximam  
Vobis, puerisque fidei nostrae creditis.  
Sed nunc quid adferamus paucis eloquar,  
Et plusculum si commodare aures mihi  
(15) Voltis, rem (credite) feceritis dignissimam.  
CHRISTIANVS. 8  
Consideramus diu; & viri graues  
Jdem nobiscum egere saepiusculè,  
Cum disputent multi multas circa haereses,  
Cudantque doctrinas nouas & inutiles  
(20) Alias post alias, quas tamen vita subin  
Nemo exprimat: quae causa sit, cur quilibet  
Miris modis sese hîc ita torqueat, licet  
Meritissimè, ac vitam omnes penè negligant?  
Hoc est, si Christiani dicimur & sumus,  
(25) Cur quisque non id studeat, Christianè vti  
Viuat potius, vitamque ad Christi imitationem  
Aut instituta componat, formetque, quàm  
Inanibus plerunque controuersijs  
Totos dies eximere, Remque publicam  
(30) Frequenter perturbare dissidijs nouis!  
[[1]](#footnote-1)Et maxime quidem vel ob hoc, quod Paulus id  
A nobis neutiquam fieri ita voluerit,  
Imò grauiter idem & seriò interdixerit?  
Nam non salus nostra posita est aut in λόγων  
(35) Contentione aut disceptatione, sed  
[[2]](#footnote-2)In operibus Christo dignis, manantibus  
Ex optima ardentissimaque in Christum Iesum  
Fide, quae Christianam sat vitam exprimant.  
Vnde illud est, quod crebriùs nos literae  
(40) [[3]](#footnote-3)Sacrae volunt esse imitatores: non quidem  
Quorumlibet, sed eius, cui nos nomina  
Dedimus, in cuius verba nos iurauimus.  
[[4]](#footnote-4)Hic Christus est, qui sponte nos ad se vocat,  
Cuius nos sacramentis adstricti sumus:  
MILES  
(45) Jn cuius sanguine loti aetatem degimus:  
A quo non modò mercede, sed beneficijs  
[[5]](#footnote-5)Etiam infinitis inuitamur ad assequendum  
Vitam eius, vt patientiam ac modestiam  
Discamus, vt vitae perfectionem in hoc  
(50) [[6]](#footnote-6)Habeamus. A quo postremò Christiani omnes  
Vocamur, vt Christo viuamus, non vti  
Christum litigiosè in latebris aut compitis,  
Etiam inter pocula tantùm disputemus, vt  
Lingua hunc sonet, mens longe absit. Animum exigit,  
(55) Non verba Christus. Non qui dicit, quamlibet  
Forma quasi pietatis: verùm qui facit  
[[7]](#footnote-7)Patris voluntatem, inquit, is beatus est.  
Non garrientes in foro denarium  
Accipient: at operarij atque in vinea  
(60) Vsque assiduò desudantes. Vult nos Deus  
Negotiari, haud fabulari, donicum  
[[8]](#footnote-8)Veniat, vt etiam tum nostrae sint lampades  
Oleo non prorsus vacuae. Proinde inutilis,  
Imò perniciosa omnis videtur disceptatio  
(65) [[9]](#footnote-9)Nunc de his, nunc de alijs hominum opinionibus  
Vita interim si conquiescit otiosa  
In execrandis, turpibusque delictis.  
[[10]](#footnote-10)Non dico disceptandum, si res postulat,  
Non esse: vel Verbo Dei, si quae haereses  
CHRISTIANVS. 9  
(70) Suboriuntur, minimè his resistendum fore.  
[[11]](#footnote-11)Non nego, quin in lege Domini sit perpetim  
[[12]](#footnote-12)Meditandum, seu domi sedeamus, seu foris  
In itinere ambulemus. Non volo vt Dei  
Verbum vnquam ab ore recedat, sed ne pluribus  
(75) Vita inquinata vitijs negligatur interim:  
[[13]](#footnote-13)Ne vnum quod est necessarium, omittamus, vt   
Quod ore profitemur, rectè factis probè  
Vltro exequamur, vt lux nostra luceat  
Coram hominibus. Si recta rem ratione nos  
(80) Volumus considerare, breuissimis quidem  
Praeceptionibus scriptura omnis queat  
Concludier: Nempè à malo si gnauiter  
Desciscamus, beneque omnibus faciamus. Aut,  
Si quod fieri nobis velimus, alteri  
(85) Nos fecerimus. Iam vero quid in Baptismate.  
[[14]](#footnote-14)Iuratum sit, quibus renunciatum  
Genijs, quo spiritu afflati innocentiae  
Stolam acceperimus, sacramentis denique  
Quibus obligati militare Principi  
(90) Christo vni debeamus, nostrûm quilibet  
Nouit satis. Quapropter id demus operam  
Potius, vt vita & ipsis operibus huic Duci  
Sub cuius signis militamus, maximè  
Placeamus, ne cum transfugis ad impios  
(95) Hostes Satanam, Mundum & Carnem (cum quibus  
Nobis bellum instat irreconciliabile)  
Redeamus: Ne vnquam nobis persuasum siet,  
Tum bellè agi nobiscum, si Christi sumus  
B  
MILES  
Nomine, verbisque professi eundem turpiter  
(100) Vt milites ignaui deserimus. Neque  
Satis esse putemus in hunc habere fiduciam,  
[[15]](#footnote-15)Nisi hoc ipsum nostrae quoque loquantur actiones. [[16]](#footnote-16)Quid enim obsecro est vita hominis Christiani? quid  
(Inquam) est, nisi assidua quaedam militia cum  
(105) His hostibus, qui vt sunt aliqui domestici,  
Jmpugnant nos armis multò infestissimis?  
Non est secura pax, dum in hoc ergastulo  
Peregrinamur, dum mille vallati hostibus  
Nusquam tutò confugerimus, nisi ad Ducem  
(110) Nostrum Christum sublatis crucibus in humeros:  
Vt is cùm venerit nos non sub pellibus  
Securos, verùm in castris gnauiter agere  
Excubias inueniat. Hoc iubet, hoc ipse vult  
[[17]](#footnote-17)Rex noster & Imperator, vt post intimum sui  
(115) Amorem proximos nostros iuuemus, vt  
Jniurias illatas non retaliemus, vt  
[[18]](#footnote-18)Bonum malo referamus, vt semper bene  
Precemur his qui nos laedunt aut malè volunt,  
Vt sobrij simus, ieiunemus, perpetim  
(120) [[19]](#footnote-19)Vigilemus, ac viuamus puritate mentis  
Et corporis: postremò vt vsque fortiter  
In spiritu resistamus Satanae & huic  
Mundo, studeamus carnem nostram redigere  
Jn seruitutem, vt verè simus liberi.  
CHRISTIANVS. 10  
(125) Post hanc pugnam dabit Dominus victoriam, ac  
Merebimur stipendium perennis gloriae.  
Siquidem feret nemo coronam, strenuè  
Nisi certauerit: quòd palma danda sit  
Solis victoribus. Nos itaque candidi  
(130) Spectatores vobis in hoc proscenium  
Adferimus Christianum Militem, & hoc die  
Si per quorundam improbitatem ac petulantiam  
Licebit, exhibebimus illum Comicῶs,  
Quod si poterimus cum silentio, fore  
(135) Speramus, vt ex hoc discat nostrûm quilibet  
Quae leges Christianae militiae sient,  
Quomodo, quibus nos expositi periculis  
Pugnabimus, quae antè arma, quae praesidia quo  
Monitore nos parabimus, vt aliquando ope  
(140) Iesu Christi Maximi & Ducis Optimi  
Dignè coronam Iustitiae mereamur ac  
Fruamur immortali olim stipendio.  
State, ac citra strepitum date aureis & oculos  
Nobis: fauete Comico choragio.  
(145) Ad actionem sunt parati ludij:  
Spectate, videbitis prodire Militem.  
B 2  
MILES  
ACTVS PRIMI, SCENA PRIMA.  
ARGVMENTVM.  
Docet militem prima militiae dogmata.  
Thimótheus, Miles.  
Iambici Trimetri.  
TE video Miles Christiane (licet nouus  
Dicendus es tyro potius) ingens quippiam  
Alto premere animo ac versare identidem,  
(150) Gestire etiam subinde & quam breui putas  
Victoriam te consequi, iam cernere.  
Caue verò hîc te fallat animus, ne bene  
Dum speras, totus spe excidas, teque miserum  
Videas inani gaudio frustrarier.  
(155) MIL. Non me Timóthee animus fefellerit. nihil  
Ego tale cogito, quale tu de me putas.  
Gaudeo equidem nomen dedisse me optimo  
Ac maximo Imperatori Christo meo.  
TIM. Istuc profectò rectè, & ego tibi gratulor.  
(160) Verùm videsis; ne quod transfugis solet  
Vsu venire, aliò mentem vertas tuam,  
Quam ad hunc Ducem, in cuius militiam adscriptus es.  
MIL. Hoc prohibuerit is, qui me vltrò ad se traxit, et  
[[20]](#footnote-20)Cui me obstrinxi sacramento Baptismatis.

(165) TIM. Sanè, vt tu dicis. quare si me tibi bene  
CHRISTIANVS.  
[[21]](#footnote-21)Praecipientem audies, ne te functum putes  
Officio, si authoratus sis Duci optimo:  
Maiora restant, pluraque multò viribus  
Summis adhuc subeunda, fortis militis.  
(170) Aliquando nomini vt respondeas, vt in  
Te tantus Imperator pugnet strenuè.  
[[22]](#footnote-22)Spectabis vsque balteum istunc, quo tuos  
Praecinxti lumbos, si aut querna, aut oleagina,  
Aut delphica dignus corona optaueris  
(175) Vel immortale mererier stipendium.  
MIL. Quàm me delectat illa vox stipendij!  
Iam gestio pugnare, iam mihi obuios  
Hostes meos dari velim, vt aliquod meae  
Virtutis specimen armis edere possiem.  
(180) Non sentient me ignauum, non timidum, neque  
Sanè tyronem, sed veteranum quempiam.  
TIM. Ne tam quidem. Quae tu arbitraris facilia,  
Mox dixeris difficilia: quae animum iuuant  
Experta nondum, posthaec angent plurimùm.  
(185) Dulce est inexperto bellum. Quamobrem magis  
Jn spe, silentioque fortitudo sit  
Tua, atque multò viceris tum certiùs.  
MIL. Credo quae dixti vera esse, sed obsecro te  
Vin’ me veterno quodam consenescere?  
(190) TIM. Adeóne quae dedi semel iam dogmata  
Oblitus es? nolo veternum, somnium  
Nolo, at vigilantiam at curam & prudentiam:  
Modò ne tibi placeas, neu viribus tuis  
Confisus efferaris immoderatiùs.  
B 3  
MILES  
(195) Prudentem te esse iubeo velut colubrum aliquem,  
Ac simplicem velut columbam. Non enim  
[[23]](#footnote-23)Linguae tibi militia est, sed vitae: nec in  
Verbis, sed in armis tua tibi posita est salus.  
Quapropter omnibus vitiorum sordibus  
(200) [[24]](#footnote-24)Depositis, ac reiectis quae excrementa sunt  
In te malitiae, comiter insitum accipe  
Sermonem, qui seruare potest animam tuam.  
Sic te para, qui sermoni vsque obtemperes:  
Et tantùm non eum audias, fefelleris  
(205) Alioquin ipse te. Nam quisquis audit hunc  
Sermonem, ne re ipsa exequitur, facit is perinde  
Ac si suam faciem in speculo quis viderit,  
Dein ipsum se speculatus abierit, ac statim  
Qualis sit oblitus fuerit. Si porrò tu  
(210) In libertatis acceptam legem velis  
Penitùs introspicere cum fiducia, & in ea  
Manere perpetim, vt obliuiosus non sies  
Auditor, at operis effector: facto tuo  
Eris beatus. MIL. O militiae dogmata!  
(215) [[25]](#footnote-25)TIM. Fac te vel comparandum prudenti viro,.  
Qui in rupe construit domum suam. Haec enim  
Domus delapsa pluuia grandi, ac flantibus  
Ventis, in eamque grauiter irruentibus,  
Non iam cadit: fundata quòd illa in rupe sit.  
(220) Sic ergo te ad Ducis tui, dum hac in acie  
Versaris, vnicam voluntatem alacriter  
Compone, vti surculus sies bonus, bonos  
[[26]](#footnote-26)Vt proferas fructus, in te quidem nihil  
CHRISTIANVS. 12  
Altùm sapiens, sed in solo Duce omnia.  
(225) [[27]](#footnote-27)Non quisquis audit legem, at ei qui paret, is  
Beatus est. Modestè de te sentias,  
Nec glorieris, nisi in solo tuo Duce.  
[[28]](#footnote-28)Te semper in castris tuis volo gnauiter  
[[29]](#footnote-29)Excubias agere, vt si Imperator venerit  
(230) In prima vel secunda, vel etiam tertia  
Vigilia, ibi te somnolentum neutiquam  
Offendat, in procinctu sed fuisse te  
Semper modis vt omnibus tum intelligat.  
[[30]](#footnote-30)Habeto quidem fidei scutum, sed ista ne  
(235) [[31]](#footnote-31)Sit mortua, at viua & operosa prospice.  
Jn hoc incumbe totus, vt in tua queas  
[[32]](#footnote-32)Fide assequi virtutem, & in virtute mox  
Scientiam, in scientia modestiam,  
Pòst in modestia veram patientiam,  
(240) [[33]](#footnote-33)Et in patientia pietatem, in pietate  
Fraternum amorem, in amore fraterno dein  
Et caritatem. Haec si fuerint in te simul,  
Abundarintque, non inertem effecerint  
Te aut ociosum planè ad notitiam Ducis  
(245) Tui Iesu Christi. At si illa non aderunt tibi,  
[[34]](#footnote-34)Iam caecus eris, caecutiens, obliuione  
Captus purgationis veterum criminum.  
Proinde magis studebis, vt efficias ratam  
Rectè factis vocationem illam tuam.  
(250) Istaec enim si feceris, mihi credito,  
Nunquam delinques, certumque aditum habebis ad  
Aeternum istud stipendium, quod expetis.  
B 4  
MILES  
MIL. Laudabis ô Thimóthee, meque dixeris  
Virum, modò cum hoste liceat confligere.  
(255) TIM. Au! pressius tu istaec non simplex hostis est,  
Sed verè funiculus (quod dicitur) triplex.  
MIL Censen’ verò ignorare me, quod in sacro  
Lauacro conceptis verbis iurauerim  
In hunc Ducem vnicum? quod Christo nomen & omnia  
(260) Mea dederim, eius authoratus optimis  
Donarijs, eius sacramentis viuidis?  
Egon’ caput hoc non vltrò obiectem hosti meo?  
TIM. Te circuit semper, quaerens vt deuoret.  
[[35]](#footnote-35)Cui resistes non alia via, nisi  
(265) Solida fide: si totum te submiseris  
Potenti sub manu Imperatoris tui,  
Coniecta in hunc omni cura. Non improbo  
[[36]](#footnote-36)Pugnam, non proelium nego: siquidem tua  
[[37]](#footnote-37)Vita omnis militia est. Si non certaueris  
(270) [[38]](#footnote-38)Legitimè, nullum omninò expectes praemium.  
Sed quod tandem certamen, aut quomodo queas  
Legitimè inire, volo vt tecum modestiùs  
Subinde cogites. Vigila atque perpetim  
Ora, ne in discrimen aliquod fors incidas.  
(275) Ne fingito tibi falsò in medijs hostibus  
[[39]](#footnote-39)Pacem: ne quaeso cum impijs clamato, pax  
Pax, cùm illa nusquàm sit. Sed continuo inuoca  
Dominum, vticum Dauide illo manus tuas  
[[40]](#footnote-40)Erudiat ac doceat ad bellum hoc, & tibi  
CHRISTIANVS. 13  
(280) Idoneas ad vincendum vires conferat.  
Deinde (quod ego quidem spectati atque prouidi  
Existimo esse militis) para tibi  
Scalam salutis, quam in necessitate mox  
Admoueas hostium muris, quam quólibet  
(285) Tecum circumferas. Ea esto: si fides  
[[41]](#footnote-41)Virtutem pariat, vt vel inimicos tuos  
Ames, beneque his velis, tibi qui faciunt malè.  
[[42]](#footnote-42)Si virtus ex se procreat scientiam  
Vt apud Ducem tuum ἀδύνατον esse scias nihil:  
(290) Si deinde scientia parit temperantiam,  
[[43]](#footnote-43)Vt abstineas à cunctis cupiditatibus  
[[44]](#footnote-44)Et corporis voluptatibus, vt quae simúl  
Contra animum militant, ne fortè grauiter iis  
Olim impeditus frauderis palma: Inde si  
(295) Pietas fraternum amorem aduersum omnes pios  
Conciliat: hinc si denique feruens nascitur  
[[45]](#footnote-45)Caritas, vt proximos ames tuos, aut  
Facias ità alteri, vt ipse tibi fieri velis.  
Ad hanc scalam hoc quod tempore addam, habeo nihil.  
(300) Fortis igitur tu sis in gratia, tibi  
[[46]](#footnote-46)Quae per Christum data est. Patere aduersa omnia,  
[[47]](#footnote-47)Vt militem Christi bonum decet. Nullus  
[[48]](#footnote-48)Qui militat, sese vitae implicat negotijs,  
Saltem hoc studens, vt militiae placeat Duci.  
(305) Proinde posito omni vitio & omni dolo,  
[[49]](#footnote-49)Posita simulatione, inuidijs & omnibus  
B 5  
MILES  
Maledictis velut infans recens natus tibi  
Lac rationale, infraudulentumque appete,  
Vt sensim eo ad tuam salutem possies  
(310) Grandescere, idque in robur (si Dominus velit)  
Validissimum, quòd deinceps haud dubiè tibi  
Ἄσπονδoς instet πόλεμος illis cum hostibus,  
Qui vt neutiquam ignaui sic minimè simplices  
Multum negocij facessent, nisi caues,  
(315) Mihique in his modò quae dixi, obtemperas.  
MIL. Amábo te mi Timóthee, nihil haesita  
De me, tibi parebo: siquidem verba habes  
Vitae. ô methodum salutarem. Non desinam,  
Quin in eo, quo iam coepi currere stadio,  
(320) Contingere metam optatam aliquando possiem.  
TIM. Dabit ille (fidito) qui militiae Dux erit.

ACTVS PRIMI, SCENA SECVNDA.  
ARGVMENTVM.  
Insultant militi daemones.  
Octonarij.  
Diabolus, Planus.  
HEVS sycophanta purè pute. PLA. Ehem calumnia, Cerberi  
Caput. DIA. Luciferi monstrum. PLA. Lurco, ganeo. DIA. Fex Satanae eho.  
Vidistin’ illum Pyrgopolinicen: PLA. Quid dixti furcifer?  
CHRISTIANVS. 14  
(325) Illúmne militem adeò insigniter cristatum, qui tibi  
Mihique Martem plenis dudum fulminabat faucibus?  
DIAB. Istunc ipsum. quis tibi videtur? PLA. illene? nebulo maximus.  
DIA. Habes. mihi visus est captare laureolam ex mustaceis  
PLA. Vt gestit? DIA. vt cristas tollit? PLA. Quàm somniat victoriam?  
(330) DIAB. Videlicet ante tubam. PLA. Et quidem perfortiter. DIAB. Vel mortuo  
Leoni insultaret. PLA. nostris commilitonibus  
Minatur flammam & ferrum. DIAB. Vah iocularem hominis audaciam.  
PLA. Quin legiones ille nostras, vel difflabit spiritu  
Quasi folia ventus. DIA. Quid ais nequam, versipellis, improbe?  
(335) Quasi peniculum tectorium, trifurcifer. DIA. Insulsum caput.  
Homo iste, sic me Tartarus & te habeat sceleste, noster est  
PLA. Nisi bruta, trunci, caudecesque sumus non effugiet dolos  
Nostros. DIAB. etiamsi anguilla sit, pressabimus. PLA. videlicet  
Folio (quod aiunt) ficulno. DIA. Sed quantum hic sese iactitat?  
MILES  
(340) PLA. Quantum ferocit imbecillitatis oblitus suae?  
DIA. Quanta sui turget fiducia: PLA. Quàm belle sibi placet?  
DIA. Iuuenilis istaec est praesumtio, mox dixerit aliud.  
PLA. Putes leonem, si audias rugientem. DIA. Sed nullos adhuc  
Conspexit hostes: arma mox abijciet degener & dabit  
(345) Tergum. PLA. Si quid nostrae valebunt artes. DIAB. Quid flagriciba?  
Dolus sit an virtus in hoste quis requirat? PLA. respice  
Pus Tartari, commodè adest Satanas Imperator noster. DIAB. Hem.

ACTVS I. SCENA III.  
ARGVMENTVM.  
Enarrat Satanas virtutes suas & potentiam.  
Satanas solus.  
Trimetri Iambici.  
[[50]](#footnote-50)ENimvero vniuersum terrae orbem ferè  
Hodie ipse circuiui & cuncta climata  
(350) Solus perambulaui. Pol feriae mihi  
Non sunt feriae, nisi aliquos ex corte illius  
Galilaei inuenero, quos hisce dentibus  
CHRISTIANVS. 15  
Discerpam. Sed quid: peruagatus omnia,  
Perreptaui totum orbem: multos in meam  
(355) Pellexi nassulam. Nisi viderint, nisi  
Orauerint, nisi excubuerint, iam de ijs  
Actum est. Mihi ludus est, Pellem pro pelle, dum  
Illi interim extollunt cruci affixum Deum.  
Vah, ille ego sum Deus, quem veriùs colant.  
(360) Numen meum non in cruce, at in potentia  
[[51]](#footnote-51)Positum est. Crucis ille alter Deus, ad crucem vocat  
Suos. ridiculum: quasi non illi ineptiant,  
Qui istuc velint. Ego verò gloriae Deus,  
Meos voco ad honores & ad opes splendidas.  
(365) [[52]](#footnote-52)Qui procubuerint & adorauerint vnum  
[[53]](#footnote-53)Me, his ego lubens regna omnia mundi ostendero.  
An non vel ille Galilaeus me Principem  
Mundi huius appellat? Men’ ipsus orbem in hunc  
[[54]](#footnote-54)Venisse profitetur? Quid: eius Saulus an  
(370) [[55]](#footnote-55)Non scribit huius saeculi esse me Deum?  
An non idem aëriae potestatis vocat  
[[56]](#footnote-56)Me Principem? Sed quorsum haec ego sic congero?  
Res ipsa loquitur, quantus sim. notum fuit  
[[57]](#footnote-57)Numen meum in Adamo, in Caino, in posteris Ge. 3. e 4.  
(375) Alijs deinceps. Ego sum, qui surrexerim  
[[58]](#footnote-58)Aduersus Israëlem, & incitauerim  
Dauidem, vt Israëlem numeraret. Meos  
[[59]](#footnote-59)Ego habeo laqueos, quibus omnes capti, meo  
MILES  
Tenentur arbitrio. Sed hic non est locus,  
(380) Diuinas vt virtutes explicem meas.  
Si pergit orbis ad animi sententiam  
Mei ruere, breui futurum conspicor,  
Sedem vt meam rursum supra solium Dei  
Ponam, similisque sim vel ipsi altissimo,  
(385) Et vnicum in terris numen me omnes colant.

ACTVS PRIMI, SCENA QYARTA  
ARGVMENTVM.  
Hic deliberat de conscribendo exercitu.  
Octonarij cum pauculis septenarijs.  
Diabolus, Planus, Satanas.  
AVdistin’ Imperatorem nostrum, impostor nequam? PLA. Quid est,  
Calumniator impudens? DIAB. Nae quantus quantus est, nihil  
Nisi ipsa est sapientia. PLA. Putasne noster Dux siet rudis?  
Quopacto paulatim hunc orbem queamus nostris legibus  
(390) Subijcere, si prorsus nihil sciamus: DIA. Rectè istuc habes.  
SATA. Eccos, video meos satellites. Hem pessimi, plani:  
Hem versipelles, daemones miserrimi vobis nihil  
Negocij est?DIA. oportunè gaudemus te aduenisse. SAT. Quid  
CHRISTIANVS. 16  
Ergo? DIA. audies. Nos positi in insidijs iussu tuo, quòd hinc  
(395) Magnam videbas spem victoriae, fortè hostem offendimus.  
SAT. Hostem ? DIAB. Putes Pyrgopolinicenalterum, audias  
Si fulminantem. SAT. Quid ait tandem? DIA. Iam spe deuorat  
Stipendium. SAT. stipendium? per Cerberi fauces homo  
Is noster est. PLA. Sed habet monitorem strenuum. SAT. quemnam obsecro?  
(400) PLA. Sophistam, barbatum, catum: putes si hominem videas, virum.  
Quantiuis precij. SAT. Cuius instituti? PLA. Galilaei illius.  
SAT. Vah. Gentibus is stultitia est. PLA. Non erat ille, ne fors quippiam  
Erres, ex illo hominum genere, qui Christiani nomine  
Vocantur, at re ipsa magis nostri sunt, quique legibus  
(405) Nostris parent. SAT. Quid audio? PLA. Puram illius viri  
Referebat doctrinam. Si quibus armis illum instruxit,  
Nos aggrediatur hostis, metuam ne stet ab hoc victoria.  
[[60]](#footnote-60)Maturè itaque nobis est prospiciendum, quanquam omnes meas  
MILES  
Habeam meditatas copias. DIA. Qui cum hoste conflictatur  
(410) Assiduò, nunquàm is militum suorum missionem  
Facit. PLA Probè quamobrem nobis in castris excubandum est.  
SAT. Si ita est satellites fidissimi, vt narrastis, agitè iam  
Nunc comparemus exquisitum exercitum. Sint milites  
Fortissimi, omnes sint exercitati, sint probissimè  
(415) Instructi armis, vt ex his delectum faciamus. DIA. Optimè.  
SATA. Sed ante alios succurrit ille insignis ac primarius  
Tribunus militum meorum Cosmus, cui latè omnia  
Parent, imperium cuius finitur neque Oceano neque  
Astris. Huic si deinde Sarca adiunxero, profectò non  
(420) [[61]](#footnote-61)Dubium, quin tutò in hostem quastibet fecerimus  
Jrruptiones. Non vereor huic secundas copias  
Committere. Scio equidem illam feminam esse, sed viraginem  
Dicas. Non Semiramis, non vel Camilla fuit hac fortior.  
Postremò nos tuebimur nostras cohortes strenuè:  
CHRISTIANVS. 17  
(425) Neque enim illae postremas ferent Ego verò semper omnibus  
Tanquàm Imperator adero in principijs, cohortibus vt queam  
Opem ferre inclinatis, vt labentes vsque fulciam,  
Sicubi necesse erit. DIA. Dignum profectò feceris.  
Forti Imperatore. SAT. Hem. Plane quid ais? illa instructio ordinum,  
(430) Satin tibi placet? PLA. Rogas? non Mars bellator possiet  
Aliter instruere aciem, ita primis succedunt secunda. Quin  
Si hoc ordine copias admoliaris, quid fore creduis?  
Vel si sint hostium decem millia, nos facilè vno die  
Occidimus. SAT. Non verterim manum, aut pedem non mouerim  
(435) Loco; nisi certus essem tam fore hostem in nostris manibus &  
Nos hîs vt alibi potituros victoria, quam nos habet  
Orcus. Curate sit clypei mei splendor vel clarior,  
Quàm sunt radij, Solis cum maximè sudum est. Sed quid velim,  
Sat intelligitis. Mecum simul omnes vos transformabitis  
(440) In angelos lucis, quò faciliùs hosti imponamus. dein  
C  
MILES  
Nostros ministros, qui sequantur nostrum exercitum, citò  
Subornabitis, vt ne cùm opus erit, in mora sient.  
[[62]](#footnote-62)DIA. Curabimus. SAT. Volate daemones miserrimi.  
  
ACTVS PRIMI, SCENA QVINTA,  
ARGVMENTVM.  
  
Miles Christiana doctrina aliquanto instructior magis praeparatur ad militiam.  
Senarii Iambici, Comici.  
Miles. Thimótheus.  
[[63]](#footnote-63)DOminus mihi illustratio & robur meum,  
(445) Salus mea, ô Thimóthee, quémnam ex hostibus  
Quaeso extimescam? Dominus est vitae mea  
[[64]](#footnote-64)Protector, à quo, te obsecro, trepidabo? Dum  
Is opitulator est mihi, prorsus nihil  
Timebo, quid faciat mihi homo: dum is opem feret,  
(450) Pili meos hostes ego non fecerim.  
[[65]](#footnote-65)Non ille deseret tyronem me suum.  
[[66]](#footnote-66)Si pugnat is pro me, nocebit quis mihi?  
[[67]](#footnote-67)TIM. Js pugnat in te: proinde te ignauum fore  
Aut ociosum non oportet. At bene  
(455) Habet, quòd in illo collocas robur tuum:  
Quae tibi modestia spondebit victoriae  
CHRISTIANVS. 18  
Vel partem maximam. Et quid ni verò autumes  
Deum salutem & dulce praesidium tuum?  
[[68]](#footnote-68)Quum nullis ipse tuis meritis miles queas  
(460) [[69]](#footnote-69)Vincere: sine illo quum planè possis nihil.   
[[70]](#footnote-70)Quum nisi vocatus ad militiam adscriptus es  
[[71]](#footnote-71)Ac lotus in Ducis fidelis sanguine.  
Siquidem cùm eras dispersus instar perditae  
Ouis, reduxit te ac in humerum sustulit.  
(465) Quare vocanti tu velim respondeas  
Duci, velut obediens puer, & vt quemadmodum  
[[72]](#footnote-72)Qui te vocauit sanctus est, ita tu quoque  
[[73]](#footnote-73)Sanctus sies in omni vita. Scriptum enim est:  
[[74]](#footnote-74)Estote sancti, namque ego sum sanctus. Quod vt  
(470) Fiat, sies cum fratribus semper tuis  
Vnanimis, misericors (vt est pater tuus  
Misericors) affabilis, & non malum malo, aut  
Conuicium conuicio rependens, sed precans  
[[75]](#footnote-75)Fausta omnibus, vt qui intelligas ad hoc te esse   
(475) Vocatum, vt obtineas victoriam. Velim  
Ergo vt coërceas linguam tuam à malo,  
Et labia tua à loquendo fraudulenter: vt  
Malum declines & facias bene, studeas (˂ studias)  
Paci atque eam vltrò prosequaris. Hoc ita  
(480) Si fit, futurum est vt deuictis hostibus  
Triumphum habiturus sis: censendus item sies  
Tui in populo Domini & inhabitaturus vrbem  
Hierusalem sanctam. Nam qui sine macula militant,  
Et iustitiae student, ij ex his tentorijs  
C 2  
MILES  
(485) Profecti habebunt in Dei ducis sui  
Tabernaculo locum paratum insigniter.  
[[76]](#footnote-76)MIL. O illa superna ciuitas, ô dulce habitaculum,  
In pace semper vbi beata viuitur.  
Quàm animus anhelus ad te suspirat, velut  
(490) Ad lympidos fontes defessus hinnulus?  
TIM. Memento sed prius tibi certamina  
Instare multa, multas atque angustias,  
Mercede quàm fruaris illa gloriae.  
Nec hac frustraberis, si qua monui viâ  
(495) Te opponas cunctis hostium conatibus,  
Omnem locans animi tui fiduciam  
Jn maximi, optimique Ducis potentia.  
Vide igitur vt titulo tuo respondeas  
Non verbo, sed opere: neque tantùm nomine,  
(500) [[77]](#footnote-77)Sed vita: ne militiae sacramento obligatus  
Olim inueniaris perfidus atque degener,  
Quum tantis prouocatus sis beneficijs.  
Nam cur tibi Deus se exhibuit in patrem,  
[[78]](#footnote-78)Nisi vt vicissim in operibus tuis illi  
(505) [[79]](#footnote-79)Te filium exhibeas? Cur Christus dux tuus  
[[80]](#footnote-80)Te in sanguinis sui lauacro & abluit  
Et purum fecit, nisi vti sordibus nouis  
Non inquineris? Cur suo te corpori  
Jnseruit, nisi vti labe nulla te velis  
(510) Inficere, cùm sis membrum eius? Cur ipsus is  
In caelum ascendit, nisi vti tu quoque posito  
Terrae affectu illuc tandem toto pectore  
CHRISTIANVS. 19  
[[81]](#footnote-81)Aspires? Cur praeterea te sanctus Spiritus  
Deo in templum dicauit, per te gloria  
(515) Nisi Dei illustretur? ne vllo tempore  
[[82]](#footnote-82)Profaneris peccati spurcitia aliquâ?  
Cur destinauit ille corpus & animam  
Tuam incorruptioni caelesti, vel ad  
Jmmarcessibilem perennis gloriae  
(520) [[83]](#footnote-83)Coronam, nisi vti iam enitaris strenuè,  
Vt impolluta & pura semper in diem  
Domini ipsa conserues? Cur denique (vt omnia  
Paucis dicam) nunc Christi miles diceris?  
Nimirùm vt vitam agas in caritate vel  
(525) Fraterno amore cum timore Principis  
[[84]](#footnote-84)Tui, vitam ipsius imitans in omnibus.  
Vt stuprum aut vlla obscoenitas aut quoque sacra  
Auaritia ne quidem nominetur (quod potest)  
Apud te, ceu sanctum decet: neu turpitudo  
(530) Aut stulta oratio aut facetia inutilis,  
Quae dedecent, apud te habeant aliquem locum,  
Sed potius gratiarum perpetua actio.  
Pro certo enim hoc scias impurum neminem,  
Aut scortatorem aut etiam auarum gloriae  
(535) Perennis habiturum coronam: non item  
Ignauos, ociosos & inertes, sed hos  
[[85]](#footnote-85)Qui in vinea Domini operantur, debitum.  
Accepturos denarium. Proinde quid  
Dicam amplius? Fac masculo sis pectore:  
(540) Congredere fortiter cum aduersarijs tuis,  
Vt maximi decet ministrum Principis  
C 3

MILES  
Patere iugum Christi, nec cede viribus,  
Insultibusque vanis hostium, sed his  
Oppone te viriliter: vinces, mihi  
(545) Crede, haec si quae iam docui, ex animo feceris:  
[[86]](#footnote-86)Si semper in castris tuis excubueris:  
[[87]](#footnote-87)Relictis omnibus si vni Duci tuo  
[[88]](#footnote-88)Adhaeseris, spem collocans fiduciamque  
Omnem in potentia illius summi Ducis.  
(550) MIL. Precabor illum vt animum & vires suggerat.  
O iam subire, iam iuuat crucem mei  
Domini. sodes tu mecum ora mi Timóthee.

CHORVS PRIMVS.  
EX PSALMO 144.  
Iambici Dimetri.  
Miles canit.  
AETerne mundi opifex Deus,  
Quas gratias agam tibi?  
(555) Aut laudibus quibus efferam  
Sanctissimum nomen tuum?  
 Tu suggeris robur mihi,  
Tu praeliari me doces,  
Et armaferre bellica  
(560) Tu dexteram meam instruis.  
 Aptos ad arma tu facis  
Digitos meos & roboras,  
Vt audeam quibustibet  
CHRISTIANVS. 20  
Inferre proelium hostibus.  
(565) O quanta misericordia,  
Quantumque refugium es mihi?  
Tu suscipis me & liberas  
Ab ingruentibus malis.  
 In te locaui spem meam,  
(570) Te fretus vno milito:  
Nam tu mihi clypeus, ensis es,  
Ferrumque, quo me protegis.  
 Heu, mi Domine, quid est homo?  
Quod illum honore ita afficis,  
(575) Et tam benignè amplecteris,  
Habeas vt ità curam illius?  
 Jmago inanis est homo,  
Eius dies subitò abeunt  
Vt vmbra: proinde totus est  
(580) Inanitate inanior.  
Descende coelo & percute  
Acies superbas hostium:  
Hos fulminante dextera  
Sic dissipa, vt fumus perit.  
(585) Jllos sagittis confice,  
 Jllos procellis disijce:  
Demitte coelo dexteram  
Quae liberet me iam obrutum.  
 Ab his aquarum fluctibus  
(590) Tuere me Dux optime.  
Me ex barbararum gentium  
Dextris ferocibus eripe.  
C 4  
MILES  
 Nam lingua eorum nil sonat  
Nisi vanitatem splendidam:  
(595) Et quâ manu iam militant  
Nullius ipsa est roboris.

ACTVS SECVNDI, SCENA PRIMA.  
ARGVMENTVM.  
Cosmus, id est, mundus accersitus ad Satanam vt contra Militem vnà depugnet, hic facultates suas enumerat.  
Iambici Trimetri.  
Cosmus solus.  
QVID esse dixero, quod me accersiuit Satan  
Princeps meus? non temerè omninò esse autumno.  
Sed suspicor quid sit: fortè indiget opera  
(600) Mea, vt parùm sine me quid efficere potest  
Suo in regno, quantumlibet Monarcha sit,  
Quantumlibet potens, habeatque plurimos  
Regni satellites, ministros, asseclas.  
Sed nullibi quis verius, quam hîc dixerit:  
(605) Ne maximos quidem Reges tyrannidem  
Sat commode suam retinere posse, si  
Socijs carebunt armis, si fidis sient  
Principibus destituti, vt auxilij nihil  
Ferant. Roget quis: túne tantus es, nihil  
(610) Vt absque te Satanas efficere possiet?  
Quem te facis? vbi illa tua potens auctoritas?  
CHRISTIANVS. 21  
Non me temerè effero, nec hîc superbio  
Vltra modum: nam maximi me nominis  
Et imperi esse sat loquitur facies mea,  
(615) Vestitus hic & ornamenta corporis.  
Auctoritas porrò mea omnibus quidem  
Vobis probè nota est, & me sectamini  
Omnes beneficijs deuincti maximis.  
Sed nomen edam, & rem mecum putabitis.  
(620) Ego ille sum Cosmus, quem Mundum dicitis,  
Quem vos tanti facitis, imperium cuius est  
Determinatum nullis planè finibus:  
Cui ancillantur astra, terra & Oceanus  
Magnus: quem suspicitis omnes meritissimè:  
(625) A quo nemo indotatus esse optauerit:  
A quo nemo est, qui non velit perfundier  
Voluptatibus, illecebris, salibus, iocis.  
[[89]](#footnote-89)An aliquis est, vel Pontifex, vel Purpuratus,  
Vel Rex, vel Imperator, vel Dux, vel Comes,  
(630) Mitratus, Abbas, Presbyter, vel Canonicus,  
Vel (quod magis est) Monachus, qui non studeat meus  
Esse & mihi placere, à me munerarier,  
A me beari & mihi seruire maximè?  
Haec nota sunt, vt qui non animaduerterit  
(635) Istaec ita esse, mihi profectò obtusior  
[[90]](#footnote-90)Quauis siet pistillo. Vulgus autem ignobile  
Jtemque nobile, ac denique plebeia fex,  
Claudus, caecus, pauper, piger, miser, lacer  
Scaber, glaber quàm omnes studiosi sint mei,  
C 5  
MILES  
(640) Quid attinet referre verbis pluribus?  
Sed nullum animal est, quod me praeter cetera  
Amat magis, cui sum ipse multò carior  
Pulchella, mollicella, delicatula  
Femella, quae sese mihi totos dies  
(645) Comit, polit, fucat, colorat intimè.  
Quando itaque ego is sum, cuius arbitrio omnia  
Fiunt, nutu cuius moderantur humana  
[[91]](#footnote-91)Negocia: pereat malè qui asserit esse me  
[[92]](#footnote-92)Creatum, quasi me fecerit ipsus, & quasi  
(610) Verò ab initio semper non fuerim. ô ineptias  
Hominis. Sed & bonus ille vir iam dictitat  
Me denique interiturum, vt illum Dij Deaeque  
Omnes malè perduint. Huc addit ex grege  
Huius discipulorum cerebrosus quispiam  
(615) Doctor non me solum, sed etiam ἐπiθυμιάς  
[[93]](#footnote-93)Meas, meas delicias esse propediem  
Planè interituras. Verùm ô bulla inanior  
Leuitas, ô vanitas plusquam execranda. Num  
Legistis optimos auctores & viros  
(620) Doctissimos (ad quos ne comparabimus  
Quidem illos) extitisse me vsque ab initio  
Ingenitum, nec periturum & disputare & mordicùs  
Defendere? Hos agè demus opinione fallier.  
[[94]](#footnote-94)Quis credat huic, ipsus qui perpetuum odium  
(625) Mecum profitetur, qui se passim dictitat  
Non ex me natum, verùm ex patre nescio  
Quo? Obsecro audite huius hominis inconstantiam.  
CHRISTIANVS. 22  
Nunc inter nos esse odium certò asserit,  
Nunc idem iactitat (quae est arrogantia)  
(630) [[95]](#footnote-95)Venisse se, non vt mundum damnet, sed vt  
Mundum conseruet. Accipite porrò & aliud.  
Modò disserit venisse nostrum Principem,  
[[96]](#footnote-96)Modò exigendum denuò foras blactitat.  
An esse quidquam istoc possit homine vaniùs?  
(635) An huic vel in minimis adhibenda erit fides?  
[[97]](#footnote-97)Vah, quanto hi satius arbitrantur, qui Deum  
Me sibi faciunt, quòd aut meapte perpetim  
Potentia constiterim, aut quòd caream quoque  
Initio: hinc dominantis carere arbitrio vt  
(640) Profectò debeam? Non nego mihi  
Esse irreconciliabile odium cum eo  
Galilaeo (vt dictum est) futuli atque sordido,  
Et sectatoribus suis (non hos puto,  
Qui nomine Christiani, vitâ Cosmici  
(645) Et sunt & appellantur) sed vel publicè  
Jdem profiteor. Si quem ex castris illius  
Offendo militem, multo ad mortem, nisi  
Mei esse iuris optet potius, ac mihi  
Soli merere studeat. Quod si consequor,  
(650) Triumpho cum meo Imperatore Satana,  
Qui, nisi me animus fallit, ideò me ad se modò  
Vocauit, vt aliquem expugnemus viribus  
Ex Christianis militibus: genus est nimis  
Superstitiosum, in disciplinis pertinax,  
(655) Semper ferè affligens cruciansque maximum in  
Modum meam vnicam sororem Sarca, quam  
MILES  
(Licet & ipsa potens sit) redigere gnauiter  
In seruitutem moliuntur perfidi.  
Hinc optimo iure hos ego odi vel cane  
(660) Et angue peius. Proinde sentient breui  
Quid ferat odium meum. Nos numero tres sumus  
Non imbelles sic coniurati amicè, vti  
[[98]](#footnote-98)Fortissimus Miles siue antesignanus  
Galilaei illius Saulus ter Dominum suum  
(665) [[99]](#footnote-99)Orauerit, vt se à nobis liberarier velit.  
Sed frustrà. nam expertus nostros stimulos probè,  
Nihil impetrauit praeter inanem gratiam,  
Quae sufficiebat scilicet. Nos dixeris  
Geryona quendam si propius cognoueris.  
(670) Videóne sed meam sororem Sarca? Ea  
Ipsa est. quò sic properat? conueniam & alloquar.

ACTVS SECVNDI, SCENA SECVNDA.  
ARGVMENTVM.  
Recenset accersita Sarx, hoc est, caro suas item vires, nec sibi esse hostem perniciosum magis spiritu.  
Eiusdem generis versus cum superioribus.  
Sarx. Cosmus.

SAlus tibi germane mi. COS. Salue soror.  
Valésne bellè candida cute? quid rei  
Te cogit huc? quid fit! quid agitur cum tuis  
(675) Clientibus? quò ancillarum ducis gregem?  
SARX. Hoc tu quidem bene percontaris Cosme mi.  
CHRISTIANVS. 23  
COS. An quid mali accidit? an est hostis quispiam  
Qui in regno grassetur tuo? eloquere soror.  
Nos te pro viribus cum Satana Principe  
(680) Nostro iuuabimus. SARX. Quem tu narras mihi  
Hostem? an quisquam est mortalium, qui non mihi  
Tibique pro aris focisque mereat strénue  
Nisi cui idem non permittit dura Πενία?  
COS. Rectè aedepol. Nae sapiunt, qui nos sibi volunt  
(685) Patronos, qui lautè atque delicatulè  
Viuunt & molliter cutem curant, mihi &  
Tibi vt placeant. SARX. Qui sese angit, qui cor comest  
Suum, sibi is frustrà sapit, si quid sapit.  
Et quando in istaec verba venimus, vide  
(690) Quid scribat ille, quem probè ego & tu nouimus:  
[[100]](#footnote-100)Nihil melius est homini, quam si edat & bibat,  
Atque oblectet animum suum. quid tu hîc putas?  
COS. Certè soror nos norimus nos, & damus  
Vtrique mutuas operas: si quod lucrum  
(695) Ex Christianis accipimus, nos facimus id  
Diuiduum. SARX. Aequum est frater, vt ego te, tu me iuues:  
Vterque autem praestemus obsequium Duci  
Nostro Satanae. Nam regnum eius durabile  
Non est sine nostris praesidijs, nec nos quidem  
(700) Florere possimus diu, nisi nos sua  
Conseruet ille diligentia. Et quod ad  
MILES

[[101]](#footnote-101)Hostes meos spectat, quibus de sciscitatus es:  
Amplissima mihi est regio & regnum patens  
Latissimè, vbi beatè & lautè viuitur,  
(705) Adeò vt vbique sit nobis tranquilla pax,  
Nisi cum his, qui ex Christianis viuunt spiritu.  
[[102]](#footnote-102)Nam nullus est hostis mihi infestus magis,  
[[103]](#footnote-103)Quàm spiritus, quicum vsque perpetuum bellum gero.  
COS. Dij illum flatu enecent, inclusum follibus  
(710) Aut strangulent cacodaemones. forti sies  
Animo: breui superabimus aduersarios  
Nostros, & ampla diuidemus inde apud  
Satanam spolia. Non mihi fit dubium, quando te  
Mecum huc venisse video, quin vocemur ad  
(715) Bellum conflictaturi cum hoste quopiam.  
SARX. Si Miles est ex Christiana corte, non  
Sine manibus in pugnam proficiscar, sentiet  
Non feminam vulgarem, sed fortissimis (˂sortissimis)  
Vel ipsam Bellonam pugnantem viribus.  
(720) COS. Istuc quidem optimè, nec postremas ego  
Partes feram. SARX. Nimium ego odi hoc genus hominum.  
[[104]](#footnote-104)Qui saepè me cum cupiditatibus meis,  
Libidinibusque turpiter affigunt cruci.  
[[105]](#footnote-105)Sed tempus est adire Principem nostrum,  
(725) Vt audiamus ad quid nos vocauerit.  
COS. Eamus, ne quid illi simus in mora.  
CHRISTIANVS. 24  
ACTVS SECVNDI, SCENA TERTIA.  
ARGVMENTVM.  
Quomodo Miles christianus ex spiritu & aqua renatus, carni resistere debeat.  
Septenarii Iambici.  
Miles, Timótheus.  
PRofunda sunt & ardua mihi tu quae disseris  
O Timóthee, aut etiam (quod citra offensam dixero)  
Eiusmodi, vt mihi videantur non posse fieri.  
(730) Certè mei ingenij captum superant multis modis.  
TIM. O homo carnalis, qui nondum sapis quae spiritus  
Sunt: adhúcne tribues quidquam affectibus tuis?  
Ad quae vocatus es? quae sunt obsecro militiae  
Tuae symbola? itan’ ea Miles ignaue didicisti?  
(735) MIL. O mi Timóthee, nil mihi quaeso succenseas.  
Non ambigo, quin vera sint, quae dixeris: sed hoc  
[[106]](#footnote-106)Dico, non assequi possum. TIM. Nil ego succenseo  
[[107]](#footnote-107)Tibi, sed dotem, qua praeditus sum, minime negligo.  
Boni Euangelistae officio fungor, depositum meum  
(740) Expendo, vt etiam arguere & increpare debeam.  
Scin’ Regem esse tibi omnipotentem, & nullum verbum esse apud  
[[108]](#footnote-108)Hunc impossibile, adeò vt res nulla sit, quam non queat  
MILES  
Facere? MIL. Scio Timóthee, scio: nec in istac re haesito  
[[109]](#footnote-109)Quidquam. TIM. Iam igitur renatus cùm sis Principi tuo  
(745) Ex spiritu & aqua, quae sunt carnis sapies neutiquam.  
Sed cogitabis vix tibi esse hostem infensum magis  
Quàm Carnem, quòd ea sit tibi prorsus domestica,  
Tecumque quolibet locorum ipsus circunferas.  
Blanda boni specie, nisi caueris, te fallet ac  
(750) Vi pertrahet ad iugum eorum qui iam sunt hostes tui,  
Vt excidas stipendio optato, atque in sempiternùm  
Post manciperis carceri. MIL. Nunc demùm intelligo.  
A quo mihi praecipuè cauere debeam, quibus  
Armis resistam hosti domestico, quo infestius  
(755) Nihil est. TIM. At nondum etiam plene cognoscis. Nam istuc quidem  
Non ex me didiceris, sed aut ex Christo duce tuo,  
Aut ex carissima eius filia Grapho. Caeterùm  
Jstuc ego moneo, vt non Carni milites caro,  
Sed spiritui vni spiritus: hoc est, vsque spiritui  
(760) [[110]](#footnote-110)Obtempera, neu carnis sequere cupiditatem.  
[[111]](#footnote-111)Caro enim contrà quàm spiritus, atque spiritus  
Contrà vsque quàm caro concupiscit. Haec sanè ita  
CHRISTIANVS. 25  
[[112]](#footnote-112)Sunt inter se contraria, vt quae non velis, ea  
[[113]](#footnote-113)Facias: ità fiet, vt sis spiritus. Quodcunque natum   
(765) [[114]](#footnote-114)Ex carne, caro est: & quidquid contrà natum ex spiritu,  
[[115]](#footnote-115)Est spiritus. Qui seuerit in carnem suam, metet   
Ex carne perniciem: qui verò seret in spiritu,  
[[116]](#footnote-116)Ex spiritu metet vitam perennem. Namque ijs   
Dedit potestatem, fierent vt filij Dei  
(770) [[117]](#footnote-117)Qui non ex sanguine, non ex carnis nec viri  
Voluntate geniti sunt, sed Deo. Quare obsecro  
Vt huc mentem animumque intendas, huc vt oculos tuos  
Limes semper, ne quò hinc aberres, vincere si studes.  
MIL. Intelligo facilè, quantum mihi faciet negocij  
(775) Caro, & operam dabo, vt frustrà in me exerceat suos  
Stimulos. sed hoc quaero, hic mihi scrupulus etiamnum  
[[118]](#footnote-118)In animo inheret, quem nisi reuulseris,  
Molestum erit. TIM. Quis ille cedo? MII. Mecum si illhaec caro  
Ex insidijs agat, quopacto aut vnde extemplò eam  
(780) Cognouero? TIM. Sunt manifesta carnis opera. Sed  
Enumerabo tamen, vt ex his discas esse cautior:  
[[119]](#footnote-119)Adulterium, stuprum, salacitas, impuritas,  
Cultus deastrorum, veneficium, inimicitiae,  
[[120]](#footnote-120)Et aemulationes, iracundiae,  
(785) [[121]](#footnote-121)Contentiones, seditiones, sectae, inuidiae,  
D  
MILES  
[[122]](#footnote-122)Homicidia, obrietates, comessationes  
Et his certè similia: quae qui faciunt, neutiquam  
Jlli perennis obtinebunt sic coronam gloriae,  
[[123]](#footnote-123)Princeps tuus Christus suis parauit quam fidelibus.  
(790) [[124]](#footnote-124)Quapropter hoc vide: tenebrarum opera deponito,  
Et induito arma lucis, honestè vti te in die geras  
Non comessationibus, ebrietatibusque non  
Concubitibus aut libidinibus non iurgijs  
Et aemulatione: sed Christum ducem tuum &  
(795) Dominum Jesum indue, & minimè curam carnis gere,  
Cupiditatibus vt indulgeas. MIL. Ille Dominus  
Erit mihi fortitudo, vt istaec facere possiem.  
TI. Sic disce pressiùs de te semper loqui. Graphen  
Dei ministram & filiam nunc adeamus. Nam ea  
(800) [[125]](#footnote-125)Te certius docebit, illam diligentiùs  
Si fueris perscrutatus. perhibebit enim de Duce

[[126]](#footnote-126)Tuo indubitatum testimonium. Profectò caelitùs  
[[127]](#footnote-127)Ea inspirata, est vtilis ad docendum, ad arguendum  
Ad castigationem & disciplinam Iustitia:

(805) Vt Christianus Miles compositus sit ad omne opus  
Bonum recteque instructus. MIL. Agè verò, mi Timóthee,  
Adeamus. namque eam videre animus gestit meus.  
CHRISTIANVS. 26  
ACTVS SECVNDI, SCENA QVARTA.  
ARGVMENTVM.  
Graphe de spiritu legis, hoc est, Verbi Dei (qui solus viuificat) hic disserit, quem Militem Christianum imprimis & habere & nosse oportet.  
Senarii Iambici.  
Timótheus, Miles, Graphe.  
[[128]](#footnote-128)EN vltrò nobis obuia est. Verissimè.

Dixit Solomon, sapientiam inter semitas  
(810) [[129]](#footnote-129)Et ad viam clamare astantem apud portas,  
In faucibus vrbis etiam vociferarier  
Et in ostiorum aditu. MIL. O quàm haec est,mi Timóthee,  
Pulchra & decora? quàm ipso aspectu amabilis?  
TIM. Heu Miles edico tibi, vtcunque fortis es,  
(815) Ne curiosus illam accedas, omnia  
Eius velis vt intimè pernoscere.  
[[130]](#footnote-130)Nam in ore quidem tuo tam dulcis erit tibi  
Quàm mel: sed vbi comederis, torquebitur  
Venter tuus intoleranda amaritudine.  
(820) MIL. Quid ais? Egon’ hanc comedam? Apage sis. TIM. Degluties.  
Non hanc, sed eius dogmata. accede igitur hanc  
Sobriè, reuerenter, cupidus discendi tuam  
Quae pertinebunt ad salutem. MIL. Ita faciam.  
Salue Domina mea Graphe. GRAP. Salue gnate mi.  
D 2  
MILES  
(825) TIM. Salue supremi Regis filia. GRAP. Filij  
Mei saluebitis. quid fit? Men’ quaeritis?  
TIM. Hic, quem vides astare tibi mea Domina,  
Implorat opem tuam (siquidem fieri potest)  
Se vt instruas ad bellum in lege Principis  
(830) Sui, vt innanes hostium strepitus queat  
Vel imperterritus vincere. Nam factus est  
Christimiles, sacris initiatus patris  
Tui, velut accinctum vides. GRAP. Gratissimus  
Mihi vester est aduentus, & quod petitis, en  
(835) Vltrò ipsa vobis offero: parata sum  
Docere quemlibet, si modo non adferat  
[[131]](#footnote-131)Huc carneos oculos ad me, sed spiritum,  
[[132]](#footnote-132)Quo me legat, quo me audiat & intelligat.  
Futurum alioqui est vt pro vita consequatur.  
(840) Mortem. Sed ne tibi Christi Miles accidat,  
Quod in plerisque saepius fieri solet:  
Dum me rimantur, me rapiunt, dum me legunt  
[[133]](#footnote-133)Foris, videntque externam duntaxat cutem,  
Vanis vtuntur cogitationibus,  
(845) Animusque eorum insipiens caligat. Tibi  
Autem imprimis ante omnem conflictum ex meis  
Sugendum vberibus est, quomodo verissimè  
Intelligas tuae militiae symbola,  
Et assequaris mentem Principis tui.

(850) Non arbitreris, quasi sine me bellum hoc queas  
Conficere vel ex animi sententia tui  
Absoluere, vt fuêre nonnulli rati  
Phanatici, qui solo ductu spiritus  
CHRISTIANVS. 27

Se ferri mira iactabant audacia:  
(855) [[134]](#footnote-134)Vt inde lapsi se exposuerint hostibus  
Suis. Nam sic habeto: Si tu attenderis  
Mihi velut lucernae in obscuro loco  
Lucenti, dum illucescat & in animo tuo  
Oriatur Lucifer, profectò feceris  
(860) [[135]](#footnote-135)Rectissimè. Si item subinscrutaberis  
[[136]](#footnote-136)Me, tibi videberis perennem habere in me  
Vitam. Huc solet Jmperator vester milites  
[[137]](#footnote-137)Suos perplexos ablegare & me supra  
Quoduis miraculum vsurpare. Non tamen  
(865) Vt coeperam loqui ad me affectus carneos  
Tecum adferas, vt litteram tantùm velis  
[[138]](#footnote-138)Externamque cutis inspicere superficiem meae,  
Quae est absque gratia, nisi spiritus quidem  
Immutet animum ac purificet: in pectore  
(870) [[139]](#footnote-139)Nisi viuax affectus, quo legi satis  
Fiat. Lex vtique spiritualis omnis est,  
Quam discis in hac tua militia, vt autumes  
Id nulla ratione fieri posse, vt eam  
Tute impleas sine spiritu, sine pectore  
(875) Per spiritum nouato: & nisi quae praecipit  
[[140]](#footnote-140)Lex, toto affectu feceris. Quid enim obsecro  
[[141]](#footnote-141)Si instructus lege scias non esse furandum,  
Et tu furaris? si non esse adulterandum,  
Et adulteras? Quid (inquam) profuerit tibi,  
(880) Si gloriaris in lege Domini tui,  
[[142]](#footnote-142)Et committendo in legem, eundem dedecoras?  
Non legis auditores insontes erunt,  
D 3  
MILES  
[[143]](#footnote-143)Sed legis executores. Quid? Dux tuus  
[[144]](#footnote-144)Christus, quum hîc militaret, an non arguit  
(885) [[145]](#footnote-145)Scribas docentes & nihil operantes,  
Qui dilatabant fimbrias atque phylacteria?  
[[146]](#footnote-146)Legis quidem opera faciebant, verum coacti,  
[[147]](#footnote-147)Sine amore et affectu, saltem vt ea spectarentur ab  
Hominibus. Non id gratum erat duci Deo.  
(890) [[148]](#footnote-148)Scitissimè dictum est: Ex legis operibus  
Justum fieri mortalium vel neminem.  
Quid ergo: Spiritu fiant, ea spiritus  
In corde concitet per Principem tuum  
[[149]](#footnote-149)Iesum Christum, qui secundus est Adam  
(895) Datus è caelo tibi viuificantem in spiritum.  
Tum sponte enim sua fluent, & grata erunt  
Patri. Sed istum vt spiritum in te sentias,  
(Qui vel si mortuus sis, te dubio procul  
Viuum faciet) tibi consulo vt accedas Fidem  
(900) [[150]](#footnote-150)Meam sororem per quam sanè in Christum Iesum  
[[151]](#footnote-151)Js tibi donabitur. Jam hoc illud tempus est,  
[[152]](#footnote-152)Quo effundit super omnem carnem de spiritu  
Suo Dominus: Quo effundit spiritum suum  
[[153]](#footnote-153)Super sitientem, & flumina super aridam.  
(905) [[154]](#footnote-154)Quare ego clamo ac reclamo: Quicunque sitiunt,  
[[155]](#footnote-155)Omnes venite ad aquas. Ad me, si quis sitit,  
[[156]](#footnote-156)Veniat. Hic fons est vnde scaturiunt opes  
Caelestes. Haec aqua munda est, qua se à sordibus  
Populus abluit. Hic ignis est, qui pectora  
(910) Incendit amore Dei ac studio pietatis, &  
Qui assiduè exurit cuncta vitia & excoquit.  
CHRISTIANVS. 28  
[[157]](#footnote-157)Hoc oleum, haec vnctio est, quod gratiae suae liquore  
[[158]](#footnote-158)Perfusos in vitae vigorem confouet.  
[[159]](#footnote-159)Hoc est tuae sigillum haereditatis, hic  
(915) [[160]](#footnote-160)Arrabo. Promissionis sancto hoc spiritu  
Verè obsignatus es. Dum peregrinaris in  
Hoc mundo, te iam è caelo similem mortuis  
Ita viuificat, vt meritò certus sis tuam  
[[161]](#footnote-161)Salutem in Principis tui custodia  
(920) [[162]](#footnote-162)Tutam esse. Hic spiritus est adoptionis per  
Quem nunc clamabis Abba Pater. No itaque tu  
Audaculus vel ad me vel ad hostes tuos  
[[163]](#footnote-163)Te conferes sine spiritu hoc, ne si duellum  
Sic temerè ineas, in prima acie forsan cadas:  
(925) Certissimè autem tibi spondeo victoriam,  
Si spiritus arbitrio obtemperaueris.  
[[164]](#footnote-164)Nam lex vitalis spiritus in Christo Iesu  
Te liberabit ab lege necis, vt sine  
Peccato viuas ac fruaris debito.  
(930) Stipendio. TIM. Diuina Graphe, eia perfice,  
Vt hic nouitius miles ista intelligat.  
Nondum sapit ea, quae sunt spiritus. GRAP. Eho  
Fili satin’ capis quae dixi? MIL. Quî, mea  
Domina Graphe, capiam adeò diuina, adeoque  
(935) Abstrusa, qui sim, quo magis considero  
[[165]](#footnote-165)Meam imbecillitatem, carnalis etiamnum  
Ferè totus: Sed amábo te mea Domina,  
Quia multa adhuc mihi ad salutem, quam expeto,  
Deesse video, perfice, vti tandem intelligam.  
(940) Quod idem optimus meus monitor Timótheus hic  
D 4  
MILES  
Vna petit. TIM. Ego verò diuina Graphe idemTe oro, vt manum intrepide conserere cum hostibus  
Ausit. GRAP. Iam dixi, si intellexistis benè,  
Me istuc praestare non posse, hunc vt spiritum  
(945) [[166]](#footnote-166)Habeat: sed consilium dare, vt adeamus ad  
Pistin meam sororem, ex qua donabitur  
Js spiritus, quem in pugna habere debeas.  
Nam crede mihi, si quid possum vtiliter monere,  
Jstaec haud dubiè erit, quae tibi victoriam  
(950) Dabit. Certè promissionem spiritus,  
Per Pistin hanc tibi accipies. Hic (fidito)  
Erit tibi gratiae & precum, agnoscas vti  
Te in gratiam receptum, & inuoces Ducem  
Tuum in vera fiducia, eique obtemperes.  
(955) [[167]](#footnote-167)Nihil hesites, quin quod dico futurum sit.  
Siquidem tuus Dominus promisit non tibi  
Solùm, sed & omnibus suis militibus hunc  
[[168]](#footnote-168)Impartiturum se gratuitò spiritum:  
Daturum item in mentem ipsorum leges suas,  
(960) Ac scripturum se illas in eorum pectore.  
Tibi ergo nunc superest nihil, vti pleniùs  
Docearis in tua militia, vt Principis  
[[169]](#footnote-169)Tui sententiam paulò assequi queas  
Propiùs, nisi vt accedamus Pistin hanc meam  
(965) Sororem. Nil verere, aditus facillimè  
Ad hanc patebit, si me tibi conspexerit  
Ducem, teque intellexerit à suo Patre  
Vocatum ad hoc bellum haud minimè periculosum  
Et arduum. TIM. Verum dicis, nec quempiam  
CHRISTIANVS. 29  
(970) Fallis. MI. Sed ô diuina Graphe, mea Domina,  
Obsecro sodes adeamus ipsam. GRAP. Jstic modò  
Sum. non patiar tibi vbera claudier mea.

ACTVS SECVNDI, SCENA QVINTA  
ARGVMENTVM.  
Inducitur Behemothus Satanae vis ac facultas, vt & ipse ingenium Satanicum satis arroganter declaret. Viderit lector quanta sit serpenti in genus humanum potentia.  
Octonarii Iambici, partim quoque admisti Septenarii.  
Satanas, Behemothus, Planus, Diabolus.  
EMiseram dudum meos satellites, vt legibus  
Qui nostris militant, hos accersirent, nec redeunt domum.  
(975) Venêre Cosmus cum sorore: sed ipsi cessant. hem, quid est?  
Quid esse dicam aut coniectem herclè nescio. Iam oportuit  
Adesse commeatum bellicum, nulla in tentorijs  
Mihi sunt strategemata, nulla arma adhuc, nisi in ducibus ijs  
Quos accepi modò. At redeant, & Lucifero &  
(980) (Vae) tarditatis persoluent poenas. Nequissimum hoc genus  
Est daemonum, qui nil rectè faciunt, nisi duriter  
Vapulent. Sed ecce prodit huc Behemothus vasto corpore,  
Fortissimus quidem in castris nostris strategus: me petit.  
D 5  
MILES  
BEHE. Satana, quid adeò proelium differs, vbi hostis est?  
(985) SAT. Equidem hoc mecum stomachabar dudum. BEHE. Iam mihi manus.  
Ad pugnam pruriunt, iam Christianum sanguinem  
Hic mucro sitit meus, & tun’ adhuc moraris solus? SAT. Frustulatim  
Hos Lucifer discerpat, qui mihi hanc faciunt moram. at parùm  
Quiesce, dabitur hostis, explebis animum tuum.  
(990) Certe tu mihi pars magna eris victoriae, te fortior  
Nullu’st. BEH. Men’ fortior sit vllus? vah, illum mihi gestiam  
In conspectum dari, mecum duellum inire qui audeat.  
Non te puto ignarum de me qua scripta sint. nam & codices  
Subinde voluis, vt habeas, quibus haereticorum libris  
(995) Respondeas, quibus argumenta, quae nos laedere possient,  
Refellas. SAT. Somnolentum esse Jmperatorem minimè decet.  
Sed hostibus huic quauis viâ veniendum est obuiam:  
Si vitae certamen fuerit, contrà vt vitam opponat aliam:  
Si verò doctrinae, doctrinam vt adferat contrariam.  
CHRISTIANVS. 30  
(1000) Hinc vndequaque, si fors erit opus, ad resistendum hostibus  
Me munio. BEH. Facis prudenter. Nec nos planè, si à viribus  
[[170]](#footnote-170)Quidquam valemus, inutiles sumus tibi milites.   
Scin quid de me olim Iobo responsum sit, quum iam proximus  
Barathro desperationis, multa indigna se  
(1005) Passum quereretur? nondum (vt suspicor) tibi excidit.  
SAT. Non excidit. BEH. Satanae ego potentia, cuius virtus in his  
Lumbis & robur omne in vmbilico alui mei.  
Quisquis mihi manum inferat, meminerit is bellum sibi  
Paratum fore cruentum adeò, vt nolit facere secundò.  
(1010) [[171]](#footnote-171)Men’ quisquam vt capiat? spes ea fallax est. Tam non crudelis est  
Homo quispiam, me prouocare qui audeat. Quis obsecro  
Detractis vestibus me nudabit? quis tangat has meas  
Maxillas, vt frenum inijciat? quis oris ostia mihi  
Aperiat? En squamas continuas, queîs corpus meum  
(1015) Instar clypei defendo: En solidas has carnis meae  
Pulpas. en cor durum vt lapis est. Me si vel commoueo semel,  
MILES  
Fortissimi expauescunt, ac consternati animis nesciunt  
Quò se locorum vertant. Me quicunque aggreditur, non mihi  
[[172]](#footnote-172)Gladius resistet, non hasta penetrabilis,  
(1020) Non aut lorica. Nam ferrum paleas, chalybem lignum aestimo  
Putridum. Non me sagitta fugabit, & lapilli saxei  
Funda in me excussi, vertuntur mihi in stipulam leuem.  
Catapultae sunt mihi pro stipula, Iesumque frendens rideo.  
Nullum est in orbe dominium, cui paream, factus ita, vti  
(1025) Metuam vel neminem. Sublime quidquid est, hoc appeto  
Regemque ago super omnes filios ferociae  
SAT. Phy. túne virtutes mihi narras tuas? Hae enim meae  
Quoque sunt: tu mihi eas possides. BEH. Per triplex Cerberi caput  
Has ego possideo. SAT. Ornatus es ex tuis virtutibus  
(1030) BEH. Res loquitur ipsa. me tibi Mauortè habes. SAT. Habeo, & ob hoc  
Victoria parta, nos diuidemus ampla spolia.  
BEH. Videlicet sub Luciferi sella. SAT. Sub Ditis podice.  
CHRISTIANVS. 31  
Eccos meos flagricibas. Vos vbi cunctati estis hactenus?  
DIA. Rogas Satana? SAT. Rogo & scire volo: vos me neoligentia  
(1035) Vestra & socordia differtis. ociosas in sinum  
Manus reconditis. PLA. Ne istuc de nobis dixeris.  
Non ociosi sumus aut stertimus. BEH. Vae tergori  
Vestro. iam adesse copias nostras oportuit,  
Vt promoueantur imperij commoda: me armatum cernitis.  
(1040) DIA. O propugnator imperij fortissime, potentissime  
[[173]](#footnote-173)O mundi princeps, copiae iam aderunt: non ociosi  
Fuimus. PLA. Aliud Behemóthe ex nobis audies. An interest  
Nihil quo exercitum modo paremus? At parte illa adhuc  
Nil nos laboramus. DIA. Scitum est & vtile id perquirere,  
(1045) Quibus hostes copijs, quibus armis instructi sient,  
Quid consilij inceptent, quae praesidia adducant. BEH. Vah frangitur  
Consilium omne his manibus, praesidia cuncta nihil quidquam valent  
Aduersus hunc acynacem & hanc phalaricam meam.  
MILES  
Verùm quid est? DIA. Habet hostis oblocutricem nostram Graphen.  
(1050) PLA. Habet profectò linguacissimam ac nequissumam Graphen.  
SAT. Quid ergo: & nostra Graphe est, sicubi eam commodè satis  
Tractare norimus. DIA. Ea hostem deduxit seriò  
Ad pistin, quae quam infensa nostris legionibus  
Sit, nouimus. quid denique futurum hercle nescio. SAT. Heu,  
(1055) Quid audio: Sed intro nos recipiamus, aliquod  
Huic malo remedium inuenero. BEH. Non dubium id quidem.

ACTVS SECVNDI, SCENA SEXTA.  
ARGVMENTVM.  
Per fidem docemur, nos ipsos abnegare, atque omnibus nostris renunciare: quòd hoc sit praecipuum opus fidei, nempè mortificatio seu internecio Adami veteris & carnis.  
Trimetri Iambici.  
Pistis, Miles, Graphe, Timótheus.  
QVID haec tibi praecepta quae dedimus, placent?  
An noster ô Miles aliquis scrupulus siet,  
Qui te minus paratum adhuc queat angere?  
(1060) MIL. O mea Fides, sunt ista vitae dogmata.  
CHRISTIANVS. 32  
Et quî mea tu rogas, mihi quid istà placeant?  
Nil iuris in me Mundus aut Caro iam habet,  
Nec me Satan terrebit inanibus minis.  
TIM. Vanos putabis hostium assultus, tibi  
(1065) [[174]](#footnote-174)Qui nil nocere, si voles, valebunt. Haec  
Enim Fides iam tua tibi propugnaculum  
Erit contra aduersarios omnes tuos.  
Huic si adhaeseris, nae (fidito) viceris.  
GRAP. Vincit Fides Mundum, expugnat perfortiter  
(1070) Illecebras Carnis, & victum Satana humi  
Prosternit. His tu Miles in baptismate  
Vltrò bellum denunciasti. proin caue  
His vel verbo vel opere vnquam consentias  
Neu pacem cum his componas, aut foedus aliquod  
(1075) Ferias, inter te illosque induciae vt sient.  
Quod si fit, tu grauiter periclitaberis, (˂ perictitaberis)  
Et nos tibi exiguo praesidio fuerimus.  
Si fortè adhuc, quidquam haesitas, me consule  
Aut hanc, tibi quam spiritus per me dedit.  
(1080) MIL. Diuina Graphe nil haesito. Sed quod vides  
Me conticere, vel loqui rarò, fit ob hoc,  
Jucunda quòd sint audienti quae mihi  
Tu disseris TIM. Nunc laudo te, quia video  
Nondum immemorem eorum, quae ego dudum & haec Graphe  
(1085) Monuimus: In silentio adsit haec tibi  
Fiducia & Spem consequere propediem  
Sororem vtriusque. GRAP. Consequere, quòd sine hac  
MILES  
Quoque pugnaturus sis parum feliciter  
PIST. Ad haec sed in alijs mihi monendus est  
(1090) [[175]](#footnote-175)Prius, vt quo spiritu per me nunc ambulat,  
Hoc actiones corporis perimat sui.  
Jam enim vtcunque intus qualiter sentire de  
[[176]](#footnote-176)Me debeat, quae sim, quomodo per me ad Ducem  
[[177]](#footnote-177)Christum sit accedendum, vt denique gratuita  
(1095) Promissione consistam, docuimus: &  
Ipsa re cum vsus erit posthaec docebimus.  
Profectò oportet Christianum militem  
Imprimis credere, hoc est, fidere Duci suo,  
Hunc praestiturum omnia, quae illi pollicitus est.  
(1100) Sed ne hac fretus fiducia securior  
Sit, ac licentiam in quamcumque proruat,  
Vel in vtramuis aurem ociosus dormiens  
[[178]](#footnote-178)Vltrò exponatur daemonum ludibrijs  
[[179]](#footnote-179)Necesse est totum se ipse vt abneget ac sibi  
(1105) [[180]](#footnote-180)Prorsus renunciet. Quod ità intelligere te  
Velim ô Miles, vti te componas non ad ea,  
Huiusce quae sunt saeculi, sed ad vnius  
Dei ducis tui voluntatem, vt te huic  
Vsque dicatum consecratumque cogites.  
(1110) Nil tu velis, nihil quaeras, nihil expetas  
Tibi aut quod commodo tuo esse possiet,  
Nisi idem Deo placere noueris. tibi  
Nihil planè adscribito, nisi quidquid putre  
Ac peruersum est. Putato te esse non bonam  
(1115) Sed arborem tetram: & si quos edis honos  
Fructus, hos esse Induperatoris Christi Iesu  
CHRISTIANVS. 33  
[[181]](#footnote-181)Existimato. Nam arbor tetra aegrè valet  
Bonos proferre fructus. Te totum exeas,  
Tuo te nudes arbitrio, tuis nihil  
(1120) Vt ipse affectibus tribuas: vt quidquid es  
Tandem, sit illius, cui vni militas.  
[[182]](#footnote-182)Scis quae tibi mandata per hunc sunt tradita:  
Vt nempè ab impudicitia abstineas, scias  
Vas hoc tuum te possidere, non quidem  
(1125) Cupiditatis cum libidine, at bona  
Cum sanctimonia ac honestate, vt tuum  
Nec fratrem circumuenias in negocijs,  
[[183]](#footnote-183)Quòd vltor omnium horum & arbiter siet (˂Qnòd)  
Dominus. Hoc autem ita accipe, vt veterem exuas  
(1130) Hominem tuis pro moribus illis pristinis,  
[[184]](#footnote-184)Qui paret vsque cupiditatibus fallacibus:  
Ac spiritu mentis tuae renouêris, &  
Hominem induas nouum, qui conditus quidem est  
Diuinitus per iustitiam veramque  
(1135) Pietatem. An nescis te mundo esse mortuum,  
Vt nil magis cum peccato commercij  
[[185]](#footnote-185)Habeas, quàm mortui cum viuis? An ideo  
[[186]](#footnote-186)Te ignoras baptisatum Christi Iesu nomine,  
Vt cum ipso vitijs moriaris? Nam quemadmodum  
(1140) Is in paterna gloria resurrexit  
Ex mortuis: ita ambulare te oportet in  
Vitae nouitate. vt hîc cum Christo mortuus,  
[[187]](#footnote-187)Victurum te olim quoque cum eodem creduas.   
[[188]](#footnote-188)Sis itaque ab eo edoctus deponere veterem   
MILES  
(1145) [[189]](#footnote-189)Hominem, quem cum ipso pariter crucifixum scias,  
Vt falsitate posita vera loquare. Non  
Sic fratri irascere, vt pecces, vt occidat  
Sol te irato, vt locum des diabolo. Tuus,  
Sermo ita sit omni instructione conditus,  
(1150) [[190]](#footnote-190)Vt nil vitiosum ex ore tuo vnquam profluat.  
Acerbitas omnis, tumor, ira, vociferatio,  
Maledicentia, breuiter vel vitium quodlibet,  
Ex te penitus tollatur: ac benignus in  
Alios sies, misericors & placabilis  
(1155) Vt tibi Deus in Christo tuo est placabilis.  
Haec Christiane Miles nil animum tuum  
[[191]](#footnote-191)Crucient, quasi difficilia sint & ardua.  
Poteris, poteris per me in Christo tuo Duce  
Haec omnia. hoc enim praecipuum meum est opus,  
(1160) Isthaec vt facias, vt sic tibi per spiritum  
Quem accepisti, perimas illum vetustum Adamum,  
Et quidquid imbecillitatem carnis hîc  
Redolet. Sed tu soror mea Graphe planiùs  
Eadem haec doceto, vt noster Miles nouitius  
(1165) Quae dixi intelligat, & contra hostes eat  
Audacior. GRAP. Faxo nihil lubentiùs  
Attende Miles ad vocem Ducis tui,  
Et paucis quid tibi facto opust, intelliges.  
[[192]](#footnote-192)Si quis volet post me venire, is abneget  
(1170) [[193]](#footnote-193)Ipse (inquit) se, ac sibimet ipsi renunciet,  
[[194]](#footnote-194)Tollatque quolibet die crucem suam  
[[195]](#footnote-195)Et me sequatur. Nam quicunque animam suam  
Studebit heîc seruare, perdet eam ilicò:  
CHRISTIANVS. 34  
Qui verò animam hc caussa mea perdet suam,  
(1175) Seruabit eam. Quid enim obsecro proderit homini,  
Vt vel totum lucretur orbem, si ipse se  
Perdat, suique iacturam faciat grauem?  
En digna vox, quam in pectus immittas tuum.  
[[196]](#footnote-196)Hac voce vult tuus Imperator, vt planè  
(1180) A te ipso discedas, neruosque omnes tuos,  
O Christiane Miles, intendas ad ipsius  
Obsequium vnius, haud quaquam tua quaeritans,  
Verùm quae sunt Iesu Christi. Quae quidem  
Non est obedientia tantùm verbi, sed &  
(1185) Mentis carentis sensu carnis proprio,  
Quae tota sese ad nutum spiritus Dei  
[[197]](#footnote-197)Dedit, vt volens eo ducatur quolibet.  
Quo sit, vti mundo & carni mortuus sies,  
[[198]](#footnote-198)Ac soli viuas Christo principi tuo.  
(1190) Enimuerò, inquit, nisi granum frumenti humi  
Lapsum moriatur, ipsum illud solum manet:  
Sed si moriatur, proferet fructum vberem.  
[[199]](#footnote-199)Quid ergo? Te moneo Miles vti praebeas  
[[200]](#footnote-200)Corpus tuum hostiam viuentem, sacramque, & Deo   
(1195) Acceptam. In hoc enim situs est cultus tuus  
Legitimus. Ne te similem facito huic saeculo:  
[[201]](#footnote-201)Nouatione mentis at tuae totus  
[[202]](#footnote-202)Transformator, vti non quod tu, sed quod velit Deus,  
Sed quod bonum acceptumque & perfectum siet,  
(1200) Id approbes. Nam te probe dum perspicis,  
E 2  
MILES  
Nihil in te possides tuum, hoc est, non tuus  
[[203]](#footnote-203)Es, sed Domini, cui aut stas aut cadis: cui   
Dormis, cui vigilas: cui viuis, cui  
Et moreris. Ergo si tuus iam non es, agè  
(1205) Cesset ratio omnis ac voluntas in tuis  
Factis & consilijs. Si iam non es tuus,  
Cedat caro spiritui, ne statuas hunc tibi  
[[204]](#footnote-204)Finem, vt quaeras modò quod iuxta carnem conduxerit.   
Si iam tuus non es, teipsum obliuiscere  
(1210) Totum ac tua omnia, quantum eius fieri potest.  
Sic cogita: Domini sum, illi viuam, illi item  
Moriar, sapientia & voluntas illius  
Praesit meis vel cunctis actionibus.  
Ad illum velut ad legitimum vitae scopum  
(1215) Tendant quaecumque perfecero: nempè Domini  
Sum. O ille quantum, quantum profecit modò,  
Qui se esse non suum edoctus certamine  
Jn hoc, regimen dominiumque sui abiecerit,  
Vt se asserat Domino? Nam vt nulla pestis est  
(1220) Acerbior & magis noxia quam philautia,  
Tibi vt placeas, tibi ipsi vt soli obtemperes:  
Jta portus vnicus salutis est, nihil  
Nec velle nec sapere per teipsum: sed modò  
Dominum te praeeuntem velut ducem sequi.  
(1225) Igitur relictis omnibus, teque & tuis,  
Saltem sequere Iesum Christum, qui Dux erit  
Tuus, qui & ipse se exinaniuit, tibi  
Qui factus est vulgi opprobrium & vermis miser  
Vt hunc secutus tu perennis gloria  
CHRISTIANVS. 35  
(1230) [[205]](#footnote-205)Potiare palma. Hominem nouum, in quo veritas   
Est, indue: veteremque porsus exue,  
Opera cuius sunt falsitas, mendacium,  
[[206]](#footnote-206)Et caecitas & vanitas & ἀπιστία.  
Quae tu omnia per hanc Pistin aspernaberis,  
(1235) Et vt opera tenebrarum auspice Christo procul  
Abs te reijcies, ac viceris hostes tuos.  
MIL. Vt me esse vultis, sic ero. Vobis habete me  
Paratum ad omnia: paratum vel ad arma vel  
Ad hostes, ad vitam paratum & ad mortem,  
(1240) [[207]](#footnote-207)Modò vt queam placere Principi meo.   
PIS. Fidito, per mè poteris, TIM Poteris alumne mi  
Nihil haesita fretus regis superni ope.  
PIST. Nos interim cohortemur nosmet canticis,  
[[208]](#footnote-208)Carminibusque sacris ac hymnis, Dominum animis  
(1245) [[209]](#footnote-209)Gratè canentes. GRAF. Eia pariter spiritu   
[[210]](#footnote-210)Canamus, pariterque, & mente hem tu praecine  
O Christiane Miles, ego pòst succinam.

CHORVS SECVNDVS.  
EX PSALMO 26.  
Militi latinè canenti eadem germanicè succinit Graphe.  
Iambici Dimetri.  
Miles, Graphe.  
DEVS est mihi lux & salus,  
Quis mî ausit inijcere metum?  
(1250) Est ille protector meus,  
Terrere me quis audeat?  
 Godt is myn licht myn salicheyt,  
E 3  
MILES  
Voor wie so wille ick scromen:  
Myn beschermer is syn maiesteyt,  
(1255) Wie soude derren aen myn comen?  
 MIL. Si in me ruant exercitus,  
Timebo nil belli impetus:  
Et si trecentis millibus  
Me hostes premant, sperabo in hoc.  
(1260) GRAP. Al quaem tot myn een heyr seer groot,  
Gheen vreese en sal my nopen,  
Alwaert cen stryt al totter doot,  
In hem soo sal ick hopen.  
 Vnum precatus à Deo  
(1265) Non desinam quin impetrem:  
Vt inhabitem in Domini domo  
Vitae diebus omnibus.  
 Een dinck heb ick hier in dit dal  
Ghebeden, dat ick mocht woonen  
(1270) Int huys des Heeren, myn leuen al  
Welck my die Heere sal thoonen.  
 Atque hinc canam Domino melos,  
Carmenque plenum gaudij,  
Mei misertus cum voco,  
(1275) Vocem precantis accipe.  
 Ende ick sal singhen een vrolyck liedt  
Een liedeken Godt ghepresen.  
Mijn stemme verhoort in myn verdriedt  
En wilt toch myns ghenadich wesen.  
(1280) Ad te pater conuerto me,  
Nec iam deinceps desinam  
CHRISTIANVS. 36  
 Vultus tuos inquirere  
Vel mentis hoc toto impetu.  
 Ghesocht om vruecht te winnen  
(1285) Heeft v myn aensicht ô Heere.  
V aensicht sal ick nv beginnen  
Te soecken altyt meere.  
 Vultus tuos ne subtrahe  
Mihi, nec aufer os tuum:  
(1290) Nec me relinquas seruulum  
Solatio orbatum tuo.  
 V aensicht wilt van mij keeren niet  
Noch in v toornicheyden,  
Van dynen knecht toch niet en vliet  
(1295) En wilt niet van my scheyden.  
 O robur ô salus mea.  
Ne quaeso me sic despice,  
Me vt opprimant hostes mei,  
Et victus ab ijs occidam.  
(1300) O stercke God die my kan salich maken,  
Ick bidde v door v ghenaden  
En wilt myn alsoo niet wraken  
Dat ghij myn wilt versmaden.  
 Quando pater materque me  
(1305) Ope destitutum linquerent,  
Me Dominus in fidem suam  
Recepit & tutatus est.  
 Als myn verlieten, hoort dit propoost,  
Myn vader ende moeder  
(1310) Die Heer my ontfinck diet al vertroost,  
E 4  
MILES  
Ende hij was myn behoeder.  
Tua in via legem indica  
 Domine, ac doce recti modum,  
Ne à vero aberrem tramite  
(1315) Ob hostium formidinem.  
 In uwen wech stelt my een wet,  
Wilt my ô Heere planten  
Int rechte padt my stiert en set  
Om alle myn aduersanten.  
  
ACTVS TERTII, SCENA PRIMA.  
ARGVMENTVM.  
Paraenetica parasceue ad spem consequendam; quàm vt Militi summè quoque necessariam nunc porrò adeunt.  
Senarii Iambici.  
Graphe, Pistis, Miles, Timótheus.  
(1320) PRodi soror. iam deducamus Militem  
Primùm quidem ad Elpida, deinde verò & ad Agapen  
Nostrûm vtriusque sorores. PIST. Ita & ego censeo  
Quidem mea Graphe, vt ab his instructus primulùm,  
Mox à nobis alio armorum genere & noua  
(1325) Forma panopliae induatur. Miles heus,  
Adesdum cum tuo ductore Timótheo.  
MIL. Adsum Fides mea, adsum, vt quò me duxeris.  
CHRISTIANVS. 37  
Sequar. TIM. Adsumus vobis diuinae Virgines.

PIST. Quandoquidem te Miles semel in consortium  
(1330) Meum recepi, & iam ad colloquium admissus es,  
Vt vsque fruare nostro contubernio:  
Non te relinquam nec patiar negligere te  
Quae in rem futura sunt tuam. MIL. Facis ô Fides.  
Amicissimè & ô si queam remunerare.  
(1335) GRAP. Erit vnde remuneres, si victis hostibus  
Salutis obtineas coronam. PIST. Quippe tum  
Abundè compensatum existimabimus,  
Si copiosam mercedem in caelestibus  
Nostra opera consecutus fueris. MIL. Magna sunt  
(1340) Meae Dominae, quae in me confertis plurima.  
Et quis ega sum, nisi puluis & vermis miser,  
Quem sic dignatae estis vestro hospitio? nihil.  
Eram, nisi perfidus & periurus apostata,  
Cui omnia Principis mei beneficia  
(1345) Heu, versa erant in amaritudinem: at modò  
Per vos, velut ouis quae perierat, ad Ducem  
Meum Christum reductus sum, GRAP reductus es  
Per hanc, vocatus sed Dei per spiritum.  
Habes fiduciam apud Deum per Christum Iesum,  
(1350) Vt confidenter & intrepidè ausis congredi  
[[211]](#footnote-211)Cum ijs, tuis qui pedibus insidias struunt.  
Non vt queas quidquam idoneè ex te cogitare,  
Tanquam non aliundè acceptum. sed si ad aliquid.  
Tamen idoneus es, id totum ex Deo est. Vide  
E 5  
MILES  
(1355) Igitur vt, si iuxta ea quae dedimus dogmata  
[[212]](#footnote-212)lam spiritu didicisti viuere, etiam eodem  
Gradiare spiritu, ne inanis gloriae  
[[213]](#footnote-213)Cupidus sies, alios aut prouocans aut inuidens.  
PIST. Videre si bonos dies optaueris,  
(1360) O Christi Miles, & hoc & aliud, ad  
Militiam quidquid expedire docebimus,  
Facito. MIL. Ah, nimis verò istuc audio libens.  
Vt autem hinc nulla me tempestas quanlibet grauis  
Meorum affectuum abstrahat, dabit Deus.  
(1365) TIM. Sic perge fili pressiùs de te loqui.  
Et si qua fors tempestas aliquò animum tuum  
Impulerit, inuoca Christum, te vt adiuuet.  
MIL. Equidem inuocauero, & vt me docuit Pistis haec  
Mea, opem vocanti neutiquam ille subtrahet.  
(1370) PIST. Non subtrahet. quod vt cognoscas verius,  
Nunc accedamus Elpidem nostram sororem,  
At Spem tuam. Nihil time aut verere, te  
Admiserit facillimè. Non tam est aqua  
Aquae, aut lac lacti simile, quam illa mei: ita nos  
(1375) Forma ferè simili sumus. GRAP. Verùm sedet   
Vt plurimùm clausis foribus. PIST. Recludet has,  
Si Miles ipsus pultarit, & ipsam suam, vt  
Erit haud dubiè, vocauerit. GRA Pulta fores,  
Ea hîc habet: pulta & tibi Miles ilicò  
(1380) Aperietur. MIL. Agè mea Spes optatissima  
Exi foras. PIST. Soror reclude Militi.  
CHRISTIANVS. 38  
ACTVS TERTII, SCENA SECVNDA.  
ARGVMENTVM.  
Ductus ad spem per fidem docetur ad crucem obeundam, indeque aeternam felicitatem sperandam.  
Elpis, Pistis, Graphe, Miles, Timótheus.  
QVID est soror mea tu, quid est? PIST. Hem Militem  
Tibi. ELP. Licet seratis ostijs domi  
Sedeam, cui pulsanti non aperuero?  
(1385) Euge, optatissimus adest hic, tuque ô soror.  
Praesertim ob hoc, quòd tu illum ad me deduxeris.  
Nam tu illi vitae ianua es, per te potest  
Ad Christum Iesum Principem suum ingredi.  
Quod vel Graphe mecum testabitur. GRAP. Sanè quidem.  
(1390) [[214]](#footnote-214)Oportet omnino ad Deum accedentem credere.  
Sed sic tamen Elpis, vt sibi te adiungat quoque.  
Est namque Pistis haec rerum subiectio,  
Quae sperantur (vbi requirimus operam tuam)  
Ac demonstratio eorum, quae neutiquam oculis  
(1395) Videntur. Hoc modo tu Miles creduis  
Tibi Deum esse, Mediatorem esse, & hunc quidem  
[[215]](#footnote-215)Veracem in omnibus: vt si eum fueris secutus,  
[[216]](#footnote-216)Si legitimo certamine ministraueris  
Illi, futurus sis eo in loco, is vbi iam  
(1400) Est, fruiturus in aeuum inter diuos gloria.  
Puta nihil esse adeò verum, adeo certum, adeò  
MILES  
Indubitatum, quidquid vel auribus audias,  
Vel oculis coram videas, vel palpites  
Manibus, ac sunt quae in literis meis legas.  
(1405) Eas enim in me numen caeleste indidit,  
Hoc est, vel ipsa Veritas inseuit, vt  
Quaquà versum tu eas, nihil planè haesites.  
MIL. Eia mea Graphe superni Regis filia,  
Quis ergo & quantus dux Christus mihi factus est?  
(1410) Quin audeam illi toto pectore credere?  
Quin audeam diffidere mihi, omnemque curam  
In illum vnum transferre? Quin modò desinam  
Mihi ipsi innitier, ac plena fiducia  
Jn eum me abijcere, qui me excipiet? ô mea  
(1415) Pistis & ô Elpis mea, fulcite me obsecro,  
[[217]](#footnote-217)Stipate me vestro vnguine. PIST. Cogitatum omnem  
Jactabis in Dominum, atque te ipse enutriet.  
[[218]](#footnote-218)Te nulla capeat formido nobis praesentibus,  
Sed vsque cum Dauide hoc carmen concine.  
(1420) Me me Dominus pascet, quapropter nullius  
Egere potero: In pascuis suauissimis  
[[219]](#footnote-219)Me collocauit, & propter aquas leniter  
Fluentes me ille enutrijt. Ecce pascua  
Illius in hac Graphe, fruere pabulo  
(1425) Dulcissimo. GRAP. Fruere quoad libebit, &  
Salus tibi tua cura erit: me iam obtuli semel,  
Me si voles expositam habebis vbilibet.  
TIM. Habemus immortales gratias, & ô  
CHRISTIANVS. 39  
Si fusis hostibus nos aliquando vicissim  
(1430) [[220]](#footnote-220)In aliquo vobis gratificarier queamus.  
GRAP. At nondum etiam Timóthee, noster Miles hic  
Edoctus est satis in ijs, quae maximè  
Conduxerint ad conficiendum hoc proelium.  
Nam vt vndique oppugnabitur, ita & vndique  
(1435) Est praemonendus, ne si illi fors quippiam  
Insperatò accidat, ibi ad ictum quemlibet  
Mox concidat. Varium est & multiplex genus  
Horum, quibuscum hic noster conflictabitur.  
Quare necesse est vt praeter monita Elpidis  
(1440) Quae deinde iam audiet, etiam illa discat ex  
Me, quae postremò post sui renunciationem  
Erit paratus perpeti. Potissimùm hinc  
Enim impetetur. TIM. Nae iuxtà mecum facis  
Diuina Graphe. Perge igitur, ne fractus animo  
(1445) Cadat. GRA. Puto satis intellectum ex omnibus  
Quae dicta sunt, quomodo qui militant Duci,  
Eius voluntatem exequi studeant, nihil  
Vt aut velint aut faciant, displicere quod  
Jlli arbitrantur: vt solum hunc imitentur ac  
(1450) Sequantur quolibet tandem pertraxerit.  
Quare profectò ô Miles etiamnunc vide  
Qui Dux tuus sit, quid te facere postulet,  
Se vt dignus inueniaris. Ille ac Christus est,  
Qui te iubet abnegatis omnibus crucem  
(1455) Sustollere tuam, ipsum vt sequare per spinas,  
Per horridosque murices. Nam si inspicis  
MILES.  
Vitam Christi tui, quam te imitari necesse est,  
[[221]](#footnote-221)Quid est, nisi perpetuum crucis simulachrum? Quod  
Genus miseriae ac calamitatis vspiam est,  
(1460) Quod hic suo in corpore non sit perpessus? An  
Non pauper, exul ex genetrice Virgine  
Natus, velut Vulgi opprobrium ac vilissimum  
[[222]](#footnote-222)Peripsema vsque conculcatus est? An non  
Et à Satana post ieiunia, frigora &  
(1465) Inediam tentatus est? An non, quum haberent  
[[223]](#footnote-223)Vulpes suas foueas, aues nidos suos,  
Huic defuit, in quod caput inclinaret suum?  
Iam post famem, sitim, labores anxios,  
Probra, improperia, aestum & gelu, constringitur,  
(1470) Vinctus, ab iudice vno ad alium ducitur,  
Perfert flagra & sputum et coronam spineam,  
Velut ouis non aperiens os suum cruci  
Tandem affixus caeditur. Et haec ille omnia  
Perpessus est, in cuius ore non dolus  
(1475) Aliquis inuentus est. Nimirùm vt quilibet  
Hinc disceret, nihil Deo perinde gratum  
Esse ac crucem, id est vitam duris laboribus  
Cruciatibusque refertam. Christum oportuit  
Pati, suam vt sic demùm intraret gloriam.  
(1480) Quicunque Christi milites dicuntur &  
Verè sunt, his dura vsque & aspera ingruunt.  
Hos infortunia, insidiae, lacrymae, probra  
[[224]](#footnote-224)Tentationes, persecutionesque  
Sequuntur. Hos ludit Mundus, dolis suis  
CHRISTIANVS. 40  
(1485) Hos implicant scelesti & impij. Piè  
Quotquot student aetatem exigere, sustinent  
Vitam asperam vndecunque persecuti,  
Et tentati modis omnibus. Haec est Patris  
Nostri voluntas, vt specimen ita fidei  
(1490) Documentaque de se praebeant pij. Crucem hanc  
Abelus, Abrahamus, lacobus, Jobus &  
Dauid, Helias, Helizaeus, Thobith, cum suo  
Barucho Hieremias aequis animis simul  
Experti sunt: quorum plerique à fratribus  
(1495) Aut sanguine proximis miserè occisi fuêre:  
Alij bonis priuati, illusi & increpati  
[[225]](#footnote-225)Sunt: percussi aliqui exilio, carcere, vinculis.  
Et caecitate, fuere aflicti maximis  
Iniurijs: nec in his quisquam peccauit aut  
(1500) Carni obsecutus est. Huc namque suos Deum  
Vocare iusti intelligunt, & in malis  
Medijs nomen Dei vsque extollunt laudibus.  
Sic tres pueri in fornace: sic Iobus in  
Sterquilinio: sic & Susanna adulterij  
(1505) Falso accusata angustias patienter ac  
Fidenter tolerarunt. Quod si videbitur  
Durum, inspice in Christum caput tuum cuius  
[[226]](#footnote-226)Membrum es: vide quae pertulit, dum in hac vita   
Versatus est, in his lacrymis atque tenebris.  
(1510) JIn itinere de torrente bibit: tu non bibas  
Cum illo tribulationis vndas, nec panes  
Comedas doloris? Is sedem rogantibus  
Apud se in regno respondet, poterintne quem  
MILES  
Bibiturus esset, ipsi & bibere calicem:  
(1515) Et tu putes sine hoc merere stipendium?  
Jn illo nulla defuit tentatio,  
Nulla ad crucem atrocissimam exprobratio,  
Vt nunc daemonium habere, nunc in Principe  
Beelzebule signa facere: sabbatum  
(1520) Modò non seruare, esse, & bibere cum publicanis,  
Modo blasphemum esse, Samaritanum & hypocritam  
Hunc dixerint. Haec si sic fecerunt virenti  
Jn ligno, Christiane Miles, quid putas  
Futurum in putri & arido? Omnis religio  
(1525) Tua huic Cruci subiecta est, vt cum Principe  
Tuo simul patiaris, ac regni sui  
Et gloriae vnà particeps fias. Deus  
Pater si in filio prae alijs carissimo,  
Quo se vnicè oblectat, crucem hanc esse voluit,  
(1530) Quae sit voluntas eius facilè aduertimus.  
Ne respuas correctionem illius, aut  
Vbi castigaris ab eo, ne quaeso recalcitres:  
Deus enim vti pius pater quem diligit  
Castigat, & flagellat omnem filium,  
(1535) Quem suscipit. Nam, quae eius est benignitas,  
Affligit neminem vt vel perdat vel quoque  
[[227]](#footnote-227)Perimat, sed vt à mundi interitu liberet.  
Hoc est quod dicimus vos rebus corripi  
Aduersis à Domino, ne cum mundo damnemini.  
(1540) Si ergo dolor, anxietas, paupertas, miseria,  
Exilium, carcer, contemptus, ignominia,  
CHRISTIANVS. 41  
Mors denique ipsa te opprimat, patere libens:  
Et cogita quàm in te benignus sit pater  
Caelestis, hoc modo victoriam tibi  
(1545) Qui spondet, vt potiare perenni gaudio.  
Vsque intuere in Christum Principem tuum,  
[[228]](#footnote-228)Quem sequeris, cuius vita aliud nihil, quam crux  
Est, vt scias necessum prorsus esse te hîc  
Ad auri scoriam excoqui. Sed tu mea  
(1550) Soror Elpis, in hac Cruce & tribulationibus  
Fungere tuo officio. ELP. libens faciam soror.

ACTVS TERTII, SCENA TERTIA.  
ARGVMENTVM.  
Eadem hortatur Elpis, vt si Christo conformis esse velit, crucem ac tentationes cum eodem perferat.  
Trimetri iamb.  
Elpis sola.  
Vt haec amara tibi videri possient,  
Christi ò Miles: sic me si audieris, tibi  
Quidem ista necessaria fore cuncta intelliges,  
(1555) [[229]](#footnote-229)Sed & tamen toleranda, & aliquo etiam modo   
Leuia. Nam sic annexa sunt ijs, nuper  
Quae (ut audio) didicisti, illinc vt pendeant  
Haec, frustra discis omnia tua relinquere,  
Si non te totum illi submiseris, vt bona  
(1560) Malaque iuxta sufferre paratus sis. Nihil  
[[230]](#footnote-230)Haec nisi obedientiam loquuntur & indicant,  
Vt te quocunque rapiat Dux tuus, sequare.  
An non & ipse cúm in Dei forma foret  
Minimè habuit rapinae cum Deo suam  
MILES  
(1565) Aequalitatem, sed seipsum redegit ad  
Nihilum eousque, vt sumta serui forma siet  
Factus similis hominum? an non & repertus vt  
Homo, se se adeò deiecit, patri vt obediens  
Fuerit vsque ad mortem, & quidem mortem crucis?  
(1570) An non vbique voluntatem patris sui  
Spectauit, non suam? Huius imitatorem oportet  
[[231]](#footnote-231)Te esse, vt vocantem ad dura et aspera (cum volet)  
Vltrò ac libens sequare, nec recalcitres  
Pungentem, quòd ea castigatio minimè  
(1575) Jnanis & ociosa tibi futura sit.  
Et si qua te tribulatio atque angustia  
Fortè capiat, dabo tibi huius filiam  
Hypomonem, per quam dura sustinebis ac  
Superabis aduersa omnia. Et fore credito,  
(1580) Patientia vt isthac Principi gratus sies:  
Quò illa etiam ex Deo sit, cui anima tua  
[[232]](#footnote-232)Subiecta erit, quam tribulatio operatur. In  
Haec verberati Apostoli Ducis tui  
Laeti excedunt concilio, digni quòd fuissent  
(1585) Habiti, qui affligerentur propter illius  
Nomen. Nec ego vel latum culmen cum Fide (<culmun)  
Sorore mea abs te vnquam in malis prementibus  
Discessero. Quod si me tuam Spem perpetim  
Seruaueris, vinces quoduis malum ingruens.  
(1590) Per me didicêre grauia quaeque perpeti  
Primi parentes, quòd tandem post tristia  
Sperarent gaudium. Per me fratrem suum  
Esaum lacobus fugiens exilium tulit.  
CHRISTIANVS. 42  
Per me dein & Iosephus seruiuit diu  
(1595) In Aegypto, cui post squalores carceris  
Regni gubernacula data sunt. Per meque item  
Dauid Goliantem agressus est, fiducia ac  
Spe fretus in Dominum Israelis, Denique  
Per me Iuditha, Estera, Daniel, simulque  
(1600) Omnes pii patres post aegritudines  
[[233]](#footnote-233)Animorum & omne genus angustiae ac doloris   
Sunt consecuti laetiora. Discito  
Non gloriari nisi in sola cruce Domini  
Tui, per quam sperato mox victoriam.  
(1605) Hoc Petrus, hoc Paulus etiam vinctus in Domino  
Hortatur: hoc alij fecêre plurimi  
[[234]](#footnote-234)Ducis tui ministri, gloriati sunt  
Cuncti in tribulationibus, hoc est, in suis  
Aerumnis atque infirmitatibus. Tibi  
(1610) [[235]](#footnote-235)Si quis erit vsus gloriato, gloriabere  
In debilitatibus tuis, vt habitet in  
Te fortitudo Christi. Nil tibi placeas, nisi  
[[236]](#footnote-236)In contumelijs, in rebus aduersis,  
Vexationibus & angustijs tuo  
(1615) [[237]](#footnote-237)Pro Christo. Sic enim necesse est, vt fides  
Tua non secùs tribulationibus probetur, ac  
Aurum in fornace examinatur igne. Nonne  
Et Paulus post naufragia, post itinera, post  
Pericula in multis, post crebras vigilias,  
(1620) Famem & sitim, post nuditatem & frigora  
Grauatus est supra modum & supra suas  
Vires, vt ipsum etiam taederet viuere?  
F 2  
MILES  
Cùm(inquit) venisset in Macedoniam, quies  
In ipsius carne fuit nulla, ac pressus est  
(1625) [[238]](#footnote-238)In omnibus: & extrinsecus quidem bellis,  
Intrinsecus timoribus. Proinde vt ille,  
Jta & tu verbum Christi Iesu principis  
Tui accipe in tribulatione plurima  
Per me ac tuam Pistim. Quo fiet vt simul  
(1630) Cum Paulo dixeris: In omnibus quidem  
[[239]](#footnote-239)Premimur, at anxij non reddimur: aestuamus,  
Sed non exaestuamus: vexamur, sed heîc  
[[240]](#footnote-240)Non deserimur: deijcimur, sed minimè perimus.  
Nam certus es ex verbo Christi tui Ducis  
(1635) Qui veritas ipsa est patris, certamque tu  
Spem concipis, quaecunque dixit confore:  
[[241]](#footnote-241)Quòd nec eorum quae scripta sunt, vel iota vel  
Apex peribit, cuncta quin impleta sint.  
Pro certo itaque habeto, quod tu dum sequeris hunc  
(1640) [[242]](#footnote-242)Christum plorabis atque flebis duriter,  
Verùm mundus laetabitur: tu autem dolebis, at  
Dolor iste vertetur pòst paulò in gaudium,  
Et gaudium istud nullus eripiet tibi.  
Est odiosa paupertas, ludibrio  
(1645) Haberi, contemni, nudari, exponier  
Praedae grauis res est: constringi vinculis,  
Proscribi, torqueri res execrabilis:  
Lugere, probris affici, diris vouerier  
Res ista certè detestanda maximè:  
(1650) [[243]](#footnote-243)At tu per me istac viceris facilè omnia,  
[[244]](#footnote-244)Si spem reponis in Deum viuum, quòd ipsa  
CHRISTIANVS. 43  
Te veritas suo ore beatum praedicat,  
Vt gaudeas & laeteris potius: quia  
Tua merces multa est in caelo tibi posita.  
(1655) Spera igitur in Domino, quocunque te malo  
Hostes tui prement, nec vnquam spe tua  
Frustratus pudefies. Fuge ad Christi pedes  
Tui Imperatoris si te vexatio  
Grauabit, ille nunquam te sinet obrui.  
(1660) Necesse erit vt in hoc mari inquietissimo  
Procellis interdum inuoluaris, sed tamen  
Spera ac fide, te neutiquam submergier  
Permittet clementissimus Princeps tuus.

ACTVS TERTII, SCENA QVARTA.  
ARGVMENTVM.  
Precatio Militis: indéque ad Caritatem, vtpote quòd in praelio extremè futura sit necessaria, ducitur.  
Eiusdem generis.  
Miles, Elpis, Pistis, Thimótheus, Graphe,  
[[245]](#footnote-245)Christe dux, salutis ô mea anchora,  
(1665) Auctore te prodiui ex vtero matris &  
[[246]](#footnote-246)Tu me excepisti ac bene sperare iussisti

Quum adhuc meae genetricis sugerem vbera:  
Ne desere obsecro in malis prementibus  
Me militem tuum: sed ô Domine adiuua.  
(1670) In te suam spem ponere solebant patres  
Nostri, & quoties id factitabant, tu quidem  
Eos tum liberabas: In te spero, tu  
F 3  
MILES  
Me liberabis, me tueberis à meis  
Jnimicis atque ab ingruentibus malis.  
(1675) [[247]](#footnote-247)Exure, macta, interfice heîc, seca donec  
In vita hac milito, dum ne stipendio  
Priuer meo. ò mea Spes quantum delectat haec  
Tua vox meis in auribus? quàm gaudeam  
Mercede si in caelo potiri possiem.  
(1680) ELP. Sperato, in aeternum spe nunquam frustraberis.  
PIST. Confide fili, te tua manent praemia,  
Legitime si certamen inieris tuis  
Cum cunctis hostibus. TIM. ò te quanta gloria,  
Et quam speciosa post pugnam excipiet domus?  
(1685) Quae te corona expectat, si his sororibus  
Adhaeseris? si ad finem perduraueris,  
Ac te viriliter hostium conatibus  
Opposueris? GRAP.Verùm nec sic paratus est  
Ad hoc bellum, vt pugnet sibi foeliciter,  
(1690) Vt extremè cupiat modò confligere:  
Ad Caritatem nunc adire commodum est,  
Quod ea (vestra autem pace dixerim) magis  
In praelio isti commodabit militi   
Quàm vos: siquidem vestrûm sororum est maxima,  
(1695) Jstuc volebam, vt eádem opera & Patientiam  
De qua modò dixeram, alloquatur & magis.  
[[248]](#footnote-248)Queat in tribulationibus corroborarier.  
CHRISTIANVS. 44  
ACTVS TERTII, SCENA QVINTA.  
De consessu habendo huius saeculi Principes inter se consultant.  
Septenarii Iamb.  
Cosmus, Mammona, Sarx, Hyperephania, Apistia, Apognoea, Bascania pedissequae Carnis, Chremius.  
FAcite vt Satan iussit. MA. Probè curabitur simul  
Vt nostri adsint, consessus vt fiat frequentior  
(1700) COSM. Bene habet, vocabo item sororem Sarca, vt prodeat  
Vna suis cum ancillulis sanè fidissimis,  
Heus mea soror, SAR. Ehem Cosme mi, COSM. Educito famulitium  
Tuum. SAR. Modò eduxero, sed quid futurum nuncias?  
COSM. Res nostra consilium requirit contra Militem.  
(1705) HYP. Videlicet hera intelligo. vt iam videant Principes  
Quibus sint viribus pugnaturi: hoc certè scitum est  
Et addo calculum meum quoque COS. Profectò tenes  
Hyperephania. HYP. Euge, commodè, me sic ornauerim  
Et expoliuerim, iuuabit iam Iunonium   
(1710) Incedere, APIST. Hoc si sic sit, quin me tibi habeas hera?  
APOG. Non me carere poßsies, quamuis tibi videar  
Fracta animo ac debilitata. BAS. Vos tacete. nil  
Profuerint verba, res vestras viriculas posteà  
F 4  
MILES  
Docebit, & exitus probabit quanta quáque sit.  
(1715) SAR. Nihil laboro, quin omnes iuxta sitis mihi  
Fidissimae. curate saltem, vt quum mox venerit  
Satan, paratae sitis in explicandis viribus  
Vestris. HYP. Pol optimè curabimus. APOG. non iam nos stertere  
Oportet, bellicosae feminae si dicier  
(1720) Volumus: est vtile vigilare, res vbi postulat.  
COS. Dicis rectè, sed si qua spes sit mihi in epithymeis  
Meis, non indiligenter exequemur omnia.  
Redit Mammona. MAM. Tu Chremi pugnabis fortiter.  
Sed memineris vt post Satanum soli des mihi  
(1725) Operam, meas opes vt ostentes: ego suggeram  
Nummos. CHR. Nihil de me dubita, vt ipse voles, sic ero  
Tibi: siquid expugnandum sit pecunia.  
Pol nos vicerimus. MAM. Rectè, nos expugnamus omnia.  
At noster ecce Cosmus hîc. parati omnes erunt,  
(1730) Et Chremium meum adduxi, quem non inutilem  
Fore arbitror mihique & vobis omnibus. COS. Non per Iouem.  
Verùm tacendum est, noster en adest Satan. SAR. Adest,  
Cedamus, vt locum paremus, cedite heus pedissequa.  
CHRISTIANVS. 45  
ACTVS TERTII, SCENA SEXTA,  
ARGVMENTVM.  
Deliberatur de inuadendo hoste: ac quisque suas facultates & dolos explicat.  
Octonarii.  
Satanas Diabolus, Planus, Cosmus cum suis, Sarx cum suis, Behemothus.  
HEus vos satellites proferte dum sellam. DIAB. proferimus, hem.  
(1735) PLAN. Sede Imperator. SAT. Huc Behemothe, meum robur, mihi proximè  
Adsta. BEH. Hem, tibi Behemothus adstat quantus quantus est. iube  
Pugnare & hanc machaeram strinxero. COS. Viuat princeps meus.  
SAT. Huc Cosme ades dum, te imprimis volo. ehem Sarx delicatula  
Caro mea, propiùs huc accede cum lautitijs his tuis.  
(1740) SAR. Viuat Satanas imperator & monarcha maximus.  
SAT. Audite me commilitones optimi fortissimique  
Vt quae sient in rem nostram omnium paucis hîc proloquar.  
Prius omnia experiri, quàm armis, imperatorem decet  
F 5  
MILES  
Sapientem. Et quoniam si omnes sint ferendae iniuriae graues,  
(1745) Potissimum tenemur vlcisci studio atque viribus  
Summis perfidiam: non dubium mihi sit, quin ad praelium  
Res deducenda erit. Nam perfidum isthunc ire quolibet,  
Qui se profitetur hostem nostrum, quique audet confligere  
Nobiscum, me-hercle regno inutile ac perniciosum siet.  
(1750) Sed explorandae sunt eius vires, quae & quantae sint prius,  
Quibus stipatus praesidiarijs, quàm in campum apertum  
Descendimus. Deinde (quod imprimis opus esse existimo)  
Et nostras artes quoque periclitabimur. studebimus.  
Id nosse sedulo, quantum valemus ab armis & dolis.  
(1755) Hic nanque vafra & callida ingenia requiro maximè,  
Versare fraudes quae sint multum accommoda.  
[[249]](#footnote-249)Non tam fortem quam militem prudentem laudo & callidum.  
COSM. Dictum profectò hoc est prudenter, & te dignum Principe.  
CHRISTIANVS. 46  
Proinde parte ab illa res nostrae pulchrè processerint:  
(1760) [[250]](#footnote-250)Quòd nos huiusce seculi homines nostro in genere simus  
Prudentiores filijs lucis. SATH. Rectè tu conijcis  
BEHE. Accedo vestrae etiam sententiae, quantumlibet mea  
Sit fortitudo non sine maximo imperij huius commodo.  
SATH. Ergo fidissimi commilitones, quandoquidem placet  
(1765) Quod diximus, vobis vicissim iuro per caput hoc sacrum,  
Perque hoc regni mei sceptrum, quod neutiquam cessauero,  
Quin hostem perfidum quibus modis dabitur, discerpserim,  
Laniauerim & expugnauerim. Satana dignos principe  
Vos gerite. Porrò quum videatur consultum probissimè,  
(1770) Vt rem prius ex insidijs ordiamur, audire expeto  
Quae quisque negotia hoc die exequetur, vt victoria  
Sit nostra. COSM. Sic meae virtutes sunt notae Princeps tibi  
Vt eas apud te ebuccinare non operae precium putem.  
Sed sic tamen egero: vt in me quidquid sit fucatum,  
MILES  
(1775) Ornatum & elegans adeò uernanti vultu depromsero,  
Vt ad me non velit non primo aspectu hostis transfugere. Sic  
Animum vndique fascinabo, vt oblitus sui mihi seruiat.  
Si ducitur cantu, canent ἐπιθύμιαι eπihotαι meae melos  
Suauissimum. Si qua fuerit vis in cithara, testudine,  
(1780) Jn fistula & cornu: sic aures mulcebunt gratissimo  
Sono, vt nouis mox delibutus gaudijs meis siet  
Futurus. Non lusus, risus, ioci, sales lepidissimi,  
Non choreae, non tripudia deerunt in me, si hostis etiam ijs  
Ducatur. Atticum mel propinabitur. Quae deinde sunt  
(1785) Adhibenda, vt ex hoste efficiamus amicum nobis optimum,  
Curauerint probè mei satellites hi Chremius  
Et Mammona. MAM. Aedepol in me mora non erit vlla. quod iubes,  
Factum puta. Tanta autem nostra potentia est regno in tuo  
O Cosme, tam regale sceptrum, in multis milibus tuis  
(1790) Vt nemo sit, qui in te nobis non toto animo addictissimus  
CHRISTIANVS. 47  
Etiam libens inseruiat. Atque ò Monarcha maximè  
Satana, vni cui militamus, cuius est victoria  
Nostra omnium, hoc tu de me existimes velim, omissurum nihil,  
Quod ad tuum honorem & gloriam attinere poterit. Ac nisi  
(1795) Me fallit animus, citra omnem molestiam corrupero  
Hunc militem, qui contra nos sese erigit. Nam me vide.  
Est aliquis, quem non expugnent opes. Quem non nolit velit  
Trahat aurum quolibet? En loculos tibi refertos aureis  
Philippeis. An non pecuniae obediant pol omnia?  
(1800) Nisi stupidus sit planè aut saxeus, mouebitur ilico.  
Hoc ariete & vallum & munimenta illius omnia  
Perrupero ac solo aequauero. Quid inde noster Chremius  
Facturus est, loquatur ipse. CHR, Aecastor non socordiam  
Meam in aliquo, Princeps potentißsime, patiar traducier.  
(1805) Sed sic animum aegrotum deinde inflammabo cupiditate (˂agrotum)  
MILES  
Auri, vt praeter sacram hanc famen sitiat nihil, nil cogitet,  
[[251]](#footnote-251)Nil somniet, nil speret, nil studeat nisi cumulandis  
Numis, vt hunc Mammonam adoret, & vt verum Deum colat.  
An hoc quidquam adiumenti ad hanc quam tu speras victoriam,  
(1810) Satana, sit allaturum, pro tua prudentia satis  
Consideras. SATH. Profectò Chremi tu dixti verissimè:  
Quòd nempè pecunias habentes ad nostrum regnum solent  
[[252]](#footnote-252)Plerunque ab illo Galilaeo desciscere, hoc ipse quidem  
[[253]](#footnote-253)Teste: Faciliùs enim (inquit) esse rudentem traijci  
(1815) Foramen acus, quam diuitem ingredi in regnum suum.  
SARX.At sic tamen Satana, vt nos quoque isthaec promoueamus &  
Minimè segnes reperiamur: quod vt ne fiat, videris  
[[254]](#footnote-254)Me. Ego dapsilem tibi hostem curauero, mollem, festiuum, amoenum,  
Vt nil libeat homini minus, tractare quam arma, perpetimque  
(1820) In castris excubare. Ego sermone blandulo meas  
CHRISTIANVS. 48  
Technas viâ exposuero quâlibet, vt vina exotica iuuent,  
Et quidquid ad irritandam vltrò gulam conduxerit. Dein  
Veneres meas, meos Amores inter lilia ac rosas  
Ita eunti ad praelium suggessero, vt non libeat progredi.  
(1825) [[255]](#footnote-255)At tute nosti expertus antea creberrimè,  
Quàm ego facili compendio quo suis ad te pellexerim,  
Et quanta millia hominum fecerim nobis mererier,  
Voluptas mea sagena est, qua profectò tetricos diu  
Frustrà omni telorum genere oppugnatos sub iugum tuum  
(1830) Tandem subigimus. Porro en has tibi meas pedissequas  
[[256]](#footnote-256)Dedo, atque hunc contubernalem meum intimum  
Haemum: non prorsus ociosi erunt mihi, HEM. Non  
Erimus Sathana rex. Persuasero, vt, si audire non velit  
Hanc Sarca meam, ambulaturus vti viuus inter mortuos  
(1835) Siet, secumque quolibet circumlaturus mortui  
Hominis sepulchrum foetidum. Mihi factum stultissimum  
MILES  
Videbitur, vt velit ante tempus esse infelix, & mori  
Florente aetate ante annos legitimos: Quin potius dixero,  
Vt curet, quò corpus habeat succi plenum, venas salubres,  
(1840) Neruos, musculos, toros: & haec ad diuturnam quidem  
Vitam omnia. In rerum siquidem natura nil magis vtile  
Certò probauero, quàm esse & bibere: quòd post hanc vitam nihil  
Planè illius futurum erit superstes. SAT. Euge, callide.  
Sic Haeme conuenit probè exequi, vt Casmo & Sarci tuae  
(1845) Assiduò seruiat. HA. Dabitur opera, nullus segnitiae erit

Locus. SAT. Vos filiae, quibus artibus instructae eritis, vt sciam?  
HYP. Mihi curae erit, se vt alijs praeponat, cedat vti nemini,  
Soli sibi vt placeat, se amet, se curet, alios negligat,  
Contemnat, vexet, verberet, nihil aequi aut iuris habeat,  
(1850) Sibi viuat, sibi studeat, nil commodet alijs: perit etenim  
Quidquid confertur in alterum. Vt siet curiosa vestis ac  
CHRISTIANVS. 49  
Porrò sic se in rebus gerat omnibus, vt similem sui putet  
Nullum. Quae cuncta si seruauerit, vt se fore Deum sciat.  
[[257]](#footnote-257)Hinc ipsa suggeram, vt minimè patiatur se praestantiorem  
(1855) Alium: quin assiduò bonis successibus inuideat malus:  
Ad altiora emergentem vt premat lingua & quibus dolis  
Potest. Vt denique virtuti contrarius semper comes  
Laudanda vituperet: quod assequi nequeat, hoc maximè  
Suggillet. APIST. Nulla sed me fortior erit in hoc certamine.  
(1860) Nam si stat ille effecero vt cadat, vt nec esse caelites,  
Nec inferos credat. Quae crebro sacerdotes in publica  
De Christo concione detonant, ea falsa esse omnia  
Certò asseram, & quam litterae sacrae salutem publicè  
[[258]](#footnote-258)Denunciant, curabo ut esse nugas autumet,   
(1865) Siculisque gerris vaniora. Hoc si ita homini persuasero,  
Quid illi obsecro spei sit reliquum. APOGN. de spe tu Apistia  
G  
MILES  
Tace, ne falcem in alterius messem immittas. Partes meae  
[[259]](#footnote-259)Erunt viriliter contra spem moliri omnia:  
Vt militem isthunc in barathrum meum ingeram mille colubris  
(1870) Horrendum, vt vnde aut quâ aut ad quem confugerit, incertus siet,  
Vt illius Crucifixi oblitus, nil prorsus spem cogitet:  
Vt inuolutus tenebris plusquam cimmerijs caecutiat  
Totus, & in tempore gratiae hoc grauiter vsque cespitet.  
HAM. Hειc me tibi comitem, si placet, adhibeto, & res successerit  
(1875) [[260]](#footnote-260)Ex voto. Nanque ô Imperator Sathana, donicum  
Jlli fuerit negotium mecum, frustra victoriam  
De nobis somniat. magna est tuo in regno potentia  
Mea. Sic ego in suaui melle condio virus meum, vt  
Vix ipse sentiat. Sic dulce & facile meum reddo iugum,  
(1880) Vt & prementem & duriùs grauantem excutere non queat,  
Hinc sit, vti ad extremum cogatur ad Apognoeam labier.  
SYR. Non equidem clam te est ô Sathana, quantum lucri accesserit  
CHRISTIANVS. 50  
Tuo imperio ex Syrene: quom sic Christianos carmine  
Tibi delinitos reddimus, vt nisi se malo alligauerint,  
(1885) [[261]](#footnote-261)In hoc mare turbulentum & maximè periculosum  
Praecipitent & desciscant à suo Principe turpissimè.  
Ita cum hoste fecero hoc die. Pol magna sunt & pluria,  
Quae perficit canora vox Syrenis. SATH. ô Nymphae meo  
[[262]](#footnote-262)Animo carissimae, mactae nouis virtutibus,  
(1890) Vestris laboribus feretis digna praemia. Vos mei  
Satellites quid facturi? PLAN. Sic nota nostra est ars tibi,  
Sic notus est Planus, vt eum socordem aut segnem tibi fore  
Putes? Huc ego sudabo, vt hosti multiplicem seram haeresim,  
(Quòd res ea nostro regno sit multò sanè vtilissima)  
(1895) Vt penè nil sit in fidei mysterijs, aut litteris

Sacris nihil sit proditum, quod ille non vocauerit,  
[[263]](#footnote-263)In dubium. Faxo vt de omnibus contendat cum omnibus,  
Sectetur vt nouas opiniones, orthodoxa vel  
G 2  
MILES  
Antiqua vti deserat: quae ab Apostolis & Patribus  
(1900) Sunt tradita, ut ea partim corrumpat, partim etiam negligat,  
Nec aliquem honorem deferat. SATH. Euge, prosperè successerit.  
DIA. Ego calumnijs meis tum deinde apud suos eum  
Esse haereticum praedicabo, nigrum esse, & dignum odijs, merito quem  
Caueant omnes, quem proscriptum voueant diris, vt viuere  
(1905) Non libeat amplius, Hoc si nequeo, cuncta illius insigniter  
Facta in partem rapiam peiorem, vt sycophantam & hypocritam  
Eum cuncti mortales arbitrentur. Ante eius pedes  
Non ociosum erit rete meum, vt audiat nihil suos  
Monitores, vt animo & naturae cum his nymphis obsequi  
(1910) Studeat. Viam si dexteram & arctam (quod certo certius erit  
Futurum) hic ingredi uelit, mox illinc ad lauam dolis  
[[264]](#footnote-264)Pellexero, vt ab inamoenis sentibus diuortat ad  
Nostrum antrum Acediae, vt expositus Cosmi illecebris Carni dehinc  
CHRISTIANVS. 51  
Atque voluptatibus obediat, iaceatque mersus in  
(1915) Huiusce Hamaritiae sinu. SATH. Bellissimè et hoc, stipendium  
Te dignum à me feres. De te Behemothe nil ego ambigo.  
BEH. Omnis mea confidentia posita est in robore  
Meo, in lumbis meis & his armis, vt horruerit meum  
Ad aspectum. SATH. Nunc igitur, facto opus erit. quisque gnauiter  
(1920) Quod dixit, exequatur. Hac tu Cosme cum tuis,  
Nos, illac ibimus. COS. Pulchrè & sapienter istud tu mones.

CHORVS TERTIVS, HEXASTROPHOS.  
Hunc Chorum, Mundi & Carnis pedissequae concinunt.  
Ex lib: Sapientiae. cap. 2.  
Iamb. Trimetri.  
ESt vita nostra perbreuis  
Multis repleta angustijs:  
Contraque mortem pharmacum  
(1925) Nullùm valet, quanquam efficax:  
Nec cognitus quisquam fuit,  
Ab inferis qui redierit.  
 Et corpus hoc tandem nihil  
Erit nisi extinctus cinis:  
G 3  
MILES  
(1930) Vt mollis aër disperit,  
Sic se resoluet spiritus.  
Nec quispiam cum tempore  
Nostri memor erit nominis.  
 Vt nubium vestigia  
(1935) Labetur haec vita omnium:  
Vt nebula dissoluenda erit,  
Calore quae solis liquet.  
Vt cursus est vmbrae leuis,  
Sic tempus hoc vitae perit.  
(1940) Ergo sodales commodis  
Fruamur his praesentibus.  
Aetate, dum haec est florida,  
Vtamur vsque gnauiter.  
Nos Venere, Iaccho & balsame  
(1945) Multo imbuamur, dum iuuat.  
 Rosis coronemus caput  
Nostrum priusquam marceant.  
Per omne pratum & compitum  
Luxuria nostra transeat,  
(1950) Donec libebit carpere  
Violas, rosas & lilia.  
 Sit nullus exors gaudij,  
Quisque affluat salibus, iocis.  
Vbique linquamus nouae  
(1955) Symbola aliqua petulantiae.  
Cunctis enim mortalibus  
Haec sola sors & portio est.  
CHRISTIANVS. 52  
ACTVS QVARTI, SCENA PRIMA.  
Cum legis perfectio sit caritas, docetur primo de caritate Dei, quod est in lege praeceptum maximum.  
Trimetri Iambici  
Agape, Graphe, Pistis, Elpis, Miles, Timotheus, Hypomone.  
EDoctus es iam vtcunque, Christi ô Miles, in  
His quae tuam spectant salutem: sed tamen  
(1960) Videsis huc oculos animumque intenderis  
Tuum, vnde lex & cuncta militiae tuae  
Dependent vaticinia: hoc est, vt diligas  
Dominum Deum tuum prae rebus omnibus  
[[265]](#footnote-265)Humanis, illae siue in orbe sint siue  
(1965) Extra orbem hunc, vt nihil tam gratum habeas, amori  
Illius quod non postposueris. Hunc piè  
Reuerearis, ad hunc cum timore subleues  
Oculos tuos, spectes vt vnicam illius  
Voluntatem ac gradiaris in beneplacito  
(1970) [[266]](#footnote-266)Ipsius, illhic sponsus tuus esto, amore cuius  
[[267]](#footnote-267)Tu langueas: quiescat inter vbera  
[[268]](#footnote-268)Tua velut fasciculus myrohae, vt non tu quidem,  
[[269]](#footnote-269)Sed ille in te viuat, vti nec gladius, maris  
[[270]](#footnote-270)Nec vnda, nec flamma aut quoduis malum ingruens  
G 4  
MILES  
(1975) Te ab eius caritate separet. Hoc ita  
Si sit, erit fortitudo tua, & miserebitur  
[[271]](#footnote-271)Tui, atque eius praecepta seruabis fideliter,  
Ac te vicissim diliget. Hunc (inquam) Deum  
Ex totis viribus tuis, ex pectore &  
(1980) Ex mente tota amato, quòd curam tui  
Velut benignus pater habeat semper: prior  
[[272]](#footnote-272)Quòd te adeò dilexerit, ut causa etiam tua  
[[273]](#footnote-273)Huc miserit gnatum suum vnicum atque dilectissimum:  
[[274]](#footnote-274)Qui cum careret omni peccato, tuas  
(1985) Iniquitates ipse pertulit, vt si ei  
Fidas, non hostibus occumbas tuis, verum  
Victoria parta vitam obtineas in aeuum.  
[[275]](#footnote-275)GRAP. Hoc illud est, cur tot tibi beneficia  
Dei enumero, (qui te non aliter ac suos (˂enurabro)  
(1990) Gallina pullos confouet atque congregat  
Sub vmbra alarum) vt hunc vicissim ames, nihil  
Quòd ille pro omnibus abs te aliud reposcat. Hic  
Se tibi Deum fecit, non vt in hac modò  
Vita tibi omnia vltro benefacere velit,  
(1995) Sed & futuram ac sempiternam spondeat  
Si se solum ames, beatitudinem. MIL. Ergo  
[[276]](#footnote-276)Mea Graphe neutiquam ab latere meo abierit  
Agape mea, mea Caritas, calore cuius  
[[277]](#footnote-277)Perurat intima spiritus, liquescat vt  
(2000) Anima mea non aliter ardore solis ac  
Cera fluit. TIMOTH. Porro attende. Nondum adhuc habes,  
CHRISTIANVS. 53  
Quaenam haec tua Agape sit, que in hoc bello tibi  
Potens erit, quibusque constet dotibus.  
GR. Nondum tu habes ò Christiane Miles: at  
(2005) Nisi pro se potius loqui velit Agape,  
Edisseram, quae hîc nosse porrò debeas.  
AGAP. Rectè quidem ò Graphe: quòd de me plurima  
Tibi indidit pater meus. GRAP. Meritissimè.  
Nam inter alias gnatas tu Caritas ei  
(2010) Multò carissima es. Proinde Miles ò  
Christi, Dominus dirigat cor tuum ad Agapèn  
Hanc in Dei dilectionem & proximi.  
Siquidem Deus ipse Caritas est: qui manet  
In caritate, manet is in Deo & Deus  
(2015) Jn eo. Qui diligit Deum, hic est cognitus  
Ab illo & solus seruat legem ipsius.  
Non huic molestum est dura & aspera perpeti  
Et debitam obedientiam praestare ei  
Quem amat. Non ille seruiet ad oculum hominis,  
(2020) Sed in vnius Dei beneplacito ac lege  
Promtus & alacer vsque ambulabit. Quod iubet  
Is, continuò facesserit, vt nomen Dei  
Sui sanctè colatur in omnibus. Dabit  
Eleemosynam suam in occulto, vt vel nesciat  
(2025) Sinistra, quantum dextera porrexerit. Vt in  
Occulte ieiunet, studebit alacriter,  
G 5  
MILES  
Vt & oraturus patrem in spiritu, abditus  
In intimo conclaui vix oculos suos  
Cum publicano tollat in caelum, quód &  
(2030) Eundem vt filius timebit. Congeret  
Nullas opes, nisi quas aerugo aut tineae  
Nihil corrumpunt, quas non fures surpiunt.  
Nam nouit hoc, non fieri posse vt seruiat  
Dominis duobus, alterum quin oderit,  
(2035) [[278]](#footnote-278)Et alterum amauerit. Jta tu quidem Miles  
Vt viuas, facito. Ama Deum imprimis tuum.  
Huc omnia, quae ages, spectent, vt quem videris  
Nunquam Christum praeter alia omnia diligas.  
Deus tuus fortis sanè est, Zelotypus ac  
(2040) Misericors his in millia, se qui diligunt,  
Suaque qui iussa perpetim seruant rata:  
Qua in re tota eius consistit dilectio.  
Aures nihil radat tuas, quòd dixerim  
Ipsum Zeloten: quum ille Deus & mitis pater  
(2045) In te mariti personam vltrò sumserit.  
Credas tibi cum illo coniugium esse stabile,  
Qui te viro vni desponsauit, vt nihil  
Grauius ferat, quàm si videat animum tuum,  
Hoc est, suae vxoris procliuem tendere  
(2050) Ad aliquem riualem. Atque hoc tantò indignius  
Fert, quantò ille est maritus sanè castior  
Ac sanctior. Quare te sanctum fore iubet,  
Vt ipse sanctus est. Audisti ex me satis  
Jntus, quam prostituta queritur saepius  
(2055) Pudicitiae gentem illam Iudaicam, suam  
CHRISTIANVS. 54  
Olim vxorem carissimam, vt & adulteram  
Appelliret. Itaque vt ille in te fidelis ac  
Veri mariti officijs fungitur: abs te ita  
[[279]](#footnote-279)Vicissim amorem & castitatem coniugij tui  
(2060) Stipulatur, se solum vt ames & solum timeas velut  
Dominum exemplo Sarae, ne tandem animam tuam  
Sathanae, libidini & cupiditatibus  
Foedis stuprandam vllo prostituas tempore.  
Ad hoc enim ante omniae militiae symbola  
(2065) Tuae doceris, vt per hanc Agapen Deum  
Tuum ex toto corde & anima, totisque viribus  
Ames. Quo certè praecepto non aliud est  
Maius. fons hic est & principium, ex quo fluunt.  
Reliqua. Nam hoc si est, coram illo nullos tu Deos  
(2070) Habebis alienos: nullum facies tibi  
Sculptile vel simulachrum, quod vel prorsus colas,  
Vel adores: non vanè vsurpabis illius  
Nomen, vti quod sanctum ac diuinum est, tuo  
Ore & opere prophanum reddas: Non sabbati  
(2075) Diem violabis, illo vt faxis quippiam  
Operis. Proin hinc venies ad notitiam Dei  
Veram vocatus ê tenebris in admirabilem  
Lucem suam, vt quàm sit benignus, sentias:  
Vt in agnitione & gratia Ducis tui  
(2080) Iesu Christi crescas: vt ex hoc scias, eum  
Quod noueris, si praecepta eius sedulò  
Serues: quod cunctos velit homines seruarier  
Et ad agnitionem veritatis peruenire.  
Hinc venies ad Dei timorem, vti timeas  
MILES  
(2085) Jpsum & des illi honorem: vt perficias tuam  
Salutem cum timore ac cum tremore, quòd  
Sua is pro beneuolentia facit vt velis  
Et efficias. Hinc venies ad modestiam,  
Vt humilieris sub manu Dei potenti,  
(2090) Ac te extollat cùm oportunum fuerit: Deo  
Vt subditus esse discas & resistere  
Diabolo. Hinc certò venies ad hanc Pistin, vt  
Fortis queas resistere, vt haec per Caritatem  
Operetur, quòd praecepti finis Caritas  
(2095) Sit ex animo puro atque ex conscientia  
Bona, fideque non simulata. Hinc dein  
Venies ad pietatem in Deum, ut eam tu in Agapae hac  
Pedissequa Hypomone praestes: vt sic Deum  
Colas, illi vt placeas cum religione summa  
(2100) Atque reuerentia. Hinc venies ad spem quoque  
Certius, in eam vt, quae ad te defertur, gratiam  
Speres, habeasque spem fixam in viuo Deo.  
Hinc denique venies, vt spernas terrestria,  
Vt glorieris solum in Iesu Principe  
(2105) Tuo, vt in hoc quaeras gaudium & pacem feras,  
Vt in Cruce Patientiam hanc habeas tibi,  
Ac desiderium aduentus tui Ducis.  
AGA. Haec tu omnia per me Caritatem in principem  
Tuum Iesum ac Patrem caelestem dubio procul  
(2110) [[280]](#footnote-280)Obtinebis, vt frustra lacesserint te  
Hostes. MIL. Graphe diuina, quam dulcis tua  
Vox est meis in auribus? Tua labia  
CHRISTIANVS. 55  
Fauum distillant: mel linguae & lac inest tuae.  
GRA. Euge ergò dic vti te osculetur osculis  
(2115) Oris sui, vt te ad se trahat. ipsum curriculo  
Vt insequare. Ducet ille te in sua  
Penetralia, vbi exultabis ac laetabere,  
Suosque amores praedicabis optimo  
Vino praestantiores ELP. Sis iam tu nihil  
(2120) [[281]](#footnote-281)De quapiam re sollicitus, sed conijce  
Curam omnem in illum, cui tu curae eris. HIP. Vide  
O Miles, vt in Domina mea (sicut modò  
Hortata sum intus) in tribulationibus  
Et anxietatibus persistas gnauiter.  
(2125) Isthanc habeto Spem & per me Patientiam  
Solabitur te Dux tuus Christus. PIST. nihil  
Verere (fidito) ipse te solabitur  
TIM.O quam beatus eris, nymphis si instructus his  
Ad bellum ieris, victoriamque de hostibus  
(2130) [[282]](#footnote-282)Tuis reportaueris. MIL. At ò Dominae animo   
Meo optatissimae, pro beneuolentia  
Erga me vestra nunquam gratias queo  
Dignas agere. faxit tamen Princeps meus,  
Vobis vicissim vt eueniant laeta omnia.  
MILES  
ACTVS IIII, SCENA SECVNDA.  
Nunc dilectionis pars altera explicatur, quae est erga proximum.  
Vt superioris.  
Agape, Graphe etc. quę in pręcedenti scena.  
(2135) SEd quamlibet partim ex me, partim ex hac Graphe  
Acceperis meorum dogmatum quidem  
Partem potiorem, quae erit in militia tua  
Praeceptum maximum: tamen etiam alterum est  
JIsti simile, quod inter tua symbola loco  
(2140) Secundo ponitur, neque istud tu potes  
Negligere Christi ó Miles, si victoriam  
Speras. Ac si mihi quidem fidem  
Habes, nihil quae docuimus hactenus, tibi  
Profuerint, & prorsus vanum fuerit prius  
(2145) Praeceptum, nisi fideliter hoc adiunxeris  
Illi. Per hoc etenim, quod restat adhuc tibi,  
Illud prius de caritate Dei & tua  
Omnia probantur. Quare aduerte etiam modó ad  
Hoc: Diliges vt teipsum proximum tuum.  
(2150) Quod, inquit ipse Dux tuus, si feceris,  
Viues. Adeo autem hoc est tibi necessarium,  
Vt nisi perinde proximum dilexeris  
Ac teipsum, frustra te esse Christi militem  
Dicas. Quin hinc cognoscent te adscriptum illius  
(2155) Jn militiam, si proximum tuum amaueris.  
Nam quae dudum didicisti, te vt totum abneges,  
Tuis te exuas affectibus ac ducem  
CHRISTIANVS. 56  
Christum secteris, nequicquam conaberis  
Efficere, nisi dilectionem hanc proximi  
(2160) Sis assecutus. Quomodo renunciaueris  
Tibi, vt totum te alijs addicas, si tibi  
Non adsit isthaec Caritas? Et quomodo  
Iniuriam illatam aequanimiter perferes  
Sine illa caritate? Christus dux tuus (˂Cristus)   
(2165) Iubet, vt si in dexteram ques malam impegerit  
Tibi colaphum, obuertas ei quoque alteram:  
Et si quis in ius te traxerit, vt auferat  
Tibi tunicam, vt concedas etiam illi togam:  
Si te cogerit quis ad vnum miliare,  
(2170) Jpsum vt comiteris vel ad duo. Haec tu Miles ò  
Christi quopacto feceris sine caritate  
Hac proximi? Nam Caritas (nunc me vide,  
Vt qualis sim pernoscas etiam verius)  
Est patiens & benigna, non illa inuidet,  
(2175) Non est temeraria, non tumet, non turpiter  
Se aut vitiose gerit, sibi ipsi non studet,  
Non irritatur, non malignè cogitat,  
Non gaudet iniusticia, at veritate:  
Omnia perfert, credit, sperat atque sustinet,  
(2180) Nunquam illa intercidit. Ex quibus consideras  
Quomodo omnia proximi causa toleranda sint  
Vt & sciamus nos vnius corporis  
Omnes inter nos esse membra, nullum vti  
Sit quod suam facultatem sibi habeat, aut  
(2185) Jn vsum priuatum applicet, sed transferat  
Ad socia membra. Vnde tibi credas neminem  
MILES  
Esse, nihil ad te quem attinere existumes.  
Nullus adeò sit extraneus, ignotus, miser,  
[[283]](#footnote-283)Vilis, contemtibilis, indignus, tu cui  
(2190) Non benefacere tenearis, quem non (pessimè licet  
Affectus ab hoc sis) intimè etiam diligas.  
Imo quo quisque miserior est atque abiectior,  
Hoc tu illum tibi magis esse proximum arbitrabere.  
Exemplo sit samarites ille, vulnera  
(2195) Qui seminecis viri obligauit, & in suum  
Iumentum reposuit. Hanc abs te Princeps tuus  
Dilectionem postulat, vt vitam suam  
[[284]](#footnote-284)Sequare, qui animam tradidit suam vel pro  
Inimicis: caritate qua maior fuit  
(2200) [[285]](#footnote-285)Nulla, vt patrem etiam orauerit pro persequentibus  
Et affligentibus se. Hoc enim est Regis tui  
Edictum maximum, vt vel inimicos tuos  
Ames, vt bene preceris illis, qui mala  
Tibi imprecantur: vt benefacias tuis  
(2205) Maleuolis, atque ores pro te laedentibus,  
Et insectantibus, vt verè filius  
Sis patris caelestis, qui solem oririer  
Suum sinit super malos iuxta ac bonos,  
Qui iustos iniustosque perinde compluit.  
(2210) Nam nulla erit merces tibi, si diligas  
Tuos amicos, ac fratrem tantummodò  
Salutes, quod vel publicani factitant.  
Sed hεῖc te oportet esse, perfectum velut  
CHRISTIANVS. 57  
Pater caelestis ipse, qui ex aequo omnibus  
(2215) Benefacit, quique ob hoc nos diligit prior.  
Didicisti opinor ex Graphe, quemadmodum  
Humaniter ages cum omnibus, vt siquidem potest  
Fieri, pacem cum proximis habeas tuis.  
Si quispiam in te fors aliquid deliquerit,  
(2220) [[286]](#footnote-286)Ignoscito, nec semel aut septies tantùm,  
Verum vel septuagies septies, tibique  
Erit Deus placabilis. Hoc vis, & procul  
Dubio impetras, quoties non simulatè & animo  
Ficto precaris, vt tibi tua debita  
(2225) [[287]](#footnote-287)Remittantur velut remittis debitoribus tuis.  
[[288]](#footnote-288)Scis quomodo punitus ille seruus sit,  
Cui quùm dominus commissa remisisset, nihil  
Conseruuli sui misertus est. Jtaque  
Alijs delicta ex animo condonaueris,  
(2230) Adeò vt si ad aram oblaturus munus tuum,  
Fueris recordatus fratrem tuum habere, quod  
De te queratur, ad aram linquas munus, ac  
[[289]](#footnote-289)Prius reconciliere cum tuo fratre.  
Nulli temerè irascitor: omnibus (in te quidem  
(2235) Quantum fuerit) benefacito: pro certo enim  
Hoc speras, qua mensus fueris mensura, eadem  
Tibi fore remetiendum. Postremò ecce me,  
Si ad optatum venire stipendium expetis,  
Amato proximum tuum vt teipsum, ac satis  
(2240) Obtemperaueris quae in lege Dux tuus  
H  
MILES  
Praescripserit. Nam non furaberis, neque  
Moechaberis, neque alieni quidquam appetes,  
Nec alterum falles, aut in contractibus  
Circumuenies, nec dices testimonium  
(2245) Falsum. Ac porrò istaec vt dicta generaliùs  
Queant videri, accipe quae speciatim quoque  
Per me tibi facienda discas, ingredi  
Vt sempiternam vitam possies. Dato  
Esurientibus panem, ac sitientibus  
(2250) Potum: Hospites & peregrinos humaniter  
Excipito: nudos conuestito: debiles  
Aegrosque visito: vinctos in carcere  
Solator, omnibus vt subuenias ac feras  
Opem, premit quoscunque aliqua sarcina grauis.  
(2255) Tu Lazarum iacentem ad ostium tuum  
Ne ab aedibus expellito: Tu prorsus neminem  
Quamuis miserum & aerumnosum contemnito:  
A purulentis vlceribus aut sordibus  
Fratris tui ne horrescito. Nam eiusmodi  
(2260) Quidquid minimo fratrum tuorum feceris,  
Fecisse te scito Christo Duci tuo,  
Et possidebis regnum, ab orbe condito  
Tibi paratum. MIL. O mea Agape, ô carissima  
Mihi Caritas, adsis mihi in certamine,  
(2265) Vt amore inebriatus tuo nulla iacula  
Ab hostibus in me excussa metuam AGAP. Ego, si voles,  
Semper tibi adero. PIST. Fide Miles, spiritum  
Amoris habebis è supernis à patre  
CHRISTIANVS. 58  
Tuo caelesti, à quo omne donum defluit.  
(2270) Spem pone in Christum principem, qui tibi lubens  
Jmpertit spiritum suum, á quo Caritas  
Illhaec proficiscitur. GRAP. Sanè tu neutiquam  
Hanc negligas, sed vel primariam fore  
Jn militia tua vniuersa existimes.  
(2275) Huc te vocat Paulus, alijque Principis  
Tut ministri, vt Christum ipsum taceam interim.  
[[290]](#footnote-290)Hanc caritatem vt ante omnia habeas cura:  
Nam multitudinem ipsa peccatorum operit.  
Si & hominum & angeloru tu linguis loquare  
(2280) Nec Caritate praeditus sis, aes eris  
Resonans, ac veluti cymbalum vsque tinniens.  
Et si vt propheta noueris arcana omnia,  
Omnemque scientiam teneas: ac si fide  
Adeo omni praeditus sis, vt vel transferas  
(2285) Montes, sed caritate tamen non praeditus  
Sis, certè nihil es. Et si in pauperum cibos  
Distribuas (quod alicubi vult Dominus Iesus) omnes  
Tuas facultates, tradasque corpus hoc  
Tuum comburendum, & non praeditus sies  
(2290) Hac Caritate, profectò nihil tu proficis.  
Tum demum in luce manseris, si diligis  
Fratrem tuum. Nam & hinc scies migrasse te  
A morte ad vitam, si fratres amaueris  
Tuos. Qui non amat fratrem, in morte is manet:  
(2295) Quòd qui fratrem suum odit, ille homicîda sit.  
Atqui didicisti ex me satis. esse neminem  
H 2  
MILES  
Homicîdam, qui manentem in se vitam habeat. Hinc  
Amori huic obligatus es: quoniam vt & ille  
Animam suam pro vobis posuit, ita quoque  
(2300) Tu debes (si necesse erit) pro fratribus  
Tuam impendere animam. Hoc satis olim (vt vel alios  
Mittam) declarauit Moses, qui pro suo  
Populo, vt seruaretur, voluit expungier  
De libro vitae. Jam si possides opes  
(2305) Aliquas, videasque fratrem egere, vt huic nihil  
Subuenias, quî potest fieri, vt in te Dei  
Sit Caritas? Qui ab se Deum amari dictitat,  
Odit tamen fratrem suum, mendax quidem est:  
Nam qui suum fratrem, quem vidit, non amat,  
(2310) Quem non vidit Deum, quî amare possiet?  
Atque hoc peaeceptum ab ipso habes, vt qui Deum  
Amat, suum etiam fratrem amet. Filiole mi,  
Non verbis aut lingua, sed veritate ames  
Ac reipsa. Talis enim amor à Deo est. imò  
(2315) Deus ipse caritas est: si persistis in  
Ea, in Deo manes, atque ipse in te. Et quidem  
In hoc Dei erga te patuit amor, suum  
Quòd vnicum gnatum in mundum misit, per hunc  
Vt viuas. Si ergo sic Deus te amauerit,  
(2320) [[291]](#footnote-291)Vt miserit gnatum suum piaculum tuis  
Pro sceleribus, age vicissim proximos tuos  
CHRISTIANVS. 59  
Ames. Hoc si fit Deus (vt dixi) in te manet,  
Erisque perfecto eius amore praeditus.  
Non fictus aut simulatus amor sit. Nemini  
(2325) Tu quidquam debeas, nisi vt alios ames:  
Nam quisquis diligit alterum, is perfunctus est  
Jam lege. Nimirum hεic si adhuc quod aliud est  
Praeceptum, id in hoc dicto totum complectitur:  
Amato proximum, vt teipsum. Nam Caritas  
(2330) Non alteri malefacit. Quare sit fides  
Tua per hanc operans, vt per hanc inseruias  
[[292]](#footnote-292)Alijs, cuique vt soluas, quod debes: tributum,   
Cui tributum: cui metum, metum: cui  
Vectigal, vectigal: cui honorem, honorem. Ita  
(2335) [[293]](#footnote-293)Tu regiam perfeceris legem, atque eam  
Vno verbo comprehenderis, si proximum  
Amaueris. In hac itaque Caritate fac  
Vsque ambules, quomodo dilexit te tuus  
Christus prior. Et vt nescius minimè sies,  
(2340) Si propter esum tristetur frater tuus  
Aut ob aliquod factum aliud, cuius causa tu  
Sis, non iam ex Caritate te geris. Alios  
Ad hanc quoque prouocabis & ad opera bona,  
Vt vndequaque studeas Principi tuo  
(2345) Placere, quomodo multos fecisse satis ex  
Me quoque voles, audiueris. MIL. O si iam mihi [quoque ??BB]  
Detur, benigna Caritas, signa vt tua  
Ceu stigmata altiùs meo animo impressa sint,  
Vt in alios opera exercere possiem.  
H 3  
MILES  
(2350) Tua AGAP. Erit vbilibet vt praestes ista omnia.  
TIMOT. Non deerunt, cui facias bene: hanc sectare sic  
Tamen, vt sit personarum nulla acceptio,   
[[294]](#footnote-294)Namque hoc siet peccatum. PIST. Nunc armis nouis  
Ornetur verè vt miles Christi appareat.  
(2355) GRAP. Nunc induat arma lucis & iusticiae contra Principes  
Tenebrarum, vt nostra ope ijs resistat fortiter  
ELP. Eamus, istaec adferamus. TIM. Res monet.

ACTVS QVARTI, SCENA TERTIA.  
Ad arma lucis exhorrescunt daemones.  
Iamb. Senarii.  
Diabolus, Planus, daemones.  
QVid nunc agimus miseri? PLA. Quid stupide? DIA. Habarde, tu  
Brutissime, men stupidum voces? PLA. Daemon miser  
(2360) [[295]](#footnote-295)Tace, vel hac ego te fuscina totum  
Discerpsero? DIAB. Iamne tu meloqui prohibeas.  
Quin comprime has nates olidas, inquam, tuas:  
Thus istud alijs spargito. DI. Haha he, senseras?  
Nasutus es. Sed nunc quid agimus omnium  
(2365) Miserrimi? PLA. Quid tu meticulose trepidas  
Vt penè per posticum istuc animam tuam  
Exhales? DIA. Arma sonat, arma adfert quae nimis  
Ego horreo. PLA. Hem buttubata cacala, tun’  
Horres ad armorum strepitum? vae tergori  
(2370) Hoc si resciscat Sathanas. DIA. Metuo ne meum  
CHRISTIANVS. 60

[[296]](#footnote-296)Hoc rete sit frustraneum futurum. PLA. O morio  
Stupidissime, quam istoc bardocucullo dignus es?  
DIA. Hei, hei, rides nefande impostor? PLA. Improbe,  
Daemon sceleste, te fodiam, nisi caueris.   
(2375) DIA. Tibi mox versipellis, nequam, istoc reti  
Gulam obstrinxero, vti si quid animae fors tibi  
Quoque insit, amittas per inferiorem gutturem.  
PLAN. Vt tum istud excipias tuis his faucibus.  
DIA. Phoy, tu vora sceleste quod cani excidit.  
(2380) PLAN. Has mande ficos, quas tibi decerpsi ex equo.  
DIA. Trifurcifer mecum fuge hinc fuge hinc, fuge,  
Hostis aderit, crepant fores. nos conspici  
Hoc schemate nolim. PLA. Tu me iam propè territas  
Fuge ad Sathanam, timide fuge, fuge, etiam fuge.

ACTVS IIII, SCENA QVARTA  
Armatur Miles, fitque progressus maior ad ipsam epithasin,  
Vt superiores.  
Graphe, Miles, Timótheus, Elpis, Hypomone, Agape, Pistis.  
(2385) PRoinde Miles conualesce in Principe  
Christo tuo, atque eius virtutis robore  
Induito diuinam armaturam, vt possies  
Assultus sustinere diaboli et hostium,  
Nec enim tibi lucta erit modò contra sanguinem  
(2390) Et carnem, sed etiam aduersus potestates  
H 4  
MILES  
Et Principatus, aduersus mundi duces,  
Rectoresque tenebrarum huiusce seculi,  
Aduersus spiritus malitiae ac nequitiae,  
Qui in rebus sunt caelestibus. Quare tibi  
(2395) Sumes (vt dixi) armaturam Christi tui,  
Vt, quia praecipuus hostis tuus est spiritus,  
[[297]](#footnote-297)Te spiritualibus telis defendas. Hac ope  
Munitus haud dubiè victor (sperato) eris.  
MIL. Paratus adsto, me quibus armis conuenit  
(2400) Induite. Vetus hoc indumentum en abijcio,  
Me nudo, vos vt muniatis haec mea  
Artua, meos lacertos. Haec valeant vetera,  
Vt quae mihi in pugna imminenti nil queant  
Omninò commodare. TIMO. Profectò nil queant  
(2405) Facesse igitur, quae Virgines sacrae iubent.  
ELP. Timóthee nos iuuabis. TIM. Hoc faciam lubens,  
Quod nil mihi gratius possit contingere,  
Quàm vt videam alimnum hunc nostrum consequi suam

Salutem, & post victoriam vitae perennis  
(2410) Frui corona: quod vti fiat Christe te  
Oro. ELP. Heus Hypomone ades tu quoque, heram vnà ut iuues.  
HYP. Et hoc libenter fecero, nec deseram  
Jsthunc in pugna. In multis etenim angustijs  
Atque tribulationibus Patientia  
(2415) Militiae comes est: per quam mortales Deo  
CHRISTIANVS. 61  
Placebunt, si aequanimiter dura sustinent.  
Quando autem nulla corporis pars debeat  
Studiosius muniri capite, eò quôd hoc  
Laeso necesse sit quantumuis militem  
(2420) Fortissimum cadere: agesis hoc pileum  
Depone, inutile ac tegmen vile abijce,  
Quod te iubet animo esse ocioso, vt liberè  
Mundo fruaris citra conscientiam ac  
[[298]](#footnote-298)Aliquem timorem. ecce aliud capitis tegmen,  
(2425) Cape galeam salutis, nullum hac fortius  
Vmbraculum quo tu tegaris vspiam est.  
Cape galeam superni Spem adiutorij,  
Qua fretus ambulabis & super aspidem  
Et basiliscum, caput leonis conterens.  
(2430) Nam excussa mille tela nil prorsus valent  
Contra hanc salutis galeam. Haec mundi Principes  
Ad inferos mittit. Dum munitus eris hac,  
[[299]](#footnote-299)Securum te reddet, ne timeas à volante  
Medio die sagitta, & à negocio  
(2435) [[300]](#footnote-300)Perambulante in tenebris & ab incursu daemonum.  
Si proelium fueris ingressus cum hostibus,  
Cadent à latere tuo sinistro mille, & à  
Dextro decem millia: tu verò incommodi  
Nihil accipies. Hac tecti filij Israhel  
(2440) Per medium mare sicco pede permeant Pharone  
Hos insequente, qui mox vndis mergitur.  
H 5  
MILES  
Haec exulem Dauidem à Saulis liberat  
Tyrannide, vt hoc pulso ille regat. Haec sub duce  
Assyrio captos Israelitas eximit  
De carcere Babylonis. Denique haec Salus  
(2445) Quamdiu adfui fidelibus, perpetuo opem  
Tulit afflictis rebus. Nec te solum autumes  
Gestamen hoc tulisse, verum & plurimos  
Antè alios. Hanc galeam imposuit capiti suo  
lacob profugus vitans Esaui minas:  
(2450) Jtemque filius huius Joseph, quando à fratribus  
Et adultera infestaretur. Tum autem induit  
Hanc EZechias, miserum morbo corpusculum  
Premente, quum Sathan, Mundusque grauissima  
Jlli inferrent bella. Nisi ornasset hac quoque  
(2455) Se Jobus, iam pridem Sathani succubuißset. Hac  
Tectus fuit Ionas in pisce & fluctibus,  
Hac tres pueri in igni, & columen ecclesiae  
Petrus, dum ex naui in fluctus desilit ad Ducen  
Suum & magistrum induti omnes fuêre. Qui  
(2460) Non hac obarmat sese, frustra ad proelium  
Hic prouocat Mundum, Carnem & Sathana: quòd  
Palma ille mox fraudabitur. Si quod malum  
Capiti tuo ingruat sub hoc iam tegmine  
Tu delitesce. Haec galea Christus est tuus,  
(2465) Sine quo frustra speras salutem, qui tibi  
Vitae ostium est, vt si per aliud ingredi  
Ad hanc coneris, fur potius sis & latro  
CHRISTIANVS. 62  
Quàm Christi miles. Ergo sub hoc vmbraculo  
Alarum Christi, conquiesce tutior  
(2470) [[301]](#footnote-301)Ab omnibus ventis ac daemonum tentationibus,  
Nam hoc inferi duces metuunt & longius  
Fugantur. TIMO. Euge, nunc magis mihi places.  
Sed recipe veritatis isthunc baltheum,  
[[302]](#footnote-302)Quo accinctus lumbos pedibus insistes firmiùs,   
(2475) Caue vero pectus vanitati obnoxium  
Habeas, vt dictorum ac propositi sis tenax,  
Ne ad leuis aurae spiraculum omnem animi tui  
Senatum perturbes, ne hunc facias peruium  
Sathanae, eiusque ministris vt constans parùm  
(2480) Feraris quolibet in quosuis scopulos. Solet  
Enim pater mendacij omnis maximè  
Ad hoc conari, vt cunctos Christi milites  
A vera cognitione ad errorem trahat,  
A vero cultu ad falsos vsus transferat.  
(2485) Hoc constat ex Adamo, qui hoc si baltheo  
Se firmiter strinxisset, non mendacio  
Fuisset obsecutus & adhuc integer  
Maneret. Liquet etiam ex populo Israëlis: Vt  
Enim bene edoctus fuit â Mose, ilicò  
(2490) A vero verbo ad sculptilis cultum Dei  
Retractus est. Adeo inter nos hic callidus  
Serpens versatur, vt nisi hoc nos baltheo  
Obfirmemus, timendum sit ne ad se statim  
Nos rapiat. Stabis igitur hoc ita baltheo  
(2495) Cinctus, vti expectes aduentum Domini tui  
Velut fidelis seruus. AGAP. Iam quom stas ita  
MILES  
Vide ne aliquando cadas. Quare nunc indue  
Hanc iusticiae loricam, qua sic munies  
Pectus tuum, ne in te quid iuris perfidi  
(2500) Hostes reperiant. Si te technis ac dolis  
Suis Sathan adoriatur, tibi vt tuas  
Jniusticias obijciat, quasi sis degener  
Et inutilis Christi miles, vt nil bonum  
In te sit à planta summum vsque ad verticem:  
(2505) Si sic tua crimina vrgeat, vt totus sies  
Ceu pannus menstruatae femina, oculos  
Huc flecte tuos: in Christum inspice, qui factus est  
Tua Iusticia, qui tibi remisit omnia,  
Tibi natus est, tibi vixit, tibi mortuus  
(2510) [[303]](#footnote-303)Est & sepultus, tibi surrexit ac mortem  
Tibi deuicit. Non ille vult cuiuspiam  
Peccatoris mortem, sed vt paeniteat ac  
Viuat. Non tu putes tantùm ieiunijs,  
Precibus, eleëmosynis & alijs caeremonijs  
(2515) [[304]](#footnote-304)Consistere Iusticiam integram, vel te seruarier  
Ex his, (quanquam bona ac necessaria sient)  
Quòd quom omnia feceris, te dicere debeas  
Adhuc inutilem & seruum vilissimum:  
Sed si credideris in vnum Jesum quem pater  
(2520) Caelestis ad hoc tibi misit, vti criminum  
Tuorum habeas remissionem iugiter  
In te vitam perennem possidens. Hic est  
[[305]](#footnote-305)Sol Iusticiae, qui ob hoc natus, cruentus mortuus  
CHRISTIANVS. 63  
Est, criminum vt remissionem creduas:  
(2525) Et non solùm quod possit, verùm & quod velit  
Remittere omnibus sibi fidentibus,  
Imò quod iam, si credis, tibi remiserit.  
Hac lorica pectus tuum munito, ne  
[[306]](#footnote-306)Locum heic habeat Sathan, vbi te iaculis feriat suis.  
(2530) Iusticiam Christi indue, vt hanc quaeras, hanc petas,  
Hac fretus cum hostibus pugnes, quae nemini  
Petenti denegatur. Omnes huc vocat  
Vltrò Christus, vti laborantes reficiat. Hac  
Jgitur armatus ita esto, ac certò viceris.  
(2535) HYP. Proinde & calceos hos pedibus indue,  
Quibus quaecunque Sathan, Mundus vel Caro  
Tibi inferunt, conculces. Nil sit arduum  
Adeò adeoque aduersum, triste, intolerabile,  
Quod his subtus tu non domare possies.  
(2540) PIST. Cum sis modò his armis instructus optimè,  
[[307]](#footnote-307)Trado tibi hunc clypeum, quo confidenter ictus  
[[308]](#footnote-308)Excipere quostibet ausis, quo quascunque in te  
Sagittas excussas repellas fortiter,  
Ego autem quemadmodum vtare intus docuimus.  
(2545) GRAP. Et hunc tibi accipe postremò ensem spiritus,  
Gladiumque verbi diuini, quo strenuè  
Hostes ferias tuos, iugules atque perimas.  
Sed nos te neutiquam in tuo certamine,  
MILES  
Mihi crede, deseremus: quin ad vltimum  
(2550) Tecum pugnabimus, teque armis his iuuabimus.  
MIL. Et omnibus vobis & singulis ago  
[[309]](#footnote-309)Grates, quas immortales Dux meus Christus  
Rependat in caelestibus GRAP. Sed interim  
Opem assiduò pete diuini adiutorij

CHORVS QVARTVS.  
Ex Psal. 35.  
Iambici Dimetri.  
Miles solus, canit.  
(2555) Cùm Christe seruio tibi,  
Cum vel tibi vni milito,  
In me irruentes irrue,  
Mihique nocentes iudica.  
 Bellum mihi inferentibus  
(2560) Te quaeso bellum vt inferas:  
Adsis tuo mihi robore,  
Vt opem petenti praebeas.  
 En me tuum hostis supplicem  
Maturat armis insequi:  
(2565) At tu Deus mox arripe  
Scutumque & hastam, ac subueni.  
Armato te ense & lancea,  
Praeclude iter Dux optime,  
Ne qua via studet, queat  
(2570) Me consequi aduersarius.  
CHRISTIANVS. 64  
 Promitte saltem animae meae  
Te mihi salutem confore,  
Vt sentiat quod tu meam  
Tuerier vitam velis.  
(2575) Pudore fundantur graui,  
Numenque formident tuum:  
Conuerte cunctos in fugam  
Qui me student subuertere.  
 Quod machinantur subdolè  
(2580) In me malum aduersarij,  
Redundet in capita sua,  
Dum cogitant mihi mala.  
 Vt turbo latè puluerem  
Hinc inde fortis disijcit:  
(2585) Sic angelus tuus insequens  
Hos expeditè dissipet.  
 Qua fugerint illi via,  
Sit tenebricosa & lubrica.  
Ac persequatur angelus  
(2590) Hos vsque ad vltimum tuus.

MILES  
ACTVS QVINTI, SCENA PRIMA.  
Principes huius mundi in aciem educunt copias suas.  
Iamb. Senarii.  
Cosmus, Sarx, Pedissequae, Sathan, Behemothus, Diabolus, Planus, Dęmones.  
QVando nihil neque blanditijs neque salibus  
Nostris quidquam proficimus, verùm vt rupea  
Cautes stat vsque immobilis aduersarius  
Noster: age soror, nunc euocemus Principem,  
(2595) [[310]](#footnote-310)Vt ille quid potuerit efficere sciamus.  
SAR. Licet germane mi, nam nil pedissequae  
Meae ex insidijs perficere potuêre. PEDIS. Nil  
Potuimus. omnia nostra iacula fortiter suo  
Excipit clypeo. SAR. Idem pol experta sum.  
(2600) Voluptates meae enerues rediêre. COS. Sic  
Quoque epitymiae meae, in quibus pulchrè mihi  
Placebam. At eccum video nostrum alterum exercitum.  
His coniungamur. SAR. Vt libet. iam vlciscier  
Cupiam, qui me premit, cruciat & macerat.  
(2605) [[311]](#footnote-311)SAT. Hem Cosme, frustra, vt audio, laboramus.  
Ego meis πιθαναλογιαῖς, rationibus  
Herclè oppidò speciosis illusus fui.  
CHRISTLANVS. 65  
COSM. Ab Sathana, idem & nos passi, ut perduint Dij   
Illum scelestum. PLA. Quàm minimo negotio  
(2610) Nostris technis, nostris dolis oppedere  
Didicerat. DIA. Scelerata est Graphe, vanissima  
Spes, perfida Fides, Caritas nequissima,  
Quae rancidis suis monitis nos enecant.  
BEHE. Quin hostem prouocemus? SATH. Iam nunc bellum apertum  
(2615) Jndicere tempus est, vt aut pugnet mihi,  
Aut cedat victus, detque nobis gloriam  
Et honorem. Hemu. Omninò istud mihi necessarium

Videtur. Nam diu haerere inter spem & metum  
Non consulo. COSM. Nec ex re nostra sit. Sathan,  
(2620) Veniat scelus in aciem vt aperto Martè nunc  
Iam concertemus: illum ego his confecero  
Sagittis. DAEM. Nosque his fuscinis. por, hei.  
  
ACTVS V SCENA SECVNDA  
Animatur ad pugnam Miles, fitque atrox vtrinque conflictus: ad extremum vincit Miles,  
Eiusdem generis.  
Graphe & vniuersus grex Actorum.  
NVnc tu Miles totis pugnabis viribus  
Ne cede vanis hostium conatibus:  
(2625) Si in his quae docuimus hactenus Christo duce  
Deinceps perseueraueris, victoria  
Tua erit. PIST. Consida iam fili. en hostes tuos  
MILES  
Nihil expauescas, totus hic exercitus  
Jnanis est & nihili, quem per me tibi  
(2630) Subegeris facillimè, & ceu puluerem  
Hos omnes dissipabis. MIL. Nihil ego timeo,  
Sed corde ad Principem meum Christum loquor.  
TIMO. Probè. siquidem coelos penetrat oratio.  
MIL. O Christe Dux hac hora quaeso respice  
(2635) Opera manuum tuarum. Nam nunc tempus est,  
[[312]](#footnote-312)Mihi vt subuenias, vt quae per te credidi  
Posse fieri, perficiam in hostium meorum  
[[313]](#footnote-313)Perniciem, qui in me consurrexere.  
O Domine, mi Deus confirma me hoc die.  
(2640) SATH. Porrach. Huc tu perfide, nobiscum necesse erit  
Duellum vt ineas. PIST. Nihil hoc detrectat volens,  
Hoc ipsus expetit. SATH. Tuam carnem dabo  
Vorandam canibus improbe. huc propiùs ades.  
GRAP. Ridet minas tuas. ELP. Nihil hunc terrent λόγοι  
(2645) Vani: imò ob hoc vides armatum, congredi   
Vobiscum intrepide vt velit ope Christi Principis  
Sui, in quem sperat. COSM. Itaque si quidquam potest  
A viribus, huc manum conserat, his spiculis  
Confossus occumbet. PIST. Quicum pugnauerit  
(2650) Fides, non ille vestra pauebit spicula.  
[[314]](#footnote-314)Agesis Miles tu pugna in Iesu Christi nomine,  
Quem istae cohortes extimescunt. excipe  
Jacula hoc clypeo. SATH. Hem tibi istuc belua. fortiter  
Satellites pugnate, mittite spicula  
CHRISTIANVS. 66  
(2655) Commilitones optimi, vt victoria  
Nobis cedat. GRA. Resiste Miles fortiter.  
Vani sunt ictus, nec laedit sagitta neutiquam  
Penetrans. MIL. Nihil metuo fretus meo Duce.  
AGAP. Illius vsque subsidium inuoca. MIL. Adiuua  
(2660) O domine. GRAP. Nunc tuo ipsius vtere gladio.  
PIST. Viriliter age. ELP. Percute. AGAP. Persta fortiter.  
DAEM. Si pergis improbe, his fuscinis totum  
Discerpemus. Puff, irruite. MIL. Nunc dirige  
O Christe dexteram meam. COSM. Te Cerberus  
(2665) Diglutiat. labant genua. occidi. SARX. Occidi.  
[[315]](#footnote-315)TIMO. Euge ò Miles Christi. ELP. euge. GRAP. Euge, euge Miles ò fortissime.  
PIST. Sic age fortiter. MAM. CHRE. Hei occidimus. PEDISS. Periuimus.   
BEHEM. Fugiamus hinc Sathan, priusquam occidimur.  
Nam gladius iste penetrat omnia. SATA. Heu dolor.  
(2670) DAEM. Puff puff. Victi sumus. fugite, puff puff. fugite.

ACTVS V. SCENA III. ET VLTIMA.  
Catastrophem habet gratiarum actio de parta victoria: ac demum Miles Iustitiae coronam exspectat.  
Vt superiores.  
Miles, Pistis, Elpis, Graphe, Agape, Timotheus.  
O Christe Iesu Dux & Princeps optime,  
Qui hanc in manus meas victoriam dedisti:  
I 2

MILES  
Et ò potentissime Deus, qui hostes tuos  
Vicisti per me imbellem & inutilem tuum  
(2675) Famulum: tibi gloria sit, tibi laus, tibi & honor.  
Ago gratias tibi, quod ad me vilem & inopem  
Respicere dignatus sis. PIST. Euge, surgito.  
[[316]](#footnote-316)MIL. Certamen ecce nunc ego certaui bonum,  
Cursum absolui: fidem seruaui: quod dein  
(2680) Superest, mihi Justiciae reseruatur corona.  
Hanc mihi Dominus reddet die in illa: iustus hic est  
Iudex. GRAP. Euge ò bone Miles, gaude & pectore  
Toto exulta: nam ingrediêre in Domini tui  
Voluptatem. ELP. Merces tihi seruatur tua  
(2685) Jn caelo. PIST. Ecce nunc habitaculum, in quo lacrymam  
Omnem absterget Deus tibi ex oculis tuis  
Vbi neque mors erit, neque luctus, neque labor:  
Expecta nunc tuae militiae à Principe  
Christo dignum stipendium. Nunc audies  
(2690) Vocem hanc suauissimam: O beate patris mei  
Adesto, possideto regnum ab condito  
Orbe tibi paratum. MIL. Euax. Sit Christo gloria.

07  
CHRISTIANVS. 67  
Epilogus.  
SPectastis optimi ciues, probissimi  
Viri atque spectatores candidissimi  
(2695) Hanc fabulam piam, sacram & dignissimam  
Profectò Christianis auribus. Sed haec  
Ne frustrà vobis exhibita sit, facite. Nam  
Quem modò vidistis Militem, vnumquemlibet  
Vestrûm esse credite. Si non cum illo fortiter  
(2700) Ac legitimè certaueritis, stipendium  
Vita perennis neutiquam obtinebitis.  
Quod vt assequamur post hanc vitam (iugiter  
In qua nos militamus) faxit optimus  
Princeps & Imperator Iesus Christus. At  
(2705) Si quid restat adhuc, nos non exhibebimus  
Valete cuncti, & si placuimus, plaudite.

/back/

FINIS.  
Soli Deo sit gloria.  
I 3 l

Christianis Lectoribus S.  
CVm omnis mihi huius Comoediae labor solo iuuandae pietatis studio susceptus sit, Christiani Lectores, equidem si non alio, saltem hoc nomine non malè me apud vos auditurum confido. Quanquam enim alij eam rem & eruditiùs & fortassis ἀκριβοτερῶς aut exquisitiùs dedissent, multique sint, qui tum in hac palaestra, tum in alijs (vt hoc saeculum scriptoribus est foecundissimum) multò dexterius versentur, & in vineam Domini tam doctè quàm vtiliter optima quaeque, absolutissimaque conferant: hanc tamen veniam à vobis facilè impetrabimus, nos hειc aut fecisse quod potuimus, aut potuisse quod licuit. Cuiusmodi hęc tempora sint, nemo est qui non videat, vt scripturus ad sedandos Christiani orbis tumultus, sępè animum recolligat, ac frequenter etiam dispiciat quid quomodò in publicum ab se emittat. Nam profectò aut nostris hominibus, aut nullis omninò conueniet satyricum ilIud ἐπιφώνημα: O curuae in terris animę & coelestium inanes! Quid passim plerique contendant, quo teneantur studio, satis loquuntur tot rerum controuersarum dissensiones, vt nullus propè angulus sit, qui in  
68  
religione ac ratione fidei non iam dico ab alijs diuersum (˂ duersum) sentiat, verùm sentire etiam ita velit, quasi hac via & non alia alijs Mundi partibus longè à se dissitis innotescere cupiat. Religionis quidem vocabulum vbique nunc summis natat in labris, & in vdo est Euangelion & Verbum Dei: at si vitam inspicias, dixeris, Nil intra est oleam, nil extra est in nuce duri. Ac mihi sanè omnia propiùs consideranti nihil in Christiana Repub. pernitiosius esse videtur crebra ac pertinaci circa religionem disceptatione, ita vt huc quique remis & velis adnitantur, vt conceptam semel opinionem mordicùs retineant, scripturis frustulatim emendicatis confirment, & hîc demùm tanquam pro aris ac focis inhumanissimè vsquequaque velitati consertis manibus tandem pugnacissimè conflictentur: quibus autem vel vitijs, vel virtutibus conspicua sit vita, nihil pensi interim habentes. Clamat Christus, vt ad se veniamus, vt discamus non verbis contendere, sed esse mites ac humiles, facere voluntatem patris sui, habere lampades oleo plenas, fructum edere admissi criminis poenitudine dignum, non otiari, sed in vinea Domini assiduo denarij mercede laborare, minam concreditam ad numulariorum, hoc est, proximi mensas expendere et non sub  
I 4  
terram condere non sententijs & opinionibus velut σαλεύεσθαι, neque conuenire vt sub modio pandela sit: denique vt simus imitatores, operumque eius sectatores quatenus fieri licet. Clamat item Paulus, vt quendum admo ipse Christi, nos eius simus imitatores, oportereque nos principibus & po¬  
testatibus esse subiectos, obedire dicto, ad omne opus bonum paratos esse, blasphemare neminem, ἀμαχοὺς καὶ ἐπιεικεις εῖναι omnem ostendentes mansuetudinem erga omnes homines, vt qui credimus, bonis operibus etiam praeesse studeamus: stultas autem quaestiones, γενεαλογίας, καὶ ἔρις καὶ μάχας νομικάς; euitemus. Quid ita verò istud. Sunt enim, inquit inutiles & vanae. Audit adolescens post absolutam ab se praeceptorum Dei recitationem, Hoc fac & viues. Hortatur Petrus vt in omni conuersatione sancti simus, non viuamus iam ἐπιθυμίαις hominum, sed voluntate Dei. Scriptura clamat vt à malo declinemus, bonum autem faciamus. Christus verbi sui ministros in montem ad se vocat, vt vitae ac doctrinae sanctimonia alios homines antecedant, vt eorum lux in monte posita luceat coram hominibus vt contemtis inferioribus superna sapiant. Qua ratione etiam putatur in monte prima Christianae religionis dogmata  
69  
disseruisse, vt nimirùm cuiusmodi illa sint; intelligamus, nihil eis esse commercij cum hoc mundo, & qui ea fideliter complecti atque exequi velit, eum oportere vltra Mundum, quaeque in eo sunt, ascendere. Proinde dum circa montis radices erramus, hoc est, in sordibus ac contentionibus tumultuamur, nec ad sublimia, id est, concordiae ac Caritatis mutuae officia respicimus: fieri non potest, quin tanquam in illo teterrimo lamblichi antro positi verum solis lumen, qui Christus est, nequaquam comprehendamus. Hic enim quaslibet disceptationes ab animis suorum reuellit, ne quis inter eos aut doctor aut Magister appelletur, ne quis contentiosè verba Dei in dubium aut quae¬  
stionem arcessat, sed in concordi societate tranquillè & vnanimes prudenti simplicitate omnes in vno Christo, eiusque verbis acquiescant. Siquidem grauissimè ijs disceptatoribus à Christo dictum est: Nolite murmurare inter vos, nemo potest venire ad me, nisi pater qui misit me, traxerit eum. Et pòst paulò: Propterea dixi vobis, quia nemo potest venire ad me, nisi fuerit ei datum à patre meo. Nam multi murmurabant & disceptabant inter se de verbis quae locutus esset, nec (vt Euangelista ait) erant credentes. Hoc enim est venire ad Christum, ipsius verbis credere,  
I 5

neque curiosiùs de ijsdem contendere. Quid ergo? Audiamus D. Ambrosium, & liquidè comperiemus non in disputationum quisquilijs versandum esse, sed maiora requiri, vt Christum habeamus. Beatus plane est, inquit, quem delectatio siue gloriae siue ambitionis non reuocat, quem voluptas aut Mundi aut carnis non inclinat, qui ad inferiora, vtpote hominum opinationes & sententias non respicit. Quod nec ipsius Loth vxor potuit euadere. Quo admonitus exemplo Apostolus, posteriora obliuiscens, & ea quę sunt priora appetens, festinabat ad brauium, & peruenire meruit: quia ante se Christum videbat, à quo ad Iustitiae vocabatur coronam. Sed peruenit ille, qui seipsum sibi abnegauit, vt Christum lucraretur: denique non ipse viuebat, sed viuebat in eo Christus. Sanè quidem Lothi vxor in salis statuam versa est, quòd retrospectabat iam egressa Sodomam, tanquam parùm credens verbis angeli, secumque etiamnum murmurans difficulter vrbem relinquebat. Ita nos verbo Dei Sodoma educti, & adhuc respectantes, disceptamus, quaerimus, controuertimus, & in eodem semper vitiorum luto haesitamus: Inde in saxa transformamur, quae sua duritie nec Christum, nec quę Christi sunt, aliquo modo capiunt. Nanque hic  
70  
se indignum esse ait, qui manum aratro admouens etiamnum respectat. Non, inquit, me qui volet sequi, is hanc vel istam defendat doctrinam, tametsi suam etiam defendi interdum, vbi res postulat, velit: neque ait, verbis ille contendat, aut cum Pharisaeis & hypocritis tantùm vsque doceat, sed abneget seipsum ac tollat crucem suam, itaque me sequatur. Vide nunc tu mihi, obsecro, quisquis es, qui Christiani nomine censeri cupias, quo loco posueris istos in religione nouatores, δογμάτων τε καὶ παραδοξῶν inuentores, & in his adeò ἀιθάδεις ac praefractos, vt nulla ratione inde eos abduxeris, vtcunque cum Christi & Apostolorum verbis ἐκ διαμέτρου saepenumerò pugnent. Grauiter sanè, vt in re seria, B. lacobus nostrûm quemlibet cohortatur: Quis sapiens & scientia praeditus inter vos? ostendat ex bona conuersatione opera sua cum mansuetudine sapientiae. Quòd si aemulationem amaram habetis, & contentionem in corde vestro, nolite gloriari & mendaces esse aduersus veritatem. Non est enim ista sapientia è supernis descendens, sed terrena, animalis, dęmoniaca. Vbi enim aemulatio & contentio, ibi inconstantia & omne opus prauum. Ac qui Apostoli verba eo spiritu accipit, cuius fructus iustitiae in pace, non in litigijs se-

minantur, profectò intelliget facile hos disceptatores inter se contendere ob quaestum aut gloriam aut certè ob vtrunque. Omnis enim fidei contentio non amore Christi, sed suo proprio, & ambitione quadam ab istiusmodi hominibus ferè suscipitur. Maria Mosis illa soror hac solum de caussa in lepram incidit, quòd verbis Domini obmurmuraret, illaque in contentionem vocaret. Lepram autem putemus peruersam doctrinam, quò ferè recidunt omnes circa religionem litigiosi. Quare vt Christianos homines ad pietatem potius, ad pacem ac concordiam cohortemur & commoueamus, velintque omnes omni officio, opera, studio ac diligentia publicam tranquillitatem integrè nec simulato animo in ecclesiam reuocare, & reuocatam omni pietate, sincera λατρείᾳ conseruare: hanc Militem ceu Christianam paraenesin conscripsimus. In ea siquidem (nisi me fallit animus) videbitis apertè & tanquam τuπωδῶs vitam Christiani hominis assiduam in terris esse militiam, nihilque hic expetendum nisi certamen continuum, vt brabeum, hoc est, Iusticiae corona cum fiducia ac spe summa expectetur: Minimum esse religionem Christianam verbis pofiteri, si opera ex nulla parte respondeant: Nihil demùm conducere fidem nosse, scripturam legere, ver¬

71  
ba Dei in numerato habere, commentari, scribere, docere, saepè & vtiliter etiam disserere, solicitari ac turbari circa plurima, si non quod vnum necessarium est nos mundo crucifixi viuamus opere soli Christo, non in sordibus aut vitiorum inquinamentis, sed in nouitate vitae ductu quidem spiritus, non autem carnis. Vt enim sumus cum Christo per baptisma ad mortem sepulti, ita cum eodem nos in vitae nouitatem resurgere oportet, exuentes veterem hominem, vt non amplius peccato seruiamus. Alioqui denuò in illud lacobi imprudentes impingemus. Qui rectè facere nouit, neque facit, is in vitio est. Pręclarè apud Matthaeum loquitur Veritas: Quisquis hos meos sermones audit, nec exequitur, similiter is facit, ac si quis stultus homo domum suam in arena construat: quę domus delapsa pluuia, venientibus fluuijs, spirantibusque ventis & in eam impingentibus corruat, & ingentem ruinam det. Quando itaque nunc maximè aetas illa esse videtur, in quam soluendus erat Sathanas & qua execrabilis belua, terraeque Reges & eorum exercitus ad bellum gerendum cum equi Equite ac eius exercitu satagunt: cùm etiam nunc aper è saltu vineam Domini vastet, & omnis generis ferae quae in agris degunt, eam depascantur, sintque operarij quam plurimi ne

cessarij, qui ope vinitoris & nobilissimi illius Agricolae auxilio eam ab noxijs herbis repurgent ac sepiant: hunc nos teruncium ex inopia nostra in gazophylacium Domini conferimus, vt pijs sit Comicum exemplum in quod tanquam speculum Christianae vitae inspiciant, ac sese interim mutuò adhortantes atque erudientes in hac praeclarissima militia spe potiundi praemij alij alios confirment. At quoniam vir clariss. iuxta ac doctiss. Ioannes Picus comes Mirandulanus duodecim pridem conscripsit regulas, quibus ille vniuersam Christiani hominis vitam breuiter complexus est, eas, vt quolibet modo Christianis lectoribus commodare possimus, huc adscripsimus. Futurae enim sunt (aut omnino fallor) fabulae nostrae quaedam velut epitome, sed potiùs succincta ac compendiaria anacephaleosis. Sunt autem eae sequentes huiusmodi.

72  
REGVLAE XII. IOANNIS PICI MIRANDVLAE, BREVITER COMplectentes quidquid ad Christianam vitam requiritur.  
  
PRIMA Regula: si homini videtur dura via virtutis, quia continuè oportet nos pugnare aduersus carnem & diabolum & mundum: Recordetur quòd quamcunque elegerit vitam etiam secundùm mundum, multa illi aduersa, tristia, incommoda, laboriosa patienda sunt.  
SECVNDA Regula: Recordetur quòd in rebus mundi diutiùs pugnatur, & laboriosiùs & infructuosiùs, in quibus labor est finis laboris, & tandem poena aeterna.  
TERTIA Regula: Recordetur stultum esse, credere ad coelum posse perueniri nisi per huiusmodi pugnam: sicut & caput nostrum Christus non ascendit in coelum nisi per crucem: nec debet serui conditio melior esse conditione domini.  
QVARTA. Regula: Recordetur non solum esse aegreferendam hanc pugnam, sed optandam, etiam si nullum inde nobis pręmium perueniat, solum vt conformemur Christo deo & domino nostro, & quoties resistendo alicui tentationi alicui ex sensibus

tuis vim facis, cogita cuinam parti crucis Christi conformis reddaris, vt quando gulae resistens gustum affligis, recordare illum felle potatum & aceto. Quando manus retrahis à rapina alicuius rei quae tibi placet, cogita manus illius ligno crucis affixas. Et si resistis superbiae, recordare illum qui cùm in forma Dei esset pro te formam serui accepisse, & humiliatum vsque ad mortem crucis. Et cùm de ira tentaris, recordare illum qui Deus erat & omnium hominum iustissimus, cùm se tamen videret quasi latronem & illudi & conspui & flagellari & opprobrijs omnibus affici & cum latronibus deputari, nullum tamen vnquam aut irae aut indignationis signum ostendit, sed patientissimè omnia ferens omnibus mansuetissimè respondebat. Et sic discurrendo per singula inuenias nullam esse passionem, quae te Christo aliqua ex parte conformem non efficiat.  
QVINTA regula: quod in illis duodecim armis, nec in quocunque alio humano remedio confidas, sed in sola virtute Iesu Christi, dixit: Confidite, ego vici mundum. Et alibi: Priuceps mundi huius eijcitur foras. Quare & nos sola eius virtute [<virtuto] confidamus & mundum posse vincere & diabolum superare. Et ideo debemus sem¬  
71  
per petere eius auxilium per orationem & sanctorum suorum.  
SEXTA Regula: recordare cùm vnam vicisti tentationem, semper aliam esse expectandam, quia diabolus semper circuit quem deuoret: Quare oportet semper seruire in timore, & dicere cum propheta: Super custodiam meam stabo.  
SEPTIMA Regula: vt non solùm non vincaris à diabolo cùm te tentat, sed vt vincas ipsum, & hoc est quando non solùm non peccas, sed ex ea re, vnde te tentauerat, occasionem sumis alicuius boni, vt si opus suum bonum aliquod tibi offert, vt inde in vanam gloriam incidas, tu illud statim non vt opus  
tuum, sed vt beneficium Dei cogitans humilias te, & iudicas parum gratum te esse deo de beneficijs eius.  
OCTAVA Regula: vt cùm pugnas, pugnes quasi vincendo, deinde perpetuam pacem habiturus, quia fortè hoc tibi dabit Deus ex gratia sua, & diabolus amplius non redibit confusus de tua victoria: sed cùm vicisti, geras te quasi mox pugnaturus, vt in pugna semper victoriae, & in victoria semper sis memor pugnae.  
NONA Regula: vt quamuis te sentias vndique bene munitum & paratum, semper tamen fugias occasiones peccandi, quia, vt dicit sa

K

piens, Qui amat periculum, peribit in illo.  
DECIMA Regula: vt tentationibus semper in principio occurras, & allidas paruulos Babylonis ad petram. Petra autem est Christus: quia serò medicina paratur.  
VNDECIMA Regula: recordare quòd licet in ipso conflictu tentationis ardua videatur pugna, tamen longè dulcius est vincere tentationem, quàm ire ad peccatum ad quod te inclinat. Et in hoc multi decipiuntur, quia non comparant dulcedinem victoriae dulcedini peccati, sed comparant pugnam voluptati, & tamen homo qui millies expertus est quid sit cedere tentationi, deberet saltem semel experiri, quid sit vincere tentationem.

DVODECIMA Regula: proptereà quòd tentaris, ne credas te à Deo derelictum, aut Deo parum gratum esse, aut parum iustum & perfectum: memor sis quòd postquam Paulus vidit diuinam essentiam, patiebatur tentationem carnis, qua permittebat Deus eum tentari, ne de superbia tentaretur. In quo etiam homo debet aduertere, quòd Paulus, qui erat vas electionis, & raptus vsque ad tertium coelum, tamen erat in periculo ne de suis virtutibus superbiret, sicut ipse dicit de se, Ne magnitudo reuelationum extolleret me, datus est mihi stimulus carnis

74  
meae, qui me colaphizet. Quare super omnes tentationes homo debet maximè se munire contra tentationem superbiae, quia radix omnium malorum superbia est, contra quod vnicum remedium est, cogitare semper, quòd Deus se humiliauit pro nobis vsque ad crucem, & mors nos vel inuitos eousque humiliauit, vt simus esca vermium.  
FINIS.  
K 2

AD CHRISTIANVM LECTOREM AVTORIS CARMEN.  
Comoediae ἐξηγητικόν  
NOn quaestio, non rixa, non contentio,  
 Non aut opinio, aut sententia:  
(Quibus perit concordia atque charitas  
 In Christiana ecclesia)  
(5) Sed vita Christo digna per veram fidem  
 Te Christianum fecerit.  
Praecepta Christi si sequare, & pareas  
 Semper voluntati Dei,  
Te prorsus ipse si abneges, soli vt Deo  
(10) Viuas, tuoque proximo,  
Si spiritus ductum velis sequi, & tuam  
 Domare carnem, vt eneces  
Vetustum Adamum, hominemque vt induas nouum,  
 Qui sit creatus ex Deo,  
(15) Tum militem te Christianum dixero,  
 Ac Christianè viuere.  
Nam nosse quid iubeant vetentue litterae  
 Sacrae quid omninò attinet,  
Si vita turpis, indecora & rancida  
(20) Eis nihil respondeat?  
Si lingua passim buccinet Christum Deum,  
 Et vita eundem perneget?  
Non disputator Christianus est magis,  
 Quàm qui piè vsque vixerit.  
(25) Scriptura laudat hunc, at illum reijcit,  
75  
 Quòd haereses hinc pullulant.  
Quid est necesse Christiano seu sciat  
 Seu nesciat, Christus ne sit  
Perpessus inferni dolores, quos graues  
(30) In igne damnati ferunt?  
Satis ne sit credat, sibi hunc natum, sibi  
 Passum in cruce ac sibi mortuum?  
Adijsse pòst προπύλαιον ἅδου, vt victor hinc  
 Captos patres educeret?  
(35) Nî vita te Christo paret dignum, nihil  
 Profeceris legem sciens.  
Non omnis, inquit ille, qui dicit mihi,  
 Domine domine, beatus est:  
Sed qui facit patris voluntatem mei,  
(40) Hic viuet in coelestibus.  
Nam & Paulus ait: Inflat animos scientia,  
 Aedificat autem charitas.  
Quando itaque nobis pugna sit cum plurimis,  
 Cum carne, mundo & daemone,  
(45) Et qui supra circumque nos in aëre  
 Sunt spiritus: quum denique  
Sit vita nostra aliud nihil, nisi militia  
 Quaedam assidua cum his hostibus;  
Nec quispiam mereat coronam, nisi priùs  
(50) Fideliter certauerit:  
Contra haereses hanc Militem conscripsimus,  
 Vt comprobetur omnibus  
Non nos λόγοις, sed opere quod probet fidem  
 Christi vocari milites.  
FINIS.

(drukkersmerk)

SCRVTAMINI  
  
EXCVDEBAT GVLIELMVS SILVIVS,  
TYPOGRAPHVS REGIVS,  
ANTVERPIAE XII. CALEND.  
IVLII ANNO M. D. LXV.

[ed. Bram Boers 19-07-2020; red. Jan Bloemendal 20-07-2020]

1. *In margine* 2. Timo. 2 Tit. 3. [↑](#footnote-ref-1)
2. *In margine* Iacob. 2. [↑](#footnote-ref-2)
3. *In margine* Eph. 5. [↑](#footnote-ref-3)
4. *In margine* Rom. 11. [↑](#footnote-ref-4)
5. *In margine* Hyp. [↑](#footnote-ref-5)
6. *In margine* Scaz. [↑](#footnote-ref-6)
7. *In margine* Matth. 7. [↑](#footnote-ref-7)
8. *In margine* Matth. 25. [↑](#footnote-ref-8)
9. *In margine* Sept. [↑](#footnote-ref-9)
10. *In margine* Scaz. 2. [↑](#footnote-ref-10)
11. *In margine* Psal. 1 [↑](#footnote-ref-11)
12. *In margine* Iosu. 1 [↑](#footnote-ref-12)
13. *In margine* Sept. [↑](#footnote-ref-13)
14. *In margine* Catal. [↑](#footnote-ref-14)
15. *In margine* Hyper. [↑](#footnote-ref-15)
16. *In margine* Scaz. [↑](#footnote-ref-16)
17. *In margine* Sept. [↑](#footnote-ref-17)
18. *In margine* Sept. [↑](#footnote-ref-18)
19. *In margine* Hyper. [↑](#footnote-ref-19)
20. *In margine* Matt. 11. [↑](#footnote-ref-20)
21. *In margine* Ioan. 15. [↑](#footnote-ref-21)
22. *In margine* Balteus veritatis. [↑](#footnote-ref-22)
23. *In margine* 1. Cor. 3. [↑](#footnote-ref-23)
24. *In margine* Iob. 1. [↑](#footnote-ref-24)
25. *In margine* Matth. 7. [↑](#footnote-ref-25)
26. *In margine* Matth. 6. [↑](#footnote-ref-26)
27. *In margine* Rom. 2. [↑](#footnote-ref-27)
28. *In margine* Matth. 24. [↑](#footnote-ref-28)
29. *In margine* Luc. 12. [↑](#footnote-ref-29)
30. *In margine* Eph. 6. [↑](#footnote-ref-30)
31. *In margine* Iacob. 2. [↑](#footnote-ref-31)
32. *In margine* 2. Pet. 1. [↑](#footnote-ref-32)
33. *In margine* Scaz. [↑](#footnote-ref-33)
34. *In margine* Hyper. [↑](#footnote-ref-34)
35. *In margine* 1. Pet. 5. [↑](#footnote-ref-35)
36. *In margine* Hiob. 7. [↑](#footnote-ref-36)
37. *In margine* 2. Tim. 2 [↑](#footnote-ref-37)
38. *In margine* 1. Cor. 9. [↑](#footnote-ref-38)
39. *In margine* Hier. 23. [↑](#footnote-ref-39)
40. *In margine* Psal. 143. [↑](#footnote-ref-40)
41. *In margine* Matth. 5. Luc. 6. [↑](#footnote-ref-41)
42. *In margine* 1. Pet. 2. [↑](#footnote-ref-42)
43. *In margine* 1. Cor. 9. [↑](#footnote-ref-43)
44. *In margine* 1. Pet. 2. [↑](#footnote-ref-44)
45. *In margine* Trach. [↑](#footnote-ref-45)
46. *In margine* 2. Timo. 2. [↑](#footnote-ref-46)
47. *In margine* Scaz. [↑](#footnote-ref-47)
48. *In margine* Sept. [↑](#footnote-ref-48)
49. *In margine* 1. Pet. 2. [↑](#footnote-ref-49)
50. *In margine* Hiob. 2. [↑](#footnote-ref-50)
51. *In margine* Luc. 14. [↑](#footnote-ref-51)
52. *In margine* Scaz. [↑](#footnote-ref-52)
53. *In margine* Matth. 4. [↑](#footnote-ref-53)
54. *In margine* Ioan. 14. [↑](#footnote-ref-54)
55. *In margine* 2. Cor. 4. [↑](#footnote-ref-55)
56. *In margine* Eph. 2. [↑](#footnote-ref-56)
57. *In margine* Ge. 3. et 4. [↑](#footnote-ref-57)
58. *In margine* 1. Par. 21. [↑](#footnote-ref-58)
59. *In margine* 2. Timo. 2. [↑](#footnote-ref-59)
60. *In margine* Cat. 3. [↑](#footnote-ref-60)
61. *In margine* Cat. [↑](#footnote-ref-61)
62. *In margine* Sept. 2. [↑](#footnote-ref-62)
63. *In margine* Psal. 26. [↑](#footnote-ref-63)
64. *In margine* Psal. 117. [↑](#footnote-ref-64)
65. *In margine* Heb. 14. [↑](#footnote-ref-65)
66. *In margine* Rom. 8. [↑](#footnote-ref-66)
67. *In margine* 1. Thes. 2. [↑](#footnote-ref-67)
68. *In margine* Ephes. 2. [↑](#footnote-ref-68)
69. *In margine* Ion. 15. [↑](#footnote-ref-69)
70. *In margine* Matt. 11. [↑](#footnote-ref-70)
71. *In margine* Ioan. 15. [↑](#footnote-ref-71)
72. *In margine* 1. Pet. 1. [↑](#footnote-ref-72)
73. *In margine* Leuit. 19. [↑](#footnote-ref-73)
74. *In margine* Deut. 10. [↑](#footnote-ref-74)
75. *In margine* Scaz. [↑](#footnote-ref-75)
76. *In margine* Sept. [↑](#footnote-ref-76)
77. *In margine* Hyper. [↑](#footnote-ref-77)
78. *In margine* Malach.1. [↑](#footnote-ref-78)
79. *In margine* Ephes. 5. [↑](#footnote-ref-79)
80. *In margine* Ibid. [↑](#footnote-ref-80)
81. *In margine* Principium eliditur sine praecedentis. [↑](#footnote-ref-81)
82. *In margine* 1. Cor. 6. [↑](#footnote-ref-82)
83. *In margine* 1. Pet. 1. [↑](#footnote-ref-83)
84. *In margine* Eph. 5. [↑](#footnote-ref-84)
85. *In margine* Matth. 10. [↑](#footnote-ref-85)
86. *In margine* Luc. 12. [↑](#footnote-ref-86)
87. *In margine* Matth. 24. [↑](#footnote-ref-87)
88. *In margine* Luc. 14. [↑](#footnote-ref-88)
89. *In margine* Hyper. [↑](#footnote-ref-89)
90. *In margine* Sept. [↑](#footnote-ref-90)
91. *In margine* Scaz. [↑](#footnote-ref-91)
92. *In margine* Ioan. 1. [↑](#footnote-ref-92)
93. *In margine* 1. Ioan. 2. [↑](#footnote-ref-93)
94. *In margine* Ioan. 15. [↑](#footnote-ref-94)
95. *In margine* Ioan. 12. [↑](#footnote-ref-95)
96. *In margine* Ioan. Ibid. [↑](#footnote-ref-96)
97. *In margine* Hylar. In Psal. 65. [↑](#footnote-ref-97)
98. *In margine* Scaz. [↑](#footnote-ref-98)
99. *In margine* 2. Cor. 12. [↑](#footnote-ref-99)
100. *In margine* Eccles. 2. [↑](#footnote-ref-100)
101. *In margine* Sept. [↑](#footnote-ref-101)
102. *In margine* Galat. 5. [↑](#footnote-ref-102)
103. *In margine* Sept. [↑](#footnote-ref-103)
104. *In margine* Galat. 5. [↑](#footnote-ref-104)
105. *In margine* Scaz. [↑](#footnote-ref-105)
106. *In margine* 1. Tim. 4. [↑](#footnote-ref-106)
107. *In margine* 2. Tim. 1. & 4. [↑](#footnote-ref-107)
108. *In margine* Luc. 1. [↑](#footnote-ref-108)
109. *In margine* Ioan. 3. [↑](#footnote-ref-109)
110. *In margine* Cat. [↑](#footnote-ref-110)
111. *In margine* Galat. 5. [↑](#footnote-ref-111)
112. *In margine* Rom. 7. [↑](#footnote-ref-112)
113. *In margine* 1. Pet. 2. [↑](#footnote-ref-113)
114. *In margine* Ioan. 3. [↑](#footnote-ref-114)
115. *In margine* Galat. 6. [↑](#footnote-ref-115)
116. *In margine* Ioan. 1. [↑](#footnote-ref-116)
117. *In margine* Senar. [↑](#footnote-ref-117)
118. *In margine* Trim. [↑](#footnote-ref-118)
119. *In margine* Galat. 5. [↑](#footnote-ref-119)
120. *In margine* Cat. [↑](#footnote-ref-120)
121. *In margine* Senar. [↑](#footnote-ref-121)
122. *In margine* Cat. [↑](#footnote-ref-122)
123. *In margine* Octon. [↑](#footnote-ref-123)
124. *In margine* Rom. 13. [↑](#footnote-ref-124)
125. *In margine* Ioan. 5. [↑](#footnote-ref-125)
126. *In margine* Octon. [↑](#footnote-ref-126)
127. *In margine* 2. Tim. 3. [↑](#footnote-ref-127)
128. *In margine* Prouerb. 8. [↑](#footnote-ref-128)
129. *In margine* Scaz. [↑](#footnote-ref-129)
130. *In margine* Apocal. 10. [↑](#footnote-ref-130)
131. *In margine* 2. Cor. 3. [↑](#footnote-ref-131)
132. *In margine* Hyp. [↑](#footnote-ref-132)
133. *In margine* Rom. 1. [↑](#footnote-ref-133)
134. *In margine* 2. Pet. 1 [↑](#footnote-ref-134)
135. *In margine* Ioan. 5. [↑](#footnote-ref-135)
136. *In margine* Scaz. [↑](#footnote-ref-136)
137. *In margine* Luc. 16. [↑](#footnote-ref-137)
138. *In margine* Sept. [↑](#footnote-ref-138)
139. *In margine* Rom. 7. [↑](#footnote-ref-139)
140. *In margine* Rom.3. [↑](#footnote-ref-140)
141. *In margine* Scaz. [↑](#footnote-ref-141)
142. *In margine* Rom. 2. [↑](#footnote-ref-142)
143. *In margine* Matth. 7. Matth. 23. [↑](#footnote-ref-143)
144. *In margine* Cat. [↑](#footnote-ref-144)
145. *In margine* Sept. [↑](#footnote-ref-145)
146. *In margine* Hyp. [↑](#footnote-ref-146)
147. *In margine* Sept. [↑](#footnote-ref-147)
148. *In margine* Rom. 3. [↑](#footnote-ref-148)
149. *In margine* 1. Cor. 15. [↑](#footnote-ref-149)
150. *In margine* Rom. 3. 4.10. [↑](#footnote-ref-150)
151. *In margine* Ioël. 2. [↑](#footnote-ref-151)
152. *In margine* Esa. 55. [↑](#footnote-ref-152)
153. *In margine* Esa. 44. [↑](#footnote-ref-153)
154. *In margine* Ioann. 7. [↑](#footnote-ref-154)
155. *In margine* Luc. 3. [↑](#footnote-ref-155)
156. *In margine* Ezech. 36. [↑](#footnote-ref-156)
157. *In margine* Sep. Hyp. [↑](#footnote-ref-157)
158. *In margine* 1. Ioan. 2. [↑](#footnote-ref-158)
159. *In margine* 2. Cor. 3. [↑](#footnote-ref-159)
160. *In margine* Ephes. 1. [↑](#footnote-ref-160)
161. *In margine* Rom. 8. [↑](#footnote-ref-161)
162. *In margine* Galat. 4. Scaz. [↑](#footnote-ref-162)
163. *In margine* Hyp. [↑](#footnote-ref-163)
164. *In margine* Rom. 8. Scaz. [↑](#footnote-ref-164)
165. *In margine* Hyp. [↑](#footnote-ref-165)
166. *In margine* Rom. 3.4. 10. [↑](#footnote-ref-166)
167. *In margine* Ioël. 2. Scaz. [↑](#footnote-ref-167)
168. *In margine* Hier. 31. [↑](#footnote-ref-168)
169. *In margine* 2. Tim. 3. [↑](#footnote-ref-169)
170. *In margine* Iob. 40. [↑](#footnote-ref-170)
171. *In margine* Iob. 41. [↑](#footnote-ref-171)
172. *In margine* Senar. [↑](#footnote-ref-172)
173. *In margine* Cat. [↑](#footnote-ref-173)
174. *In margine* Scaz. [↑](#footnote-ref-174)
175. *In margine* Rom. 3. [↑](#footnote-ref-175)
176. *In margine* Rom. 5. [↑](#footnote-ref-176)
177. *In margine* Heb. 4. [↑](#footnote-ref-177)
178. *In margine* Matth. 16. [↑](#footnote-ref-178)
179. *In margine* Mar. 8. [↑](#footnote-ref-179)
180. *In margine* Luc. 9. [↑](#footnote-ref-180)
181. *In margine* Matth. 7. [↑](#footnote-ref-181)
182. *In margine* 1. Thess. 4. [↑](#footnote-ref-182)
183. *In margine* Ephes. 4. [↑](#footnote-ref-183)
184. *In margine* Sept. [↑](#footnote-ref-184)
185. *In margine* Rom. 6. [↑](#footnote-ref-185)
186. *In margine* Sept. [↑](#footnote-ref-186)
187. *In margine* Ephes. 4. [↑](#footnote-ref-187)
188. *In margine* Rom. 6. [↑](#footnote-ref-188)
189. *In margine* Ephes. 4. [↑](#footnote-ref-189)
190. *In margine* Scaz. [↑](#footnote-ref-190)
191. *In margine* Rom. 7. [↑](#footnote-ref-191)
192. *In margine* Matth. 10. & 16. [↑](#footnote-ref-192)
193. *In margine* Mar. 8. [↑](#footnote-ref-193)
194. *In margine* Luc. 9. [↑](#footnote-ref-194)
195. *In margine* Ioan. 12. [↑](#footnote-ref-195)
196. *In margine* Scaz. [↑](#footnote-ref-196)
197. *In margine* Rom. 6. [↑](#footnote-ref-197)
198. *In margine* Ioan. 12. [↑](#footnote-ref-198)
199. *In margine* Rom. 12 [↑](#footnote-ref-199)
200. *In margine* Sept. [↑](#footnote-ref-200)
201. *In margine* Scaz. [↑](#footnote-ref-201)
202. *In margine* Sept. [↑](#footnote-ref-202)
203. *In margine* Rom. 14. [↑](#footnote-ref-203)
204. *In margine* Sep. [↑](#footnote-ref-204)
205. *In margine* Colloss. 5. [↑](#footnote-ref-205)
206. *In margine* Ephes. 4. [↑](#footnote-ref-206)
207. *In margine* Scaz. [↑](#footnote-ref-207)
208. *In margine* Coloss. 3. [↑](#footnote-ref-208)
209. *In margine* Ephes. 5. [↑](#footnote-ref-209)
210. *In margine* 1. Cor. 14 [↑](#footnote-ref-210)
211. *In margine* 2. Cor.3. [↑](#footnote-ref-211)
212. *In margine* Galat. 5. [↑](#footnote-ref-212)
213. *In margine* Sept. [↑](#footnote-ref-213)
214. *In margine* Sept. [↑](#footnote-ref-214)
215. *In margine* Hyp. [↑](#footnote-ref-215)
216. *In margine* Ioan. 12. [↑](#footnote-ref-216)
217. *In margine* Scaz. [↑](#footnote-ref-217)
218. *In margine* Sept. [↑](#footnote-ref-218)
219. *In margine* Psal. 23. [↑](#footnote-ref-219)
220. *In margine* Hyp. [↑](#footnote-ref-220)
221. *In margine* Hyp. Scaz. [↑](#footnote-ref-221)
222. *In margine* Scaz. [↑](#footnote-ref-222)
223. *In margine* Luc. 9. [↑](#footnote-ref-223)
224. *In margine* Scaz. [↑](#footnote-ref-224)
225. *In margine* Hyp. [↑](#footnote-ref-225)
226. *In margine* Scaz. [↑](#footnote-ref-226)
227. *In margine* 1. Cor. 11. Sept. [↑](#footnote-ref-227)
228. *In margine* Scaz. [↑](#footnote-ref-228)
229. *In margine* Scaz. [↑](#footnote-ref-229)
230. *In margine* Philip. 2. [↑](#footnote-ref-230)
231. *In margine* Hyp. [↑](#footnote-ref-231)
232. *In margine* Actor. 5. [↑](#footnote-ref-232)
233. *In margine* Hyp. [↑](#footnote-ref-233)
234. *In margine* Scaz. [↑](#footnote-ref-234)
235. *In margine* Sept. [↑](#footnote-ref-235)
236. *In margine* Scaz. [↑](#footnote-ref-236)
237. *In margine* 1. Pet. 1 [↑](#footnote-ref-237)
238. *In margine* Scaz. [↑](#footnote-ref-238)
239. *In margine* Hyp. [↑](#footnote-ref-239)
240. *In margine* Hyp. [↑](#footnote-ref-240)
241. *In margine* Hyp. [↑](#footnote-ref-241)
242. *In margine* Ioan. 16. [↑](#footnote-ref-242)
243. *In margine* 2. Tim. 4. [↑](#footnote-ref-243)
244. *In margine* Hyp. [↑](#footnote-ref-244)
245. *In margine* Psal. 22. [↑](#footnote-ref-245)
246. *In margine* Scaz. [↑](#footnote-ref-246)
247. *In margine* Scaz. [↑](#footnote-ref-247)
248. *In margine* Sept. [↑](#footnote-ref-248)
249. *In margine* Senar. [↑](#footnote-ref-249)
250. *In margine* Luc. 16. Catal. [↑](#footnote-ref-250)
251. *In margine* Cata. [↑](#footnote-ref-251)
252. *In margine* Luc. 18. [↑](#footnote-ref-252)
253. *In margine* Sept. [↑](#footnote-ref-253)
254. *In margine* Cat. [↑](#footnote-ref-254)
255. *In margine* Sep. [↑](#footnote-ref-255)
256. *In margine* Senar. [↑](#footnote-ref-256)
257. *In margine* Basc. [↑](#footnote-ref-257)
258. *In margine* Sept. [↑](#footnote-ref-258)
259. *In margine* Sept. [↑](#footnote-ref-259)
260. *In margine* Sept. [↑](#footnote-ref-260)
261. *In margine* Catal. [↑](#footnote-ref-261)
262. *In margine* Sept. [↑](#footnote-ref-262)
263. *In margine* Sept. [↑](#footnote-ref-263)
264. *In margine* Sep. [↑](#footnote-ref-264)
265. *In margine* Scaz. [↑](#footnote-ref-265)
266. *In margine* Hyp. [↑](#footnote-ref-266)
267. *In margine* Cant. 2. [↑](#footnote-ref-267)
268. *In margine* Ibid. 1. [↑](#footnote-ref-268)
269. *In margine* Galat. 2. [↑](#footnote-ref-269)
270. *In margine* Philip. 3. [↑](#footnote-ref-270)
271. *In margine* Ioan. 14. [↑](#footnote-ref-271)
272. *In margine* Ioan. 3. [↑](#footnote-ref-272)
273. *In margine* Octon. [↑](#footnote-ref-273)
274. *In margine* Esa. 53. [↑](#footnote-ref-274)
275. *In margine* Scaz. [↑](#footnote-ref-275)
276. *In margine* Troch. [↑](#footnote-ref-276)
277. *In margine* Hyp. [↑](#footnote-ref-277)
278. *In margine* Scaz. [↑](#footnote-ref-278)
279. *In margine* 2. Sept. [↑](#footnote-ref-279)
280. *In margine* Troch. [↑](#footnote-ref-280)
281. *In margine* Sep. [↑](#footnote-ref-281)
282. *In margine* Senar. [↑](#footnote-ref-282)
283. *In margine* Cata. [↑](#footnote-ref-283)
284. *In margine* Scaz. [↑](#footnote-ref-284)
285. *In margine* Sept. [↑](#footnote-ref-285)
286. *In margine* Scaz. [↑](#footnote-ref-286)
287. *In margine* Octon. [↑](#footnote-ref-287)
288. *In margine* Scaz. [↑](#footnote-ref-288)
289. *In margine* Scaz. [↑](#footnote-ref-289)
290. *In margine* Scaz. [↑](#footnote-ref-290)
291. *In margine* Sept. [↑](#footnote-ref-291)
292. *In margine* Hyp. [↑](#footnote-ref-292)
293. *In margine* Iacob. 2. [↑](#footnote-ref-293)
294. *In margine* Iacob. 2. [↑](#footnote-ref-294)
295. *In margine* Scaz. [↑](#footnote-ref-295)
296. *In margine* Sept. [↑](#footnote-ref-296)
297. *In margine* Sept. [↑](#footnote-ref-297)
298. *In margine* Catal. [↑](#footnote-ref-298)
299. *In margine* Hyp. [↑](#footnote-ref-299)
300. *In margine* Sept. [↑](#footnote-ref-300)
301. *In margine* Octon. [↑](#footnote-ref-301)
302. *In margine* Sept. [↑](#footnote-ref-302)
303. *In margine* Scaz. [↑](#footnote-ref-303)
304. *In margine* Sept. [↑](#footnote-ref-304)
305. *In margine* Sept. [↑](#footnote-ref-305)
306. *In margine* Sept. [↑](#footnote-ref-306)
307. *In margine* Hyp. [↑](#footnote-ref-307)
308. *In margine* Scaz. [↑](#footnote-ref-308)
309. *In margine* Scaz. [↑](#footnote-ref-309)
310. *In margine* Hyp. [↑](#footnote-ref-310)
311. *In margine* Scaz. [↑](#footnote-ref-311)
312. *In margine* Hyp. [↑](#footnote-ref-312)
313. *In margine* Cata. [↑](#footnote-ref-313)
314. *In margine* Sept. [↑](#footnote-ref-314)
315. *In margine* Octon. [↑](#footnote-ref-315)
316. *In margine* 1. Tim. 3. [↑](#footnote-ref-316)