/front/

NICOLAI VERNULAEI  
CRISPVS  
TRAGOEDIA.

78 NICOLAI VERNULAEI  
ARGVMENTVM.  
I. CRISPUS Caesar, Fl. Constantini Augusti filius  
ex Alemannico bello victor cum in urbem rediret,  
triumphum illi pater ex Senatus voluntate decrevit.  
Is dum apparatur, Fausta Imperatrix eius Noverca pudici¬  
tiam illius expugnare tentavit, sed cum repulsam tulisset,  
mota novercali odio & muliebri levitate apud Constanti¬  
num maritum falsa criminatione, quasi pudori eius vim  
inferre voluisset, innocentem accusavit. Fidem accusationi  
fecit ostensis gladio & chlamyde Crispo ereptis. Igitur cum  
dies illi dicta esset coram tribunali Crispus sistitur, & ini¬  
quâ Iudicum sententiâ condemnatur, exindeque securi  
percutitur. Detectâ postmodum Faustae fraude, sed serius,  
mortui corpus triumphali pompa effertur.

/main/

PERSONAE.  
Constantinus Imp. Nuntius  
I. Crispus Caesar, Artemius Tribunus  
Fausta Imperatrix. Militum,  
Senatores. Praefectus Urbis  
Aulicus Senex. Ephoebi.  
Nutrix. Milites.  
Constantin. Consul. Chorus.

CRISPVS. 79  
CRISPVS  
TRAGOEDIA.  
ACTVS PRIMVS.  
SCENA PRIMA.  
CONSTANTINUS Imperator.  
SOllicita semper cura regnantes trahit,  
Partesque in omnes versat, & pondus sibi est  
Honor imperandi. Fallitur quisquis putat  
Sceptrum hoc suave; fallitur quisquis leve  
5 Hoc arbitratur verticis nostri decus.  
Splendore tantum cingimur, pectus suo  
Intus laborat pondere, & vixdum satis  
Par est labori. Quisquis imperium tenet  
Honore celsus, & suo nutu regens  
10 Populos coercet, esse non potest suus,  
Regnando servit. Aula curarum est parens  
Quietis expers, anxij motus Domus,  
Fulgore cuncta dum micant, terrent simul,  
Cum rege semper occupat solium timor.  
15 Multa est timoris causa; nunc plebis furor  
Insanientis, nunc novi, quanquam procul,

80 NICOLAI VERNVLAEI  
Conatus hostis; deesse nec nobis potest  
Timendus hostis. Ipsa pax hostes habet,  
Et dum timere desinunt reges, cadunt.  
20 Nullae recessus regiae tutos habent.  
Etiam suorum nam timent reges fidem,  
Et morte somnum saepe concludunt suum.  
Nec pace bellum melius, innumeras trahit  
Gerendo curas, & nihil bello est satis.  
25 Sufficere bello nulla vis regum potest,  
Viros, & aurum, & arma consumit, neque  
Spes ulla lucri est, namque jacturam facit  
Quicunque vincit: praemium est belli, gravis  
Miseria populi. Casus armatos regit,  
30 Fortuna bellum; vincere aut vinci Ducum  
Haud est in armis: dat potens laurum Tonans  
Et parva saepe sternit innumeros phalanx.  
Levis error hic est nullus, & prudens satis  
Vix ullus arma dirigit. Subit hoc meum  
35 Formido pectus, dumque mens versat suas  
Divisa curas, horror obrepit fibris.  
Meus ille Crispus, (ô patris magni timor!)  
Nunc in remotis bella distringit plagis,  
Ferus hostis illi est & potens; forsan suo  
40 Jam cessit hosti, forsan amnes atque agros  
Multo suorum funere opplevit jacens.  
Audax juventa est, & morae impatiens calor,  
Cum se lacessit; vereor ut prudens satis  
Aut sustinere, aut aggredi hostiles sciat  
45 Bello cohortes. At quis huc gressum trahit?  
Quis laureato vertice exultans venit?

CRISPVS. 81  
Age, Anime, pande pectus, hinc spes est tibi.  
SCENA SECUNDA.  
Nuntius Laureatus, Constantinus.  
NUNTIVS.  
Vive Imperator, laureatas en tibi,  
Apporto laetus litteras. Con. Ecquid novi?  
Nun. Prostratus hostis putre jam mordet solum,  
50 Et albicantem Gloriae currum tenet  
Parente tantum Crispus Augusto minor.  
Con. O me beatum Caesarem! hoc Tonans tui est  
Donum favoris; haec tuâ à dextra venit  
Optata laurus. Militum frustra est manus,  
55 Si non benigno faveat aspectu polus.  
Satis est, resigno litteras; quanquam mihi  
Ecce involuta gaudium laurus facit.  
O Nate felix, quam levi pugnâ potens  
Tibi cessit hostis! in suam cladem ruit  
60 Dum tu cohortes arte producis mea.  
Juvat intueri litteras; sed tu tamen  
Expone pugnae, namque vidisti, modum.  
Nun. Modus unus hic est. Ima quâ stringens juga  
Devoluit Albis gurgitem, & placido rigat  
65 Terras meatu, castra disposuit tuus  
Et arma Natus; amnis annonam dabat,  
Montes tegebant. Non procul castris erat  
Munitus hostis Teuto, qui grandi arduus  
Surgebat audax mole, & aspectu minas  
F

82 NICOLAI VERNVLAEI  
70 Solo ferebat; fremitus hinc, & hinc quoque,  
Raucumque murmur; milites vix Dux premit,  
Arma, arma clamant, nec ferunt junctum sibi  
Hostem intueri. Crispus ingenti intonat  
Per arma voce, Miles, hic tandem est dies,  
75 Quo constitutum Caesari serves decus.  
Ibo & praeibo. Dixerat, clangunt tubae,  
Et concitatus miles insequitur Ducem.  
Excitur hostis, irruit, miscet manus,  
Fit clamor ingens, densa telorum ingruit  
80 Hinc inde grando; dumque vir virum premit,  
Clypeusque clypeum pellit, & manum manus  
Armata trudit, montium resonant juga,  
Tremuntque valles, sanguis effusus fluit,  
Et mixtus Albi gurgitem latè imbuit.  
85 Equitique eques, pediti pedes ferro necem  
Diffundit atram; sternitur telis solum,  
Cadaverumque longa mixtorum strues  
Obumbrat agros. Hostium sed mox ubi  
Ductor sub armis corpore exanimi jacens  
90 Animam cruori miscuit, foeda omnium  
Secuta clades & fuga est: tandem manus  
Et arma ponunt, & sibi pacem petunt.  
Spolia ampla turmis Crispus indulget suis,  
Pacem dat hosti; finis hinc pugnae fuit,  
95 Finisque belli. Con. Sortis ambiguae fuit  
Superare, felix cui Tonans victoriam  
Concessit ultro. Marte cum dubio manus  
Miscent utrimque viribus pugnam suis  
Felicitatis vincere est. Quod se modo

CRISPVS. 83  
100 Meus ille Natus gessit? Nun. Ante acies equo  
Vectus feroci quemque compellans manu  
Praeibat ipse, vulnera & mortes simul  
Spargebat idem: laetior vultu fuit  
Haud Crispus unquam, flammeis hosti imminens  
105 Violentus armis, & simul rutili face  
Decorus oris. Con. Saucius nullo fuit  
Dux ipse telo? Nun. Mille dum scuto excipit  
Nullum recepit, nunc eques, mox & pedes,  
Juvat, instat, urget ordines, mixtus suis  
110 Et mixtus hosti. Con. Sic calor juvenem abripit.  
Periculorumque immemor laudem petit  
Audax juventa. Nunc ubi est? Nun. Jam jam redux  
Patrem videbit, cuncta composuit prius,  
Mox ad triumphum militem accinxit suum.  
115 Audin? sonoros buccinae cantus cient.  
En, Caesar, hic est, regio in vultu jubar  
Elucet ardens, Con. Cerno, Crispus est meus.  
 SCENA TERTIA.  
Cristus, Constantinus.  
CRISPVS.  
AUguste vive Genitor, en laurum tuis  
Advoluo pedibus. Con. Quid pedes, Fili, premis?  
120 Assurge, totumque accipe amplexu patrem.   
Assurge Fili, brachijs stringas patrem,  
Istasque Roma cernat invictas manus.  
Cri. Redux parentem veneror, & laetam precor  
F1

84 NICOLAI VERNVLAEI  
Quam porto laurum. Rhenus atque Albis tuas  
125 Capiunt habenas, marte damnato jugum  
Ultrò recepit hostis, & juris tui est  
Germana Tellus. Con. Nate, tu spes es Patris,  
Tutela Romae, stirpis Augustae Decus,  
Vindex togatae Gentis, & robur meum.  
130 Cri. Tua ista laus est, Genitor auspicijs tuis  
Mihi parta laurus, & tuum victus jugum  
Assumpsit hostis: vicimus per te, & tibi  
Trophaea surgunt, Teutonum quae gens colit.  
Con. Auspicia, Nate, dedimus, at virtus tua  
135 Fregit potentes hostium ferro manus.  
Opulenta virtus est sibi, haec ambit polos  
Expers sepulchri, luce resplendens suâ.  
Cri. Placuisse magno sit mihi Patri satis  
Haec meta voti est. Nulla degenerem dies  
140 Unquam videbit; animus hic est à patre,  
Ei sanguis in me, quisquis ad laudem exilit,  
Tuus est. Con. Bene est, sic laetor in Nato pater.  
Regnabo per te, Nate, dum virtus meos  
Tua sternit hostes. Cri. Hostibus bellum intuli,  
145 Benignitatem miscui bello simul.  
Con. Ars ista magnorum est Ducum; cogit timor,  
Amor reducit; fortis & mitis simul  
Dux esse debet; gratius victis jugum est,  
Victi benignum quando victorem colunt.  
150 Clementiae cum fama regnantem adjuvat  
Suave regnum est; semper est magni Ducis  
Servare victos; arte non aliâ decet  
Augere regnum. Quisquis aut ferro furit,

CRISPVS. 85  
Aut igne, nunquam vincit, & quanquam domet,  
155 Sentit subactae perfidam gentis fidem.  
Cri. Documenta, Genitor, ista jam pridem mihi  
Puero dedisti, nostra virtus te patre  
Crevit Magistro. Con. Laudo, quod superest, age  
Meritis triumphus, Nate, reddatur tuis.  
160 Non invidebit Roma, quae semper Duces  
Honore magnos tollit, & meritis favet.  
En Imperatrix gaudio exultans novo  
Videre properat; ipse praecurrit quoque  
Tibi Senatus gestiens; cuncti favent.  
 SCENA QUARTA.  
Crispus, Fausta Imperatrix, Constantinus,  
Senatores.  
CRISPVS.  
165 VIve Imperatrix, nostra, quaecunque est, tuae  
Dicata laurus gloriae est. Fau. Lubens tuum  
Complector istud pectus; & celsam indolem,  
Quae nata magnis ambit aeternum decus,  
Suspicio mater. Digna tu proles patris,  
170 Patrem aemularis, & novâ famâ tuos  
Auges penates. Illa jam virtus tua  
Imperia mundi spondet, & certum decus,  
Aususque magnos: perge, & aetatem tuam  
Transcende victor; inclytum Heroum genus  
175 Numerare longas nescit annorum moras,  
Et tempus urget, cunctaque in laudem trahit.  
Crisp. Referre patrem mens mihi est, huc se meus  
F 3

NICOLAI VERNVLAEI 86  
Attollit animus, & sibi metam labor  
Constituit unam. Faxit aeternus Tonans,  
180 Ut iste patri placeat, & matri labor.  
Con. Sic spes parentum Nate, sic generis decus  
Illustre vives. Fau. Sic tuos referes avos,  
Et aemulando laudibus surges novis.  
Sen. 1. Magnanime princeps gratulor partum decus, magnamine  
185 Meritis honores Roma jam debet tuis.  
Senat. 2. Roma ipsa gratulatur, & tuâ in manu  
Spem laeta ponit, patriae spes es tuae.  
Senat. 3. Sit ista felix patriae laurus tuae,  
Augendo fines imperi auxisti decus.  
190 Senat. 4. Sic vive Princeps, Roma devictos tibi  
Jam debet hostes, & decus debet novum.  
Con. Triumphet ergo Crispus, hoc Romae placet.  
Placet ne patres? Senat 1. Debitus Nati est tui  
Meritis triumphus, Roma victorem colat.  
195 Senat. 2. Etiam triumphum subditę Gentes darent,  
Det Roma Crispo. Senat. 3. Debitum poscit sibi  
Virtus triumphum, Roma nil Crispo neget.  
Senat. 4. Triumphet, illum Roma decoratis colat  
Vectum quadrigis, omnium plausus ferat.  
200 Cri. Amor iste vester gratus est, Proceres, mihi;  
Etiam mereri, si quid est ultra, velim.  
Permitte, Genitor, rursus in bellum ferar.  
Con. Prius triumpha dum licet; cum sol dies  
Binos ab ortu duxerit, curru arduus  
205 Intrabis urbem gemmeo, & plausum feres.  
Sic est decorum; miles ad portam tuus  
Subsistat omnis, praemia exspectet sua.

CRISPVS. 87  
CHORVS.  
Milites Crispi.  
EXorere dies laeta triumphi,  
Meritos referat Crispus honores.  
210 Jam sua sternit flumina Rhenus,  
Albisque suas subdidit undas.  
Germana jugum recipit Tellus,  
Et Teuto potens porrigit herbam.  
Domuere feras fuimina Gentes  
215 Romanis vibrata lacertis.  
Non vagus errat Marsus in agris,  
Et sua liquit castra Cheruscus.  
Clausus latitat Cattus in undis,  
Odit victus praelia Frisius.  
220 Exorere dies laeta triumphi,  
Meritos referat Crispus honores.  
Cives, Cives spectate Ducem  
Et serta Duci laurea vestro  
Reddite, pateant templa triumpho,  
225 Pateant festâ luce penates.  
Ponat gelidum Roma timorem,  
Geminent laetos omnia plausus,  
Virtus Crispi sustulit hostes.  
Victore jugum recipit Crispo  
230 Quidquid nostras tempsit habenas.  
Exorere dies laeta triumphi,  
Meritos referat Crispus honores.  
F 4

88 NICOLAI VERNVLAEI  
Dux ille suis inclytus armis,  
Et clementi fronte decorus  
235 Marte rebelles terruit oras,  
Lenis duros populos vicit.  
Illum virtus agmine medio  
Dubijs semper fovit in armis.  
Illi faciles favêre poli,  
240 Et porrexit Numen ab alto  
Partas pauco sanguine lauros.  
Tantum pietas sincera potest,  
Pro qua vigilans militat Aether.  
Tantumque queunt conscia recti  
245 Pectora, calidis quando votis  
Sydera pulsant. Quisquis honores  
Per bella petunt, Numen amicum  
Habeat primum, moribus inde  
Martia jungat bella decoris,  
250 Aether lauros supera fundet  
De sede novas, nunquam poterit  
Superare pios barbarus hostis.  
Exorere dies laeta triumphi,  
Meritos referat Crispus honores.  
255 Vincet laudem Crispus avorum,  
Meritis fiet parque parenti,  
Decus Imperio reddet avitum  
Et, Roma, tuas proferet oras.  
Nullas ponit generosa sibi  
260 Virtus metas, tramite longo  
Celsam famae tendit in arcem.  
Praemia quando bella sequuntur,

CRISPVS. 89  
Recipitque suos miles honores,  
Animos sumit rursus in arma.  
265 Exorere dies laeta triumphi,  
Meritos referat Crispus honores.  
 ACTVS SECVNDVS.  
SCENA PRIMA.  
Fausta Imp. Nutrix.  
FAUSTA.  
QVaecunque vulnus pectore occluso gerit,  
Et sauciatas igne violento fibras,  
Misera est; at illae quae suum vulnus tegit,  
270 Et quae dolori pressa succumbit suo  
Miserior est. O, Anime, jam victus jaces,  
Tuumque nutris vulnus, & moreris tibi.  
Ardes, & haeres; totus in flammas abis,  
At adhuc superstes vivis, & vivens peris.  
275 Seu sol renatum tollat Oceano diem,  
Seu luna natum pallida extinguat diem,  
Suspiro misera, nec meo affulget placens  
Medicina morbo: lachrymae tantum in genas  
Currunt perennes, & novo pectus salit  
280 Tremore semper. Anime, quam miserum est mori  
Dolore lento, gratus est quando dolor!  
Utinam sepulchro condita, atque inter leves  
Vagarer umbras! morior & vivo simul,  
Et una mortem, & una fert vitam quoque.  
F 5

90 NICOLAI VERNVLAEI  
285 Heu flamma cordis. O Amor quantum potes,  
Quando medullas igne secreto rapis!  
Nut. Augusta, cur te turbido motu premens  
Animum dolore saucias? Fau. Causa est mali  
Praesentis ingens. Nut. Esse non potest malum,  
290 Cum cuncta votis laeta succedunt tuis.  
Fau. Quae laeta votis? Nut. Crispus auspicijs patris.  
Victor reversus; ipsa vidisti, ut gerit,  
Sublime pectus? frontis ut latae decus,  
Vultus serenos, oraque, & roseas genas  
295 Ostendit urbi? Fau. Nascitur meus hinc dolor.  
Nut. Cum victor auxit patris imperium, doles?  
Et cum triumphos Crispus expectat, doles?  
Fau. Utinam triumphet matre subjectâ prius.  
Nut. Victis triumphos hostibus Caesar dabit,  
300 Haec una causa est; meruit emeritus labor,  
Et pectus altum, & indoles magnae capax  
Virtutis. Aevo major est Crispus suo,  
Generosus, alacer, fortis, invictus. Quid est?  
Iterumne vultus imbre defoedas tuos?  
305 An invideret filio mater potes?  
Fa. Utinam invideret non mihi. Nu. Numquam tibi,  
Tibi invidere non potest, qui sic te amat.  
Fau. Utinamque amaret, tangis hic votum meum.  
Nut. Dubitas? at Vrbis Crispus est Orbisque amor,  
310 Odisse quenquam non potest, quem omnes amant.  
Amare Crispum tu quoque ut Natum potes,  
Etiamque debes. Fau. Hunc amo, Nutrix, amo.  
O si in parentis Crispus amplexum ruat!  
O si calores cordis extinguat mei!

CRISPVS 91  
315 O si! Nut. Quid ergo est? saucium pectus geris,  
Et ustulatas vulnerat fibras amor?  
Domina resiste, turbidam mentem rapit  
Male sanus ardor; pectore excludas tuo.  
Quae non resistit ipsa se praedam facit,  
320 Seroque nollet ferre, quod subijt jugum.  
Fa. Suave est amare quod placet. Nu. Quando decet.  
Fau. Decet placere quod potest. Nut. Quando pudor  
Permittit, & lex. Fau. Lege metiri cupis  
Nostros amores? Nut. Sic decet, quod lex vetat,  
325 Et quod recusat generis humani pudor,  
Turpe est. Fau. Amare non potest Natum parens?  
Nut. Amare Natum ut conjugem nunquam potest.  
Fau. At ipse nostras igne succendit fibras.  
N. Extingue, reprime. F. Cum premo, accendo magis,  
330 Oberrat oculis Crispus, atque oculos movet,  
Et has in ulnas semper, atque in has manus  
Recurrit ultro. Seu diem Phoebus ferat,  
Seu nox quietem, Crispus est matri dies,  
Quiesque Crispus, omnia est Crispus mihi:  
335 In ore vox est, mentis idolum est meae.  
Nut. Tantum resistas, mentis excutias tuae  
Vanos labores: posse quod fieri negat  
Ratio, repelle. Fau. Non habet ratio locum,  
Cum pectus ardor Veneris & mentem rapit.  
340 Nut. Ratione mentem regere sed debes tamen.  
Fau. Amor ipse mentem jam regit, totam abripit,  
Totam revellit; crede, jam non sum mea.  
Nut. O si hos amores audiat Crispus tuos!  
Fau. Forsan favebit. Nut. Fugiet, & Patris domum

92 NICOLAI VERNVLAEI  
345 Ultro relinquet. Fau. Ipsa fugientem sequar.  
Gratum est amantem quo ferunt pedes sequi.  
Nut. Tuum relinques conjugem? Fau. Non est opus.  
Arcana semper sedis Augustae latent.  
Nut. Arcana, crede, semper Aularum patent,  
350 Peccare furtim Principes nunquam queunt,  
Patet Aula cunctis; omnium, quod rex agit,  
Oculi intuentur. At Deum saltem time.  
Fau. Cum victa mens est, facilis indulget Deus,  
Sequor furorem mentis, & vincor mihi.  
355 Nut. Vereare famam. Fau. Non solent famam Duces  
Unquam vereri, quod volunt, illis putat  
Licere vulgus. Nut. Domina, ne tantum tuo  
Credas furori, stirpis opprobrium tuae  
Hinc excitabis, fabulam vulgo dabis,  
360 Iramque sponso Caesari accerses gravem.  
Famam, Deumque, & Caesarem, & Romam time.  
Haec cuncta mentis facinus offendet tuae.  
Per istud oro pectus, & charos mihi  
Semper lacertos, per tuum nomen precor,  
365 Compesce amorem. Fau. porrige huc ferrum mihi,  
Compescam amorem, morte nam solâ potest,  
Et ense vinci; nec recuso jam mori.  
Nut. Ecce in furorem pectus effraenum cadit,  
Moderare pectus, Domina, da spatium tibi,  
370 Mora saepe tollit, ante quod suasit furor.  
At ecce Crispus; quod decet, mentem preme,  
Namque est pudicus, innocens, castus, pius.  
Fau. O ille quantas ingerit flammas mihi!  
Succumbo, Nutrix, & mihi pectus labat.

CRISPVS. 93  
SCENA SECUNDA.  
Crispus, Fausta.  
CRISPVS.  
375 COEli Monarcha, tuque quae magni es parens  
Virgo Tonantis, alterum Numen mihi,  
Et spes laborum, dum tuas gratum fero  
Munus per aras, & pius grates ago,  
Fave obsequenti. Tu mihi apportas decus,  
380 Quod jam triumpho Roma congesto parat.  
Per te subegi, quicquid accessit patri,  
Et inter arma Numen expertus tuum  
Fudi rebelles. Fau. Crescit in venis amor.  
Cri. In te redundat, quicquid est gestum prius.  
385 Et quod mereri forsan applausum potest.  
In me triumphas, non ego, tota haec tua  
Sit, Christe, pompa, victor es, vici tuâ  
Adjutus aurâ. Fau. tanta me pietas trahit,  
Novosque in ignes mente confusam rapit.  
390 Cri. Unum oro, Christe, quam gero mentem rege,  
Illudque legi pectus addictum tuae  
Serva benignus. Castus armorum sequar  
Omen tuorum, & innocens vivam tibi  
Seu bella rursus has meas poscant manus,  
395 Seu patris Aulae regimen in partem vocet.  
Fac pectus istud nullus immutet dolus:  
Illi voluptas cedat, & falso Venus  
Ornata fuco; potius in mortem ruam,  
Quam me vel unâ labe commaculem nocens

NICOLAI VERNVLAEI 94  
400 Fau. Eheu! amores forte contemnet meos,  
Eheu! & istas perferam cordis faces?  
O mors, dolores rumpe, non possum amplius,  
Abrumpe pectus, sola, mors, tantum potes  
Lenire morbum. Crisp. Causa quae tanti est mali?  
405 Vox haec novercae est, en suo incumbit malo.  
Augusta Genitrix, imbre quid tanto mades?  
Quid est? quid istos moesta singultus trahis?  
Satisne salva? Fau. Nulla jam restat salus,  
C Age fare, quo res in loco est? F. Misero in loco est.  
410 Cr. Etiam in triumpho? Fau. Sit licet, per me licet  
De me triumpha, victa vel morti dabo  
Perempta vitam. Cr. Mater. Fau. O nomen grave!  
Relinque nomen, inde non venit salus.  
Cris. Sinistra num sors Caesarem Patrem premit  
415 Victore Nato? Fau. Me tuam matrem premit.  
Cr. Quod crimen Aulae est F. Aula non crimen facit.  
Intus laboro. Faxit aetherus Tonans  
Abrupta Manes inter obscuros ferar.  
Ingrata vita est, danda vel per te est salus.  
420 Cri. Per me? Fau. Parentem diligis si me tuam.  
Cris. Placere matri summa laus semper mihi est.  
Jube quod optas, morte, sic testor Polum,  
Nostrâ salutem, qua licet, matri adferam.  
Pro te arma rursus induam, pro te offeram  
425 Hoc pectus armis; pone me quâ sol rotis  
Adurit agros, proximum Eo ô solum,  
Aut quâ reducto non viret Tellus die,  
Tua jussa semper corde flammato sequar.  
Fau. Tua ista charum te mihi virtus facit

CRISPVS. 95  
430 Generose Crispe, faxit in laudem tua  
Assurgat aetas semper, & referat Patrem.  
In te ille vivit, indolemque in te Patris,  
Quae Flaviorum Gentis excelsae est, amo.  
At heu, dolore saucia extremo meis  
435 Succumbo lachrymis. C. Fare, quis tandem est dolor?  
Fau. Matris dolorem scire ne, Fili, velis.  
C. Etiam opto, Mater, ut juvem. F. Crispe, hoc potes.  
Cri. Age ergo, fare, nullus ignoto malo  
Adfert medelam. Fau. Ferre tu solus potes.  
440 Cri. Promitto, pro te nam mihi est votum mori,  
Si sit necesse. Fau. Crispe, si matrem me amas,  
Etiam iuvabis. Cri. Dubius haud meus est amor. ˂ invabis  
Parere possum, tu jube. Fau. Nulla est opus  
Hic morte pro me. Rursus insurgit dolor,  
445 Et concitatus lancinat pectus tremor.  
Lachrymae loquuntur pectoris moti malum  
O Crispe! moestam, quâ licet, matrem juva.  
Cri. Juvabo, tantum liceat. Fau. Huc intro subi.  
Soli patere nam tibi debet dolor,  
450 Alios latere. Cri. Perge, te, Mater sequor.  
SCENA TERTIA.  
AULICUS SENEX.  
HIc cuncta vereor, nec satis constans sibi  
Praesagit animus multa. Vixisse hactenus  
Satis est in Aula; lubrica hîc saevos facit  
Fortuna ludos; Aula multorum est parens

96 NICOLAI VERNVLAEI  
455 Semper malorum, rarus hic casto est locus  
Unquam pudori, nec fides certam tenet  
Jurata sedem; fraudibus semper patent  
Aurata Regum tecta; qui fidit parum  
Beatus ille est, cordis atque oris gravis  
460 Discordia hic est, namque simulato fluunt  
Ab ore verba, & imprecantur tunc malè  
Bene cum precantur; servitia fictus crepat  
Amore vultus, odia sed latens fovet  
Animus severa. Si quid est actum benè  
465 Levis sequetur gratia; at si quid malè,  
Oftensa grandis. Cuncta metitur favor  
Non merita vitae; vera si perstes loqui.  
Tibi nocebis, veritas Aula exulat.  
Si grata, fies gratus; in vultu est Ducis  
470 Modus loquelae, perditur verbo favor  
Saepe omnis uno. Hîc una res constans manet,  
Servire semper, aggredi quod non placet,  
Videre multa & invidere plurima.  
Canum intueri verticem rarum est bonum,  
475 Vix hic senescit ullus, aut dolo cadit,  
Aut se ipse perdit. Vereor ut Crispum malè  
Fortuna mulctet; fraudis ignara aulicae est  
Juvenilis aetas; ista non placet parens.  
Ut verba ficto languida emittit sono?  
480 Fraus in dolore est, non dolet, quae sic dolet.  
Decipere semper foeminae flendo solent.  
Fraus est in ore, retia innectit loquens,  
Attrahere blandis foeminae verbis solent.  
Fraus est in oculis, laedit aspectu intuens.

CRISPVS. 97  
485 Nam vulnerare foeminae aspectu solent.  
Quis hic tumultus? Crispe, jam timeo tibi.  
Errare in Aulâ facilè non cautus potest.  
SCENA QUARTA.  
Fausta, Crispus, Aulicus, Nutrix.  
FAUSTA.  
ETiam recedis? nil dabis? Cri. Mater nihil,  
Tolle exsecrandum facinus, infandas preces  
490 Male sana linque. Fau. Pectus hoc saltem precor  
Transadige ferro, jam mori, certum est mori.  
Superbe, matrem perimis, & victor fugis?  
Adde addę mortem torve, cui vitam negas.  
O Crispe, Crispe? Cri. Deficit. Fau. Solum manum  
495 Da Crispe. Cri. Tollam; forte peccaret furor  
Vesanus in se. Surge composito decet  
Animo quiescas, Natus in thalamum Patris  
Penetrabo nunquam; tolle non castas manus,  
Ne tange castum, Aul. Vah Tonans ecquod scelus!  
500 Fau. Ferrum hoc relinques, hoc tui spolium quoque.  
Cri. Fuge, Crispe, satis est, integer tibi est pudor.  
Fau. O moriar! O ô moriar! O ô sol tuos  
Jam tolle radios, tolle flammatum jubar,  
Pellenda ferro est vita, quam Crispus malè  
505 Mihi reliquit. O Tonans vixi satis,  
Ulciscar istud quodquod est ferro malum,  
Aggredere, dextra, robur incassum cadit,  
O fida Nutrix! Nut. Domina, ne peccet furor.  
G

98 NICOLAI VERNVLAEI  
Depone ferrum, Fau. Quicquid, heu! vitae mihi est  
510 Abrumpe, Nutrix, sola mors nostra est salus.  
Nut. Assurge, Domina, non decet ferro hic tuam  
Tentare vitam, Caesar est ultor tibi,  
Subi in penates, recreet mentem quies.  
Aul. Nempe hoc verebar, semper in luctum cadit  
515 Laetitia magnae sedis; involuet scelus  
Forte innocentem. Foeminae haud turpem pati  
Possunt repulsam, protinus surgit dolor:  
Nec usitatâ fraude vindictam petunt.  
Iras amori saepe conjungunt suo  
520 Si quis repellat, & necem tantum volunt.  
Irata mulier pessima est mundi lues.  
Si sit noverca, sceleris est omnis capax.  
Sed ibo, rursus cuncta ut explorem decet.  
  
CHORVS.  
Honorariorum Puerorum & Puellarum.  
VT semper aequor turbidis,  
525 Hinc inde surgit fluctibus,  
Quando unda pulsat aethera,  
Et rursus in fundum cadit.  
Sic Aula vix motu caret;  
Vel livor urget, vel timor,  
530 Libido vel motus ciet.  
Sic inquieto Principes  
Fruuntur aevo, sic sibi  
Ambitio semper est gravis,

CRISPVS. 99  
Et Aula ceu mons celsior  
535 Turbatur undique flatibus.  
Quicunque tranquillam cupit  
Vitam beatè degere  
Remotus Aulam deserat.  
Est Aula fortunae domus,  
540 Hic illa ludit insolens,  
Hos tollit, illos deprimit,  
Volutat atrox omnia.  
Est Aula splendida servitus:  
Hîc sustinent omnes jugum,  
545 Servitur uni ab omnibus,  
Et serviunt omnes sibi.  
Est Aula miseriae Domus,  
Omnes gemunt dum serviunt,  
Omnes gemunt quando ambiunt,  
550 Omnes gemunt quando invident.  
Pietas fidesque hinc exulant,  
Sinceritas hîc fallitur,  
Et veritas expellitur.  
Simulatio regnum tenet,  
555 Libido leges explicat,  
Livor resistit omnibus.  
Sub purpurâ labes latent,  
Et vitia fasces occulunt.  
Ambitio non servat modum,  
560 Et fine dum certo caret,  
Se perdit, atque in se perit.  
Hic innocens deluditur,  
Hic optimus contemnitur.  
G 2

100 NICOLAI VERNVLAEI  
Augere qui potest opes,  
565 Et sese honore tollere;  
Apud Aulicos solus sapit.  
Contemptor hîc non est opum,  
Delusa paupertas gemit,  
Et vilis est quisquis pius.  
570 Affectibus qui temperat,  
Violentus hic se negligit.  
Licere credunt, quod placet,  
Quòd jus vetat durum & grave est,  
Et vindicare qui potest,  
575 Hic solus est Heros Potens.  
Favor gubernat omnia,  
Multum meretur qui placet,  
Et celsa virtus displicet.  
Hîc retia obtendit dolus  
580 Capiuntur illis qui boni.  
Et fraude dum serpit malum,  
Juvenilis aetas fallitur.  
Finis triumphi luctus est,  
Et gaudiorum meta mors.  
585 O, Crispe, metuimus tibi,  
Fortuna ne te subruat,  
Tibi quae triumphum praeparat.  
Metuendus Aularum est favor  
Tunc; quando blanditur nimis.  
590 Ridendo fortuna opprimit  
Timenda semper cum favet.

CRISPVS 101  
ACTVS TERTIVS.  
SCENA PRIMA.  
Crispus, Aulicus.  
CRISPVS.  
ACtum est, triumphos invida evertit meos  
Fortuna; quid agam? frigido inserpit gelu  
Totos per artus horror, & mentem pavor  
595 Quatit trementem. Magne coelorum parens  
Tu solus istos cordis innocui vides  
Judex recessus, lumine aeterno notas  
Quicquid latebris abditum obscuris latet.  
Te fraude nullâ pectus humanum potest  
600 Decipere, sontes cernis, insontes vides,  
Latere culpa Numinis lumen tui,  
Obscura quanquam, non potest; si sum nocens  
Age, congregatos rumpe nimborum globos,  
Et fulmen istud pectus excipiat tuum.  
605 Submitto clarum verticem, coelum tonet,  
Et quicquid in me est coelicae effringant faces,  
Nullum recuso fulmen, in flammas eat  
Vel totus Aether. Istud ut dirum nefas,  
Ut facinus istud sceleris incesti hauserim?  
610 Sacrum ut parentis corde polluto thorum  
Violasse dicar? Nempe, qui Ponti vias,  
Audax subivi, quique calcavi pede  
Cruoris alti gurgites, aestum & nives  
G3

102 NICOLAI VERNVLAEI  
Perpessus idem ferreas inter manus,  
615 Qui dura populis bella longinquis ferens  
Rubui cruore non semel sparsus meo,  
Polluere vellem Venere damnatâ thoros?  
Inter labores Martios friget Venus,  
Venus est in Aulis, otio & luxu simul  
620 Nutritur illa. Quisquis horrescit gravi  
Fractus labore; quisquis & famem & sitim  
Imbresque & aestum & frigus, & pondus grave  
Patitur sub armis non potest blando capi  
Veneris amore. O saeculi monstrum tui  
625 Fausta impudica! Aul. Pectore oppresso stupet,  
Et sensus haeret, casta mens nescit pati  
Famae ruinam. Cri. Crispe quo vertes gradum?  
Jam vile nomen est tuum, & quanquam innocens,  
Nocens vocaris, foedus, impurus, reus.  
630 O Astra! non sum, pectus hoc culpâ caret,  
Fraus est novercae; gloriae semper fui  
Ingens sititor, nec fuit quicquam mihi  
Charum sub armis praeter hoc nomen Ducis.  
Si vultus iste, torvus atque hirtus tamen,  
635 Placuit Novercae, pectoris nulla est mei  
Damnanda labes, traxit in culpam parens  
Humanitatis quicquid affulsit meae.  
O Roma, qualem jam tuum Crispum putas?  
Aul. Curare semper innocens famam solet,  
640 Clarumque nomen; ecce succumbit sibi.  
Laesoque tremulos corde singultus trahit.  
Cri. O anime, quid nunc? impius passim vocor,  
Pius in novercam dum fui. Spero tamen

CRISPVS. 103  
Insons timere non potest; damnet Pater  
645 Et in hunc secures verticem stringat suas,  
Ignarus, insons moriar, hoc solatium est.  
Deus innocentes deserit nunquam viros.  
Neget triumphum Caesar, in coelo Tonans  
Dabit triumphum. Quo tamen? Aul. Dum spes subit  
650 Iterum in dolores labitur pectus suos,  
Nec sponte lachrymae lumina invito cadunt.  
Cri. Spes est triumphi lapsa, mors tantum manet,  
O Crispe, fugies? exul errabis, vagus,  
Extorris? ô sors! ut Patrem linquas tuum?  
655 Ut Patriam? fuge attamen, fuge improbam,  
Fuge impudicam, castra te servent tua.  
Dicenda si sit causa nil timeo innocens.  
Aul. Excedit, & se militi credit suo.  
Haec sors in Aula est, innocens hîc fit reus  
660 Crimenque sontes deferunt, fors una lux  
Tot jam per annos inclytum perdet decus,  
Perdet triumphum. Fronte cum blandâ jocos  
Fortuna miscet, exitum semper time.  
Turbatur Aula, murmur obscurum omnium est,  
665 Timent & haerent, suspicantur & dolent.  
Non una mens est omnium, ancipiti trahunt  
Animo dolores. Hic ait, Fausta est rea,  
Animo impudicas impio occultat faces.  
Contenta non est Caesaris tantum thoro.  
670 Lasciva forma est, lumina involuunt dolos.  
Facile, inquit alius, decipit juvenem Venus,  
Haec ardet aetas, quod placet facile arripit  
Et dum voluptas ignibus pectus coquit  
G4

104 NICOLAI VERNVLAEI  
Ruit in ruinam. Sic timent, & quod timent,  
675 Incerta dum sunt omnia, ignorant tamen.  
At ecce Caesar, quantus in vultu est furor!   
SCENA SECUNDA.  
Constantinus Imp. Constantinus Consul,  
Aulicus.  
 CONSTANTINVS IMP.  
QUid est? ut ecce totus in flammas eo  
Irascor, & mens vix suum motum capit.  
Ipse haereo in me, pectora occluso labant  
680 Stupefacta sensu, vox silet, vultus cadit.  
Ubi sum? tumultu concitor totus novo,  
Despero, spero, doleo, & indignans fremo.  
Quae fama Crispe est? Roma quo laedit meum  
Rumore sceptrum? turbor & motus mei  
685 Ignoro causam. Aul. Sat scies causam cito.  
Const. O Crispe, forsan hos tuo Patri facis  
Nocens dolores, forsan hos Conjux facit.  
Ignarus erro, & doleo, & irascor mihi,  
Et ipse Caesar lachrymor. Fili quid est?  
690 O Crispe, Crispe, Crispe quo Patrem trahis!  
Quae fama de te est? murmurant omnes, dolent,  
Et me intuentur. Aul. Culpa quaecunque est, tibi  
Pariet dolores, nam decus tangit tuum.  
Const. Quis hic? quis istâ voce respondet mihi?  
695 Aul. Tuus minister Caesar. Const. Ut vultus jacet?  
Aul. Pudet. Const. Pudoris causa quae tandem est tui?

CRISPVS 105  
Aul. Tu Caesar es, me miseret Augustae Domus.  
Const. Expone causam, Aul. non sinit fari pudor,  
Augusta dicet. Const. Nunc ubi est. Consul. Clausa est domi,  
700 Vitam dolores inter incertam trahit. Succurre, Caesar, conjugi, & domui tuae.  
Sese ipsa laesam Roma deplorat tua.  
Vis facta honori est, & pudor raptus gemit,  
Justitia dextram Caesar implorat tuam.  
705 Const. Vim Natus ergo fecit? Consul. Arcanum hoc sui  
Conjux pudoris pandet, & dicet reum.  
Hostes subegit, qui tuam foedat domum,  
Hostisque Patri factus evertit domum.  
Haec fama Romae est, plebs meos fasces movet.  
710 Forum & tribunal postulat, ne sit scelus  
Impune tantum. Caesar en prodit tua  
Augusta conjux, ore dejecto suam  
Agit ipsa causam, lachrymae tantum juvant.  
SCENA TERTIA.  
Constantinus, Fausta, Aulicus, Constantinus  
Consul, Nutrix.  
CONSTANTINVS.  
O chara Conjux, livido ut vultu jaces?  
715 Ut moesta tremulo corde singultus trahis?  
Age, fare, Nut. Vocem mutus exciudit dolor,  
Confusa mens est, dejicit vultum pudor.  
Const. Attolle vultum, veste non istâ tegas  
O chara Conjux. Fau. Nomen hoc quondam fuit.  
G5

106 NICOLAI VERNVLAEI  
720 Const. Et remanet istud; fare, sum conjux tuus.  
Fau. Meae loquuntur lachrymae. Cons. Vocem exere.  
Fau. Pudet, silere quicquid est praestat mihi,  
Tibique. Const. Conjux, ne sile, quod, te premit.  
Fau. Perimat, prematque, est unicum votum mori  
725 Cum raptus, eheu! Co. Quid siles? Fa. Raptus pudor.  
Per te, per omne quod fuit pignus mei  
Amoris olim. Const. Vulnere hanc mentem enecas.  
Fau. Per casta quondam pectora, heu! quondam tibi  
Servata soli. Const. Prô Tonans! Caesar miser!  
730 Fau. Per hoc amoris conscium pectus mei,   
Per dexteram istam. Cons. Quid petis? Fa. Ferro hoc meum  
Transadige pectus, ipsa vel rumpam manu.  
Con. O vive Conjux. Fa. Casta non possum amplius,  
Pudica Caesar hactenus vixi tibi,  
735 Concede mortem. Const. Vive. Fau. Non possum amplius,  
Ingrata vita est cum pudor raptus jacet.  
Natura retro est versa, Const. Quid nectis moras?  
Effare totum. Fau. Sanguis est in me tuus,  
Et mixta Proles; Crispus! Cons. Heu perij! ô Tonans!  
740 Et Crispus istud? Fau. Vim intulit, ferro minax  
Vicit pudorem, dubia sum Conjux tibi,  
Permitte mortem, morte pollutum eluam.  
In me pudorem: lachrymas testes vides,  
Et erunt perennes lachrymae. Vitae pudet,  
745 Averte vultum, Phoebe, jam vitae pudet.  
Cons. Cohibete ferrum. Fa. Liquit hoc ferrum mihi  
Rapti pudoris pignus, hanc clamydem quoque.  
Abscede Nutrix, quo jacet ferro pudor  
Haurire mens est sanguinem. Quid me tenes?

CRISPVS. 107  
750 Si casta nequeo vivere, exopto mori.  
Const. Retinete miseram. Nut. Sensibus clausis stupet,  
Ut ecce pallet? mente conceptam induit,  
Et ore mortem; lachrymae tantum fluunt.  
Aul. Mens ficta raro est innocens, fraudes tegit.  
755 Hi foeminarum sunt doli, cum sunt reae  
Lachrymis loquuntur, & mori tantum volunt.  
Nut. Vix est superstes, vultus in mortem cadit,  
Excedit. const. Eheu magne regnator Poli,  
Et cernis istud sceleris infandi nefas?  
760 Et Roma monstrum hoc cernis? ô lentos Poli  
Ultoris ignes! Natus est hostis Patri,  
Natus Parentis polluit thalamum sui,  
Natus Novercam Venere damnata obruit;  
Dubiumque Matris nomen & sponsae facit.  
765 Et lenta cessant fulmina? & nondum tonat  
Commotus aether? ipse sceleratum opprimam,  
Rapite huc, Parentis sentiat sceptrum sui.  
Consul Moderare Caesar impetum, cita reum,  
Dicenda causa est, ordo justitiae exigit.  
770 Sic ipse famae consules, Caesar, tuae. (exequar,  
Const. Cura ista, Consul, sit tua. consu. Hanc mox exequar,  
Citabo Crispum. Pro Duce opponat manus  
Fortasse miles. Const. Coge vi, si vim facit.  
Tu, Fausta, vive Caesaris conjux tui,  
775 Thalamique consors. Ite, nam dandum est meo  
Aliquid dolori, hic arbitris vacet locus.  
Nut. Intremus ergo Domina; vix superest sibi.

108 NICOLAI VERNVLAEI

SCENA QUARTA.   
Constantinus Imperator.  
QUicunque regum sceptra mirari solet, Et istud alti verticis fulgens decus,  
780 Hodie obstupescat, meque regnantem intuens  
Miserum esse dicat, quisquis est Caesar potens.  
En ipse Caesar sede pollutâ rego,  
En ipse Natum postulo ad poenas Pater.  
Miser esse Caesar dum potest, miser est Pater:  
785 Spes nostra Natus hactenus, spes excidit  
Sperata Nati gloria opprobrium attulit.  
Et haec in Aulâ Caesaris. Judex Pater,  
Reusque Natus, laesa mater, & mea est  
Infamis Aula; causa quaecunque est, Patri est  
790 Matrique turpis, & meo Nato nocet.  
Ibo ad tribunal, exuam Judex Patrem,  
Natura Patrem retinet, excludit forum.  
Damnare Natum debeo, tamen est meus,  
Damnabo nostrum sanguinem. Quisquis cadet  
795 Mihi peremptus occidet. Causam audient  
Quicunque cives; nempe Caesareae Domus  
Vitia & pudendum dedecus; cuncta hic meum  
Tangunt honorem, cuncta devoluunt gravem  
In me dolorem. Purpurae hoc fallax decus,  
800 Honorque sceptri est. Vivo deceptus Pater,  
Mundumque fraenans proditus Caesar rego.  
Mihi servit Orbis, hostis est Natus Domi;  
Mea jussa Gentes audiunt, Natus thorum

CRISPVS. 109  
Maculat parentis; regitur Impersum benè,  
805 Domus una peccat, & mea est. Mundus videt  
Quondamque discent posteri; infelix ero  
Fabula Nepotum. Crispe, non, non hoc mihi  
Spondebat istud pectus, & clarae indolis  
Spes magna, fallax frontis ingenuae est fides.  
810 Agedum resigno quicquid est in me Patris,  
Poscit tribunal Judicem. Pietas tamen  
Eheu, rebellat; sentio, immutor mihi.  
Miserere; Pietas, inquit, est Natus tuus,  
Justitia, puni, dicit, hic non est tuus.  
815 Voluor, revoluor; rapior, & dum sum pater  
Nequeo esse Judex; Attamen Judex ero,  
Quaeratur, adsit, pereat, exemplum dabo.  
CHORVS.  
Puerorum & Puellarum.  
MUlier quantum est sub sole malum!  
Callida struxit retia Crispo.  
820 Juvenem cepit, decepit amans,  
Improba sacros vertit amores,  
Juvenisque insons induit hamum.  
Sic nempe latet dulce venenum,  
Pietas cum se fingit amare.  
825 Veniunt blandis omina verbis,  
Et mox adsunt tormina mentis.  
Heu!heu! nimium foemina fallax!  
Parcite superi! si vota juvant,

NICOLAI VERNVLAEI 110  
Vivat longo tempore Crispus.  
830 Martia quaerit bella severus,  
Semper rutilis laetus in armis,  
Interque acies luce tremendas,  
Foemineos trux despicit astus.  
Heu! heu! nimium foemina fallax!  
835 Quantos vertit ficta triumphos?  
Crispo debet nobile sceptrum  
Moderans terrae Caesar habenas,  
Aurea referens saecula Caesar,  
At nunc mulier miscuit, heu! heu!  
840 Laeto mortem moesta triumpho.  
Parcite, Superi, Crispus honorum  
Praemia referat certa suorum,  
Si quae forsan culpa Novercae est,  
Non haec Crispi pectora tangit  
845 Castae semper coluit juvenis  
Tempora vitae. Fallax Venus est,  
Improba Iudens decipit oculis,  
Et mentito sermone jocans  
Miseros semper fallit amantes.  
850 Intima quando vellicat animum,  
Cordisque lares igne perurit,  
Fugient castae mentis honores,  
Ratio cedit, sola voluptas  
Tenebris animi mersa profundis,  
855 Ubi non reperit, mella requirit.  
Et mella tenens inquinat ora,  
Inquinat animum; famam perdit.  
Heu! heu! nimium foemina fallax!.

CRISPVS. 111  
Si non votis laeta cupitis  
860 Gaudeat, astus mille dolosos,  
Et mille novas callida fraudes  
Reperit; vafrum suscitat animum,  
Et dum fingit moesta dolorem,  
Et dum mortem ficta precatur  
865 Animi culpas astuta tegit.  
Heu tibi nimium Crispe timemus!  
Agmina quem non Martia vincunt,  
Una incautum foemina perdit.  
Et saepe domi grande periclum  
870 Invenit Heros inclytus armis.  
Heu! heu! nimium foemina fallax,  
Parcite, Superi, parcite Crispo.  
  
ACTVS QVARTVS.  
SCENA PRIMA.  
Constantinus Consul, Praefectus Vrbis.  
CONSUL.  
IUstitia curas consulum, & dextras petit.  
Servare cives munus est primum, & alterum  
875 Punire sontes: Patriae Consul suae  
Consulere debet. Culpa tunc culpam trahit  
Cum poena nulla est; scelera succedunt sibi  
Cum sunt inulta, & improbos judex facit  
Non puniendo; nam licere tunc putant

NICOLAI VERNVLAEI 112  
880 Quod est inultum. Sterile vix unquam est scelus;  
Agendo crescit, crescit exemplo quoque.  
Laus prima Romae saeculis priscis fuit  
Poenâ nocentes plectere, & crescens scelus  
Resecare ferro. Exempla majorum sequar.  
885 Consul scelestos puniam, jactent licet  
Stirpemque, avosque, & generis illustres sui  
Currus, togasque. Clarus est nemo nocens,  
Peccare non est nobilis, vulgi est levis.  
Jam nota Crispi est culpa, foedavit Patris,  
890 Matrisque thalamum, Roma non patitur nefas,  
Et pro triumpho juvenis incesti necem  
Ultrò reposcit. Audit hoc Rector poli.  
Nunquam hoc inultum Consul emittam scelus.  
Praef. At natus ipse est Caesaris. Con. Plectam acrius,  
895 Nam crimen auget ipsa nobilitas suum.  
Praef. Punire rarum est nobiles, clarum genus  
Excusat omnes: Judici opponunt sua  
Patrumque merita. Cons. Saeculi est error novi;  
Si claritate generis evadant rei,  
900 In scelera vulgus ibit; exemplo solet  
Peccare vulgus. Merita non tollunt scelus,  
Meritisque semper derogat qui fit nocens.  
Si qui merentur, proemio ornentur suo.  
Si sint nocentes, poena delictum premat.  
905 Haec certa nam sunt fulcra regnorum duo.  
Praef. Cum viliore forsan illustres cupis  
Censere vulgo. Cons. Scelera distinguunt reos,  
Non stirps avorum, quisquis infligit necem,  
In scelera saevit: ipsa sceleribus est comes

CRISPVS. 113  
910 Persona tantum. Praef. Sed reget Caesar forum,  
Reget & tribunal. Consul. Ipse praeveniam, Pater  
Hic esse Judex non potest; si sit tamen,  
Exuere Patrem debet. Actutum moras  
Praefecte rumpe, castra quae Crispus tenet,  
915 Accede, Crispum, nam jubet Caesar, cita,  
Praesto ad tribunal adsit, hic jam jam reo  
Dicenda causa est. Praef. Militum vereor manus.  
Cons. Si quis resistat viribus cogam meis,  
Mandata portas Caesaris, cuncti audient.  
920 P. Mox ibo. C. Perge, nostra nam causa haec quoque est:  
Moriente Crispo facilis ad regnum est via.   
Sum primus haeres, primus & Crispum sequor.  
SCENA SECUNDA:  
Crispus, Artemius Tribunus Militum,  
Praefectus Vrbis, Omnes Milites.  
CRISPVS.  
TOrqueor, & anceps mente turbatâ feror,  
Et inquieto pectus assultu tremit,  
925 Vereorque casus exitum incertum mei.  
Fortuna filo nostra libratur levi.  
Iratus in me corde flammato Parens  
Consurget, iras & necem horrendam vomet,  
Et nosse Natum non volet. Rapitur suo  
930 Commotus aestu, Mater urgebit Patrem,  
Vt odia noster saeva restinguat cruor.  
O Crispe, quid ages? causa dicenda est tibi,  
H

114 NICOLAI VERNVLAEI  
Dixit Noverca, creditur, ferrum fidem  
Clamysque faciunt, innocens frustra loquar. ˂ saciunt  
935 Si forte dubio causa dicatur metu,  
Nocens habebor. Invident multi mihi,  
Dum nostra Romam Gloria attonitam facit.  
Invidia forsan perimet, & Judex volet  
Etiam invidendo. Certa mors hîc est mihi.  
940 O Crispe quid ages? innocens facile occidit,  
Adversa cum sors urget. At forsan Pater  
Cohibebit iram, Natus aspectu Patrem  
Nam saepe flectit; mitius semper furit  
Qui se parentem noscit, affectum sequi  
945 Natura cogit. Crispe quam vanâ tuum  
Spe tollis animum, Patre semoto sedens  
Hic judicabit Caesar; exemplo volet  
Resecare crimen utili. Quanquam, quid est?  
Quid, Crispe, dubius fluctuas? Non sum reus,  
950 Mens nota coelo est, sola fraus mortem adferet  
Si mors ferenda est: Conscius mihi sum benè,  
Haec nostra spes est, caetera eventus dabit.  
Art. Etiam ingemiscis, Magne Dux, versat tuam  
Fortuna vitam. Cri. Cuncta fortunae rota  
955 Voluit, revoluit, turbine assiduo ruunt  
Humana cuncta. Art. Nostra cum in dubio est salus  
Retinenda vita est; cuncta, quae prudens potes  
Movere debes. Cri. Suggeret quicquid mihi  
Mens recta, faciam; cuncta consilium expedit  
960 Salubre; mentem ducet; & linguam Tonans.  
Art. Retinere vitam verba vix possunt tuam,  
Adhibenda dextra est, certa nam moto salus

CRISPVS. 115  
Petenda bello est. Jam favet miles tibi  
Promptus, paratus, & tuam fuso cupit  
965 Asserere vitam sanguine; audaci est opus  
Animo; manuque: cuncta turbare expedit  
Securus ut sis. Cri. Peccat officio tuus  
Animus; tribune, nam mihi imprudens noces;  
Prodesse dum vis. Art. Arma non stringes tua?  
970 Cri. Non in parentem. Ar. Facta quando injuria est,  
Quanquam per arma; semper ulcisci decet.  
Cri. Nihil movendo semet ulcisci solet  
Qui vivit insons, innocentem non facit  
Armata dextra, & esse suspectum solet  
975 Quod arma tentat: criminis non sum reus,  
Opus esse bello non potest. Art. Multum potest  
Juvare bellum. Cri. Non potest, debet reus  
Sese tueri jure, non armis decet.  
Art. At cuncta timeo, Crispe. Cri. Sed sero times.  
980 Art. Quis nunc? ab urbe, Crispe, Praefectus venit.  
Hic state cuncti, proditor forsan venit,  
Estote in armis; cuncta nam virtus timet,  
Nihil timendo. Praef. Magnus armorum hic sonus,  
Formido Crispi milites, ibo tamen  
985 Art. Quo pergis? unde? sta procul; causam hic tuam  
Expone. Praef. Castra Caesaris jussu peto.  
Art. Mandata quae fers? Praef. Caesar edixit potens,  
Ut castra Crispum deferant, campos petant.  
Si quis recuset, hostis est. At nunc diem  
990 Tibi, Crispe, dico, tu Patrem & justum simul  
Petes tribunal, causa dicenda est tibi.  
Cri. Quis ad tribunal me vocat? Praef. vocat Pater.  
H 2

116 NICOLAI VERNVLAEI  
Cris. Parebo Patri. Quis jubet? Praef. Caesar jubet.  
Cr. Parebo promptus Caesari. Pr. Abrumpe & moras.  
SCENA TERTIA.  
Crispus, Artemius, Milites.  
CRISPVS.  
995 IBo ergo Miles. Art. Militem ut, Princeps, tuum  
Vnquam relinquas? Mil. Vrbe desertâ procul  
Nos te secuti prolis immemores sumus,  
Focos & aras, pignora, uxores quoque  
Et cuncta pro te liquimus, nunc Dux abis?  
1000 Te per rigentes frigore aeterno plagas,  
Per pulveres, & per nives, per aequoris  
Surgentis undas, per calentes Africae  
Campos secuti, lauream hanc partam tibi  
Retulimus omnes: jam tuas Albis capit,  
1005 Rhenusque habenas, servit & Maurus tibi,  
Et nunc relinques milites, Princeps, tuos?  
Age, Crispe, nostras rursus explora manus  
Pro te paratas; turbo cum rerum intonat  
Ne castra linque. Deserit nunquam benè  
1010 Ducem sub armis Miles, aut tecum necem  
Subeamus omnes, nostra vel servent Ducem  
Stricta arma nostrum. Cognita est virtus tibi  
Jam, Crispe, nostra, rebus adversis suas  
Exerere vires debet. Cris. O miles, tua  
1015 Jam nota virtus & fides pridem mihi est,  
Animum occupavit illa, nec vivam immemor.

CRISPVS. 117  
Nunc dum Parens, dum Caesar accersit potens,  
Parêre cogor. Nullus est in me timor,  
Novistis animum, conscius culpae haud fuit  
1020 Vnquam pudendae, cur mei timeam Patris  
Insons tribunal? Art. Miles, & linques Ducem?  
Et hinc abibit? Cri. Sic decet, vocat Parens,  
Jubetque Caesar, gloria est Nato obsequi.  
Art. Odium Novercae, & Caesaris minas time.  
1025 Cri. Timere Patrem Natus haud debet suum,  
Deserere Natum non potest Pater suum.  
Est ipse justus. Art. Cum tuum poscet caput,  
Et cum severâ voce decernet necem  
Sero timebis. Cri. Culpa si forte est mea,  
1030 Nihil recuso, judicet, caput offeram.  
Art. O, Crispe, pietas ista te perdet tua.  
Procumbe, Miles. Per tuam dextram precor,  
Per hanc juventae gloriam aeternam tuae,  
Per hunc triumphum, Roma quem debet tibi,  
1035 Per pectus istud tam pium, & castum simul  
O, Crispe, per te, te precor, fraudem fuge,  
Fuge & periclum, Miles hoc supplex petit,  
Etiamque in armis lachrymas offert tibi.  
Mil. Precamur omnes, lachrymas nostras vide.  
1040 Timemus omnes, tu tibi, Princeps, time.  
Per arma nostra, per tuae vitae decus,  
Per hos labores, Crispe, ne in mortem ruas.  
Duc castra tecum. Crisp. Vetuit hoc Caesar prius.  
Mil. Ponemus arma, judicis liceat tui  
1045 Astare solio, liccat & tecum mori.  
Pietate nostra forte flectetur Parens.  
H 3

118 NICOLAI VERNVLAEI  
Cris. Nati videbit integram mentem sui,  
Si nolit, animo quicquid est vincam meo.  
Parebo patri, tu mihi miles vale,  
1050 Vale Tribune. Art. Crispe sic insons peris.  
Cri. Age Crispe, robur concipe, & mentem memor  
Retine serenam. Christe, qui pectus meum,  
Et hos recessus pectoris nosti mei  
Immitte robur, si juves, vincam omnia,  
1055 Mors nulla nempe terret insontem satis.  
Sed en tribunal Caesar augustus petit.  
SCENA QUARTA.  
Constantinus Imperator, Crispus, seden¬  
tibus iudicibus.  
CONSTANTINUS.  
MEns aegra longas jam pati moras nequit,  
Mille hinc revoluunt, inde devoluunt quoque  
Me mille curae. Justitia pectus trahit,  
1060 Pietas benignas Judici imponit manus.  
Heus Nate! totus rumpor, & non sum meus.  
Heus Nate! Cri. Praesto sum, Pater. Co. Patrem vocas?  
Cri. Pater. Const. Patremne, quando foedasti meum  
Pollute thalamum? Cr. Caesar. Co, Hoc nomen grave est,  
1065 Punire semper Caesares crimen solent.  
Cr. Judex. Co. Et istud nomen hic nostrum est grave.  
En sedeo Judex, causa dicenda est tibi.  
Age, perge, causam expone. Cri. Si pateris, Pater.  
Co. Hoc tolle nomen. Cr. Non queo, hoc nunquam mihi

CRISPVS. 119  
1070 Fortuna tollet. Ergo, si pateris, Pater.  
Const. Quid rursus urges? hic tuus non sum Pater.  
Cri. Ubique Patrem nosco; si pateris Pater.  
Const. Resigno nomen. Cri. Non potes, patere hoc, Pater  
Ut pauca Patri regios intra lares  
1075 Solique dicam. Const. Publicum est nefas tuum,  
Dicenda causa publicè est. Cri. Parum est, Pater,  
Quod posco. Co. Multum judici est. Cr. Patrem rogo.  
Const. Iterumne Patrem? jam tuus non sum Pater.  
Cri. Pater fuisti, te Patrem quondam rogo,  
1080 Meminisse Nati si potes. Const. Non es meus  
Cri. Meminisse Nati si potes, fuit tuus,  
Per Patris eroo nomen. Const. Hoc non est meum.  
Patrem negasti qui Patris foedas torum.  
Cri. Per pectus istud gloriae sedem tuae  
1085 Sedemque amoris, Const. Nempe tu nostrum nocens  
Violasti amorem. Quid petis? Cr. Pauca ut Patri  
Arcana dicam. Const. Quicquid est, forum audiat.  
Cri. Te tangit istud, & tuae famam Domus.  
Const. Etiam hoc tribunal audiat. Cri. Nunquam, Pater.  
1090 Per ista genua, Caesar, & sceptrum tuum,   
Per hoc tribunal, Vnicum Nato diem   
Concede. Const. Frustra postulas. Cris. Horam unicam  
Const. Nec hanc, tribunal audiat quicquid latet.  
Fraudes morasque nectis, ad causam veni,  
1095 Defende culpam si potes, notum est scelus,  
Violata tecta sedis augustae gemunt.  
Cri. Saltem sorori liceat extremum loqui,  
Secreta pandam; quicquid est, non in foro  
Vulgare Natum me decet. Const. Nectis moras.  
H4

120 NICOLAI VERNVLAEI  
1100 Audire Judex in foro debet reos.  
Depelle crimen si potes; si non potes,  
Aut si recusas jam mori debes reus.  
Cri. Jubesne? Const. Causam si tuam linquis, volo.  
Cri. Habe obsequentem Filium, moriar Pater.  
1105 Parco Novercae, sit meum insontis scelus,  
Parendo Patri, quas cupit poenas, luam.  
Reddenda vita est & Deo, & simul Patri.  
Tu, Christe, cujus fusus in ligno cruor  
Mundum redemit, accipe hanc quam do Patri,  
1110 Matrique vitam; pectus insontis vides,  
Non sum scelestus, attamen dum vult Pater,  
Jubetque Caesar, sanguinem effundam libens.  
Ignosco Patri. Tu quoque ô Virgo parens,  
Si rite Numen mente non fictâ tuum  
1115 Colui per aras castus, insontem juva,  
Et adde robur, laetus in mortem ruo.  
Cons. Heu Animel Non possum amplius, pectus labat,  
Discedit ira, lachrymae erumpunt Patri  
Iram tenere Caesar haud possum meam.  
1120 Perimamque Natum Genitor? & Natum pium?  
Charum parenti? qui mihi invictâ manu  
Subjecit Orbem? Prô Tonans! Non sum meus.  
Iterum resurgit ira; num vivet nocens,  
Stuprator iste Matris? heu! non est meus,  
1125 Moriatur. O ô Crispe! non possum amplius,  
Discedo. Cri. Genitor, ergo supremum vale,  
Valeat Noverca; Genitor, amplexum ultimum  
Concede Nato. Const. Crispe, non possum amplius.  
Ubi sum? quis hic sum? vincor, abripior mihi,

CRISPVS. 121  
1130 Vos judicate, quicquid hic restat, Patres.  
Discedo, judex esse non possum Pater.  
SCENA QVINTA.  
Constantinus Consul, Crispus, Praefectus  
Vrbis, Senatores.  
CONSVL.  
AGe ergo Crispe, Roma namque odit moras?  
Et hoc tribunal spectat, & poenas petit,  
Aggredere causam, crimen excusa, vel hoc  
1135 Fateare, an haeres? Cri. Ecquis accusat? reo  
Dicenda non est causa cum nemo arguit.  
Consul. Te crimen istud arguit, quod non latet.  
Praef. Accusat iste gladius, accusat chlamys.  
Et signa causae. Cujus est ensis? Cris Meus.  
1140 P. Chlamys ista cujus? c. Est mea. P. Et crimen negas?  
Cri. Semper negabo. Pr. Signa te faciunt reum.  
Cri. Non ista facere signa me possunt reum  
Cum culpa nulla est. Consul. Sit satis, Lictor, reum  
Intro reducas, judicate vos, Patres.  
1145 Quae vestra mens est? Fr. Certa mors restat reo,  
Manifesta verum signa nam crimen probant.  
Moriatur. Sen. 1. Esse non potest insons reus,  
Non ista signa protulit frustrà parens.  
Si culpa non est, illa non laesum sibi  
1150 Fleret pudorem; laudis est custos suae,  
Custosque famae; nemo se infamem facit.  
Moriatur. Sen. 2. Quando deserit causam reus,  
Crimen fatetur; Justitia damnat reum  
H 5

122 NICOLAI VERNVLAEI  
Etsi innocentem, cum suae causae deest,  
1155 Purgare crimen debet objectum reus  
Aut luere poenam; quisquis haeret, est reus,  
Moriatur. Ipse testis est Caesar parens,  
Testis Noverca, tota testis est Domus.  
Nec ipse contra disserit, mutum est scelus,  
1160 Et mutus author; consciam mentem notat  
Silendo, & in se fit reus, qui sic tacet.  
Moriatur. Consul. Ergo dum sedet sententia  
Crispo securis noxium tollat caput.  
CHORVS MILITVM.  
OCcidet nostrae columen cohortis,  
1165 Hostium terror nova qui parenti  
Regna per totum superavit orbem  
Inclytus armis?  
Occidet regum domitor potentum,  
Dignus aeternis domitor triumphis,  
1170 Cujus aspectu fugitivus errat  
Barbarus hostis?  
Ille qui scandens meritis honores,  
Vota cunctorum superabat armis,  
Subdat ut Romae spoliatus armis  
1175 Colla securi?  
O nimis fallax amor Imperantis!  
Ecce, quem Gentes cupiunt remotae,  
Quem Scythae vellent, Arabesque regem  
Roma repellit.  
1180 Nempe momento ruit omnis uno  
Principum splendor, rapit una & hora

CRISPVS. 123  
Quicquid audaces peperere dextrae  
Tempore longo.  
Mobiles rerum timeantur horae;  
1185 Fulgor excelsae periturus arcis  
Non diu durat, tenebrisque cedunt  
Lumina coecis.  
Quisquis es foelix vereare casum,  
Errat in vasto ratis alta ponto  
1190 Mox suis ventis ubi destituta est,  
Dat latus undis.  
Crispus exemplum dabit unus orbi,  
Regio pollens juvenis decore,  
Summa dum tangit, recidens in ima  
1195 Omnia perdit.  
Splendidum nomen malè saepe certum est,  
Indiget fulcro, movet in ruinam  
Sors suo ludens petulanter orbe,  
Cunctaque vertit.  
1200 Littus angustâ relegens carinâ  
Certior vivit, fragilemque lembum  
Collocat tutâ patiens in orâ  
Temnit & Euros.  
Si quod est vitae satis est, quid ultra est?  
1205 Rebus angustis bene mens quiescit  
Illa plus vitae minus & doloris  
Accipit in se.  
Rebus humanis calor est inanis,  
Defluit velox, ubi sors abivit,  
Crispe, fors toti documenta mundo  
1210 Iam dabis insons.

124 NICOLAI VERNVLAEI  
ACTVS QVINTVS.  
SCENA PRIMA.  
Praefectus, Crispus, Ephoebi duo.  
PRAEFECTVS.  
SUprema, Crispe, jam tibi illuxit dies,  
Et hora mortis, hactenus partae est satis  
Vixisse laudi; ferre non potuit tuum  
Commota facinus Roma, non potuit pater,  
1215 Non hoc tribunal, quod tui est aequum patris.  
Gemit Aula Crispum, sed pati tantum nefas  
Eadem recusat. Cri. Quis mori Crispum jubet?  
Pr. Judex. Cr. Parensne? Pr. Sit satis, Judex jubet.  
Judicia Patris esse, dum Judex jubet,  
1220 Dubitare noli. Cri. Lata quae sententia est?  
Quae causa mortis? Pr. Causa, facinus est tuum,  
Polluta Matris castitas, lectus Patris.  
Fecere signa te reum. Sententia est.  
Crispo securis noxium tollat caput.  
1225 Cri. Quid ergo restat? Pr. Mente compositâ ut necem  
Subeas, & istud mentis impurae caput.  
Subdas securi. Cri. Quicquid edicis modo,  
Praefecte, certâ mente praevidi prius.  
Securus esto, pectore immoto èaput  
1230 Subdam securi; nulla mors, quanquam effera,  
Terrere Crispum jam potest: mea mors erit  
Dolor parentis; qui jubet Crispum mori  
Optabit etiam vivere, & judex necem

.

5

CRISPVS 125  
Deflebit ipse. Non mihi turpe est mori,  
1235 At facere nolle turpiter pulchrum est mihi.  
Haec nostra mens est, potius educto caput  
Subjicere ferro, potius emissum Polo  
Haurire fulmen, quam gravi culpâ meam  
Maculare mentem. Credet hoc nimium ferox  
1240 Noverca Crispo, dum suos, sero licet,  
Damnabit annos; credet Augustus parens,  
Et sese iniquum (sed tamen parco Patri)  
Et sese iniquum dicet. At forsan moras,  
Praefecte, necto, & ultimae restant preces. (feram,  
1245 Pr. Quid ergo, Crispe? Cri. Ut ultimum amplexum feram,  
Et pauca moriens verba commendem meis.  
Permitte quaeso. Pr. Rumpitur pectus mihi,  
Lachrymaeque nostras imbre confundunt genas.  
Age, Crispe, quod vis. Cri. Ultimum amplexum mei  
1250 Accipite, Famuli, capite supremum vale.  
Quid ora fletu spargitis? fletu haud eget  
Jam Crispus ullo. Si pater forsan roget,  
Quo fata vultu, mente quam forti hauserim,  
En me videtis, laetus & constans necem  
1255 Parendo patri subeo, & ignosco Patri.  
Sit ipse constans morte cum tristis meâ  
Forsan dolores vix feret. Sed sit mei  
Amoris istud pignus, hoc Patri date.  
Aliquando Nati sit memor Caesar sui.  
1260 Haec vestra sunto, baltheum hunc nostrum cape,  
Tu militarem pileum, nam sunt mei  
In vos amoris signa. Quid fletu genas  
Iterum rigatis? Ephoeb. 1. Liceat ô tecum mori!

126 NICOLAI VERNVLAEI  
Cr. Cum moritur insons unus hoc plusquam est satis.  
1265 Valete fida pectora. Eph. 2. O durum vale!  
At experire quos tibi fidos vocas,  
Moriamur unà. Cri. Vestra sat nota est fides.  
Iterum valete. Nostra sed per vos quoque  
Dilecta nimium valeat, & vivat soror.  
1270 Amet ipsa fratrem, semper, & nostri memor  
Aliquando fiat, annulum hunc pignus mei  
Amoris habeat. Eph. 1. Nos mori tecum jube.  
Cri. Estote testes mortis, hoc, Famuli, est satis.  
Praefecte, jam te non moror, Judex vale,  
1275 Valete Cives, Roma, quae toties meo  
Defensa ferro es, jam vale. Christe ô Deus,  
Quem Virgo casto protulit mater sinu  
Hominem Deumque, perditum cujus cruor  
Redemit orbem, guttulam hic aliquam tuo  
1280 Pro me cruoris esse misericors jube.  
Negat triumphum Genitor, & mortem ingerit,  
At in triumphum, Christe, me assumas tuum,  
Ad te revertor innocens. Virgo Parens  
Hominum advocata, certa spes mortalium,  
1285 Adsis benignâ, quâ soles, castis manu.  
Juva innocentem. Nunc sat est, Lictor, feri,  
Submitto collum. Praef. Vincor, ô sortem asperam!  
O Crispe, lachrymas Judicis feres tui.  
O Crispe. Cris. JESU, suscipe, ô JESU, tuum.   
1290 Eph. 1. Occubuit, heu!heu! Crispe, heu!heu! Crispe, heu! heu!  
Pr. Ne tolle corpus, Lictor, hoc jaceat loco,  
Decernet ipse quod volet Caesar parens.  
Aeternus ecce pulsat hoc pectus dolor.

CRISPVS. 127  
SCENA SECUNDA.  
Aulicus, Constantinus Imp. Ephoebi.  
AULICUS.  
LAtere magnum non potest unquam scelus,  
1295 Detecta fraus est; fraude nam Crispus suae  
Jacet Novercae, noluit Crispus torum  
Violare Patris, ipse violatur nece  
Insons iniquâ; indebitas poenas luit,  
Quem nulla foedat culpa. Sic mulier furit  
1300 Irata & impudica; sic Aulae premunt  
Saepe innocentes, lenta cum nolunt pati  
Judicia Reges. Ipse detrusit Parens  
Natum in ruinam credulus. Qui ambas negat  
Audire partes, semper injustus furit.  
1305 Aperire Patri Crispus arcanum volens  
Passus repulsam est, poenitet, serò tamen,  
Et ingemiscit, & furit frustra parens.  
Aurem negavit filio, & mortem gemit.  
Horam negavit unicam, & multis suum  
1310 Deflebit annis filium. Nunquam reo  
Tempus negandum est, veritas constat morâ,  
Spatiumque saepe cuncta manifestat breve.  
En Caesar, ardet totus, atque impos sui est.  
Const. Age curre, quid stas? siste mortem, si potes,  
1315 Properate cuncti. Aul. Caesar hic sero sapis,  
Frustra laboras, occidit. const. Crispus meus?  
Meusne Crispus occidit? Aul. Testes vides  
Famuli ecce Crispi. Co. Prô Tonans! prô prô Tonans!

128 NICOLAI VERNVLAEI  
O sol, diurnum merge perpetuis jubar  
1320 Tandem tenebris, nulla lucescat dies.  
Emitte fulmen, monte cur tantum tonas  
Et innocente; verticem hunc, hoc hoc caput  
Vibrata tangant fulmina, atque in me suos  
Extinguat Aether ignis accensi globos.  
1325 Ego, ego peremi filium, occidi parens.  
Parens inniquus filium. Nempe hoc mihi  
Praesagiebat frigus irrepens fibris,  
Et ore pallor, & novo semper madens  
Sub imbre vultus. Occidit Crispus meus!  
1330 Dilectus iste Crispus, & Natus meus!  
Potuine Caesar? istud hoc potui parens?  
Infausta Fausta! dum tibi credo, meum  
Occido Natum. Crispe! non possum amplius.  
O Crispe! Patris ergo decreto cadis?  
1335 O Crispe! Fili! Crispe! non possum amplius.  
Ite ite lachrymae Eph. 1. Caesar hoc pignus tibi  
Moriens remisit Natus, extremum cape  
Signum hoc amoris. Const. Et memor Patris fuit?  
Eph. 1. Moriens, parenti, dixit, ignosco meo.  
1340 Et saepe Patrem morte vicinâ suum  
Laetus vocavit. Const. Fortis an subijt necem?  
Eph. 2. Nunquam triumphum laetior quisquam tulit,  
Constans, & alto corde firmatus fuit.  
Parco Novercae, dixit, & parco omnibus.  
1345 Cum jam receptâ morte laxaret caput,  
JESUM vocare coepit, & JESUM ultimo  
Clamavit ore. Eph. 1. Lachrymis Lictor madens  
Inflixit ictum, & ipse non potuit necem

CRISPVS. 129  
Spectare Judex siccus; hunc suae annulum  
1350 Misit sorori, fiat ut fratris memor.  
Const. O sors! Eph. 2. Relictum corpus hoc jacet loco.  
Const. Veniam, videbo; miles hic adsit; volo  
Etiam triumphet mortuus Crispus meus.  
Aul. Vos evocate milites, adsint citò.  
SCENA III.  
Constantinus, Aulicus,  
CONSTANTINUS.  
1355 STupet ecce sensus, haeret & mutus dolor,  
Similisque Caesar mortuo, & totus feror  
Exanguis. Aul. Istos Caesar accersit sibi  
Praeceps dolores. Const. Ipsa decepit suum  
Conjux maritum. Aul. Foeminae haud flenti fidem  
1360 Adhibere oportet. Const. Credidi uxori meae.  
Aul. Et uxor ista foemina est. Const. Ipsum poli est  
Testata Numen. Aul. Quando testatur polum,  
Et quando jurat foemina, in fraudes abit.  
Const. Causam pudoris ipsa tractabat sui.  
1365 Aul. Potius amoris; foemina est quando in suo  
Decepta amore, saeva vindictam petit.  
Et saepe laesum ficta mentitur decus  
Oblita famae. Const. Fateor, in culpam irrui  
Hac fraude factus credulus. Aul. Factus simul  
1370 Agendo praeceps, lenta properasti nimis  
Judicia Caesar. Const. Fateor hanc culpam quoque.  
Reticere causam Natus optavit suam.  
I

130 NICOLAI VERNVLAEI  
Aul. Suo pepercit optimus Natus Patri,  
Etiam Novercae; gloriae nullum tuae  
1375 Dedecus inussit, cum suae infandum scelus  
Tacuit Novercae. Scilicet castum pudor  
Retinebat animum. Const. Sum nocens, per me jaces,  
Dilecte Fili; poenitet, taedet, pudet.  
Incutite coeli flammeos in me globos,  
1380 Dehisce Tellus, Monstra me Crispi efferum  
Lacerate Patrem; moriar & mortem gravem  
Et mille mortes hauriam. Aul. Caesar sat est,  
Modum dolori & lachrymis ponas tuis.  
En miles omnis lachrymis Crispum rigat.  
1385 Ut jam triumphet hic tuus Crispus, jube.  
SCENA IV.  
  
Constantinus, Artemius, Milites, Chorus.  
CONSTANTINUS.  
ET ille Crispus est meus? Art. Caesar, jacet  
Dux ecce noster, hostium victor jacet,  
Invictus armis, inclytus Princeps jacet,  
Decus Qiritum grande praesidium tuae  
1390 Romae, Domusque. Const. Crispe, Crispe sic jaces?  
Tune illa species Patris, & sanguis meus?  
Mea laus, voluptas sola, delitium meum?  
Art. Tutela Romae perijt, & robur tuum.  
Const. Miles cadaver tolle, decoretur novâ  
1395 Exsangue lauro corpus, & partum sibi  
Ducat triumphum, restat hoc tantum decus.

CRISPVS. 131  
Sequar ipse lachrymans Genitor, & luctum dabo¬  
Art. Age perge, miles, fer Ducem, plausus tibi  
Sit ipse luctus, arma submitte & trahe.  
1400 Mil. En ille terror hostium,  
En ille domitor Gentium,  
Crispus triumphat mortuus.  
Chorus. En regna qui tot inclytus  
Armis subegit Caesari,  
1405 Crispus triumphat mortuus.  
Mil. Heu! Crispe, heu! heu! Crispe heu!  
Letho peremptus heu jaces,  
Decus tuae clarum Domus,  
Robur tuorum Militum,  
1410 Columenque firmum Patriae,  
Chor. Heu! Crispe heu! heu! Crispe heu!  
Jacet en fato mersus acerbo  
Virtute potens, inclytus armis,  
Qui certa manu bella ferebat,  
1415 Qui cunctos vincebat honore.  
Mil. Heu! Crispe, heu! heu! Crispe heu!  
Te flemus ecce milites,  
Nostrum Ducem, nostrum Patrem.  
Crispe ô triumpha mortue.  
1420 Chor. Heu! Crispe, heu! heu! Crispe heu!  
En te gemunt cives tui,  
Columen suum, decus suum  
Crispe ô triumpha mortue.  
Omnes. Heu! Crispe, heu! heu! Crispe heu!

/back/

FINIS.  
I 2